„O poveste de dragoste emoţionantă, 
originală, complexă și fascinantă... 

Gavin St. James, conte de Thorne, este un scoțian renumit și un 
mare crai, care își folosește farmecul pentru a obţine ceea ce își do- 
reşte — inclusiv câte o noapte de destrăbălare cu soțiile altora. Însă 
acum Gavin este hotărât să lase în urmă proastele obiceiuri și să se 
retragă într-un loc liniștit, la care visează încă de mic. Când o tână- 
ră ambițioasă și sigură pe forţele proprii îi iese în cale, dovedin- 
du-se a fi proprietara pământului pe care și-l doreşte el, Gavin este 
convins că a găsit cea mai bună soluție... 

Samantha Masters s-a întors în Scoţia, purtând cu ea secretele întu- 
necate din vremea petrecută în Vestul Sălbatic și fugind de trecut. 
Căsătoria este șansa ei la o viață protejată — și asta este ceva ce nu 
poate amâna. Gavin pare dornic să-i ofere acest lucru, din motive 
pe care ea nu le poate intui. Dar, pe măsură ce pericolul sporește şi 
amenințarea din trecut devine aproape palpabilă, ceea ce începe ca 
o propunere scandaloasă și ilogică ajunge să se transforme într-o 
pasiune mistuitoare. Și Gavin descoperă că este în stare de orice 
pentru a o ţine în siguranță și aproape de el pe femeia pe care a 
ajuns să o considere a lui... 


Kerrigan Byrne este una dintre revelațiile genului historical ro- 
mance, cele 20 de titluri ale ei fiind o prezență constantă în 
topurile New York Times. 

Ce ar fi cartea asta fără contribuţia voastră? 


Prolog 
SES 


Ravencroft Keep, Wester Ross, Scoţia 


Băiatul căruia i se spunea Thorne își pierduse virginitatea la 
aproape șaisprezece ani, însă inocenta și-o pierduse cu mult înainte. 
Era atât de tânăr, că nici nu-i trecuse prin minte că ar fi putut să-i fie 
dor de ea. 

S-a întâmplat în noaptea în care tatăl lui o cumpărase pe prosti- 
tuata Tessa McGrath și o adusese la Ravencroft Keep. Nu fusese pri- 
mul bărbat care cumpărase o prostituată ca să îşi transforme băieții 
în bărbaţi, însă Thorne fusese prea tânăr ca să își dea seama că 
Hamish Mackenzie nu dorise ca băieții lui să înveţe să fie amanți. 

Doar monștri, ca el. 

Tânăra era faimoasă în Scoţia pentru că se specializase pe partea 
întunecată a eroticului, însă, când acceptase propunerea lui Macken- 
zie, nu conștientizase dimensiunile cruzimii lui. 

Ea își adusese săculeţul cu jucării. Bice, curele moi pentru legat 
și alte ustensile creative, ale căror utilizări nu și le putea imagina un 
băiat de vârsta lui Thorne. 

Încercase să facă asta, în timp ce stătea alături de fraţii lui mai 
mari şi privea fascinat cum tatăl lui o lega pe prostituata goală, care 
torcea, de pat. Se uitase la Liam și la Hamish și se străduise să gă- 
sească indicii despre cum ar trebui să se simtă și la ce ar trebui să 
se aștepte. 

Hamish cel tânăr, tizul tatălui său, avea o sclipire de prădător în 
ochii ca onixul. O anticipare răutăcioasă, care îl uimi pe Thorne. Ştia 
că Hamish nu era virgin. La douăzeci de ani, bărbatul se mândrea 
deja cu o mulţime de cuceriri, doritoare și nu numai. 

Liam, moștenitorul Ravencroft, ahia dacă se uita la femeia goa- 
lă. Îşi privea în schimb tatăl cu o presimțire rea în priviri. Liam se 
născuse între Hamish și Thorne, însă mama lui fusese prima soție a 
moșierului Mackenzie. Cea care murise. 


Kerrigan Byrne 


Cea despre care toți spuneau că fusese ucisă de tatăl lor. 

Privirea lui Thorne se plimba între Liam și moșier. Trăsăturile 
lor erau aproape identice. Păr negru, lung cât aripa unui corb. Ochi 
întunecați. Trăsături dure, brutale. Fusese surprins să observe că 
Liam era aproape la fel de înalt ca tatăl lor acum. Pentru Thorne, 
cei doi păreau la fel de mari ca unul dintre stejarii ce dominau pădu- 
rea Inverthorne. Nu știa dacă Liam fusese cu o femeie sau... cu mai 
multe. Nu prea mai vorbeau. Însă Thorne îşi iubea fratele cu toată 
ferocitatea gentilă de care era capabil corpul lui tânăr. 

Liam era curajos. Era puternic, hotărât și protector. Uneori, 
când Thorne era foarte mic, Liam îi arătase unde să se ascundă când 
moșierul devenea violent. Băiatul luase câteva lovituri de bici şi 
pumni care îi erau destinați, de drept, lui Thorne. 

Şi, pentru asta, avea să-și iubească fratele pentru totdeauna. Ori- 
ce avea să se întâmple. 

Thorne nu mai era destul de mic cât să încapă în ungherele din 
Ravencroft, motiv pentru care mai mereu căuta refugiu afară, cât de 
des o putea face. 

Tessa McGrath fusese minunată în acea noapte. Subţire, cu o pie- 
le moale și palidă și semne intrigante de frumuseţe în locuri pe care 
nu le mai văzuse, însă despre care avusese fantezii. Partea de sub 
sânul ei generos. Interiorul coapsei. Zona de deasupra smocului de 
păr dintre picioare. 

Prostituata îl excitase. Îl incitase. Se zbătuse și implorase, rostise 
lucruri pe care domnișoarele le spuneau numai în fanteziile lui. 

Va trebui să îi povestească prietenului lui cel mai bun, Callum, 
despre asta în ziua următoare, se gândise el. Băiatul grăjdaru- 
lui era mai mic decât el cu un an sau doi, însă își petrecuseră anii 
alergând prin Wester Ross și călărind peste vârful Gresham, că- 
tre libertatea mlaștinilor Erradale. În ultimul timp, începuseră să 
fure tabac de la tatăl lui Callum și îl fumau în spatele pășunii tur- 
melor lui Ross. Se uitau la valurile care se spărgeau de stâncile ne- 
gre și râdeau de giumbușlucurile vițeilor, în timp ce vorbeau chiar 
despre asta. 

Cum arăta o femeie goală. Cum era la atingere. Ce aveau să îi facă 
într-o zi. Sau ce sperau că avea să le facă ea lor. O spionau pe doam- 
na Ross. O tânără drăguță, cu părul închis la culoare și ochi albaștri 
strălucitori şi un mers care îi ațâța pe amândoi. Era o femeie puterni- 
că şi cu forme, cu un râs zgomotos, care atrăgea zâmbete de la băieți. 

Deşi era soţia crescătorului de vite, mereu se îmbrăca asemenea 
unei lady. 

Într-o zi însorită, cei doi tineri trăseseră cu ochiul peste una din 
stâncile aflate la baza vârfului Gresham și priviseră stupefiați cum 
James Ross i-o trăgea soției lui, pe care o lipise de grajd, în fața lui 
Dumnezeu și a turmei de vite. Spre dezamăgirea băieților, ea încă 
avea rochia pe ea, motiv pentru care detaliile actului fuseseră ascun- 
se. Întreaga treabă fusese rapidă şi zgomotoasă, iar cuplul oftase şi 
râsese după. 

- M-aș putea însura cu o asemenea femeie, spusese Callum cu 
accentul lui de irlandez. 

- Așa“, încuviințase Thorne, cu toate că nu era chiar sigur. 

Poate voia mai degrabă o femeie ca mama lui. Cu vorba dulce, 
elegantă și bună. 

Doamna Ross țipa uneori la soțul ei, și la un moment dat ei doi o 
văzuseră chiar aruncând cu un pantof în el. 

Și-l nimerise chiar în fund. 

Ce fel de femeie ar face așa ceva? 

Mama lui în nici un caz. Tatăl lui ar omori-o numai dacă ar ridica 
vocea la el, d-apoi pantoful. 

Dumnezeule, cât își ura tatăl. Aproape la fel de mult cât se temea 
de el. 

De ce părinţii lui nu puteau fi oameni ca familia Ross? Oameni 
simpli și fericiți. Cu mult pământ și proprietăți, cel puţin așa auzise, 
însă nu nobili. Trăiau în propriul regat, unul pe care Thorne îl vizita 
cât de des putea pentru a scăpa de al lui. 

Data viitoare, când el și Callum aveau să se strecoare acolo, urma 
să se laude cu faptul că devenise bărbat în acea noapte. Că făcuse 
toate lucrurile despre care vorbiseră. Și nu numai. 

Uneori, îl ura pe Callum. Îl invidia pentru tatăl lui morocănos, dar 
mereu corect și bun, şi pentru zilele nesfârșite de libertate, în care 
putea vâna și alerga ca un sălbatic. Thorne fusese conte din al șaptelea 
an, când unchiul mamei lui murise și el fusese următorul moștenitor 
pe linia St. James. Inverthorne Keep din nord îi aparținea acum lui, 
deși tatăl său îl luase pe încredere şi îl ținea. 

Titlul lui Thorne nu însemna nimic pentru el. Era mulțumit că 
era isteț, că avea talentul de a folosi cuvintele și că reţinuse fieca- 
re detaliu al experienţei cu Tessa McGrath pentru a o descrie în 
cele mai mici detalii. 

Aceea fusese ultima oară când se gândise la Callum până mult, 
mult mai târziu. 

Cine se putea concentra la altceva decât la mândra doritoare în- 
tinsă în fața lui? 

Moșierul scosese apoi biciul, iar anticiparea și excitarea lui 
Thorne se întețiseră. 

Instrumentul preferat de durere și teroare al lui Hamish fusese o 
achiziție Mackenzie din era romană. Legenda spunea că unul dintre 
strămoșii lor îl luase din mâinile unui legionar și îl bătuse până la 
moarte cu acesta. 

Thorne nu ştia dacă povestea era adevărată, însă cunoștea dure- 
rea sărutului acestuia. Ba chiar îi era dor de carnea pe care biciul 
i-o luase de pe spate cu diferite ocazii. 

Un „nu“ disperat îi alunecase de pe buze în timp ce moșierul plim- 
ba biciul pe spatele prostituatei. Aceasta se arcuise și scâncise... 

Asta până când primele două lovituri îi mușcaseră pielea perfectă. 

Thorne se îndepărtase când tatăl lui venise pe partea de pat unde 
se aflau ei și le înmânase biciul detestat. 

- Două lovituri de căciulă, le ordonase. 

- Nu o să supravieţuiască, protestase Thorne. 

Urâse propriul glas tremurat și tonul ușor isteric din clipa când 
văzuse sânge pe spatele moale al femeii. 

Nu văzuse lovitura din partea tatălui său, deși ar fi trebuit să se 
aştepte la asta, se gândise apoi când încercase să se ridice, având 
gura plină de sânge. 

-Două lovituri de căciulă, repetase moșierul. Nu-mi pasă care 
câte dă, dar nu o să fie eliberată până când nu va fi biciuită de încă 
şase ori. 

Nici unul dintre băieții Mackenzie nu spusese nimic. Abia respi- 
rau. Thorne îl privise pe Liam, care se uitase la tatăl lor cu o ură ce 
părea să se potrivească cu a lui. 

-Ori o faceţi voi, ori o fac eu, amenințase moșierul cu un zâmbet 
malefic. 

Hamish cel tânăr se întinsese după bici, o anticipare înfricoșătoare 
întipărindu-se pe chipul lui. 

- Nu, spusese Liam, pășind în față și luând biciul din mâna tatălui 
său înaintea lui Hamish. O s-o fac eu. 

Șase lovituri de bici. Șase eternități lungi, pline de țipete. 

Obrajii lui Thorne erau plini de sarea lacrimilor sale când totul 
se terminase. Plânsese nu numai pentru săraca fătucă, ci și din 

cauza întunecimii adunate pe trăsăturile fratelui său. Liam. Eroul 
lui. Salvatorul lui. Cel mai musculos dintre ei toți mânuise singurul 
instrument al furiei de care se temeau. Arăta ca un demon la lumina 
lumânării, în timp ce agresa o femeie care nu se putea proteja. 

Arăta exact ca tatăl lor. 

Era o imagine pe care Thorne știa că nu avea să o uite niciodată. 

În adâncul lui, înțelesese că Liam nu avea de ales. Că fratele lui nu 
o rănea pe fată așa cum ar fi făcut-o tatăl lor. Că poate acesta nu voise 
ca Hamish și Thorne să fie nevoiți să facă un lucru atât de groaznic. 

Însă acea noapte şi durerea de pe faţa femeii aveau să-i picteze 
coșmarurile pentru tot restul vieţii. Pentru că acea noapte schim- 
base totul. 

Nu se terminase cu biciuitul. 

Nu se terminase nici după o oră de lucruri ce nu pot fi povestite, 
pe care moșierul îi obligase să i le facă femeii. 

Nu se terminase nici când ea fusese eliberată. 

Nu. Pentru Thorne, teroarea de-abia începuse. 

O mândrie întunecată şi o plăcere bolnavă sclipeau în ochii 
moșierului în timp ce Liam o conducea pe femeie afară. Abia de 
putea merge, dar, spre meritul ei, scuipase, se luptase și jurase să 
se răzbune. 

-Ce fătucă rară, spusese Hamish. Nu a devenit supusă... 

Moșşierul își întorsese privirea rece către Thorne, care își pierduse 
abilitatea de a plânge undeva pe drum. 

Rușinea îl acoperise cu straturi de mizerie şi ură de sine. 

Thorne își privise mâinile şi își dorise să și le taie. Ca să nu facă 
ceva prostesc, își încrucișase brațele și își apucase bicepșii slabi, 
dorindu-și să fi avut măcar o parte din mușchii lui Liam. Sau chiar 
constituția îndesată a lui Hamish. 

Încă era un băiat. Ştia asta. Nimic din ce se întâmplase în acea 
seară nu-l făcuse să se simtă ca un bărbat. Toate acțiunile pe care 
i le-ar povesti lui Callum nu i-ar provoca decât dezgust. Sau, și mai 
grav, milă. 

- Slăbiciunea e o treabă anostă şi dezamăgitoare, spusese moșierul 
către Thorne. Ca mama ta. Ca tine. Cel puțin, am doi fii puternici. 

Îl bătuse pe Hamish pe umăr. 

- Tată, prostituata o să vorbească, îl avertizase Hamish cel mic. 
E posibil să ne facă probleme. 

-Ba nu. Există modalități de a ne asigura că tace. 

Un tremur profund îl zgudui pe Thorne când își auzi tatăl vorbind. 
Voia să-și rupă carnea de pe propriul corp. Voia să iasă din cameră 
și să nu se mai întoarcă niciodată. Voia să ia nămolul de pe ghetele 
tatălui său și să i-l vâre în ochi, punând astfel capăt nefericirii lui şi 
a mamei sale. 

Dar nu putea ajunge atât de sus. Nu fără ca tatăl lui să îl lovească 
înainte. 

„Nu încă.“ Gândul i se strecurase în minte. 

-La Gairloch, e o adunare în seara asta, iar sângele încă îmi fier- 
be, spusese moşierul. Cred c-o să merg acolo ca să mă mai distrez. 

-Pot să vin cu tine, tată? întrebase Hamish. 

- Da. E o femeie acolo după care mă țin de mult timp, și în seara 
asta nu o să mă refuze. 

Apoi, Thorne rămăsese singur. Gol, cu excepția kiltului și a unei 
șosete de lână. 

Nu ştiu cât stătuse acolo, în întuneric, urmărind lumina lumână- 
rilor şi umbrele ce refăceau coșmarul ororilor la care fusese martor. 
I se făcuse rău când văzuse patul. Erau urme de sânge pe cearșafuri. 
Dumnezeule, nu se mai putea uita. 

În cele din urmă, picioarele i se mișcaseră, și îşi făcuse loc prin 
coridoarele de la Ravencroft Keep, până când găsise camera mamei 
lui. Zgomotul ușii o trezise din somn, după care Thorne se prăbușise 
lângă ea, cu ochii goi, şi îi spusese totul. Se întrebase amorțit dacă 
femeia putea simți mirosul de sex şi rușinea care-l copleșea pe el. 
Dacă avea să înceteze a-l iubi. Dacă avea să se teamă de el, așa cum 
se temea de tatăl lui. 

Când terminase de povestit, mama lui îl ținuse în brațe mult 
timp, lacrimile curgându-i în părul lui. 

-Îmi pare rău, șoptise ea cu milă. Îmi pare rău că e tatăl tău. Aș 
fi vrut să fi știut. Aș fi fugit până la capătul pământului în loc să 
mă căsătoresc cu el. Trebuie să înţelegi, aveam numai șaisprezece 
ani. El și tatăl meu făceau afaceri, și eram inocentă. Nu știam cum 
este. Ți-aș alege alt tată dacă m-aș putea întoarce în timp și aș putea 
schimba totul. 

Vinovăţia lui Thorne se dublase când văzuse cât o supărase pe 
mama lui. Pentru că îi arătase păcatele lui. Doar că nu ştiuse unde 
altundeva să meargă. 

-Vrea să ne transforme în el, șoptise apoi, disperarea amenințând 
să îl înece în întunericul absolut al camerei ei. Ce să fac? 

Mâinile mici ale mamei lui, care de obicei tremurau, îl apu- 
caseră de față cu o forță surprinzătoare. Îi putea simţi căldura 
respirației pe faţă. Era ca şi cum ea i-ar fi putut descifra conturul 
în camera întunecată. 

-Nu fi fiul lui. Nu fi un Mackenzie, îl rugase cu o înflăcărare 
șoptită, pe care nu i-o mai auzise. Hamish e fiul lui. Liam e fiul și 
moștenitorul lui. Dar tu, dragul meu, ești al meu. Îmi pare rău că 
nu te pot proteja de el, dar amintește-ţi asta în anii care vor veni. 
Eşti contele de Thorne. Lordul de la Inverthorne Keep. Eşti frumos 
și deștept, și bun. Promite-mi că o să rămâi bun. Că nu o să atingi 
o femeie decât cu blândeţe. Că nu o să te desfeţi cu cruzime. Că o 
să-ți faci propriul drum în lume, departe de locul acesta blestemat, 
departe de clan și, mai presus de orice, departe de moştenirea pătată 
a tatălui tău. 

-Îți promit asta! Thorne simţise cum jurământul i se solidificase 
în piept, întărindu-i inima şi hrănind sămânţa sădită de întunericul 
rece din acea noapte. Nu sunt fiul lui. Nu sunt un Mackenzie. 

Thorne își lăsase mama să îl țină strâns în braţe, să îi spele păca- 
tele cu lacrimile lui. Nu era ceva masculin, dar nu-i păsa. Acea seară 
compensase pentru toate nopțile în care încercase să o salveze de 
atențiile tatălui său și fusese învins de mărime și de vârstă. Pentru 
toate lacrimile pe care ea încercase fără succes să le ascundă de el. 
Acum, erau egali. Îngreunați de aceeași durere. 

Şi de același nume. 

Nu trebuia să fie fiul lui Hamish Mackenzie. 

În trecut, celții mergeau pe linia mamei. Nu avea nevoie de nu- 
mele Mackenzie ca să reușească în viaţă. Avea să-și facă propriul 
nume. Propriul pământ. Propria moștenire. 

Urma să aibă copii cu femeia pe care avea să o iubească. Și avea 
să-i protejeze. 

Aveau să fie în siguranţă. Nu aveau să cunoască niciodată frica, 
ura sau acea rușine care îi apăsa sufletul. 

Aveau să fie mândri de numele lor. 

De numele lui. 

Thorne probabil ațipise, căci se trezise zdruncinat cu disperare, în 
zgomote ca de tunet. 

-Trebuie să te ascunzi. Mama lui plângea. Va sparge ușa. 

- Eleanor! 

Una dintre încuietori cedase sub gheata moșierului. 

-Îndrăzneşti să mă încui afară din cameră, în propria casă? Chiar 
trebuie să-ţi reamintesc ce s-a întâmplat data trecută? 

Dumnezeule, era beat. Se auzea din felul în care vorbea. 

- Ascunde-te, îl implorase mama lui din nou, protejându-l cu 
corpul. 

- Nu. 

Thorne, care era aproape la fel de înalt ca mama lui, jurase că nu 
avea să se mai ascundă niciodată. Avea să o protejeze, acum că era 
bărbat, sau urma să moară încercând. 

Primul lucru pe care îl văzuse când moșierul dărâmase ușa fu- 
sese biciul. 

Nu avea să uite niciodată cum arătase tatăl lui în acea noap- 
te. Nu păruse furios, nici măcar supărat. Nu fusese apăsat de tot 
răul pe care-l făcuse. Unele fapte aveau să rămână necunoscute de- 
cenii întregi. 

Un fel de bucurie triumfătoare crudă îi strălucea în ochii negri 
precum cărbunele. Arăta ca un barbar care tocmai distrusese un sat 
întreg și era îmbătat de setea de sânge și de propria cruzime. 

-La naiba cu voi doi! 

Se clătinase în întuneric și lăsase ușa deschisă, astfel incât statura 
lui era luminată în spate de felinarele de pe hol. 

-Vrei să ştii ce cred? întrebase el în timp ce îl luase pe Thorne de 
braţ și îl strânsese atât de tare, că tânărul se temuse că oasele aveau 
să i se sfărâme. Eşti prea frumusel ca să fii băiatul meu. Aş crede asta 
dacă ai fi fiica mea, dar toți băieții mei sunt întunecaţi și bine făcuți, 
ca mine. Tu ești cât o broască şi, dacă ţi-ai pune o rochie, toată lumea 
ar zice că eşti o curvă. 

- Lasă-l în pace, implorase mama lui. Hamish, te rog! Bineînţeles 
că e fiul tău. 

- Ţi-ai luat un amant frumușel, Eleanor? 

Thorne putuse auzi zâmbetul din vocea tatălui său. Știa teroarea 
provocată de cuvintele sale şi se desfăta cu ea. 

- Niciodată, plânsese mama lui. Niciodată nu aș îndrăzni să-ţi fiu 
necredincioasă. 

-Te cred. Nu ai spiritul pentru așa ceva, exact ca fiu-tău. O să-l 
fac bărbat pe plângăciosul ăsta. 

Hamish începuse să-l biciuiască. Biciuia, biciuia şi tot biciuia, 
braţul lui având o precizie ireală, chiar și în întuneric. 

Thorne știa că nu trebuia să plângă, dar nu se putuse opri. Oda- 
tă ce biciul se udase de sângele lui, mușcătura devenise o agonie 

de neimaginat. Carnea deschisă de pe spate era o senzaţie teribilă, pe 
care nu avea să o uite prea curând. După o vreme, se întrebase dacă 
plânsetele care se auzeau veneau de la el sau de la mama lui. Oricum 
ar fi fost, trebuiau să se oprească. 

„Acum.“ 

Ceva întunecat și nefiresc se trezise în el, și, cu o singură mișcare, 
prinsese biciul şi îl smulsese din mâna tatălui său. Mânat de nebunie 
și de instinct, lovise înapoi. Un fel de plăcere triumfătoare îl împin- 
sese de la spate când biciul atinsese pielea tatălui său. 

Senzaţia absurdă de victorie fusese întreruptă când tatăl său îl 
ridicase și îl aruncase pe fereastră, de la etajul al doilea. 

Căderea nu durase destul cât Thorne să se teamă pentru moartea 
sa. Acest gând îl lovise abia la impactul cu pământul îngheţat, care îi 
furase abilitatea de a respira. Un foc îi fugise din umăr până spre gât, 
şi orice fel de stimul auditiv dispăruse, fiind înconjurat într-un cocon 
de tăcere, durere și frig înţepător. 

Țipetele mamei lui împunseseră noaptea ca o sabie. 

Îl tăiaseră, cu o rană la fel de usturătoare. 

Când Thorne încercă să se ridice de unde aterizase, arsura din 
umăr se intensificase atât de tare, că nu știuse cărei reacții să se îm- 
potrivească mai întâi, senzației de vomă sau celei de leșin. 

Nu își putea mișca brațul. 

Cu dinţii încleștaţi, se proptise în pământul cu mușchi cu mâna 
bună şi se ridicase în genunchi, încă străduindu-se să-și umple 
plămânii. 

O lovitură spintecase liniștea nopții, apoi un țipăt care fusese 
întrerupt brutal. 

- Mamă? icnise tânărul. 

Nimic. 

- Mamă? Mamă? Răspunde-mi! 

-Deci ai supraviețuit. Tatăl lui apăruse la fereastră. Eşti mai dur 
decât credeam. Deși tot plânsul ăsta după mama ta strică efectul. 

-Ce ai făcut? întrebase Thorne. 

-l-am închis gura. N-am observat cufărul decât când capul ei s-a 
spart de el. 

-O să te omor, jurase Thorne în creierii nopții, blestemând tre- 
murul din vocea lui de adolescent. O să te omor, m-ai auzit? Dacă a 
murit, îţi jur pe Hristos și pe toţi zeii vechi, ești un om mort. 

Moșierul râsese, și ce mai rămăsese din sufletul lui Thorne înce- 
puse să sângereze. 


15 


Kerrigan Byrne 


-Nu eşti un criminal. Ideea părea să-l amuze pe bărbat. De fapt, 
nu o să ai voie să intri înapoi aici până nu o să devii unul. Data viitoa- 
re când ne întâlnim, afurisitule, ai face bine să mă provoci. 

Nici un regiment englezesc nu ar fi putut organiza un asediu asu- 
pra locului aşa cum făcuse Thorne în acea noapte. Se izbise ca un 
animal de fiecare ușă închisă. Spărsese o fereastră cu o piatră, dar 
nu reușise decât să se zgârie în tufișurile de sub ea, până își dăduse 
seama că nu se putea cățăra cu o singură mână. 

Thorne nu știa ce îl adusese pe Callum alături de el sau câte ore 
țipase blesteme incoerente sub fereastra mamei lui, până când mi- 
cul și sălbaticul lui prieten îi trăsese corpul înghețat de pe pămân- 
tul rece. Era vag conștient că începuse să răsară soarele dinspre 
munții Kinross. 

Deși frigul îi furase abilitatea de a se mișca, și își pierduse vocea 
cu câteva ore în urmă, încă țipa. 

Sufletul lui țipa. 

Înainte să-și piardă cunoștința, jurase că avea să se întoarcă 
fiind criminal. 

Aceea nu fusese ultima noapte în care Thorne își văzuse mama, 
dar fusese ultima în care ea îl văzuse pe el. 

Gairloch, Wester Ross, Scoția, toamna anului 1880 
Douăzeci de ani mai târziu 


-Deci este adevărat. Contele de Thorne a făcut o înțelegere cu 
diavolul. 

Dialectul unic scoțiano-irlandez alunecă în noapte ca un pumnal 
ascuțit prin pielea fină. 

Chiar și pe Sannda Mhòr, bucata lată de plajă care ducea spre 
golful Strath, Gavin St. James recunoscu pașii înșelător de ușori 
ai bărbatului mare din spatele lui. Asta chiar înainte ca acesta 
să vorbească. 

-Nu ar fi prima oară, răspunse calm, în timp ce îl salută pe 
Callum Monahan. Nu o să fie nici ultima. Diavolul a fost mulţi oa- 
meni pentru mine. El e doar unul dintre ei. 

Chiar și la lumina vagă a focului, pielea închisă și bronzată a lui 
Callum Monahan contrasta cu ocbii atât de aurii, că străluceau cu o 
lumină ireală. Se potriveau cu irisul vulturului cățărat pe antebraţul 
lui, în timp ce îl studiau de sub o glugă de lână. 

-În ciuda tuturor lucrurilor prin care am trecut, nu arăţi ca un 
bărbat care a înfruntat prea mulți demoni. 

-Şi totuși... 

Gavin îi aruncă zâmbetul lui tipic și lăsă insinuarea să plutească 
în umbre. Callum știa că demonii lui Gavin erau mai întunecaţi decât 
apele negre dintre insula Longa și țărmurile plajei Sannda Mhòr. Că 
familia apropiată a lui Gavin, toți numai frați vitregi, consta dintr-un 
trădător spânzurat, un rege al lumii interlope a Londrei și un anume 
moșier Mackenzie, pe care tot imperiul îl numise Demonul Scoțian. 

-E posibil ca Ravencroft chiar să te spânzure de data asta dacă 
ne descoperă. 


Kerrigan Byrne 


Bărbatul căruia localnicii îi spuneau Mac Tire i se alătură lui Ga- 
vin şi cercetă noaptea pentru orice semn de sosire a mărfii. În limba 
vecbe, Mac Tire însemna Fiul Pământului. Maestrul Bestiilor. 

Gavin se gândi la fratele lui, Liam, care acum era moșierul de la 
Ravencroft. Acesta nu numai că moșştenise titlul tatălui său, ci și 
temperamentul lui și înclinația spre violență. 

-Nu o să mai treacă mult până când unul din noi o să-l omoare 
pe celălalt. Pare să fie soarta bărbaţilor Mackenzie. Gavin scoase un 
sunet ironic și se aplecă să pună un alt buștean pe foc. Se întrebă ce 
efect ar avea asupra Demonului Scoțian să-și vadă un alt frate zbă- 
tându-se la capătul unei frânghii. Ravencroft nu se aventurează ni- 
ciodată atât de mult în nord. Se plimbă prin Inverthorne Keep, prin 
orașul Gairloch și prin golful Strath. Chiar dacă e moşierul Macken- 
zie, ăsta e pământul meu, iar el ştie asta. 

-Motiv pentru care e golful perfect pentru trafic. 

Ochii de prădător ai lui Callum aveau strălucirea unui bărbat care 
aştepta cu nerăbdare să păcătuiască. 

- Da, așa e, încuviință Gavin. 

În nemișcarea ireală a nopții, sunetul vâslelor care treceau prin 
apă anunță sosirea unui vas. 

-Că tot vorbeam despre lup. Callum se duse la marginea digu- 
lui, aproape dincolo de strălucirea focului. O rafală uşoară de vânt 
îi mișcă pelerina închisă la culoare și kiltul, care păreau doar niște 
umbre în jurul corpului său. Arăta mai degrabă ca o fantomă, nu ca 
un om. Corbul se apropie. 

-Mi se pare incredibil că poate naviga prin golful ăsta pe un 
asemenea întuneric, spuse Gavin. Majoritatea folosesc cel puțin 
un felinar. 

Callum îi aruncă o privire misterioasă peste umăr. 

-Pământul are demonii lui, la fel ca marea. 

Mac Tire îi șopti ceva vulturului și îl eliberă. 

-Am încredere că Sannda Mhòr e un loc sigur, dar Manannan 
Mac Lir o să ne alerteze dacă apare vreo prezenţă nedorită. 

Gavin încuviință și se apropie de prietenul său. Ridică lanterna 
pe care o ţinea și făcu un semn de bun venit, în direcția vasului care 
se apropia. 

-Ce nu ştiu este de ce un pustnic care trăiește într-o peșteră și 
doarme alături de oi are o legătură cu cel mai notoriu pirat de la 
Sir Francis Drake încoace. 

-E mai degrabă o colibă, protestă Callum. Și te provoc să le spui 
lui Angus și lui Fergus să doarmă afară. Privirea insistentă a lui 
Gavin îl obligă să continue. L-am întâlnit pe Corb acum ceva timp 
în Tangier. L-am ajutat cu mutarea unor animale exotice pentru un 
traficant local bogat şi, în schimb, m-a ajutat să recuperez ceva ce-mi 
fusese luat. 

- Bine că nu ești vag, bombăni Gavin. 

-Bine că nu ești fratele tău. 

Callum îl lovi în umăr. 

- Amin. 

Callum scoase o sticlă din haină și bău din ea, după care i-o oferi 
lui Gavin. 

- Pentru Gavin St. James, contele de Thorne. Desfrânata oaie 
neagră a clanului Mackenzie. 

Gavin bău, primind cu brațele deschise arsura whisky-ului pe care 
Callum îl folosea ca să țină la distanță frigul care venea dinspre mare. 
Le mulțumi în tăcere zeilor că nu era scotch Ravencroft. Băuse des- 
tul, cât să-i ajungă o viață. Îi înapoie sticla bărbatului pe care îl știa 
de când se plimbau prin mlaștinile scoțiene din Wester Ross, ca niște 
copii sălbatici, apoi spuse: 

-Mi-am dat seama că pentru a fi caracterizat drept oaie neagră în 
familia mea, trebuie, în mod ironic, să fii un bărbat bun. 

-Io nu văd oameni buni aici. 

O voce întunecată și cultă, mai amenințătoare decât noaptea care 
îi înconjura, se auzi în timp ce vasul ajunse pe Sannda Mhòr. 

-Şi nici n-o să găsești vreunii, zise Gavin. 

-Asta îmi convine, pentru că nu am nevoie de ei. 

O umbră într-o haină lungă sări de pe vas, împreună cu câțiva 
oameni. Aceştia îi ajutară pe Gavin şi Callum să care pe nisip barca 
plină. După ce terminară, se strânseră în jurul focului, ca să vorbeas- 
că despre afacerile lor. 

Cum era fiul unui bărbat extrem de violent, Gavin își perfecţionase 
de timpuriu abilitățile de observare. Putea citi oamenii în numai 
câteva secunde. Își dădea seama dacă erau periculoși, înarmaţi sau 
speriaţi și exact cât de multă funie avea ca să se spânzure cu ea. Ştia 
pe ce butoane să apese ca să provoace o erupție vulcanică sau de ce 
pârghii să tragă ca să liniștească o situaţie. 

În timp ce studie adunătura de criminali, se concentră asupra 
unui singur om. 

Corbul. 

Acesta era genul de bărbat care îl făcea pe Gavin să îndrepte mâna 
ușor către pumnal. Nu era vorba despre mărimea sau înălțimea lui. 
Gavin considera că îi putea face față în ceea ce privea puterea și sta- 
tura. Nu erau nici cicatricele amenințătoare sau vibraţiile palpabile 
de pericol care păreau să arunce umbre în foc. 

Erau ochii lui. Ochii lui negri. 

Nu erau sălbatici, ca ai lui Callum, nici indolenţi și nepăsători, ca 
ai lui. Nu exprimau lăcomie, furie, aprobare sau control. Nu aveau 
nici o sclipire diavolească sau răutate demonică. Ce citi Gavin în ochii 
piratului îl făcu să reevalueze înțelegerile lui cu acel bărbat. 

Nimic. 

Ochii îi erau morţi. 

Gavin era convins că nu erau ochii unui bărbat, ci ai unui rechin. 

Până la urmă, Corbul era o creatură a mării. Un ucigaș cunoscut 
pentru precizia lui letală, care nu avea prădători naturali. Toate flo- 
tele guvernelor din întreaga lume încercaseră să îi vină de hac. 

Și totuși, iată-l aici! 

Gavin își dădea seama că aceia care stăteau în faţa lui nu erau 
bărbați, ci hălci de carne. 

„Văd cine eşti“, se gândi el. „Îţi știu măsura. Dar tu nu mă vezi.“ 

Nimeni nu îl vedea niciodată. Nimeni nu îl știa. Nu îi vedea teme- 
rile sau defectele. Gândurile sau nevoile. Motivaţiile sau dorinţele. 

Și erau o mulțime. 

Deși privirea goală și fixă a Corbului îl deranjă pe Gavin, nu își 
feri ochii. Ştia că piratul îi primise mesajul înainte să schimbe 
vreun cuvânt. 

„Eşti pe uscat, pe pământul meu, iar aici, nu tu ești prădătorul 
alfa. Eu sunt.“ 

După ce se măsurară din priviri, ca titanii de pe câmpul olimpic 
de luptă, Corbul i se adresă: 

- Contele de Thorne, presupun? 

- Da. Gavin încuviință. Bun venit în Gairloch. 

- Ai niște trăsături frumoase pentru un lord barbar. 

-Aş vrea să pot întoarce complimentul. 

Gavin zâmbi când Callum respiră greoi. Corbul nu era un 
bărbat plin de el, prin urmare replica lui nu fusese nici critică, nici 
provocatoare. Era un limbaj pe care bărbaţii ca el îl foloseau mereu. 

Gavin nu ar fi spus că piratul era chiar urât. Desfigurarea stra- 
nie care începea de sub piept îi afectase o mare parte din jumă- 
tatea dreaptă a feţei, însă nu ascundea trăsăturile lui puternice, 

cu linii aproape nobile. Corbul avea păr închis la culoare și ochi 
care i se asortau. 

De fapt, chiar îi amintea lui Gavin de un Mackenzie. 

Deşi Gavin era chipeș, iar Callum, sălbatic, Corbul era captivant. 
Impresionant. lar cicatricele îl făceau să pară mai amenințător și să-i 
sporească renumele de spaima mărilor. 

Colţul gurii Corbului fu curbat ușor de fantoma unui râs. 

- Trebuie să recunosc, nobilii foarte rar vin să mă întâlnească în 
timpul unor escapade nocturne. De obicei, trimit un servitor ca să 
colecteze cele treizeci de piese de argint. 

-Ce se întâmplă pe pământul meu e responsabilitatea mea. De 
asemenea, am nevoie de dovezi că marfa nu e umană, pentru că nu 
vreau să fiu implicat în așa ceva. 

Corbul trase cârpa greoaie și dezvălui mai multe cutii nemarcate, 
fiecare prea mică pentru a ascunde o persoană, chiar și un copil. 

Mulţumit, Gavin încuviință 

-Pe aici. 

Încărcarea mărfii în căruţe era o treabă solicitantă, iar Gavin fu 
impresionat de faptul că temutul Corb reuși să care în același ritm 
cu el. Tăcerea întunecată a nopții fără lună apăsa deasupra lor ca un 
giulgiu când merseră pe drumul vechi, de-a lungul stâncilor joase din 
mare, către Inverthorne, și depozitară cutiile în vechile peşteri ie- 
zuite de sub moşie. 

Cum terminară treabă, Corbul refuză oferta lui Gavin de a-i da 
un mijloc de transport pentru oamenii lui, ca să se întoarcă pe plajă. 
Schiţă un gest, și un bărbat din echipajul său făcu un pas în față, 
ținând o pungă de monede pentru Callum și una și mai mare pentru 
Gavin. Asta deoarece marfa urma să fie depozitată pe pământul lui o 
anumită perioadă. 

-Sunt nou în treburile care țin de piraterie, dar plata se face tot 
în dubloni? Mă gândisem că etalonul s-a schimbat din secolul al 
optsprezecelea. 

Gavin mișcă punga grea plină cu monede și se întrebă dacă bărba- 
tul celălalt nu auzise de mult mai ușoara bancnotă. Corbul nu păru 
nici perturbat, nici amuzat. 

-Ai în mâini monede de aur ce nu pot fi detectate. Nu le poate 
revendica nici un guvern sau organizație de comerţ, nu pot fi nici 
măcar atribuite unei mine. Nu sunt legate de o economie anume şi 
nici nu trebuie să-ți faci griji în privinţa ratei de schimb. 

- În cazul ăsta, e o plăcere să fac afaceri cu tine, recunoscu 
Gavin. 

-O să mă întorc într-un an ca să-mi iau marfa. 

Callum se răsuci către Gavin. 

-Mă întreb ce o să faci cu partea ta! 

Un sunet înfiorător se auzi de sus, după care Manannan Mac Lir 
ateriză pe locul lui, pe antebraţul lui Callum. 

-Nu suntem singuri. 

Callum scoase un pistol de sub pelerina de lână, tocmai când 
foşni ceva în tufișurile din apropiere. Gavin numără șapte pistoale 
care fură scoase în spatele lui, fiecare o idee mai lent decât al lui. 
Speră să îl ocolească umilința unei morţi în întuneric din cauza 
gloanţelor prietenești. 

— Arată-te, ordonă el, şi fu imediat ascultat. 

O vițică scoțiană care veni din lăstăriș după trifoi proaspăt. 
Atmosfera se relaxă imediat, și pistoalele fură coborâte. Urmară 
câteva mormăieli și râsete. 

-Uite-ţi răspunsul, spuse Gavin. Asta o să fac cu partea mea. 

-O să crești vite? Zi-mi că glumeşti! 

-Nu. O să-i vând partea mea din distileria Ravencroft frate- 
lui meu și o să cumpăr proprietatea abandonată Erradale, precum 
şi turmele de vite, de la fiica crescută în America a defunctei doam- 
ne Ross. 

-Alison Ross? 

Gavin putea mai degrabă să simtă decât să vadă expresia șocată 
a lui Callum. 

-O să fie cea mai grozavă achiziţie de teren pe care au văzut-o 
munţii Scoției de secole. 

— Asta e şi ideea. 

- Dar clanul Mackenzie nu s-a ocupat niciodată de vite. 

Gavin observă că piratul şi oamenii lui se topiseră deja în noapte, 
și mâna i se strânse în jurul aurului. 

-Aşa e, încuviință el. Clanul Mackenzie nu s-a ocupat niciodată 
de vite. 

Dar, cât de curând posibil, nu avea să mai fie un Mackenzie. 
Nu numai că urma să aibă numele de familie St. James, un titlu 
non-Mackenzie şi un venit propriu, dar, după ce Coroana avea 
să-i acorde emanciparea cerută, bucata lui de pământ nu avea să 
mai fie considerată parte din domeniul moșierului Mackenzie din 
Wester Ross. 

Avea să scape de clanul Mackenzie, o dată pentru totdeauna. Din- 
tre numeroasele lui dorinţe, aceasta era cea mai puternică. 


Capitolul 2 
SER 


Calea ferată a companiei Union Pacific, teritoriul Wyoming, 
toamna anului 1880 


Samantha Masters apăsă pe trăgaci, trimițând un glonț fix între 
frumoșii ochi căprui ai soțului ei. 

Îi șopti numele. Bennett. Apoi îl ţipă. 

Însă o apucă pe femeia pe care acesta o ţinea, în timp ce bărbatul 
căzu pe podea. 

Deși se știau de numai douăzeci de minute, se ținu de Alison Ross 
ca și cum tânăra era cel mai prețios suflet din întreaga lume, și cele 
două căzură în genunchi după ce forța se scurse din ele. 

Cele două începură să plângă, creând o simfonie de teroare, șoc 
și ușurare. 

Ce naiba se întâmplase? 

În urmă cu nici douăzeci de minute, Samantha și Alison fuseseră 
numai niște pasagere într-un tren care străbătea decorul iernatic al 
teritoriului Wyoming. 

Ce erau acum? Dușmani? Supraviețuitori? 

-Îmi pare rău. Îmi pare rău. Îmi pare rău. Samantha repetă cu- 
vintele obsesiv. Deși nu știa sigur către cine erau îndreptate scuzele. 
Către Alison? Către Bennett? Către cei care fuseseră împușcați în 
celelalte vagoane? 

Către Dumnezeu? 

De dimineaţă, era soţia enervată și deziluzionată a unui băr- 
bat fermecător și periculos. Un membru nesemnificativ și ostil al 
grupului de bandiți Masters. În acea după-amiază, devenise noua 
cunoștință și confidenta lui Alison Ross, cele două vorbind despre 
copilăriile petrecute la ferme de vite. 

În acea seară, din cauza a ceea ce făcuse, a ceea ce făcuseră toţi, 
era foarte probabil să fie spânzurată. 

Misiunea din tren trebuia să fie ca oricare alta. Fiecare membru 
se urca în ultimul vagon și mergea kilometri întregi. Pentru a evita 

suspiciunile, Bennett, Boyd și Bradley Masters se așezau apoi în va- 
goane diferite. 

Samantha era pusă în vagonul cel mai gol, de obicei la clasa întâi, 
unde pericolul era mai mic. Odată ce se îndepărtau de civilizație, se 
dădea semnalul, și bărbaţii dădeau lovitura, strângând toți pasagerii 
într-un vagon. 

Acest lucru era făcut pentru siguranţa pasagerilor, dar și pen- 
tru fraţii Masters, deoarece banda nu jefuia de obicei oameni. 
Banii, bijuteriile și obiectele personale nu erau niciodată la fel de 
valoroase ca marfa. Compania Union Pacific nu transporta numai 
cetățeni de-a lungul continentului american, ci și bunuri și, deseori, 
fonduri federale. 

Chiar și în aceste timpuri moderne, când părea că tot aurul fusese 
minat din dealurile bogate ale Californiei, valuta americană încă era 
fabricată în est. Asta însemna că totul, de la statele de plată ale com- 
paniei la obligațiunile guvernului, bani și metale prețioase, totul era 
transportat cu trenuri transcontinentale. 

lar frații Masters, care visau să devină antreprenori, hotărâseră 
că, dacă guvernul nu le dădea pământ și băncile nu le ofereau împru- 
muturi, aveau să ia singuri ce le trebuia. 

Aceasta trebuia să fie a cincea și ultima lovitură. Era de așteptat 
să meargă ca toate celelalte. 

Nimeni nu trebuia să fie rănit sau jefuit. Pasagerii trebuiau să 
fie poate doar puţin afectaţi. Fraţii Masters aveau să fugă cu câteva 
genţi cu bani pe care guvernul avea să-i tipărească din nou, o ostatică 
„terifiată" urma să fie jucată chiar de Samantha, și ziarele aveau să 
publice o poveste captivantă în dimineața următoare. 

Semnalul, atât între ei, cât și către pasageri, era un foc de armă 
tras în tavan, urmat de comanda de dezarmare și de a merge și 
de promisiunea că totul avea să se termine foarte repede. Treaba 
Samanthei era să se poarte ca orice alt pasager și să îi îndemne pe 
ceilalți să se supună. Apoi, dacă era cazul, să se poarte ca un ostatic, 
ca să îi oblige să asculte. 

-Oamenii sunt niște oi, susținea întotdeauna Boyd. O să asculte 
o dulceaţă ca tine orice ai zice. 

În acea zi, Samantha se simțise mai în largul ei decât oricând. În 
acea perioadă din octombrie, când iarna își făcea simțită prezența, 
însă mai era destul până la Crăciun, americanul de rând nu se gândea 
prea mult la călătorit. 

În vagonul ei, mai erau doar doi pasageri. Alison Ross, o perso- 
nalitate plină de viață din San Francisco, și un om de afaceri bine 
îmbrăcat, care era mai preocupat de ziarul lui decât de conversație. 

Iniţial, conversaţia prietenoasă a lui Alison o uimise pe Saman- 
tha, deoarece îi era greu să se concentreze la răspunsuri când în 
sânge îi clocoteau anticiparea și anxietatea. Însă își dăduse seama 
că ar fi fost suspect dacă nu ar fi participat, și, nu peste mult timp, 
se bucura de compania lui Alison. 

Nu cunoştea multe femei de vârsta ei, cu atât mai puțin unele 
prietenoase. 

Samantha își imagină că, într-o altă viaţă, ea şi Alison ar fi putut 
fi prietene. Dacă nu ar fi fost pe cale să jefuiască trenul. Dacă nu ar fi 
fost mai multe focuri de armă decât stabiliseră. Dacă Boyd și Bradley 
nu ar fi fugit cu banii, lăsându-l pe Bennett să se ducă după soția lui, 
cămașa albă a acestuia și vesta fiind pătate de sânge. 

Dumnezeule! Ce făcuseră? 

Samantha îl auzi pe Bennett spunând ceva despre șerifii federali. 
Cineva fusese împușcat în umăr. Boyd? Apoi avusese loc un schimb 
de focuri. 

Cu ochii înlăcrimați, tânăra se uită la omul de afaceri, care sânge- 
ra şi avea ochii goi. 

Era vina ei. Totul era din vina ei. 

Bennett îl împușcase fără nici un avertisment. Apoi o luase pe 
Alison și îi pusese pistolul la tâmplă, pentru că ştia. 

În clipa în care văzuse oroare și negarea de pe fața Samanthei, 
ştiuse că aceasta nu ar fi mers cu el. Că, deși ar fi rămas căsătorită 
cu un nelegiuit, nu ar fi putut iubi vreodată un criminal. 

- Vino cu mine, Sam, îi ordonase el. Vino cu mine acum, și o 
să mergem în Oregon. 

În acel moment, Samantha își dăduse seama că fusese mințită. Se 
certaseră din cauza asta în noaptea trecută, când el spusese că Boyd 
voia să mearpă în sud, în Texas sau New Mexico, nu în Oregon, cum 
plănuiseră. Orașele cu petrol erau noua goană după aur. 

Ea țipase la el. Nu era viața pe care i-o promisese. Trebuiau să 
meargă la mare, ca să facă avere cu lemnul de construcție. Urma 
să-i construiască o casă mare pe o stâncă și să facă dragoste cu ea 
în timp ce furtunile le făceau serenade. Abia scăpaseră de viața 
lor dezolantă de la o fermă de crescut vite în mijlocul deșertului. Nu 
mai voia să retrăiască zile nesfârșite şi transpirate sub arșiţa soare- 
lui. Voia dealuri verzi, copaci şi pajişti. Voia să trăiască undeva unde 

își putea pune un șal și putea asculta cum furtunile de pe mare îi 
aruncau ploaia în geam. 

Noaptea trecută, ea fusese gălăgioasă, și Bennett crud. 

Dar, când se treziseră, el era din nou fermecător şi excitat, cum 
era înaintea unei sarcini periculoase. lar ea stătuse sub corpul lui, ce 
o penetra, şi nu putuse să scape de resentimentele și grijile simțite 
destul cât să îi aprecieze afecțiunea. 

Apoi venise timpul să se spele, să se îmbrace și să comită o 
infracțiune. 

Bennett îi promisese că aveau să discute din nou despre acea 
problemă. Că avea să o facă să zâmbească din nou și să-i îndepli- 
nească visurile. 

Probleina era că Samantha deja nu mai credea în promisiunile 
fermecătoare ale lui Bennett Masters. O parte din ea începuse să 
accepte deja lucrul de care se temuse. Bennett nu avea să se împo- 
trivească niciodată fraților lui, oricât de brutali și de înapoiaţi erau. 
Dacă Boyd hotăra că familia mergea în sud ca să lucreze în niște afu- 
risite de oraşe cu petrol, atunci nu mai exista nici o altă opțiune. 

Boyd îi șoptise odată că, deși Bennett o iubea, de el se temea mai 
mult, iar frica era mereu mai puternică decât dragostea. 

- Dacă aș vrea, m-ar lăsa să ţi-o trag, o amenințase Boyd o dată, 
când fusese pălăgioasă. O apucase prin pantaloni, degetele lui să- 
pând adânc în sexul ei. Ai face bine să ţii minte asta. 

Nu uitase acea noapte petrecută în urmă cu cinci luni. Pentru că 
îi spusese lui Bennett despre comportamentul lui Boyd și, așa cum 
prevăzuse Boyd, bărbatul nu făcuse nimic. 

Acum, că Bennett amenința cu pistolul acea tânără neajutorată 
şi îi ordona Samanthei să deschidă ușa vagonului, femeia își privi în 
ochi soțul cu care era căsătorită de patru ani. 

Și văzu un străin. 

- O să-i dai drumul, spuse ea pe un ton calm. O să-i dai drumul, 
şi o să plecăm de aici. 

Deschise ușa. 

Bradley ghidă caii să ţină pasul cu trenul, care încetini la strâm- 
toarea McCreary. Ea făcu semn către el, și el se grăbi. Aveau să coboa- 
re din tren, și ea avea să analizeze la rece ce se întâmplase, nedorind 
să ia decizii în grabă. 

- Ne-a văzut. 

Cuvintele lui Bennett îi îngheţară sângele când își dădu seama că 
bărbatul nu-și purta nasca. 

-Oamenii ne-au mai văzut și înainte, spuse ea. 

-Nu așa, Sam. Nu putem lăsa martori. Trebuie să moară... 

Samantha își scoase pistolul Colt și îl împușcă pe bărbat în- 
tre ochi înainte ca acesta să apuce să apese trăgaciul armei sale 
Smith&'Wesson. 

Abia acum, când era în genunchi și se ținea strâns de o străină, 
avu timp să se gândească la ce făcuse. 

Omorâse un om. Nu orice om. Ci pe soțul ei. 

— Mulţumesc, îi spuse Alison. Mulţumesc. Știu că era bărbatul 
tău, dar nu eram pregătită să mor. 

Samantha se dădu în spate și observă semnul pe care pistolul lui 
Bennett îl lăsase pe tâmpla fetei. Mai mult ca sigur mai omorâse, 
nu? Soţul ei tocmai omorâse un bărbat nevinovat ca și cum ar fi fost 
o nimica toată. Nici măcar nu ezitase. Apoi cum se putuse gândi să 
ucidă o fată minunată precum Alison? 

Soţul ei de patru ani. 

Dumnezeule, oare îl cunoscuse vreodată cu adevărat? 

Panoul de lemn se fisură când un glonţ îl străpunse, iar Alison 
ţipă, ridicându-și braţele ca să acopere o pălărie din mătase verde 
așezată pe o bogăție de bucle de culoarea mahonului. 

„Bradley“ 

Samantha se întoarse și observă că bărbatul se apropiase de va- 
gon şi văzuse totul. Din fericire, dintre toți patru, Bradley era cel mai 
prost țintaș și doar al doilea cel mai bun călăreț. 

Locul întâi era, bineînţeles, al ei. 

Boyd era ucigașul care ţinea perfect. 

Samantha își aminti că Bennett îi spusese că Boyd fusese rănit. 
Cu puţin noroc, acele răni aveau să-i fie fatale. 

Calul lui Bradley galopă mai aproape, iar Samantha își dădu sea- 
ma că, dacă acesta se suia în tren, avea să vină după ea și numai unul 
din ei urma să supravieţuiască întâlnirii. 

Îşi găsi pistolul unde îl lăsase, însă Alison insistă: 

-Ştiu cum să te țin departe de probleme, spuse ea, privirea mov 
fiind surprinzător de calmă printre lacrimi. Dar trebuie să scăpăm 
de cadavru. 

Inima Samanthei bătea cu putere, însă ea și Alison stătură jos în 
timp ce împingeau cadavrul lui Bennett către ușă. 

- Sam, ești moartă! 

Bradley, care nu își putea încărca pistolul în timp ce călărea, se 
întinse după pușcă. Astfel, femeile nu avură timp să ezite. 

Împreună, îl împinseră pe Bennett pe ușă, iar forța trenului, 
vântul şi inerția îl traseră într-o parte. Sunetele pe care corpul lui 
le scoase când lovi pământul aproape o uciseră pe Samantha, însă 
Alison închise ușa tocmai când Bradley își așezase pușca pe umăr. 

Samantha își dădu seama că nu nimerise și aşteptă câteva secun- 
de eterne pentru o altă împușcătură. 

Alison își strânse rochia și îngenunche pe un scaun, uitându-se 
pe geam. 

- S-a oprit. S-a oprit pentru cadavru. 

Abia atunci începu Samantha să tremure. Nişte fiori care îi ajun- 
geau până la oase o zguduiau. Toată căldura se scurse din ea, și se 
clătină până la un scaun, deoarece ştia că picioarele nu aveau să o 
mai susțină pentru mult timp. 

Alison Ross se așeză lângă ea. Structura ei osoasă perfectă era 
accentuată de buzele pline şi roșii. Smaralde îi străluceau în urechi și 
surprindeau lumina în timp ce tânăra se aplecă spre Samantha. 

-Ţi-a zis Sam, spuse ea cu voce blândă, care contrasta cu tonul ei 
tăios. Așa te cheamă? 

- S-S-Samantha, reuși să răspundă printre dinţii care îi clănță- 
neau. Fraţii lui. O să mă omoare. Aș prefera să fiu spânzurată. 

-Mi-ai spus că ai crescut la o fermă de vite. E adevărat? 

Samantha încuviință, întrebându-se dacă avea să mai poată res- 
pira vreodată. Era bântuită de imaginea feței chipeșe a lui Bennett, 
distrusă de o gaură perfect rotundă între ochi. 

-E evident că ştii să tragi cu pistolul. Poţi să călărești, să 
strângi vite? 

Fata încuviință din nou, înainte să-și dea seama de absurditatea 
întrebării lui Alison. 

-De ce te porți frumos cu mine? Soțul meu aproape te-a... Nu 
putu să spună. Era prea îngrozitor. 

În ciuda situației, un colț al gurii pictate a lui Alison se curbă când 
văzu expresia Samanthei. 

-De unde vin eu, din ţara mea, se spune că salvarea unei vieţi 
nu e o datorie mică. De asemenea, în partea aia sălbatică a lumii, de 
când suntem foarte mici, suntem învățați că o lege este mai presus 
de toate celelalte. Tha an lagh comraich. 

- Comraich? Samantha clipi rapid în timp ce o privea pe minunata 
și evident bogata femeie. Ori înnebunise, ori Alison vorbea o limbă 
necunoscută. 

- Înseamnă sanctuar. 

Samantha încercă să o înţeleagă pe femeie, însă acel cuvânt nu 
însemna nimic pentru ea. La ce se referea Alison când spunea țara 
ei? Nu arăta și nici nu vorbea ca un imigrant. Nu era din America? 
Nu spusese că avea un logodnic în San Francisco? Că familia ei era 
formată din fermieri bogaţi și că era forţată să călătorească în est ca 
să rezolve o dispută pentru un teren? 

- Nu ştiu prin ce ai trecut sau ce s-a întâmplat ca să ajungem 
aici, dar cred că putem să ne ajutăm una pe cealaltă, spuse femeia 
elegantă. 

-Sunt pierdută. Acestea fură singurele cuvinte pe care le putu 
pronunța Samantha. 

Se simţea incredibil de pierdută. Plutea în gol. În toate modurile 
posibile. Privirea lui Alison deveni mai blândă. 

- Spune-mi, Samantha, ai fost vreodată în Scoția? 


Capitolul 3 
SES 


Wester Ross, Ținuturile Înalte, Scoția, noiembrie 1990 


Dintre toate lucrurile de care se temuse Samantha după ce fusese 
de acord cu acea farsă, faptul că se afla în braţele unui alt bărbat la 
atât de puțin timp după moartea soțului ei nu fusese printre ele. 

„Ar fi trebuit să fie“, se gândi ea, încercând să-și recapete suflul în 
timp ce era strânsă de un corp tare și de niște brațe dure, ca lanţurile 
de oțel de care fugise. Ar fi trebuit să se teamă de așa ceva, mai pre- 
sus de orice. De răspunsul obraznic al corpului ei trădător când era 
aproape de un bărbat puternic și periculos. Crezuse că era pregătită 
pentru orice situație, pentru orice capcană periculoasă. Însă, în toa- 
tă agitația ultimelor săptămâni, nu se gândise nici măcar o dată la 
trădarea adusă de încălțămintea pentru femei. 

Ghetele cu toc înalt erau invenţia diavolului sau poate una dintre 
multele pedepse pe care Dumnezeu le aruncase asupra descendente- 
lor moderne ale Evei. 

Oricum ar fi fost, dacă Alison nu ar fl insistat să poarte pantofii 
aceia afurisiți când coborau la stația Strathcarron, în Ținutu- 
rile Înalte, ar fi avut mai mult echilibru când micul nemernic îi 
luase geanta. 

Nu ar fi contat că se holba, cu gura deschisă, întrebându-se ce 
căuta un barbar celt în stația de tren la acea oră. Sau, mai degrabă, 
în acea epocă. 

Nici nu avusese timp să se dea jos din tren, că geanta îi fusese 
furată. De aceea se împiedicase și, cu un țipăt deloc delicat, aterizase 
în braţele barbarului feroce mai sus menţionat. 

Un barbar... îmbrăcat ca un gentleman? 

Nu avea cum să fie așa, pentru că el nu era un bărbat gentil. Forţa 
cu care îi strivea aerul din plămâni făcu acest lucru evident. 

-Te-am prins, fătuco! 

Felul în care pronunţă cuvântul „fătuco“ îi transformă interiorul 
în lichid. Chiar şi în asemenea circumstanţe, tonul lui era moale ca 
mătasea pe pielea dezgolită. 

Samantha se zbătu și se retrase destul cât să îl privească, după 
care se răzgândi. Nu era un barbar. Și cu siguranță nu era un gentle- 
man. Trebuia să fie un zeu celt. 

Oamenii venerau metalul și banii, iar el era făcut din ambele. De 
asemenea, nu exista nici un dubiu că acel costum, care i se întindea 
pe umerii laţi cât Munţii Stâncoși, costase foarte mult. 

Mai mult decât şi-ar fi... 

-Geanta mea! 

Cum îşi aminti de bani, se zvârcoli în strânsoarea lui, surprin- 
să că bărbatul nu o pusese jos imediat. Toţi banii erau în acea 
minunată geantă, laolaltă cu alte acte importante. Documentele 
de identitate. 

- Nu-ţi face griji, fătuco! Geanta o să fie recuperată și o să-ți 
fie adusă. 

Samantha i-ar mai fi pus întrebări dacă privirea lui nu ar fi lăsat-o 
fără glas. Niciodată în viaţa ei nu văzuse ceva atât de verde sau de 
șocant, de hipnotizant de frumos. Ochii lui nu se comparau nici cu 
frunzele tremurânde din Nevada, nici cu iarba primăverii, care deve- 
nea repede aurie, apoi maro sub soarele deşertului. 

Nu văzuse nimic asemănător nici în vegetaţia luxuriantă a noii 
ei țări. 

Scoţia. 

Nici nu-i venea să creadă. Cum deveneau ochii unui bărbat atât 
de imposibil de verzi? Erau ca niște pietre preţioase, poziționate în 
trăsături create de aceleași mâini celeste care scoseseră înșelătoarea 
Sierra Nevada din sălbaticul şi îndărătnicul pământ. 

Însă nu numai înălțimea și lățimea lui spectaculoase îl făceau să 
iasă în evidenţă în mulțime - dacă asta se mai putea numi mulțime 
pentru cineva care experimentase îmbulzeala de oameni din stația 
londoneză Charring Cross —, ci măreţia lui neobișnuită. Samantha 
încercă să găsească alt cuvânt. Ceva mai puţin dramatic, mai puțin 
ostentativ, însă nu reuși. 

Într-un cuvânt, bărbatul era magnific. 

Deși costumul lui era imaginea eleganței, umerii care abia aveau 
loc în el exprimau altceva. 

Cum ea tocmai își făcuse primele rochii la comandă în Chicago, 
plătite de Alison Ross, Samantha se întrebă dacă și croitorul bărba- 
tului se plângea de lățimea brațelor la fel de mult cât se plânsese 
croitoreasa ei de înălțimea sa extraordinară? 

Samantha crescuse pe lângă bărbaţi cu mușchi conturați de zi- 
lele lungi de muncă și îi apreciase. La naiba, chiar fusese măritată 
cu unul. Însă scoțianul care o ținea acum se născuse cu o mulțime 
de atuuri fizice. 

Nu mai văzuse în viața ei pe cineva ca el. 

- Mulţumesc, spuse ea, apoi își drese nota detestată de feminita- 
te din voce. 

-Din America? 

O expresie care era în același timp disprețuitoare și ademenitoare 
apăru pe sub o încruntătură arogantă, iar Samantha avu impresia că 
bărbatul știuse asta chiar înainte ca ea să spună ceva. 

Încuviință. 

- Acum, poţi să mă lași jos. 

Spre groaza ei, strânsoarea lui se intensifică, iar sclipirea din ochii 
lui ireali emana atât apreciere, cât și lipsă de scrupule. 

-Aş prefera să nu. Eşti ușoară ca un pui de pasăre și se pare că la 
fel de stabilă ca unul. Poate e mai sigur dacă te țin. 

Samantha era sigură că fiecare secundă petrecută în brațele lui 
era mai periculoasă decât cea anterioară. Era probabil de la accentul 
acela afurisit. Chiar şi un cretin ar fi putut seduce o femeie dacă i-ar 
fi vorbit așa. 

La naiba! Pistoalele ei erau în geantă. 

Intuiţia îi spuse că era posibil ca într-o zi să fie nevoită să-l împuşte 
pe acel bărbat, așa că se hotărî să îi evite fața frumoasă. 

- Pune-mă jos! îi ordonă ea. Sau jur că o să țip atât de tare, c-o să 
mă audă și-n Londra. 

- Fătuco, asta nu o să te ajute prin părțile astea. 

Ca să evite fiorii provocați de cuvintele lui, Samantha se uită în 
jur și observă că atrăseseră deja atenţia unor trecători, însă nimeni 
nu părea dornic s-o ajute. La naiba, nimeni nu clipi ca urmare a com- 
portamentului lui nepotrivit. Însă o alină gândul că nici nu părură 
alarmați pentru ea. 

Ea îl tintui cu privirea și deschise gura, pregătită să spună un bles- 
tem la fel de usturător precum căldura nedorită care îi pișca pieptul 
și gâtul și care tot cobora. 

El o întrerupse și o puse cu blândețe pe peron. 

-Am fost motivul pentru care multe femei au țipat, însă nicioda- 
tă de supărare. 

Orice replică pe care i-ar fi dat-o se pierdu când simţi un fior mai 
jos de buric. 

Reticenţa lui în a-i da drumul părea mai puțin exersată decât 
umorul său, însă în cele din urmă o făcu. Nu înainte să stea o clipă 
inutil de lungă ca să o stabilizeze. 

Samantha încercă să ignore felul în care mâinile lui mari lăsară 
tot felul de senzaţii pe talia ei încorsetată, asta în timp ce aproape se 
împiedică de trena rochiei, în graba de a se distanța de el. 

Distanţa însă creă o nouă problemă alarmantă. De aproape, fuse- 
se imposibil să cuprindă magnitudinea frumuseții lui. 

Fu îndeajuns ca s-o lase fără cuvinte. 

Samantha închise ochii, căutând o scuză pentru acea atracție 
inexplicabilă. Era epuizată, înfometată și obosită. 

Și extrem de singură. 

După o călătorie lungă prin Statele Unite, se îmbarcase în Phila- 
delphia pe un vas care fusese mult mai gol decât atunci când ajunse- 
se. Umpluse Atlanticul cu lacrimi de durere, dar și cu bucuria adusă 
de fiecare masă delicioasă care i se cuvenea, fiind pasager la clasa 
întâi şi, aparent, moștenitoarea scoțiană Alison Ross. 

Avea toate documentele pentru identificare, precum și un tru- 
sou nou, cu o geantă din mătase grena în care-și ținea puținele 
documente. 

În vechea ei viață, un asemenea accesoriu i se păruse prostesc, 
însă acum era cel mai de preţ lucru pe care îl avea. 

Bineînţeles că îi fusese luat... 

Voia să întrebe cerul cenușiu ce altceva s-ar mai putea întâmpla, 
dar știa că nu era cazul să tenteze soarta cu o asemenea întrebare. 
Acum, nu numai că îi lipseau actele de identitate, dar nici nu avea 
informaţiile relevante care demonstrau că era cine susținea că era. 

Alison îi promisese că avea să-i scrie toate detaliile necesare în- 
tr-o scrisoare și o asigurase că și restul documentelor aveau să so- 
sească prin poștă. În timpul unei conversații agitate într-un alt tren, 
pe parcursul căreia Samantha fusese în stare de șoc, reținuse doar 
frânturi din ce îi spusese Alison. 

Gavin St. James, contele de Thorne, voia proprietatea Ross, 
Erradale. 

Alison îi ignorase numeroasele cereri, până când acesta depusese 
o cerere la guvernul britanic ca Erradale să fie considerată proprieta- 
te abandonată, deoarece nici Mackenzie, nici Ross nu mai stătuseră 
acolo de ani întregi. Ca să nu renunţe la moștenire, Alison trebuia să 
ia custodia fizică a pământului pentru o perioadă și să îl lucreze. Tâ- 
năra trebuise să-şi amâne planurile de nuntă cu logodnicul ei bogat 
din San Francisco ca să rezolve totul. 

-Aş prefera să fac orice altceva decât să mă întorc în Scoţia, ju- 
rase moștenitoarea. Nu am mai fost acolo de când eram mică. După 
moartea tatălui meu, mama s-a căsătorit cu iubitul ei din America, 
un muncitor la calea ferată pe nume Delmont, iar eu am trăit fericită 
aici din copilărie. Mereu am avut destui bani, așa că mamei nu i-a 
păsat de Erradale. La fel ca mine, nu voia să înfrunte amintirile de 
acolo. Din păcate, a murit acum câţiva ani, și acum toată responsabi- 
litatea cade pe mine. 

-De ce nu iei pur și simplu banii, dacă tot nu vrei ferma? între- 
base Samantha, șocată de suma impresionantă oferită de contele 
de Thorne. 

-Aş face asta dacă ar fi vorba despre oricine altcineva. l-am jurat 
însă tatălui meu că, atât timp cât un Erradale Ross încă respiră, nici 
un moșier Mackenzie din Wester Ross nu o să ne ia pământul. Vezi 
tu, moșierul Hamish Mackenzie mi-a omorât tatăl. 

- Înţeleg. 

Era un jurământ pe care Samantha îl putea înțelege. Așa că, îna- 
inte ca trenul să ajungă în stația din Cheyenne, unde aveau să fie 
chemați toți oamenii legii ca să investigheze masacrul Masters, Ali- 
son îi dădu Samanthei actele ei de identitate și bani, și o îndemnă să 
ia o trăsură din Cheyenne spre Denver, ca să continue spre est cu un 
alt tren. 

- Nimeni din Wester Ross nu mă știe decât ca fata din America. 
Sunt slabe șanse ca în Erradale să mai fie cineva care să-și aminteas- 
că de mine de acum mai bine de un deceniu. Îşi amintesc doar de 
o copilă tăcută de treisprezece ani cu păr închis la culoare și ochi 

albaștri. Semănăm destul de bine și avem vârste apropiate ca asta să 
nu fie o problemă. 

Samantha nu era atât de sceptică, pe cât era de disperată. Ca 
membră a Bandei Masters, avea să fie vânată în America nu nu- 
mai de şerifi, dar şi de Bradley și Boyd, dacă cel din urmă avea să 
supraviețuiască. 

Fraţii Masters care mai erau în viață aveau destui bani din ultime- 
le cinci jafuri cât să o caute până la capătul pământului. 

Samantha nu avea bani, perspective, familie sau vreun loc unde 
să meargă. 

Din acest motiv, se trezea în această seară răcoroasă în munții 
scoțieni, uitându-se în ochii verzi și sclipitori ai bărbatului magnific 
menționat mai devreme. 

Prima oară, îl văzuse pe peron, prin geamul îngheţat, când trenul 
intra în stație. Cu un cap mai mare decât restul oamenilor, înainta 
cu pași lungi, fiind flancat de doi bărbaţi bine îmbrăcaţi. Unul foarte 
slab, cu o lavalieră portocalie cadrilată, și altul mai rotund, cu ochi 
blânzi în spatele unor ochelari puși pe nasul său roșu. 

Un servitor înroșit la faţă alergă la scoțianul înalt și lat în umeri 
şi îi puse în mâini geanta ei. 

-Am recuperat-o la timp, sir. 

- Mulţam, Kevin. 

Scoţianul îi făcu cu ochiul servitorului. 

-Asta nu îţi aparține, spuse Samantha, întinzându-se după 
geantă. 

-Nu e chiar culoarea mea, nu-i așa, fătuco? 

Ridică geanta exact cât să nu poată ajunge tânăra la ea și o ținu ca 
şi cum ar fi evaluat-o. 

Dumnezeule, se săturase de bărbați fermecători şi nespus de 
chipeși care se credeau amuzanţi. Dacă nu ar fi fost atât de obosită, 
ar fi spumegat de furie. În acel moment, nu putu să-și adune puterile 
decât pentru iritare. 

— Dă-mi-o, îi ceru. 

- Dă-mi-o...? 

Prelungi ultima silabă. 

-Te rog, spuse ea, enervată că aveau o asemenea interacțiune 
ridicolă. 

-Cu mare plăcere. 

Frumuseţea zâmbetului lui o șocă, motiv pentru care el reuși pro- 
babil să o ia de mână pentru a-i pune geantă în palma deschisă. 

Micile striaţii ale mănușilor de dantelă deveniră singura ei apă- 
rare împotriva senzaţiei pielii lui aspre. Greutatea genții îi afundă 
mâna și mai mult în palma lui. 

O expirație zgomotoasă îi atrase atenția. Nimic din expresia lui 
mândră și relaxată nu se schimbase. Și totuși, totul se schimbase. 

Respira mai repede. Pleoapele îi deveniră mai grele. Buza lui de 
jos păcătos de plină se lipi de dinți înainte ca el să o relaxeze în mod 
conștient. Samantha își trase repede mâna dintr-a lui, așteptându-se 
oarecum ca el să nu o lase. 

Uimită pe jumătate că el o lăsase. 

- Fătuco, n-am putut să nu observ că ai călătorit singură. 

Ea își lipi geanta de corp, încercând să pară indiferentă în urma 
observației lui tulburătoare. 

- Așa e. 

Epuizată după zile întregi de călătorie, Samantha acoperi un 
căscat cu dosul mâinii înmănușate. Bărbatul slab icni șocat, reamin- 
tindu-i că ea și scoțianul nu erau, de fapt, singuri. 

-Vrei să spui că ai călătorit până aici... neînsoțită? 

- Exact. Încercă să-și țină nesiguranța din ce în ce mai mare depar- 
te de zâmbetul ei amiabil. Cine erau bărbaţii aceștia ca s-o abordeze 
așa? Domnilor, vă mulțumesc mult că m-aţi ajutat să-mi recuperez 
geanta. Dar trebuie să plec. 

Simţindu-se mai nesigură pe tocuri ca oricând, încercă să-i oco- 
lească, însă fu oprită de mișcarea lor sincronizată de a o bloca. 

-Pot să... vă ajut? întrebă ea agitată. 

Cu un gest nervos, bărbatul mută o geantă dintr-o mână într-alta. 

-Nu ai putut găsi un însoțitor... o companie... potrivită pentru 
călătoria ta? 

Nu avea cum să fie acesta motivul adevărat pentru care o opreau. 
Cine erau, poliția de conduită? 

-De ce să pierd timpul cu asta? Îmi țin destul de bine singură 
companie. 

Îi privi cu atenţie pe cei trei bărbați care îi blocau calea, mai ales 
pe Domnul Magnific, devenind tot mai alarmată. El o privi atent, 
cu niște ochi sclipitori şi stranii. Samantha avea senzația că îi 
făcea plăcere. 

Un fior de conștientizare o străbătu, ridicându-i părul de pe corp. 
Conectându-se la ceva primar. Un avertisment. Ceva ce-și imaginea 
că simţea căprioara în pădure când se apropia un prădător. 

- Deşi sunt singură, nu sunt şi neînarmată. Făcu semn către gean- 
tă, în care se aflau pistoalele ei. Acum, dacă mă scuzați, trebuie să 
găsesc o trăsură. 

- Nu-i așa că-i drăguță? zise el cu un accent irlandez pronunţat. 

- Nu, spuse ea precaută. Sunt Alison. Alison Ross. 

Un râs pe care nu-l înțelese se auzi din partea bărbaţilor, înainte 
ca acela care avea să-i fie salvator să spună: 

- Atunci, nu trebuie să găseşti nici o trăsură, cum îţi place să spui, 
drăguţo. Am venit să te scutesc de deranj. 

-Tu eşti birjarul meu? întrebă ea plină de speranţă, jenată de 
suspiciunea ei inutilă. 

Tocmai când crezuse că nimic nu putea îmbunătăți priveliștea 
superbă a inuturilor Înalte. Se părea că se înșelase, deoarece el cu 
siguranță avea acel efect. Deşi nu mai văzuse niciodată un birjar atât 
de bine îmbrăcat. Poate lucrurile nu stăteau chiar așa rău cu proprie- 
tatea Erradale pe cât credea adevărata Alison Ross. 

Samantha căută în geantă niște monede pe care oricum abia le 
recunoștea. Ce era considerat un bacşiș generos acolo? N-avea nici 
cea mai vagă idee. 

-Mi-am făcut bagajele destul de repede, așa că am adus doar două 
geamantane... 

Îngheță când el o luă de braţ. La naiba! O atingea din nou. Trebuia 
să se potolească. Chiar trebuia să aibă o mână atât de incredibil de 
mare? Un braţ atât de musculos? Samantha se împotrivi tentaţiei 
de a se lăsa cu toată greutatea. 

- Domnișoară Ross, îmi dau seama că nu am fost prezentați cum 
se cuvine. 

— A, da! 

Prezentările aveau ceva semnificație acolo, observă ea. Enervată 
de comportamentul ei, se întrebă de câte ori avea să mai încalce 
acea tradiţie. În general, acest lucru nu ar fi însemnat nimic pen- 
tru ea. Însă acest străin bine făcut, ale cărui trăsături reprezen- 
tau paradoxul perfect între un barbar şi un aristocrat, părea să-i fi 
afectat gândurile, care dădeau valma unul peste celălalt, ca nişte 
căţei exuberanți. 

Și asta la numai câteva săptămâni după ce își omorâse soțul. 
Dumnezeule, avea să meargă direct în iad! 

- Alison Ross. Întinse mâna, deși gestul părea de prisos acum. În- 
cântată de cunoştinţă, domnule... 


36 


Un mariaj neconvențional 


Mâna lui o cuprinse pe a ei și o trase spre el, în timp ce bărbatul 
arăta ca și cum ar fi fost amuzat de o glumă pe care ea nu o auzise. 
Era conștient de efectul pe care-l avea asupra femeilor. Asupra ei, în 
mod special. 

Era o calitate enervantă. 

-Când m-am oferit să te scutesc de o grijă, m-am referit la gri- 
ja unei călătorii către Erradale într-o seară atât de rece. Vezi tu, 
domnișoară Ross, sunt destul de sigur că ai călătorit până aici ca ur- 
mare a documentelor pe care i le-am trimis. Sunt Gavin St. James, 
contele de Thorne, și mă aflu aici ca să te scap de Erradale. 

Ea îşi trase mâna înainte ca el să-și lipească acele buze pline de ea. 

Acesta era Gavin St. James? Adversarul lui Alison? Ba nu, dușma- 
nul ei? 

Nu îi veni în minte nimic ce ar fi putut spune. Era incredibil de 
obosită din cauza călătoriei, tristă, avea rău de mare și, dacă era 
să fie sinceră, era și copleșită de contele de Thorne. Alison Ross nu i-l 
descrisese, așa că nu se așteptase la cineva atât de... de... 

Din nou, nu găsea cuvintele potrivite. Corpul o trădă și el, căci 
părea să îi ceară să își pună din nou mâna într-a lui, ca să îi simtă 
sărutul pe degete. 

- Fătuco, dacă vrei, te pot duce la Inverthorne Keep, castelul meu, 
unde putem încheia afacerile în liniște, pentru câteva zile... Privirea 
lui alunecă de-a lungul rochiei ei. Și pentru câteva nopți. 

- Înţeleg, spuse ea, încrucișându-și braţele în dreptul inimii ca- 
re-i bătea cu putere. Avusese dreptate când presimțise ceva rău. Deşi 
apreciez oferta ta, nu are rost. Dacă trebuie să stau la Erradale ca să 
păstrez proprietatea, aşa cum era menționat în documente, atunci, 
acolo o să-mi petrec zilele și... nopțile. 

Se întoarse către ușier, în timp ce se ruga să-și păstreze echilibrul 
pe afurisitele alea de ghete, când el îi veni din nou în faţă. 

-Poate nu ai primit oferta mea generoasă? 

Zâmbetul lui ademenitor deveni încordat, dezvăluind prea mulți 
dinţi albi şi egali. E aproape dublu față de valoarea pământului. 

-Ba am primit-o, spuse ea cu blândețe. 

El inspiră adânc, așteptând ca ea să detalieze. Cum Samantha nu 
făcu asta, el fu obligat să pună întrebarea subînțeleasă: 

- Doar nu spui că-mi refuzi oferta, nu-i așa? 

- Ei bine, nu voiam să formulez așa, dar cu siguranță nu aveam de 
gând să o accept. 

-Familia ta nu a fost interesată de Erradale ani întregi. De 
ce acum? 

- De ce nu acum? 

Ridică din umeri, după care își săltă ușor fustele şi porni către 
locul unde era ușierul, având grijă să nu se impiedice. Avea senzația 
că el nu mai avea să o prindă din nou dacă urma să cadă. 

Bărbatul magnific aşteptă șocat cinci secunde întregi, după care 
îi ieși din nou în cale, ceilalți doi care îl însoțeau așezându-se în 
spatele lui. 

- Pe ei i-ai adus ca să mă intimidezi să accept? Pentru că e evident 
că n-ai fost în Reno. 

El se încruntă. 

-Nu știu despre acest Reno. 

-Ei bine, eu știu, motiv pentru care nu sunt impresionată. 

Oricât de neimpresionată ar fi fost, tot își vâri mâna în geantă, 
liniștindu-se când simți pistolul. 

Contele făcu un pas înainte, iar Samantha uită ce învățase de-a 
lungul anilor. Niciodată să nu cedezi în faţa agresorului. 

Cedă în fața lui, făcând un pas în spate ca să păstreze dis- 
tanța și să-i evite atingerea. Apropierea. Mirosul pământesc și 
amețitor. Ceva care îi reamintea de o pădure argiloasă și de săpun 
de cedru. 

-I-am adus pe aceşti bărbaţi ca să te plătesc, fătuco. Făcu un gest 
în spate, cu mișcări calculate. El este avocatul meu, domnul Roy 
Mackenzie. Arătă către un bărbat plinuţ, cu o expresie blândă, care 
încuviință și roși. Iar el este bancherul meu, John Douglass. 

Al treilea bărbat scoase un sunet plin de dispreţ. 

Samantha îi răspunse la fel. 

- Domnilor, îmi cer scuze pentru călătoria zadarnică. 

Ar fi plecat dacă în acel moment contele de Thorne nu ar fi apu- 
cat-o din nou de braţ. 

- Scumpo, dacă scopul meu ar fi fost să te sperii, crede-mă, ai fi 
fost îngrozită. Surâse batjocoritor și apoi relaxă strânsoarea, ca și cum 
comportamentul lui l-ar fi șocat mai mult pe el decât pe ea. O să fac 
orice ca să te conving să cedezi. O să fii încântată să afli, domnișoară 
Ross, că nu fac nimic cu jumătate de măsură. 

Strălucirea din ochii lui era acum mai degrabă senzuală decât 
sinistră. 

-Cât de drăguţ din partea ta! 

Samantha îi zâmbi. 

Chiar dacă era chipeș ca diavolul, nu avea să-l lase să o farmece. 
Ştia mai bine de atât, iar experiența asta fusese câștigată cu greu. 

- Domnule St. James, se întâmplă să afli că... 

- Lord Thorne e modul potrivit de a mi te adresa. 

„Thorne“, se gândi ea precaută. Cât de potrivit! 

- Dacă așa spui. O să afli că... 

- Regina spune asta. 

-Nu și regina mea. 

Bărbații din spatele lordului scoaseră un sunet șocat și până și 
Lord Thorne îi dădu neîncrezător drumul la braț. 

-Draga mea domnişoară Ross, spuse avocatul - un alt Macken- 
zie, așa cum bine observase, în timp ce păși în fața lordului șocat și 
spuse cu voce atentă și nazală —, ştiu că ai trăit o mare parte din viață 
în America și că acea țară e cunoscută pentru... lipsa de guvernare. 
Aruncă o privire trecătorilor vag interesaţi, după care își cobori vo- 
cea. Cu toate astea, te rog să ai în vedere faptul că, atât timp cât ești 
cetățean al acestui imperiu și te afli pe acest pământ, ești condusă de 
regina noastră, de parlamentul și agenții ei aleși. Chiar și în aceste 
vremuri moderne, supușii Coroanei, așa cum ești și tu, consideră tră- 
dare să declari contrariul. 

La naiba! Nu coborâse de nici măcar două minute din tren și deja 
intrase în încurcătură. 

Se hotări să dea vina pe Lord Thorne. 

Samantha nu se gândise niciodată care ar fi consecințele mută- 
rii ei dintr-o republică democrată într-o monarhie. Fără constituţie. 
Fără amendamente. Ar face bine să-și amintească asta. 

-Am înțeles. Ridică din umeri, nedorind să se scuze în fața unor 
bărbaţi care-și dădeau prea multă importantă. Mai ştiu şi că voi, en- 
glezii, vă mândriți cu obiceiurile, tradițiile şi existenţa unui anumit 
mod de comportament. 

-Asta așa e, fătuco, încuviință avocatul. 

-Nu ar fi mai potrivită pentru astfel de afaceri o întâlnire la o oră 
stabilită de comun acord, într-un birou sau acasă la mine, în locul 
unui peron aglomerat al unei gări? 

Cei doi oameni de afaceri se uitară îngrijoraţi unul la celălalt, în 
timp ce lordul Thorne își ascunse o expresie din ce în ce mai răută- 
cioasă în spatele uneia fermecătoare. 

-Ei bine, suntem în Ținuturile Înalte aici, fătuco. Suntem doar 
ceva mai puțin barbari decât americanii. 

Era probabil primul lucru adevărat pe care îl spusese. 

-Dacă tot suntem sinceri, noi, americanii, suntem cunoscuţi 
şi pentru că luptăm pentru ce e al nostru. 

-Ca să nu mai spunem și de modul violent în care luaţi ce nu e, 
bombăni bărbatul. 

-Hai să nu măsurăm păcatele imperiilor noastre în această 
privinţă. 

Deși trăsăturile îi rămăseseră neclintite, Samantha recunoscu 
încordarea familiară a maxilarului lui și zvâcnetul previzibil de 
la tâmplă. 

Soţul ei avea aceeași expresie când urmau să se certe. De data asta 
însă, constată ea ușurată, nu trebuia să rămână și să aștepte asta. Nu 
trebuia să înfrunte consecințele. Gavin St. James nu era bărbatul 
ei, ceea ce însemna că nemulțumirile lui nu erau problema ei. 

În plus, nu se săturase de toate astea? De probleme adică, nu 
de bărbați. 

-Proprietatea Erradale e a mea, spuse ea ferm, şi am de gând să 
o păstrez. 

-Ca să faci ce, mai exact? întrebă Thorne în derâdere. O să-ți 
dai seama că proprietatea nu are angajații potriviţi, nu e proteja- 
tă cum trebuie și nici nu e îngrijită. Vitele s-au întins pe kilome- 
tri întregi, cum nu e nimeni care să le strângă, și nu a mai adus 
profit de aproape un deceniu. Nimeni din familia ta nu s-a intere- 
sat de ea de două decenii. Așa că o să te întreb înc-o dată, fătuco: 
De ce acum? 

Ea se apropie de el. Faţa îi era întoarsă cât să vadă focul de jad 
din ochii lui, care ardea în spatele fațadei de calm. Nasul era unul 
acvilin perfect. 

- Pentru că, Gavin St. James, Lord Thorne, indiferent de felul cum 
îţi spui, știu că încă ești un Mackenzie. Ceea ce înseamnă că tatăl tău 
l-a omorât pe tatăl meu, și o să ne întâlnim în iad înainte să permit 
cuiva din familia ta să aibă ceva ce e de drept al meu. 

Samantha se întoarse și plecă, dureros de conştientă de cât de 
ridicol arăta pe tocuri. Din spate se auzi un mormăit: „Nu sunt 
un Mackenzie“. Ea nu privi în urmă când răspunse în sinea ei: „Și eu 
nu sunt o toantă“. 

Capitolul 4 

Dacă Alison Ross avea să-i stea în cale, atunci Gavin se hotărî că 
avea să facă orice putea ca să o dea pe spate. Sub el. 

Experiența lui extinsă cu femeile îl învățase că negarea dorinței 
sporea plăcerea. 

Nu era însă cazul și în situația de față. 

Din acel motiv, orchestrase ce trebuia să fie o acțiune simplă pen- 
tru un negustor insistent. El și servitorii lui plănuiseră la un pahar 
de brandy sosirea domnișoarei Ross și plecarea ei imediată. Dacă to- 
tul ar fi mers conform planului, moștenitoarea răsfăţată ar fi ajuns 
în stația aflată la ceea ce se putea numi capătul civilizației, un loc pe 
care în trecut nu dorise să îl viziteze, şi ar fi fost imediat jefuită. Tål- 
harul urma să-i ia geanta din mână, împreună cu valiza sau ce avea 
să folosească ea pentru lucrurile personale, trăgând-o destul de tare 
cât să cadă în braţele puternice și doritoare ale lui Gavin. 

Terorizată, sărmana fătucă urma să decidă că acea zonă era prea 
periculoasă pentru o orășeancă tânără și singură ca ea, și, astfel, ar fi 
fost mult mai deschisă ofertei făcute de acel cavaler pe cal alb. 

Doar urma să o salveze de o proprietate pierdută, așa că avea să 
se arate recunoscătoare. 

Acum însă, Lord Thorne plătea prețul pentru o presupunere 
greșită. 

Fătuca asta nu era o domniţă aflată la ananghie. 

El se pregătise pentru o vânzare dificilă, una care ar fi impli- 
cat niște zâmbete cuceritoare, poate chiar şi seducţie, însă nu se 
așteptase la dezastrul care îi aterizase în brațe. 

Dezastrul pe nume Alison Ross. Ușoară ca o pană și devastatoare 
ca o tornadă. Picioare lungi și ochi electrici. 

În momentul când o înconjurase cu braţele, corpul lui răspunsese 
într-un mod opus scopului său. Dintr-odată, mâinile lui căutau mo- 
duri prin care să rămână lipite de ea. 

El era cel care trebuia să o seducă pe ea, cu toată experiența 
obținută în ultimele decenii. Așa că, pentru numele tuturor sfinților 
scoțieni, de ce el era cel cu genunchii înmuiaţi? 

Pentru că o voia pe ea. Ba nu, voia proprietatea Erradale. Atât de 
mult. Ăsta trebuia să fie motivul. 


4] 


Kerrigan Byrne 


Odată, când se afla în Orient, Gavin luase masa cu un călugăr care 
îi spusese că dorința era baza suferinței. Lord Thorne luase pe atunci 
în derâdere acest lucru. 

Acum însă, când fiecare dorință a lui era aproape de a fi îndepli- 
nită, dar totuși distrusă de o tânără și isteață americancă, începea să 
vadă adevărul din cuvintele călugărului. 

După întâlnirea enervantă din stația Strathcarron, îi luase numai 
două minute de calcule exasperate ca să pună la cale o nouă strategie 
pentru a o aborda pe această vecină dinspre nord. 

Cele două zile în care hotărî că era necesar să stea și să aștepte 
trecură cu viteza eternității. 

Însă asta nu pentru că ar fi vrut să o vadă din nou. 

Domnișoara Ross, care era pe cât de mică, pe atât de vulcanică, 
era probabil înfometată până acum, conchise el în timp ce îi dădu 
voie lui Demetrius, calul său, să își aleagă drumul pe lângă Alt 
Bănghorm, râul care separa pământurile Inverthorne de Erradale. 
Numele se traducea drept Râul Albastru-Deschis, datorită pietrelor 
cu un colorit unic aflate sub curentul de cristal. 

Gavin se trezi apreciind nuanța într-un mod în care nu mai fă- 
cuse asta, deoarece îi amintea de privirea limpede și impertinentă 
a lui Alison Ross. Un zâmbet subit îi atinse buzele când și-o ima- 
gină pe moștenitoarea din America pierzându-și cumpătul oda- 
tă ce trecuse de vârful Gresham, așa cum tocmai făcuse și el, și îşi 
văzuse moștenirea. 

Ar fi dat orice ca să poarte cu el mereu amintirea suferinţei ei. 

Proprietatea Erradale era doar un conac vechi cu un singur etaj, 
înconjurat de căsuţele arendașilor și de un grajd dărăpănat. Clădiri- 
le erau împrăștiate ca pietricelele albe pe un covor iernatic de iarbă 
verde-chihlimbarie. Pe lângă vârful Gresham, mlaștinile erau între- 
rupte numai de dealuri ușoare și se întindeau în vest şi în nord până 
în zona în care stâncile negre se întâlneau cu marea. Norii încărcaţi 
cu o amenințătoare furtună se strângeau în zare şi își făceau uşor 
drum către țărm. 

Pentru o tânără răsfăţată, crescută în orașul țipător San Fran- 
cisco, din California, probabil părea cel mai singur și mai rece colț 
al pierzaniei. 

Pentru Gavin, era paradisul. Era acasă. 

Cu toate astea, singurele locuri în care se aflau piețe sau provizii 
erau orașul pescăresc Rua Reidth, din nord, și Gairloch, în sud. Nici 
un pescar sau măcelar nu se afla în acea zonă abandonată a coastei 

şi nu existau angajaţi pe care să îi trimită după provizii. Alison pro- 
babil găsise șemineurile reci și cămările goale. 

Nu fusese în Gairloch ca să se aprovizioneze, altfel el ar fi auzit 
despre asta, și se îndoia că s-ar fi descurcat în Rua Reidth, deoarece 
sătenii erau cunoscuţi pentru că refuzau să vorbească engleză. 

Până și Callum, care era considerat localnic, deși tatăl lui era 
irlandez, se aventura foarte rar acolo. 

Dim câte știa Gavin, două ajutoare de la fermă, Calybrid și Locryn, 
stăteau într-una dintre casele dărăpănate. Apoi, mai era Callum, care 
de obicei stătea la peșterile Dubh Gorm, unde stâncile făceau loc unei 
plaje înguste, sculptate de râul cristalin. 

Aceşti bărbați singuratici reprezentau societatea pe o distanță de 
kilometri întregi în orice direcție. Ei vânau și prindeau sau își pes- 
cuiau mâncarea, și era puțin probabil ca fătuca asta să fie echipată 
pentru așa ceva. 

Mica Alison Ross nu avea greutate în plus pe niciunde. Ar fi dis- 
părut dacă ar fi ratat chiar și o masă. Lordul își aminti că nu văzuse 
o tânără așa slăbuță de când fusese în Londra. Atât de delicată. Deşi 
poate nu delicată era cuvântul potrivit, dar petrecuse mai mult decât 
i-ar fi plăcut să recunoască întrebându-se cum o voință atât de puter- 
nică putea fi cuprinsă într-o siluetă așa firavă. 

Simţise impulsul prostesc de a-i măsura circumferința brațului 
lipit de încheietura lui. Nu trebuia să bată vântul de pe mare decât 
o dată, și tânăra ar fi fost aruncată în ocean ca o frunză ruptă de 
pe ramură. 

Oare și picioarele îi erau la fel de lungi și de delicate ca braţele și 
ca gâtul de lebădă? Când stătea lângă el, spunând blesteme în fața 
lui Dumnezeu și a călătorilor scoțieni, își dăduse seama că îi putea 
cuprinde cu o singura mână gâtul delicat. 

Faptul că o așteptase în staţia de tren, îmbrăcat în hainele cele 
bune și însoțit de cei care le puteau facilita afacerea fusese conside- 
rat un semn de curtoazie din partea lui. Unul care îl costase mult. 

Se pare că atitudinea ei compensa pentru ceea ce îi lipsea în 
conformaţie. Acest lucru, laolaltă cu neînțelegerile dintre familia lui 
şi a ei duseseră la un eșec șocant al negocierilor. 

Gavin renunţțase de mult să-și mai blesteme tatăl. Bărbatul era 
mort de aproape la fel de mult timp ca al ei. În plus, învățase de mult 
că, dacă scotea ura la lumină ca s-o examineze, aceasta ar fi distrus 
fiecare fațadă pe care Gavin o construise cu greu. 

Iar acest lucru nu putea să-l permită. 

Nu când era atât de aproape de-a obține ce voia. 

Când ajunse la Erradale, Gavin șopti un vers din Shakespeare care 
îl marcase încă de pe vremea când își petrecea zilele de iarnă ascun- 
zându-se de tatăl lui în bibliotecă. 

„E mai bine să îţi consideri dușmanul mai măreț decât pare.“ 

O subestimase pe Alison Ross. Deși fusese îmbrăcată foarte bine, 
Gavin observase că rochia ei fusese modificată, nu croită după mă- 
surile ei. Era înaltă și suplă, dar nu fără formele voluptuoase ale 
unei femei. 

O fi fost el scoțian, dar nu era un filistin. 

Poate ea nu avea averea pe care lăsase impresia că o avea. Trebuia 
să investigheze situația. Disperarea fiscală putea fi o armă pe care să 
o adauge arsenalului său. 

De asemenea, nu fusese atât de șocat de cuvintele ei cât să nu 
observe cercurile negre de epuizare de sub ochii ei surprinzător 
de mari. Sau paloarea pielii pe sub pistruii aurii. Când nu se certa cu 
el, umerii tinerei se lăsau în față, ca și cum ar fi dus o mare povară. 

Probabil de asta păruse imună la farmecul lui, nu-i așa? Fiecare 
femeie, de la opt la optzeci de ani, până și cele cu căsnicii fericite, îl 
apreciau într-un fel sau altul. Îi aruncau priviri fugare când aveau 
impresia că nu le vedea. Sau se holbau direct, privirile lor admirative 
plimbându-se de la părul lui des și trăsăturile sculptate către oasele 
lui groase pe care faimoșii mușchi Mackenzie se conturau în moduri 
care îi șocau pe admiratori. 

Alison Ross nu îl privise decât în ochi. Ca și cum ar fi fost mai 
mult decât părțile lui neobișnuit de bine lucrate. 

Ca și cum l-am fi considerat un bărbat, nu doar o cucerire sau 
un amant. 

Oare greșise când observase o sclipire de apreciere dincolo de 
disprețul ei? 

Când tânăra se îndepărtase de ei, Gavin își dădu seama că avea să 
fie nevoit să folosească o altă abordare pentru a-și îndeplini scopul. 

Cum era o femeie suplă și fragilă, starea ei cu siguranță nu avea 
a se îmbunătăți după ce ajungea la Erradale. O avertizase că nu 
urma să aibă angajați sau servitori în casa abandonată a tatălui ei. 

Potrivit lui Callum, cu care vorbise în ziua anterioară, tânăra abia 
dacă părăsise conacul în aproape două zile și nu avusese nici o tenta- 
tivă de a chema ajutoare. 

Probabil murea de foame și era disperată, mâncând din con- 
servele pe care le găsea în dulap sau folosindu-se de abilitățile 

de supravieţuire a două inofensive și total inutile gâște bătrâne. Aici 
intra el în acțiune. 

În Ioc să se prezintă ca faimosul conte de Thorne, chipeș, ferme- 
cător și intimidant, atât prin statură, cât şi prin trăsături, avea să o 
abordeze pe domnișoara Ross ca fiind pur şi simplu Gavin. Vecinul 
chipeș, fermecător și îngrijorat care îi făcea o vizită ca să îi aducă 
provizii și să-și ceară scuze. 

Renunță la vestă și lavalieră, hotărându-se să se îmbrace nepro- 
tocolar, cu pantaloni, ghete de călărie, cămașă, la care lăsase câțiva 
nasturi deschiși, şi o vestă pe sub haina lungă de lână. 

Îl aduse cu el și pe Trixie, adorabilul și prietenosul lui câine, și un 
coș cu alimente perisabile, care ar hrăni-o pe tânăra înfometată. Însă 
nu destul cât să rămână acolo. 

- Sărmana fătucă, urma să spună el când avea să o găsească apa- 
tică și înghețată. 

Mirosul pâinii proaspete și al cârnaţilor aveau să o convingă să 
îl lase înăuntru, pentru că nu se putea baza numai pe maniere când 
venea vorba despre ea, şi, odată ce avea să-i treacă pragul... 

Nu avea nici o șansă. 

Aproape că îi părea rău pentru ea. Aproape. 

Ca majoritatea scoțienilor, Gavin avea tendinţa să admire și să se 
culce cu fete care aveau forme feminine și locuri secrete moi. Alison 
însă părea să fie numai oase. Cu toate astea, nu putea nega că era 
curios să vadă cum era să sărute o femeie înaltă, fără a mai fi nevoit 
să se îndoaie de spate. 

Și, dacă își amintea bine, buzele ei păreau moi, asta dacă nu le-ar 
fi strâmbat cu dezgust spre el. 

Nu, nu era amanta lui tipică, dar nici nu putea spune că vreo 
parte din ea era neatrăgătoare. 

Deci avea să i-o tragă dacă era nevoit. 

Avea să facă tot ce trebuia ca hârtiile să fie semnate. 

Urma să fie ce avea ea nevoie, salvator, tată, frate, prieten sau, cu 
puţin noroc, amant. 

Nimic nu avea să îl împiedice să ia ceea ce voia. 

Nu că descoperirea eleganţei ei intrigante ar fi fost o corvoadă. 
Gavin se culcase cu toate tipurile de femei în cei treizeci și șase de ani 
ai săi. Câteva fuseseră suple, înalte sau obraznice, însă nici una nu 
avusese combinaţia ei aparte din toate cele trei. Cumva, acel amestec 
specific îl ținuse treaz în ultimele nopți, nefiresc de înfierbântat. 

Era mai bine să își scoată asta din minte înainte să o farmece 
pentru a o determina să facă întocmai cum voia el și să o trimită 
la plimbare. 

Pe măsură ce se apropie de Erradale, Gavin verifică gardurile și 
ţarcurile pe care le reparase pe timpul verii, așteptându-se ca ele să-i 
aparțină. După ce avea să adune vitele pentru iarnă, acestea trebuiau 
duse undeva. Inverthorne, proprietatea lui din sudul peninsulei, era 
acoperită cu o pădure deasă, întreruptă de pajiști. Să numești singu- 
rul crâng de pe Erradale o pădure ar fi fost o supraestimare. În rest, 
era numai pământ, cât vedeai cu ochii. 

Gavin cercetă întinderile verzi, hrănindu-și foamea din priviri. 
Poate era un obicei exersat. Sau poate făcea asta pentru că nici măcar 
când era singur nu îndrăznea să-și lase dorinţele la suprafață, cu atât 
mai mult în fața cuiva, care ar fi aflat astfel cum să-l pedepsească. 

În Erradale era tăcere, deși din coșul dinspre sud ieșea fum, ceea 
ce însemna că Locryn sau Calybrid rămăsese îndeajuns de mult cât 
să îi aprindă un foc tinerei. Nu conta. Lumina focului era flatantă, și 
ziua se apropia de final. Era numai bine pentru a o seduce. 

Când văzu mișcare dinspre nord, Gavin îl îmboldi pe Demetrius 
să meargă la galop, în timp ce mai bine de o duzină de animale roșii, 
cu părul lung, se revărsau pe proprietatea Erradale. 

Trixie înnebuni când văzu asta, alergând pe pajiște într-un ghem 
de nebunie neagră cu maro. O zbughi printre două scânduri ale 
țarcului și lătră la o adunătură de creaturi foarte stranii, așa cum 
păreau probabil pentru un câine. 

Gavin încercă să o cheme înapoi, dar cățelușa nu fusese niciodată 
destul de isteață cât să poată fi dresată. 

O confuzie de ţipete și fluierături se strecură printre trunchiurile 
stejarilor, în timp ce vitele uimite și ezitante începură să dea înapoi 
din cauza câinelui gălăgios și să se întoarcă înspre copaci. 

Nu toate vocile enervate erau bărbătești. 

„Ce naiba?“ 

- Hei! Mai taci odată, câine! se auzi de printre copaci. 

Dacă vocea n-ar fi dat-o de gol, cu siguranţă ar fi făcut-o accentul 
american. 

„Alison?“ 

Șocat, Gavin își grăbi calul. Nu mai auzise niciodată o voce fe- 
minină atât de puternică și de provocatoare. Cel puțin nu în afara 
dormitorului. 

-Am zis să taci! Volumul se mări când două vite se îndepăr- 
tară de restul, luând-o către vest, spre stânca ce dădea în mare. 
Te avertizez! 

Zarva păru să o ațâţe pe Trixie, care alergă după cele două vite, 
îndreptându-le și mai repede în direcția stâncilor. 

Împușcătura șocă toate creaturile din Erradale. 

Păsările zburară din copaci, cu fâlfâiri panicate de aripi. Vitele se 
speriară şi apoi o luară înainte cu noi forţe, hotărându-se că un câine 
reprezenta un pericol mai mic decât orice generase un sunet atât de 
exploziv. 

Inima lui Gavin se opri, și plămânii îi înghețară. 

Chiar îi... împușcase câinele? 

Trixie scheună, după care fugi spre el. 

Un cal sur apăru dintre copaci. Pe el, era un bărbat lung și subțire, 
cu pălărie pe cap, alergând după animale. Calybrid le opri de la o 
moarte sigură și le întoarse către turmă. 

Gavin blestemă toţi zeii pe care şi-i putea aminti când Locryn, 
care era mai mic și mai îndesat, ieși dintre copaci și i se alătură lui 
Calybrid, îndrumând vitele către est, spre țarcul improvizat. 

Țarcul lui afurisit. Cel pe care îl construise cu mâinile lui. 

Pe măsură ce se apropia, Gavin se miră când văzu că erau peste 
treizeci de vite. 

Nu. Tot repeta cuvântul. Nu era posibil ca ea să... Aerul îi pă- 
răsi plămânii când Alison ieși dintre pomi. Călare pe un pursânge 
întunecat, ea merse în spatele turmei. Făcea cel mai ciudat zgomot 
pe care îl auzise el vreodată, probabil pentru a îndemna animalele 
să înainteze. 

Creierul lui Gavin procesă viziunea din fața ochilor cu o lentoare 
stupefiantă. Un detaliu anume îi umplu plămânii cu aerul sărat al 
mării în clipa când scoase un icnet de uimire. 

Tânăra călărea în stil bărbătesc. Și purta niște pantaloni albaștri 
ciudaţi și incredibil de mulați. Propriii lui pantaloni îi deveniră 
strâmți, deoarece, cu fiecare detaliu pe care îl observa, Gavin simţi o 
redirecționare a sângelui dinspre cap. Când privirea îi ajunse la gam- 
bele ei impresionant de lucrate, totul, de la felul în care se menținea 
în șa folosindu-și genunchii la lungimea uimitoare a coapselor sale 
subțiri, gura lui se uscă. 

„Dumnezeule ridicător de kilturi“ Nu îi făcuse ea cea mai bună 
primă impresie, dar să călărească așa? 

Era, într-un cuvânt, magnifică. 

Gavin nu-și imaginase vreodată că avea să fie martorul unei 
asemenea grații. Alison Ross se mișca de parcă femeia și calul erau 
aceeași ființă. Aplecată asupra calului, părul ei închis la culoare se 
potrivea cu coama în care își înfipsese degetele. Schimbă direcția 
dinspre turmă și o urmări pe Trixie, cățeaua care alerga direct către 
el, stăpânul ei. 

Oh, da, tocmai îi împușcase câinele. Dacă nu ar fi fost atât de fas- 
cinat, ar fi fost furios. Calybrid se îndrepta și el spre ei, ca și cum 
tocmai ar fi observat că Alison nu își pusese arma în toc. 

Șocat, Gavin încetini pe măsură ce ea se apropia. Nu era mân- 
dra ofilită pe care se așteptase să o găsească. Era o... cu totul altă 
persoană. 

Ochii îi străluceau ca o furtună în timp ce își lăsă calul să dan- 
seze sub ea când se opri în faţa lui, supărându-l pe Demetrius. 
Calybrid se apropie de ei și își opri calul între Gavin și Alison, ca 
un arbitru. 

-Lord Thorne, ce te aduce la Erradale? Ai venit după Calum? 
E printre copaci pe undeva, aduce o vițică gestantă. 

Gavin se strădui sâ-și păstreze expresia relaxatâ. Cum, pentru 
numele regelui Kames, reușise fătuca asta înțepată să îl convingă 
tocmai pe Callum Monahan să o ajute cu munca la fermă? 

- Nu, spuse el cu un zâmbet prietenesc. Am venit aici ca să văd ce 
face noua mea vecină. 

Callum apăru pe calul său negru și se îndreptă spre ei, atingând 
fundul unei vite cu o ramură lungă de salcie. 

-Ne-a mobilizat. Zâmbetul lui Calybrid dezvălui mai mulți dinți 
lipsă în timp ce își atinse moțul din vârful șepcii. Ne-a trezit de 
dimineaţă cu pești, cartofi și praz, toate luate din pământ de acolo, 
și ne-a spus că o să ne dea câte jumătate de penny pentru fiecare vită 
pe care o ajutăm să o strângă. 

- Serios? 

Gavin ridică dintr-o sprânceană încercând să se arate mai degrabă 
impresionat decât surprins. Cel puțin, asta spera el. 

Ea îl privi rece, lăsând ca trapul calului ei să exprime părerea pe 
care o avea despre el. 

Bruma i se depusese pe gene îngreunând firele întunecate. Fri- 
gul îi picta obrajii în roșu pe sub pistrui. Gura ei, strânsă într-o linie 
furioasă, tremura uşor, deși era imposibil de spus dacă din cauza fri- 
gului sau a furiei. Șuviţe de păr îi scăpaseră din împletitură şi zburau 

sălbatic încadrându-i chipul cu o expresie fioroasă. Ar fi putut fi regi- 
na celtă Boudica, înfruntându-l pe generalul Suetonius. 

Gavin nu încercase niciodată mai mult ca acum să nu se arate 
impresionat. 

Priveliștea picioarelor ei aproape expuse îi provocă o arsură stra- 
nie în spatele ochilor. Aceasta se împrăștie spre craniu, gât, alunecă 
pe spinare și ajunse în mădular. O picătură de transpiraţie îi apăru 
lângă păr și îi alunecă pe maxilar și gât, apoi pe sub cămașa desfăcută 
pe care o băgase în acei pantaloni imposibil de strâmți. 

Gavin înghiți în sec. 

Așezându-se mai bine în șa, se hotări că pistolul ei era cel mai 
sigur punct la care să se uite. 

În cele din urmă, ea deschise gura, probabil ca să îl blesteme. Însă 
Gavin știa ca era prudent să aibă nu doar ultimul cuvânt, ci și pe pri- 
mul, atunci când era posibil. 

-Ar fi bine, domnişoară Ross, dacă nu ai fi tras spre câinele meu. 

Încercă să-și afișeze în zâmbet toată detașarea ademenitoare po- 
sibilă, ca să dea la o parte furia. Fusese nevoit să învețe cum să zâm- 
bească în urmă cu mulți ani. Niciodată nu îi ieşise până când nu își 
dăduse seama că își putea folosi zâmbetul ca pe o armă. 

Ca pe o monedă de schimb. 

Din acel moment, zâmbetele veniră ușor, fiind urmate de farmec 
şi de puterile tentaţiei. 

Ochii ei albaștri se micșorară. 

-Ar fi drăguţ dacă tu și javra ta ați pleca naibii de pe pămân- 
tul meu. 

Vorbele acestea ar fi trebuit să-l șocheze. Lipsa de respect l-ar fi 
înfuriat. Însă nu se putu gândi decât că era prima oară când auzi- 
se acel cuvânt din gura unei femei pe care nu urma să o călărească. 
De asemenea, cuvântul avea același efect asupra bărbăţiei afară, ca 
și în dormitor. 

Își duse mâna în dreptul inimii, ca și cum l-ar fi rănit grav. 

-Şi când te gândești că am venit aici cu oferte de pace, ca să te în- 
călzesc și să te hrănesc. Ar trebui să mă consider norocos că ai ratat. 
Ți-e foame, frumușico? 

-Nu vreau și nici nu am nevoie de nimic de la tine. Expresia ei 
rece deveni glacială, ochii fiindu-i ca două bucăţi de gheață. Rareori 
ratez. Nu am ţintit spre câinele tău, ci deasupra lui. Dacă tot vorbim 
despre asta, ar trebui să te bucuri că nu suntem în America. Acolo, 
te-aș putea împușca pentru încălcarea proprietății. 

- Poţi să faci asta şi aici, spuse Calybrid, ridurile care se ramificau 
dinspre ochi accentuându-se. 

Tânăra zâmbi și încuviință. 

-E bine de știut, Cal. 

„Cal?“ Gavin se strâmbă. 

Alison trase piedica pistolului și îndreptă arma spre centrul piep- 
tului lui Gavin. 

-Mereu m-am întrebat dacă voi, nobilii, aveţi sânge albastru, așa 
cum credeți. 

Gavin, care se lupta cu cantități egale de excitare și antipatie, afișă 
cel mai fermecător zâmbet. 

- Cedez, fătuco, cedez. Dacă tot o să fim vecini, vin cu steagul alb 
al... capitulării. 

Lăsă insinuarea să-şi facă simțit efectul și observă că ochii tinerei 
sclipiră pentru câteva clipe. Înțelesese seducătorul dublu înțeles și 
nu era imună în fața lui. 

Excelent. 

-Poate pot fi recrutat să te ajut să-ți strângi turma. 

„Turma mea“, adăugă el în tăcere. 

- Și, după aceea, putem să bem ceva și să povestim la lumina 
focului. 

-Ce ştii tu despre strânsul vitelor? 

Acum, că se gândea la asta, nu prea multe. Dar, dacă ea putea s-o 
facă, cât de greu putea să fie? 

- Drăguţo, n-ar strica să ne cunoaștem mai bine. 

-Poți să-mi spui domnișoara Ross sau în nici un fel, spuse ea. Și 
nu-ți face griji, ştiu tot ce trebuie să știu despre tine, Lord Thorne. 

Dispreţul pe care îl imprimă cuvântului nu putea rămâne neob- 
servat. Gavin trebui să se controleze ca să nu devină agitat. Avea o 
anumită reputaţie în ceea ce privea femeile care nu l-ar fi ajutat să fie 
pe placul ei. Nu își putea da seama însă cum ar fi putut tânăra să afle 
acele lucruri tocmai acolo, în mijlocul sălbăticiei. Calybrid și Locryn 
nu erau genul care să bârfească, iar Callum nu ar spune niciodată 
ceva urât despre el. 

- Serios? o provocă el. 

-Sigur ca da. Eşti un bărbat faimos pentru lipsa de scrupule. Un 
afemeiat notoriu. Un crai care nu se gândeşte de două ori când vine 
vorba despre seducerea soțiilor altor bărbați. 

Gavin recunoscu că femeia nu era o toantă și că ar fi fost o nebu- 
nie să creadă contrariul. Prin urmare, își asumă reputaţia. 

-Ei bine, cineva trebuie s-o facă, nu-i așa? Nu știu mulți bărbați 
care îşi seduc propriile soţii. 

O tristețe de moment îi afectă trăsăturile, reacție pe care el o 
catalogă şi o depozită pentru o analiză ulterioară. Tânăra continuă 
ca şi cum el nu ar fi spus nimic: 

-Un fiu de-al doilea gelos, forțat să lucreze la distileria fratelui 
mai mare pentru a-și ţine în picioare castelul. 

Gavin trebui să se controleze, deoarece cuvintele ei loviră destul 
de aproape de ţintă. Rămase impasibil. 

-Ai uitat să menţionezi toate virginele pe care le-am deflorat, 
spuse el. 

- Să nu crezi că nu știu de ce îmi vrei pământul, continuă ea, deloc 
amuzată. Dar nu o să-l obţii, așa că poți să te duci naibii oricând. 

Felul cum vorbea îi amuză pe cei prezenţi. Gavin trebui să-şi 
oprească fiorul de amuzament care se juca cu colțurile gurii, după ce 
îşi reveni din șocul iniţial. 

— De ce crezi asta, fătuco? 

-Eşti un Mackenzie. Au vrut să ia pământul familiei Ross de 
generații întregi. 

- Dacă ți-aş spune că nu sunt un Mackenzie? 

Ea pufni. 

-Ştiu mai bine de atât. Toată lumea știe mai bine de atât. 

- Recunosc, tatăl meu a fost un Mackenzie. Moșierul Mackenzie, 
aşa cum spui tu, și la fel și fratele meu, Liam. Dar eu sunt în plin 
proces de dezicere de clanul Mackenzie; poate asta înseamnă ceva 
pentru tine. 

Ea îi aruncă o privire şocată, pistolul tremurând sub greutatea 
curiozității evidente. 

-De ce ai face asta? 

-Motivele sunt destule și rămân ale mele, dar trebuie să ştii că 
moartea tatălui tău se numără printre ele. 

- Ah! 

Tânăra ascunse o urmă de neîncredere cu un clipit, însă acesta fu 
semnul de slăbiciune pe care Gavin îl așteptase. Sări la atac. 

-Aşa că, vezi tu, domnişoară Ross, dacă mi-ai vinde Erradale, 
nu l-ai da unui dușman, ci dușmanului dușmanului tău... Asta nu ne 
face prieteni? 

Ştia că făcuse o eroare de judecată chiar înainte ca ea să îndrepte 
pistolul spre el. Calybrid pierdu controlul iepei, şi aceasta se îndepăr- 
tă de ei, zvârcolindu-se până când bărbatul reuși să o controleze. 

Împușcătura îi șocă din nou pe toți. Până și pe Callum, care galopa 
spre ei. 

Gavin îngheță pentru o clipă, analizându-și corpul după un semn 
de durere sau după vreo urmă de sânge. Îşi aminti să respire când nu 
păsi de nici unele. 

Femeia era dusă cu pluta. Nebună. O scorpie care trăgea cu arma 
în neştire. 

-De data asta, am ratat. Nu o să se mai întâmple. Acum, pleacă 
naibii de pe pământul meu. 

Gavin nu auzise niciodată vocea unei femei care să sune așa 
apăsător. 

-Ai grijă, fătuco, spuse el în timp ce venele îi zvâcneau cu furia 
care alungase șocul inițial. Nu mă vrei ca dușman. 

-Am mai avut dușmani. Pistolul îi rămase îndreptat spre inima 
lui. Și ştii ce am învăţat, Lord Thorne? 

Începea să urască felul în care îi spunea numele. 

-Că trebuie să fii atent la cei care îți sunt cel mai aproape. Și la cei 
care vor să îţi fie prieteni când nu au decât scopul lor în minte. 

Privirile li se intersectară. Tânăra nu-şi mută privirea nici măcar 
pentru o clipă. Respirația ei era calmă și privirea limpede ca lacul 
Loch Lomond. 

Pentru prima oară în viaţa lui, nu avea replică. 

Pentru că fătuca avea dreptate. Şi el învățase aceeași lecţie în cel 
mai groaznic mod posibil. 

Cine o învățase pe ea? Aceeași persoană care provoca durerea din 
spatele răcelii din privirea ei. 

Callum ajunse lângă ei, așezându-se strategic în faţa pistolului ei. 
Era greu de spus dacă zâmbea sau dacă era încruntat, însă ochii i se 
încrețiră puţin la margini. 

-E treabă grea să sapi un mormânt în munţi după ce s-a lăsat deja 
frigul nopţii, spuse el calm, în vocea lui simțindu-se dezarmantul 
ritm irlandez. 

-Bine punctat, admise Alison. Atunci, o să-l aruncăm în mare. 

De data asta, Gavin recunoscu amuzamentul vechiului său prie- 
ten, și miji ochii. Callum se prefăcu a analiza ideea. 

- Deși logica e impecabilă, uiţi că bărbatul este un conte. O să i se 
simtă lipsa. 

-Eşti sigur? 

-Cel puţin, mama lui o să-i ducă dorul. Locuiește cu el în castelul 
Inverthorne, unde tatăl meu e grăjdar. Callum își îndreptă umerii 
lați ascunși sub o pelerină antică făcută din piele de focă. 

Ea strâmbă din nas şi se încruntă. 

-Încă locuiești cu mama ta? 

- Ea locuieşte cu mine. În castelul meu. 

De ce îi dădea explicații acestei scorpii sfrijite și rele? Nu-și amin- 
tea când îl mai enervase cineva atât de mult de când cu... 

Ei bine, de când cu fratele lui. 

- De ce nu mă lași să îl conduc înapoi în Inverthorne? sugeră 
Callum. 

-Să te lase? repetă Gavin șocat. 

-Oricum voiam să-mi vizitez tatăl. 

Alison încuviință și își puse pistolul în teacă. 

-Dacă te mai prind pe pământul meu, Thorne, nici măcar mama 
ta n-o să-ți mai recunoască trupul. 

- Scorpie cu temperament vulcanic, scuipă el, deși știa că ea nu îl 
putea auzi. 

Se întoarse și călări pe lângă Mac Tire, mintea lui făcând noi cal- 
cule. Nu mai întâlnise pe cineva ca Alison Ross. 

-E în regulă, îi spuse prietenul său. 

-Et tu, Callum? 

Enigmaticul singuratic ridică din umeri. 

-Mi-a făcut micul dejun, spuse el în loc de explicație. 

Gavin își studie prietenul pentru o clipă, observând cum privirea 
aurie a acestuia îl evita. Mac Tíre îi ascundea ceva, și era sigur că avea 
de-a face cu nesuferita de Alison Ross. 

-Într-un fel sau altul, Erradale o să fie al meu, jură el, por- 
nind în galop. Acum, nu era momentul pentru reacții impulsive. 
Trebuia să se gândească, să facă scheme, deoarece simpatica Ali- 
son Ross învățase să își țină și prietenii, și dușmanii la distanță, 
însă cel mai probabil nu trăise destul cât să învețe o lecţie și 
mai valoroasă. 

Și anume, să nu subestimeze niciodată furia unui bărbat 
răbdător. 

Capitolul 5 
HEDO 


Dragă Alison, 


În pachet găsești documentele de la avocatul tău, cerute pen- 
tru prezentarea în faţa magistratului. Potrivit acestora, trebuie să 
stai la Erradale cel puțin un an. Sper că ești de acord. Am înţeles 
că locul a devenit dărăpănat din cauza lipsei unui îngrijitor, dar 
îndrăznesc să spun că e mai bun decât alternativa americană. 
Mai ales după evenimentul care a devenit cunoscut aici ca Masa- 
crul Masters. 

Cum ai fost plecată din Scoția atăt de mult timp, m-am gândit 
să-ți reamintesc trecutul familiei tale, ca să îl poţi folosi împotriva 
adversarilor noștri. Deși scoțienii sunt organizați pe clanuri, nu- 
mele familiei Mackenzie din Wester Ross a fost pătat de un moșier 
anterior, Hamish Mackenzie. Știi, bineînțeles, că acesta l-a învins 
pe tatăl tău într-un duel. Spre deosebire de America, duelul a fost 
declarat ilegal în Anglia acum vreo patruzeci de ani, însă scoțienii 
îşi mențin propriile tradiții. 

Gavin St. James, Lord Thorne, s-a născut Gavin Mackenzie. 
Este fiul celei de-a doua soții a moșierului Hamish Mackenzie, 
Eleanor. Nu a devenit conte pe linia tatălui, ci a mamei, St. James, 
deoarece unchiul lui murise fără copii, și, astfel, Inverthorne a 
ajuns prin Eleanor la primul ei fiu. Se știe că Hamish Mackenzie s-a 
căsătorit cu Eleanor pentru a obține controlul asupra proprietății 
Inverthorne și apoi a pus ochii pe Erradale. 

Lord Thorne nu e cunoscut pentru violență sau cruzime, pre- 
cum tatăl lui, dar este un crai fără scrupule. După ce aventura cu 
prima soție a fratelui său mai mare, Liam Mackenzie, s-a terminat 
cu sinuciderea ei, Lord Thorne și-a făcut de cap prin tot imperiul 
și chiar și pe continent, într-o frenezie hedonistă care avea egal 
doar pe vremea lui Caligula. Deși el și moșierul Mackenzie, cunos- 
cut și ca marchizul Ravencroft, sunt la cuțite, lucrează ca suprave- 
ghetor la distileria Ravencroft, după ce mai puţin de jumătate din 
operațiune i-a fost lăsată lui după misterioasa moarte a tatălui 
său. De asta cred că împărtășește dorința tatălui său de a pune 
mâna pe Erradale. 

Prezenţa ta pe proprietate ar trebui să îi anuleze cererea, așa că 
stai la Erradale cât de mult vrei. Chiar pe termen nedefinit, dacă 
dorești. Putem să ne mai scriem, deși nu cred că o să pun vreodată 
piciorul în Scoția. Sper că mă înţelegi. Fă ce vrei cu acea proprieta- 
te. Dacă o să obţii îndeajuns profit cât să cumperi terenul, o să-ți 
iau în considerație oferta înaintea tuturor celorlalte. 

Moșierul Mackenzie s-a pensionat recent după o lungă carie- 
ră militară, în urma căreia și-a obținut porecla Demonul Scoţian 
din cauza brutalității inegalabile. În puţinii ani de când și-a reluat 
titlul ca moșier al Wester Ross, nu a părut interesat de Inverthorne 
sau de Erradale, așa că nu cred că reprezintă un pericol. 

Dar te avertizez, Alison, pentru propria siguranță, să nu te 
duci niciodată la Ravencroft Keep. Mama mi-a spus că e un loc in- 
credibil de periculos. 

O să-ți mai scriu în curând, dragă prietenă. 

Ata, 

doamna Grant Rollins (sau cel puţin așa o să fiu când această 
scrisoare va ajunge la tine, cu voia lui Dumnezeu.) 


Dacă Samantha ar fi făcut o listă cu lucrurile pe care le ura, călări- 
tul în fustă era imediat sub violatori, cruzimea față de copii și față de 
animale și chipeșii și aroganții lorzi scoțieni. 

Criminalii fuseseră în trecut mai sus pe listă, dar acum trebuia să 
le revizuiască locul, având în vedere că și ea devenise unul. 

Și se ura doar puțin pentru asta. 

De data asta, își alese o șa, pentru ca fustele să nu se mai um- 
ple de praf. Îşi făcu drum prin mlaștinile din Erradale în timp ce 
repeta ce avea să spună în fața magistratului. 

În acea dimineață, se îmbrăcase în cea mai frumoasă rochie de 
lână cu mătase albastră, își aranjase părul des într-un coc strâns la 
ceafă şi îşi zpâriase puțin pielea de pe cap când încercase să își fixeze 
pălăria cu agrafe. Oglinda murdară de pe biroul antic îi confirmase 
ceea ce ştia deja: și anume, că nu avea să semene niciodată cu o lady de 
viţă nobilă. 

Alison Ross, adevărata Alison Ross, fusese încrezătoare și minu- 
nată într-un fel în care Samantha nu putea nici măcar spera să fie. 
E adevărat, putea să țintească în timp ce călărea, știa să repare un 
gard, să strângă o turmă și să ajute la nașterea unui vițel. Dar nicio- 
dată nu avea să lunece pe podea într-un fel care să îi facă pe ceilalți 

să se întrebe dacă își mișca picioarele. Nu era făcută să strălucească 
mai puternic decât bijuteriile dăruite de peţitori. Nu era elegantă, la 
modă sau rafinată. 

Era doar slăbănoaga Samantha Masters. 

„Îmi plac femeile plinuţe, amabile şi drăguțe sau subțiri, istețe și 
impertinente“, obișnuia să spună Bennett. 

Ei bine, cu siguranţă se încadra în cea de-a doua categorie, se gân- 
di Samantha, și un fior o străbătu când se gândi la defunctul ei soț. 

Niciodată nu fusese destulă mâncare cât să se îngrașe. Faptul că 
fusese plăcută nu îi adusese nimic în Nevada. Cât despre partea 
cu drăguță, auzise acest cuvânt folosit ca să o descrie, însă nu la fel 
de des ca altele. 

Precum capabilă, de exemplu. Sau deșteaptă. Harnică. Muncitoa- 
re. Agilă. Bărbaţii lăudau mai degrabă felul în care stătea pe un cal 
sau ridica fânul decât felul în care arăta într-o rochie. 

Asta în mare parte și pentru că nu arăta nicicum. 

Pe Bennett nu păruse să-l deranjeze asta prea mult. Spusese că 
faţa ei dulce era îndeajuns cât să compenseze pentru șoldurile osoa- 
se. Îi lăudase lungimea părului și faptul că era des și mereu îi cerea 
să îl poarte liber când era goală. I-l trăgea peste sâni și își afunda 
fața în el când era deasupra ei. 

Fusese atât de disperată să plece de la ferma unde crescuse, din 
familia Smith, încât crezuse că fiecare cuvânt care îi părăsise vreo- 
dată pura lui Bennett era menit să o laude. Acum însă, suspiciunile 
întunecate și nesiguranțele umbreau toate amintirile frumoase pe 
care le avea cu el. 

Oare folosise părul lung și des ca să acopere un corp care nu 
îi plăcea? 

„Îmi place să mă uit în ochii tăi albaștri și frumoși când ţi-o trag“, 
obişnuia să spună. „De ce m-aș uita altundeva?“ 

Ea înţelesese din asta că el credea că ochii ei erau frumoși. Acum, 
era sigură că de fapt voia să spună că nu prea avea la ce altceva să 
se uite. 

După ce traversă vârful Gresham, Samantha găsi drumul dintre 
proprietatea ei și Inverthorne. Și-ar fi dorit ca numai priveliștea, care 
era de o frumuseţe sălbatică, să o lase fără suflare. Sau doar stâncile 
albastre-cenușii ale castelului din depărtare, care se ridica deasupra 
pădurii străvechi, să îi pună un junghi în piept. 

Însă, în astfel de momente, mintea ei mergea într-o mie de direcţii 
deranjante și neștiute. 

i fiecare dintre ele durea. 

În timpul logodnei, Bennett venise acasă cu Boyd și cu Bradley, la 
o săptămână după ce vânduseră turma familiei Smith. Chiar stătuse 
să ajute cu măcelărirea turmei, așa cum susținuse? Oare sângele pe 
care i-l spălase de pe haine chiar era de bovine? 

Sau măcelul fusese mult mai viclean? 

În noaptea anterioară, Samantha stătuse trează și se gândise la 
ziua când simțise parfum pe cămașa soțului ei și îi ceruse niște răs- 
punsuri. Atunci, erau căsătoriţi de patru luni. El îi râsese în față și 
îi lăudase caracterul posesiv. Îi explicase răbdător că, așa cum știa 
şi ea, fiecare hotel din Reno asigura prostituate și că acestea se 
dădeau cu mult parfum. 

„Nu pot să merg pe bulevardul principal fără să încep să miros ca 
un dandy." Bennett râsese, o ridicase în braţe și o aruncase în pat. 
„Nu toate femeile pot să miroasă așa dulce și curat ca tine, draga 
mea.“ Într-o altă zi, când îi găsise urme de ruj pe guler, soțul ei re- 
cunoscuse că îi împrumuta cămașa lui Bradley, pentru ca acesta să 
meargă la salon și să-și aleagă o femeie. 

Samanthei nici nu îi trecuse prin minte că bărbatul ei putea fi 
un mincinos. 

Când o convinsese să fugă la a douăzecea ei aniversare, ea îl con- 
siderase un cavaler pe cal alb, care o salva de la căsătoria cu un vârst- 
nic mormon. Când Bennett furase vitele familiei Smith, ea îl ajutase, 
gândindu-se că merita asta, după ce muncise de la șapte ani, numai 
ca să fie vândută unui bătrân libidinos. 

Când Bennett devenise un infractor, obligând-o să i se alăture, 
chiar crezuse că asta se întâmpla pentru că afacerea cu vitele fusese 
copleșită de baronii finanţaţi de guvern şi că bărbaţii ca soțul ei nu 
mai aveau unde să lucreze. Fraţii Masters susținuseră că stilul lor de 
viață era nu doar în pericol, ci chiar mort. Ea îi crezuse când vorbiseră 
despre tiranie. Că erau ca Robin Hood, luau câștigurile opresorilor ca 
să pună bazele unei afaceri în care să implice gospodari strămutați şi 
oameni ale căror slujbe erau făcute acum de mașinării. 

- Sam, oi fi tu suplă și spontană, dar clar nu ești prea isteaţă, 
își spuse ea. O femeie inteligentă nu ar fi ajuns într-o asemenea 
situaţie. 

-Cine e Sam? 

- Doamne, spuse ea speriată, în timp ce trase pistolul din teacă și 
îl îndreptă către intrus, înainte să blesteme. 

Callum își ridică mâinile. 

-Îmi pare rău că te-am speriat, fătuco, spuse el cu un zâmbet 
conciliant. Credeam că un întreg regiment m-ar fi auzit, dar nu am 
observat că vorbeai cu fantomele tale decât când m-am apropiat. 

Samantha fu uimită din nou de intuiţia ce se citea în ochii lui 
aurii. Se întrebă dacă sub stratul de negreală de pe fața lui, des- 
pre care Callum spunea că îl protejează de soare și de frig, se afla 
un tânăr. Poate chiar un tânăr chipeș. Sub acele piei și blănuri, știa 
că era un corp suplu și puternic, de prădător, semnul unei îndelungi 
experienţe. Privirea lui ascundea o durere secretă, care îl bântuia și 
sugera că sufletul lui văzuse tot ce era de văzut şi nu mai voia să 
vadă nimic altceva. Cu toate astea, avea ceva ce părea atât de... 
vital - în lipsa unui cuvânt mai bun. Poate era felul în care se mișca? 
Cu ușurința unui bărbat tânăr. 

- Fantome? întrebă ea în timp ce îl privea. 

- Vorbeai cu cineva pe nume Sam, îi reaminti el. 

Oare ajunsese ea să fie o fantomă? Oare și Sam murise când apă- 
sase pe trăgaci? 

„Nu.“ 

-Nu, spuse ea încrezătoare. Eu sunt Sam. Așa mi se spune în 
America. Zâmbi. Vorbeam cu mine însămi. 

- Sam? repetă el sceptic. Cum s-a ajuns la Sam de la Alison? 

-Cum ajungi la Bill de la William? Sau la Dick de la Richard? 

- Bine punctat. 

Ochii lui alunecară de-a lungul rochiei mai mult din curiozitate 
decât cu dorință masculină. 

„Tipic.“ 

-Îți mulțumesc pentru peștele pe care mi l-ai lăsat. Îşi aminti de 
maniere. Dacă nu ar fi micile tale pachete, ar trebui să omor o vacă 
pentru a supravieţui, și prefer să evit asta. 

EI încuviință, și ea avu impresia că tânărul îi înțelese și insi- 
nuările, și cuvintele. Sam apreciase hrana care îi apăruse la ușă de 
dimineață, dar nu avea să îi rămână datoare pentru alte favoruri, 
dacă el intenţiona să i le ceară în schimb. 

-Mă duceam spre Inverthorne ca să-l vizitez pe tata și am ob- 
servat că te îndreptai spre Gairloch îmbrăcată ca pentru biserică sau 
poate pentru nuntă? 

Samanthei îi plăcea acest bărbat singuratic. Era mai manierat de- 
cât s-ar fi aşteptat cineva de la un sihastru tipic. Îi plăcea felul în 
care comunica. Dacă voia să știe ceva, întreba direct. Dacă credea 

că îți dorești singurătate, deschidea ușa și te lăsa să te hotărăști dacă 
doreşti să ieși sau nu. 

- Mă duc să mă văd cu magistratul, spuse ea. Îţi aminteşti scriso- 
rile şi documentele pe care ai fost drăguţ să le trimiţi de la Gairloch 
cu o zi înainte de mica noastră întâlnire cu Lord Thorne? 

- Da. 

Deşi spusese cuvântul cu ușurință, Samantha simţi tensiunea 
dintre umerii aţi, ascunși sub pelerină. Poate chiar și o intensificare 
a privirii. 

~ Ei bine... Ezită, dar se hotărî că nu urina să dezvăluie un mare 
secret, Acelea sunt documentele pe care trebuie să le prezint magis- 
tratului ca să păstrez Erradale. 

- Înţeleg. Callum privi către Inverthorne. Mai era și o scrisoare de 
la un prieten, cred. 

- Da, spuse ea. Mi-e dor de prietenii mei de acolo, și au promis 
să-mi scrie, ca să nu mă simt singură. 

După ce citise scrisoarea de la Alison Ross, Samantha se fe- 
licitase că nu îl împușcase pe Lord Thorne când acesta îi încălcase 
proprietatea. 

Poate urma să aibă însă o altă ocazie. 

Dar, mai întâi, avea o promisiune de îndeplinit. Dacă Alison era 
destul de drăguță cât să îi dea pământul ei, atunci avea datoria să îl 
protejeze cu viața ei, oricât ar fi valorat aceasta. 

-Acest magistrat e o cunoștință de-a ta, Callum? 

Mac Tíre se întoarse cu spatele la ea și încuviinţă. 

-Am crescut împreună cu el. 

Ea zâmbi, considerând că acestea erau vești bune. 

-Ai vreun sfat legat de ce ar trebui să fac? 

Tânărul nu se gândi decât o fracțiune de secundă. 

- Păstrează-ți cumpătul și nu răspunde obraznic. Unii nu reușesc 
să facă asta în preajma unui magistrat. Și amintește-ţi că, deși vă 
întâlniți într-un birou, într-un loc civilizat, noi, bărbaţii, mai ales 
scoţienii, suntem doar ceva mai breji decât niște animale. Foloseşte-te 
de natura noastră primitivă, și o să crească șansele să primești un 
răspuns favorabil. 

Samantha procesă informațiile, întrebându-se dacă îi fusese- 
ră de ajutor sau nu, în timp ce tânărul își direcționă calul către 
Inverthorne. 

- De ce mă ajuţi, Callum? Tu și Thorne nu sunteţi prieteni? 

În loc să o privească, tânărul se uită către vest, spre Atlantic. 
Expresia lui ar fi fost criptică și fără negreala de pe față sau borul 
pălăriei. 

-Ba da, suntem. Mereu o să fim. Dar eu cred că acest pământ îi 
aparţine lui Alison Ross, și o să te ajut să lupți ca să îl păstrezi. 

- Mulţumesc, spuse Samantha cu mai multă recunoștință decât 
se credea capabilă. 

Singurul său răspuns fu o mișcare a capului, în timp ce calul întu- 
necat dispăru în pădurile Inverthorne. 

Toate sentimentele de prietenie pe care le simțise Samantha 
pentru pustnic dispărură când ajunse la biroul de magistratură din 
Gairloch și văzu numele de pe plăcuţă. 

Magistratul și Justiţiarul Păcii, Lord Gavin St. James, contele 
de Thorne. 


Capitolul 6 
SES 


Gavin nici măcar nu-și ridică privirea când cineva îi deschise ușa 
cu atâta forță, că aceasta se trânti de perete. 

Ştia cine era. O așteptase. 

Sângele începu să-i curgă mai repede, în ritm cu respirația, și tre- 
bui să lase tocul jos, pentru ca ușorul tremur al mâinii să nu-i dea de 
gol reacția. 

Alison Ross intră în biroul lui cu toată forța subtilă cu care își 
atacă un cerb adversarul. Gavin era surprins de cât de nerăbdător era 
pentru încăierare. 

Din momentul în care îi văzuse numele în agendă, nu mai fusese 
în stare de nimic. Ascultase câteva cazuri, însă pe majoritatea le re- 
programase şi îi spusese secretarei să îi elibereze restul după-amiezii 
până la tânăra care trebuia să apară în fața lui la două și jumătate. 

Abia la prânz reuși să identifice senzaţia tulburătoare pe care o 
simţea față de Alison Ross. Începuse ca un disconfort vag şi enervant 
și se transformase treptat în ceva mult mai intens. 

Foamete. 

Între doar două interacțiuni foarte intense cu acea femeie, trecu- 
se de la a fi dispus să i-o tragă pentru a obține ce voia la a vrea să i-o 
tragă mai presus de orice. 

Mai presus de orice, cu excepţia proprietăţii Erradale. 

-Ce naiba înseamnă toată prostiile astea? întrebă ea în timp ce îi 
aruncă pe birou documentul pe care îl primise de la secretară. 

— A, drăguțo, o întâmpină el cu căldura pe care ar avea-o faţă de 
iubita lui nepoată sau mamă, știind că acest lucru avea să o irite. Văd 
că eşti în continuare la fel de prietenoasă ca un arici prins la colț și la 
fel de manierată ca un bursuc. 

- Ți-am zis să nu mai îmi spui așa! Numele meu e... e... 

Vocea îi pieri când el se ridică din scaun. 

Gavin recunoscu momentul în care gheaţa din ochii ei se topi... 
Şi ea voia ca el să i-o tragă. 

Citi dorinţa în fiecare mică reacție a corpului ei, însă ea o respinse 
cu violenţă. Pupilele i se întunecară și i se dilatară, după care închise 
ochii. Buzele pline se despărțiră, și maxilarul i se relaxă - asta până 
când îşi încleştă dinţii și închise strâns gura. 

Bun. Începuse să se teamă că îşi pierdea farmecul. 

Nările ei delicate se tot umflau, însă asta putea fi și de la nervi, nu 
numai de la excitare. 

La drăguța și micuța Alison Ross, cele două păreau a merge 
mână-n mână. 

-Ce s-a întâmplat, frumușico, ţi-ai uitat propriul nume? Nu-ţi 
face griji, se întâmplă des când o străină pune ochii pe un scoțian în 
costumul lui tradițional. Făcu un semn către sporran, kilt şi tunică. 
Recunoști tartanul ăsta? Ar trebui. 

Se așteptă la o reacție furioasă, deoarece folosise culorile Ross, 
însă ea privi în altă parte. 

-Credeam că o să mă înfățișez în fața magistratului în tribunal, 
cu martori, nu în... biroul... tău. 

Gavin o privi mai atent. Oare fătuca asta stătuse atât de mult în 
America încât nici nu mai recunoștea culorile propriului clan? 

Nu avea cum. Deși mintea lui cinică șopti că, foarte proba- 
bil, ea era mai puţin ușor de manipulat decât crezuse el. Oare își 
dorea să fie subestimată? Îşi ascundea adevăratele intenții în spa- 
tele vehemenței? 

-M-am gândi că ar fi în folosul amândurora dacă ne-am întâlni 
în particular ca să discutăm despre o nouă dovadă pe care am desco- 
perit-o. Observă că ea dădu în spate când se plimbă în jurul biroului, 
punându-și mâna pe documentele care fuseseră aruncate pe masă. 
Se pare că e disputată ideea că stră-străbunicul tău, Sir James Ross, 
a cumpărat Erradale. Potrivit acestor acte, el l-a închiriat de la clanul 

Mackenzie pentru nouăzeci şi nouă de ani. Începând cu 1 ianuarie 
1881, trebuie să plătești o mie de lire dacă vrei să ţii pământul depar- 
te de mâinile membrilor Mackenzie pentru încă un secol. 

-Şi dacă nu plătesc? întrebă ea, îndreptându-se. 

-Dacă banii nu sunt dați, Erradale o să-i revină moșierului 
Mackenzie. 

-La naiba! La naiba! La naiba! 

Reverberaţiile înjurăturilor ei alunecară pe pielea lui, până când 
mădularul îi fu străbătut de un fior. 

-Toate americancele sunt așa vulgare sau doar tu? întrebă scurt, 
regretând tonul răgușit pe care îl luă vocea lui mieroasă. 

Tânăra ignoră întrebarea. 

-Dar asta nu te ajută deloc. Chiar tu ai spus că nu mai ești un 
Mackenzie, așa că pământul nu o să ajungă la tine, ci la fratele tău. 

Gavin se aplecă deasupra biroului și o studie pe femeia delicată 
care stătea în faţa lui. O considerase o scorpie, însă era, mai degra- 
bă, isteaţă. 

Chiar dacă nu era o lady, toantă nu era. 

-Procedurile de separare vor dura mai mult decât acestea. Ridi- 
că din umeri. Deci, practic, încă fac parte din clanul Mackenzie. În 
ciuda neînțelegerilor dintre noi, Liam nu are nevoie de Erradale și 
nici nu e interesat de teren, așa că nu o să plătească taxele pentru 
el. O să îmi accepte încântat oferta de a-mi ceda mie Erradale, și eu o 
să renunţ la acțiunile de la distileria sa. O să rezolve două probleme 
dintr-o lovitură. 

„Un teren nedorit şi un frate nedorit“, își spuse el cu amărăciune. 

-Am un act de vânzare care contrazice această închiriere. l-l ară- 
tă, dar nu îl lăsă să i-l ia din mână. O să mă lupt cu tine în tribunal, 
zi-mi doar când și unde. 

Zâmbetul lui era dulce ca mierea caldă şi se întinse la fel de uşor. 

-Adu toate dovezile care demonstrează contrariul și susține-ți 
cazul în fața magistraţilor. 

- Dar... tu ești magistratul. 

-Ca să vezi, spuse el ca și cum ar fi fost surprins. Chiar aşa e. 

Când văzu că începuse să roșească, Gavin se întrebă cât de jos se 
întindea minunata nuanţă de roz. 

- Nemernicule! strigă ea, cu documentele în mână. 

- Sunt doar un servitor al legii, nu stăpânul ei. 

Bărbatul se înclină pentru a spori efectul. 

- Aici, este vorba despre un conflict de interese, iar tu ştii asta. 

- Aici, nu suntem atât de preocupați de asta ca americanii. Servi- 
torii Coroanei sunt deseori și serviţi de către ea. 

Umerii ei se lăsară în jos, și Gavin văzu o urmă de panică sub 
expresia ei de persoană înfrântă. 

-Trebuie să pot face ceva, spuse ea mai mult pentru ea decât 
pentru el. 

Epuizarea pe care o recunoscuse inițial stârni un fior într-un or- 
gan mai pasiv decât cel care reacționase la prezența ei. Unul pe care 
Gavin stabilise de mult că nu se putea baza. 

Îşi mângâie pieptul când o întrebă: 

-Dacă tu nu ai fi o Ross, și eu nu aș fi un Mackenzie, te-ar tenta 
oferta mea de-a cumpăra Erradale? 

Ea îl privi precaută. 

-Nu știu să-ți spun. 

El făcu un pas în față, apoi, când ea nu se îndepărtă, mai făcu 
unul. 

-Doar pentru că taţii noştri au fost dușmani, nu înseamnă că și 
noi trebuie să fim, spuse el și se întinse să îi aranjeze după ureche 
o șuviţă rebelă. Mișcarea era șocant de familiară, aproape firească. 
Încă poți să-mi vinzi pământul și să pleci ca o femeie bogată, nu 
una ruinată. 

Tânăra își mușcă buza de jos în timp ce păru să îi măsoare cuvin- 
tele cu atenţie. Apoi aceasta reveni încet, plină şi lucioasă. 

Dumnezeule, cât își dorea să i-o guste. 

-Nu e corect... sau drept, șopti ea. M-ai prins la înghesuială. 

-Nu încă, îi șopti el la ureche. Dacă asta te-ar convinge să vinzi, 
aș putea fi convins să te înghesui undeva și să... 

-Nu o să-ţi cad în plasa vicleană și îngâmfată de seducţie. 

Pronunţă fiecare cuvânt clar. Se îndepărtă de el, se îndreptă către 
hârtiile pe care le abandonaseră amândoi pe birou și le aruncă spre el 
ca și cum ar fi fost o secure ce se îndrepta spre lovitura fatală. Poţi să 
ți le bagi în fund, nemernicule! 

-Când vorbeşti cu un magistrat, trebuie să i te adresezi cu onora- 
bile judecător, o corectă el în timp ce își încrucișa brațele. 

- Atunci, bine, spuse ea. Poţi să ţi le bagi în fund, onorabile ju- 
decător. Nu o să obţii Erradale printr-o înțelegere făcută în spatele 
ușilor închise sau purtându-te cu mine de parcă aș fi o târfă. O sa te 
fac să lupţi pentru pământul ăsta. 

În timp ce ea spunea asta, el se apropie, până când tânăra ajunse 
să stea cu spatele lipit de uşa biroului. 

- Poate, spuse el și se simți ca un leu care urma să sară pe o gazelă. 
Frumușico, se pare că nici unul din noi nu e dispus să dea înapoi. 

Mâna lui îi mângâie șoldul în timp ce se întinse după mâner și 
trase, deschizând ușa și înghesuind-o pe Samantha în el. Aceasta 
se strecură pe sub brațul lui și se îndepărtă, însă nu înainte să-și 
piardă pălăria. 

-Eşti un bastard! îl acuză ea, luându-și pălăria pe care Gavin o 
ținea întinsă, după ce se aplecase să o ia. 

-Pentru un fiu legitim, ai fi surprinsă cât de des aud asta. 

-Ba nu, n-aș fi. 

Se întoarse și trecu pe lângă secretara lui care stătea cu gura 
căscată. 

Gavin își suprimă dorința de a o chema înapoi. Când se așeză din 
nou pe scaunul de la birou, nu se putea gândi decât la acei pantaloni 
albaștri pe care îi purtase ea în ziua anterioară, la călărit. Cei care 
păreau să fie pictaţi, ca o a doua piele. 

Albaștri, ca focul din ochii ei. 

Abia atunci își dădu seama că focul albastru arde cel mai tare. 


-Nu vorbesc cu tine. 

Samantha trânti ușa, o deschise apoi, luă cocoșul de munte jumu- 
lit din mâinile lui Callum și trânti ușa din nou. 

-Am adus și sare, spuse el prin gaura cheii. Și niște rozmarin 
proaspăt și chimen care crește lângă stânci. Dar nu întră decât odată 
cu mine. 

Ei îi lăsă gura apă când se gândi la pasărea suculentă și condimen- 
tată, dar nu se hotărî să îl invite pe Callum înăuntru, la adăpost de 
ploaie, decât când auzi vocea săracului Calybrid prin gaura cheii. 

-Nu ești supărată pe noi, nu-i așa? Pentru că o să înnebunesc 
dacă mai trebuie să mănânc încă o iarnă friptura lui Loc. 

Samantba nu auzi foarte clar cuvintele lui Locryn, dar părea să 
fi spus: 

- Atunci, găteşte-ţi singur, nemernicule! 

Cu un oftat dramatic, Samantha deschise ușa și îi lăsă pe cei trei 
să intre, umplând locul de noroi şi zloată. 

Calybrid își făcu loc primul, genunchii lui lovindu-se unul de ce- 
lălalt pe sub un kilt roșu cu auriu. Șuvițe rebele de păr alb ieșeau 
pe sub căciula de lână, şi de pe bucata singuratică de barbă cădeau 
picături de apă pe puloverul de lână. Locryn avea picioare la fel de 
slăbănoage, însă acestea susțineau un trunchi sub formă de măr 

şi umeri puternici. Samantha considera că bărbatul avea cea mai 
blândă și chipeșă față durdulie pe care o văzuse vreodată, motiv pen- 
tru care atitudinea lui ursuză o surprindea și o încânta de fiecare 
dată. El o privi cu scepticism, și o sprânceană cobori atât de mult, 
încât forță ochiul să se închidă. 

-Nu e complicat să pregăteşti cocoşul de munte, spuse el. Poate 
ar trebui să mă ocup de asta. 

Calybrid își puse mâinile pe umerii lui Locryn și îl îndrumă către 
focul din camera mare. 

- De ce nu te așezi confortabil lângă foc şi nu tragi un fum? 

Distras de ideea de a sta lângă foc, după ce făcuse față furtunii de 
iarnă, Locryn încuviință și se îndreptă spre flăcări. 

Aceasta devenise rutina lor pentru cină. 

După o zi lungă în care mergeau la păscut cu turma, bărbații 
se împrăștiau, doar ca să reapară după lăsarea întunericului, acolo 
unde ieșea fum pe coș. 

Calybrid, aflat lângă Callum și Samantha, spuse: 

-Ultima oară când a gătit o pasăre, corpul meu a eliminat-o în 
mod violent timp de o săptămână, dacă înțelegeţi ce vreau să spun. 

Vorbăria lui fu întreruptă numai de sunetul hainelor sale ude care 
se loveau de dalele de piatră din holul cel mare. Mai întâi fularul, 
apoi puloverul, pe sub care avea alt pulover, iar apoi ghetele. 

-Poți să mănânci afară, cu vitele, dacă tot o să împrăștii chestii 
peste tot pe jos, cum fac ele, se plânse Locryn. 

-Mereu strâng după mine la plecare, corect, Sam? Calybrid nu-i 
aşteptă răspunsul. Așa că pune-ți căluș la gură, dacă ai de gând să fii 
cârcotaș toată noaptea. 

-De ce de dragul lui Sam și pentru mine nu? 

Locryn își propti pumnii în șolduri, arătând ca o matroană cu bar- 
ba roșcată și genunchi șocant de păroși. 

-Nu face nici măcar jumătate din tot ce fac eu ca să merite aceas- 
tă curtoazie. 

-Hai nu te mai plânge, Loc, altfel Sam o să te oblige să dormi în 
coteţ, cu restul găinilor. 


Amuzată și amețită, Samantha îi șopti lui Callum: 

-Se ceartă ca un cuplu căsătorit. 

-Lumea crede că fix asta şi sunt, spuse Callum. 

- Da? Samantha încercă să îi decodifice insinuarea, apoi făcu ochii 
mari. Oh, spuse ea. 

Se uită la cei doi certăreți, şi, dintr-odată, relația lor, stilul de viață 
şi faptul că erau izolați aici la Erradale aveau mai mult sens. 

-Care e soțul și care e soţia? 

Chicotul lui Callum fu o bubuitură adâncă și plăcută, ca tunetul 
care se auzi în depărtare. 

-Acest lucru a provocat multe speculaţii între mine şi Thorne 
de-a lungul anilor. 

Când auzi numele dușmanului ei, Samantha își aminti că era su- 
părată pe chipeșul pustnic, care îi înfruntă privirea încruntată cu o 
expresie plină de regret. 

-Am presupus că ştii cine e magistratul. 

Barba lui scoase la iveală un zâmbet prin care-și cerea iertare, iar 
Samantha observă că firele argintii presărate prin barba lui nu ajun- 
seseră încă la părul zbârlit. 

- Ei bine, avem o vorbă în America despre dat cu presupusul, 
spuse ea, acceptând oferta lui de pace sub formă de ierburi și sare. 
Apoi se duse să pună bucățile din pasăre deasupra focului. 

-Care este? întrebă Callum, ochii lui aurii strălucindu-i plini de 
voioșşie și de inteligenţă. 

Ştia zicala, și amândoi erau conștienți de asta. 

-Că te fac să pari un fraier și... ei bine, exact așa stau lucrurile și 
cu tine. 

-Aşa e, fătuco, așa e. 

Râsul lui avea o armonie joasă față de melodicitatea chicotelor ei, 
și o încălzi pe Samantha la fel de mult ca lemnul pentru foc pe care îl 
terminase de tăiat tocmai când furtuna ajunsese la ei. 

O ajutase faptul că-și imaginase că fiecare lemn este fața lui Lord 
Thorne. Toporul despica fiecare buturugă cu o ușurință satisfăcătoare. 

La naiba cu bărbia lui perfectă cu gropiţe și cu vocea lui stupidă. 
Nemernicul acela arogant intuia exact ce efect avea asupra femei- 
lor. Ştia cum să-și folosească corpul suplu, de prădător, și zâmbe- 
tul șarmant ca să o facă pe o femeie să-și piardă șirul gândurilor în 
faţa lui. 

„Nu şi pe mine“, se gândi Samantha în timp ce pregătea cina. „Nu 
de data asta.“ 

- Să înţeleg că întâlnirea cu Thorne nu a mers prea bine? 

Callum ghicise direcţia gândurilor ei. 

-Se pare că a găsit un contract de închiriere de o sută de ani care 
contrazice contractul de vânzare. Însă nu ştiu care e contrafăcut din 
cele două. Amândouă mi se par autentice. 

-Poate e timpul să-ţi angajezi un avocat, îi sugeră Callum. 

Samantha încuviinţă. Se gândise să facă asta, însă, cum nu era fa- 
miliară cu economia britanică, nu știa dacă banii pe care i-i trimisese 
Alison reprezentau o sumă generoasă sau o nimica toată. 

— Callum, dacă ar fi să trec dincolo de magistrat ca să îmi susțin 
cazul, unde m-aș duce? 

- La Tribunalul Reginei cred. 

-În somaţia asta scrie că mai întâi trebuie să susțin în fața Băncii 
Magistraţilor că acest contract de vânzare Ross cântărește mai greu 
decât contractul de închiriat găsit de Thorne. Însă magistratul este 
chiar Thorne. Ți se pare corect? 

-Ai spus cumva Banca Magistraţilor? 

Samantha își ridică privirea, surprinsă de nota de uimire din to- 
nul lui Callum. 

- Da. 

Zâmbetul lui sincer făcu să-i apară riduri la colțurile ochilor; își 
etală dinţii șocant de frumoși. 

-Ce a uitat Thorne să-ţi spună este că, deși el este principalul ju- 
decător, Banca Magistraţilor e formată din trei bărbaţi, și jurisdicția 
lor se întinde de la insula Mull până în nord, la Lochinver. 

-Asta ce înseamnă? 

-Înseamnă că majoritatea decide. Nu ai nevoie decât ca doi din 
cei trei magistrați să hotărască în favoarea ta. 

Tânăra rămase fără aer. 

-Cine sunt ceilalți magistrați? 

-Un conte englez care l-a înlocuit pe tânărul Hamish după ce 
acesta a fost ucis pentru trădare. Contele de Northwalk cred. 

-Adică Inimă Neagră din Ben More, îl corectă Locryn, adăugând 
un lemn în foc. 

-Inimă Neagră din Ben More? întrebă ea. Nu sună foarte 
promițător. 

-Deține castelul Ben More de pe insula Mull. Nu-ţi face griji, fă- 
tuco. E cunoscut pentru corectitudine, chiar dacă e lipsit de scrupule 
uneori. Se zvoneşte că e un bastard Mackenzie. În general, face ce 
face şi moşierul. 

- Moșierul? Samantha începea să se simtă ca un papagal trauma- 
tizat. Doar nu e vorba despre... 

- Demonul Scoțian, anunţă Locryn dramatic. 

- Moşierul Mackenzie. Callum îi aruncă o privire tăioasă, în 
timp ce Calybrid îi dădu un cot în stomac. Cunoscut și ca marchizul 

de Ravencroft. A revendicat al treilea loc de când s-a întors din aven- 
turile lui din străinătate. 

Speranţele lui Sam se spulberară. 

- Atunci, chiar am dat de naiba. 

Îndepărtă o șuviță de păr care îi căzuse peste ochi. 

-Nu neapărat, spuse Callum. Ravencroft și Thorne sunt foarte 
rar de acord cu ceva. 

-Pentru că Thorne s-a culcat cu prima lui soție? 

Mac Tire părea deranjat de subiectul deloc confortabil, iar Sa- 
mantha își reaminti că acesta îi datora prietenului său, Lord Thorne, 
mai multă loialitate decât ei. 

-Ei bine, sunt sigur că asta nu a ajutat, bombăni el. 

Ceva ce afurisitul de Thorne îi şoptise la ureche îi provocă un val 
nedorit de fiori, în ciuda căldurii care venea de la foc. 

„Nu e dușmanul dușmanului meu un prieten?“ 

-Crezi că acest moșier Mackenzie ar fi convins de situația mea? 
Îl cunoşti bine? 

Calybrid luă o bucată din pielea păsării și o ronțăi, înainte ca 
Samantha să-i poată da mâna la o parte. 

-Toată lumea, din Dorset până la Cape Wrath, ştie că, dacă vrei 
să te ai bine cu Demonul Scoţian, atunci trebuie s-o ai de partea ta pe 
soţia lui, spuse fermierul. 

-Aşa e, încuviință Locryn. Dacă vrei părerea mea, cred că se trage 
de la... 

Își îndepărtă brațele de piept, ca și cum ar fi susținut niște 
sâni greoi. 

-Inima ei mare. Calybrid îl apucă pe Locryn de încheieturi și i le 
trase în jos. Se spune că este foarte bună. 

- Da, este. Locryn încercă să își elibereze încheieturile din strân- 
soarea amicului său. Dar mai este și binecuvântată cu un nespus de 
generos... 

Calybrid își lipi mâna de gura lui Locryn. 

- Spirit. Ţi-ar plăcea de ea, e la fel de generoasă ca tine cu casa 
ei, pământul, masa și nu numai. 

-Nu, spuse Locryn după ce reuși să-i îndepărteze mâna lui 
Calybrid, în timp ce-și mișca umerii ca o dansatoare. Mă refer la 
imenșii ei... 

Renunţând la toate subtilitățile, Calybrid îi dădu una peste cap. 

-O să plăteşti pentru asta, îl ameninţă Locryn. 

Amuzată, Samantha ghici: 

-Te referi la sânii ei, așa-i? 

- Nu, spuse Calybrid, însă numai cu o fracțiune de secundă mai 
repede decât confirmarea lui Locryn. 

-Ştiţi doar că puteţi fi franci în preajma mea. 

-Cine e Franc ăsta? întrebă Locryn. 

-Înseamnă sincer, zise Samantha râzând. Nu trebuie să aveţi gri- 
jă ce vorbiți doar pentru că sunt femeie. 

-Ştim asta, spuse Calybrid timid. Dar... 

-Cal probabil nu a vrut să te simți ofensată pentru că nu ai sâni, 
spuse Locryn. 

-Ba am sâni, ripostă Samantha, după care își încrucișă brațele 
peste pieptul plat când trei perechi de ochi priviră cu atenţie topo- 
grafia deloc impresionantă. 

- Nu-ţi face griji, Sam, spuse Calybrid, care îi observase stânje- 
neala și se grăbi să oblojească rana. Ai de-ajuns. 

- Da, încuviință Locryn. 

-Şi ochi de o culoare magnifică. 

- Sigur, și asta. 

-Doar că nimeni nu o să scrie ode dedicate sânilor tăi. 

-Asta pentru că nu ai deloc, completă Locryn, deloc necesar, în 
opinia Samanthei. 

Calybrid îl lovi pe Locryn din nou. 

-Te porți de parcă nici măcar nu vrei să mănânci, prostule. 

-Măcar știu cine n-o să mănânce din pieptul de cocoș de munte, 
îi tachină ea, făcându-le cu ochiul celor doi. 

Când își făcu curaj să se uite spre Callum, observă o nuanță de roz 
care se strecurase dinspre guler și dispăruse sub barbă. Ochii lui stră- 
luceau precum chihlimbarul în soare, plini de voioșie și de încă ceva. 

Ceva ce o făcu să privească în altă parte. 

În timp ce prietenii ei rebeli mâncau carne cu verdețuri sălbati- 
ce și sos, Samantha se gândi la situaţia ei. În ciuda promisiunii pe 
care i-o făcuse lui Alison, își dădu seama că nu voia să piardă acel 
loc. În săptămâna cât stătuse la Erradale, se îndrăgostise. Conacul 
în sine era ca o proprietate labirintică și dezlânată ce se mărea cu 
fiecare generaţie. Holul principal, cu ferestre afectate de trecerea 
timpului și pereți din lemn și mortar, era mai mare decât orice ca- 
bană în care trăise vreodată. Structura în sine era mai veche decât 
întreaga ei țară. 

Cum își petrecuse zilele strângând vite împrăștiate pe kilome- 
tri întregi de mlaștini presărate cu lacuri superbe, nu avusese timp 

să aibă grija și de casă. De asemenea, nu putea împărți lemnele 
pentru a face foc și în dormitorul principal, şi în salonul cel mare. 
Așa că, în fiecare noapte, îşi trăgea peste ea mai multe blănuri și se 
culca lângă șemineu, lăsând fantomele dansatoare create de flăcări 
pe pietrele albastre să îi atragă în lumea somnului corpul epuizat. 
Câteodată, se trezea speriată, și umbrele create de cărbunii aflați pe 
moarte atârnau deasupra ei. 

Uneori, acestea aveau fețele demonilor ei. Ale păcatelor ei. 

Aveau fața bărbatului pe care îl omorâse. A bărbatului pe care 
îl iubise. 

Samantha începuse să se întrebe dacă chiar îl iubise pe Bennett. 
Nu ar fi trebuit să-l jelească mai mult? Să-și amintească de el cu mai 
mult drag? 

Oare n-ar fi trebuit să nu poată apăsa pe trăgaci, în ciuda tuturor 
lucrurilor pe care bărbatul le făcuse și al tuturor lucrurilor pe care 
amenințase că avea să le facă? 

Afectată, simți cum părul de la ceafă i se zbârli, și, când privi în 
sus, Callum o studia cu privirea cercetătoare a unui cartograf care 
descifra o hartă străină. 

Nedorind să fie surprinsă căzută pe gânduri, îşi trecu limba peste 
dinți, pentru a curăța resturile rămase de la cină, și afișă un zâmbet 
larg, la care el răspunse într-un mod similar. 

- Callum, spuse ea, căci renunțaseră la apelativele politicoase 
aproape imediat după ce făcuseră cunoștință. Mereu ai locuit aici, în 
Ținuturile Înalte? 

Spre surprinderea ei, zâmbetul lui dispăru. 

- Nu, răspunse el cu precauţie. Am călătorit peste tot. Din Orient 
în Argentina. Chiar și în America. M-am întors aici de curând. 

Samantha roși şi schimbă subiectul, sperând că tânărul nu fusese 
și în San Francisco. 

-Mi se pare normal că ai ales locul ăsta pentru a prinde rădă- 
cini, spuse ea, făcând un gest larg pentru a cuprinde furtuna, marea, 
tavanul înalt și măreția șemineului de piatră. Mă întreb totuși, de ce 
peşterile Dubh Gorm. De ce nu într-un loc... mai confortabil? 

Ceva cumplit ieși la suprafață din adâncurile ochilor lui, ceva an- 
tic, gol și infinit de trist. 

-Am văzut tot ce are de oferit omenirea, și știi ce am învățat? 

-Ce anume? 

Locryn interveni, cu vocea caldă și limba greoaie de la scotch: 

-E mai bine... să locuieşti singur într-o peșteră. 

Calybrid își puse mâna pe genunchiul bărbatului, într-un gest 
atât de tandru, că Samantha simţi cum ochii i se umplură de lacrimi. 
Cum nu voia să plângă, clipi și își întoarse privirea către Callum, care 
o privea cu aceeași concentrare. 

-Am învățat că e mai bine să trăieşti singur într-o peșteră, 
încuviinţă el. 

O melancolie apăsătoare ameninţă să înghită camera, însă Sa- 
mantha refuză să se lase acaparată. Se ridică, luă sticla de scotch și 
umplu paharele tuturor. 

-Mai puțin în nopți ca aceasta, spuse ea, ridicându-și paharul. 
Pentru inimi calde şi burți pline! E mai mult decât au alții. 

— Așa e. 

Privirea tăioasă a lui Callum se îmbună puțin când bău. 

-Pentru Sam. Calybrid își ridică paharul cu scotch. Cel mai bun 
bucătar din Erradale. 

- Pentru Sam, spuse Locryn, care era deja beat. Singurul bucătar 
din Erradale. 

- Pentru Alison Ross, spuse Callum și îi aruncă o privire grăitoare. 

Samantha păli când îi studie cu atenţie trăsăturile. Era a doua 
oară când se referea la Alison Ross ca și cum nu ar fi fost de față. 

Era ca şi cum misteriosul bărbat încerca să-i spună că știa cine 
era ea. 

Sau... cel puţin... că știa cine nu era. 


Capitolul 7 
CES 


„Pentru propria siguranţă, să nu te duci niciodată la Raven- 
croft Keep.“ 

Avertismentul lui Alison Ross răsună cu ecou în mintea Saman- 
thei, înecând sunetele plăcute ale picăturilor de ploaie care se loveau 
de geam și ticăitul ceasului vechi. 

Nu numai că trecuse pragul turnului din piatră de pe pământul 
Ravencroft, dar și urcase două etaje și străbătuse trei holuri, doar ca 
să ajungă într-o cameră de primire în care verdele-închis contrasta 
cu nuanțele de auriu și grena. 

Nuanţa de grena se potrivea cu culoarea vinului din pahar și cu 
culoarea părului marchizei de Ravencroft. 

-Mă bucur tare mult că m-ai vizitat. Zâmbetul sincer al Menei 
Mackenzie era probabil cea mai caldă și mai plăcută expresie pe care 
o văzuse Samantha în cei douăzeci şi patru de ani de viață. Am tot 
aşteptat o invitaţie de la Erradale, dar mi-am dat seama că e posibil 
să nu aveţi acest obicei și în societatea americană. 

Graţia doamnei Ravencroft o relaxă, însă, în același timp, o făcu 
să nu se simtă deloc confortabil. Cum era posibil ca o doamnă nobi- 
lā și cu astfel de maniere să fie căsătorită cu un moșier violent, cu- 
noscut în toată Europa drept Demonul Scoțian? Samantha se forță 
să se concentreze la trăsăturile regale ale doamnei Ravencroft, nu la 
silueta ei. Se temea că o singură privire în zona decolteului avea să 
o facă să râdă nervos. 

Locryn nu greşise. Femeia voluptuoasă era binecuvântată cu o 
abundență de forme. Era posibil ca, pe undeva, cineva să fi scris ode 
dedicate sânilor ei. 

Samantha încercă să nu-și ascundă bustul, sau mai degrabă lipsa 
lui, și luă o gură din vinul oferit de Lady Ravencroft în locul ceaiului. 
Asta după ce apăruse la ușa castelului udă leoarcă, după ce călărise 
prin ploaia înghețată de noiembrie. 

Cum Lord Ravencroft fusese reținut temporar la distilerie, stăpâ- 
na conacului fusese de acord să stea cu ea în timp ce așteptau. 

Pe lângă nobila elegantă, încântătoare și — presupuse ea — îmbră- 
cată cu stil, Samantha se simţea stridentă şi dezlânată. Încercă să nu 
se fâstâcească sub privirea curioasă de jad a lui Lady Ravencroft în 
timp ce căuta un răspuns. 

-Nu prea am folosit cărțile de vizită, spuse ea sincer, plimbân- 
du-și mâna peste dungile de culoarea untului ale celei mai bune fuste 
de lână pe care o avea, comparând-o cu rochia din mătase violetă a 
lui Lady Ravencroft. Samantha făcu o comparaţie între ele două și 
rochiile pe care le purtau. Una era grosolană, banală și practică, iar 
cealaltă — moale, captivantă și maiestuoasă. 

-Nu îmi dau seama ce-l reține pe soțul meu. Lady Ravencroft se 
uită la ceas. Dar mă bucur că am această ocazie de-a te cunoaște. 
Nu întâlnești în fiecare zi o moștenitoare de căi ferate din America. 
Povesteşte-mi despre vestul Americii. E adevărat că e la fel de sălba- 
tic pe cât credem noi, britanicii? 

- Neîndoielnic, poate să fie, spuse Samantha ambiguu, terminând 
vinul de Porto din două înghițituri nervoase. 

-Te pricepi... la vin? întrebă Lady Ravencroft. 

Samantha ridică din umeri. 

- Dacă a mă pricepe înseamnă că îmi place, atunci, da, cu siguranță 
mă pricep. Deși trebuie să recunosc că e prima oară când îl gust. 

Râsul melodios al lui Lady Ravencroft o învălui cu plăcere, deși 
Samantha bănuia că ea era, măcar în parte, motivul pentru acel râs. 

— Atunci, te rog, mai ia! 

Femeia făcu gest unui servitor a cărui piele era ca pinul și care era 
îmbrăcat într-un costum atât de vibrant, că ai fi putut crede că purta 
apusul în deşert. 

-Am încercat niște scotch Ravencroft seara trecută. A fost foar- 
te bun. 

- Moșierul Ravencroft o să se bucure să audă asta! Din nou, apă- 
ru acel zâmbet, fermecător şi sincer. Te rog, spune-mi despre tine, 
domnişoară Ross. Care sunt interesele și realizările tale? 

Samantha îngheţă. Poate făcuse o greșeală uriașă mergând acolo. 
Ştia deja că era cam prea mult și să se prezinte drept o personalitate 
a societăţii din San Francisco, însă, până atunci, nu trebuise să con- 
vingă decât niște bărbaţi neglijenţi, care abia știau să facă diferența 
dintre mătase și lână. 

Însă o lady putea vedea imediat adevărul. Ar fi trebuit să antici- 
peze acest lucru. 

- Milady, nu pot să spun că am realizat prea multe încă, răspunse 
ea vag. 

-Te rog, spune-mi Mena. Doar suntem vecine. Mă întrebam ce 
faci în America. Pictezi, cogi sau studiezi ceva anume? 

Stânjenită, Samantha clătină din cap. 

Zâmbetul Menei își pierdu puţin din strălucire. 

-Poate cânți cu vocea sau la vreun instrument? 

- Nu undeva unde să pot fi auzită sau văzută. 

Ambele luară o gură de vin înainte ca marchiza să încerce 
din nou: 

-Am auzit că americanilor le place mult să valseze... 

Samantha știu că panica i se văzu pe chip când Mena se opri în 
mijlocul propoziției. Familia Smith, care o crescuse, considera că 
dansul era al diavolului. Niciodată nu fusese nici măcar la o serată la 
vreo fermă. 

-Poate îţi plac activitățile mai fizice? insistă Mena, în timp ce își 
abandonă vinul pe masa delicată afiată la nivelul cotului. Mie îmi 
plac toate activităţile ecvestre, iar, în timpul verii, găzduim o vână- 
toare fantastică de căpriori. 

Samantha se îndreptă. 

-Ştiu să călăresc, cam doar la asta mă pricep. Încuviinţă, cu ușor 
cam mult entuziasm, se temu ea. Și pot să trag cu arma. 

- Minunat. Mena bătu din palme și se lăsă în față. Am crescut 
pe pământul unor baroni, în sud-vestul Angliei. Mereu mi-a plăcut 
să călăresc. Trebuie să stabilim o după-amiază în care să călărim. 

Încântată că avea ceva în comun cu marchiza, Samantha fu cât pe 
ce să spună că și ea fusese crescută în sud-vest. Se opri însă la timp. 

- Călăresc în fiecare după-amiază, spuse Samantha. Îmi petrec 
timpul cu cei câțiva oameni angajați și strângem turma care s-a 
împrăștiat pe parcursul unui deceniu. 

- Atunci, poate o să vin să te vizitez la Erradale, sugeră Mena. 
Dacă stau să mă gândesc, având în vedere că perioada recoltei a tre- 
cut de mult și la distilerie o să fie liniște până la primăvară, mai mulți 
locălnici ar accepta să se angajeze la Erradale dacă ai nevoie de ajutor 
în plus pentru strângerea turmei. 

-E posibil să am. 

În acel moment, Samantha renunţă la orice fel de suspiciuni, însă 
nu știa dacă asta era din cauza fermecătoarei Lady Ravencroft sau 
a celor două pahare de vin. Se uită apoi către tablourile înrămate și 
la vesela pictată delicat. 

-Tu poţi să faci toate celelalte lucruri pe care le-ai pomenit? Ai 
și alte... realizări? 

- Da, le pot face pe toate. 

Marea lady avu graţia să pară umilă când își recunoscu aptitu- 
dinile şi își lăsă privirea în jos, la covoarele luxoase, în timp ce tenul 
îi era pictat în nuanța piersicii. Dintr-odată, se îndreptă, ca și cum 
i-ar fi venit o idee. 

- Pe tine te interesează vreuna dintre acele activităţi? Lunile 
de iarna pot fi destul de singuratice aici și nu plănuim să mergem 
în Londra de Crăciun, deoarece, în acest an, datoria îl leagă pe soțul 
meu de Ravencroft. Poate când vremea o să ne permită, poţi să vii în 
vizită, şi eu... te pot învăţa câte ceva. O vreme, înainte să mă căsă- 
toresc cu moșierul Ravencroft, am fost guvernantă. Ai idee care ar fi 
punctele tale forte? 

„Deloc.“ 

-Ce îți place ție să faci? 

- Mi-a plăcut dintotdeauna dansul. 

La naiba! Samantha își șterse de rochie mâinile, care îi tran- 
spiraseră. Nu se așteptase să fie invitată în mod constant. În plus, 

ar trebui să danseze cu dușmanul? Nu erau dușmani? Pentru că, în 
acel moment, Mena Mackenzie părea să-i fie mai degrabă prietenă. 

Dar... la fel era şi Alison Ross. Trebuia să-și amintească asta. Nu 
era acolo ca să se joace de-a prinţesa, ci ca să se ascundă de dușmanii 
și de păcatele ei și să aibă grijă de Erradale. 

Scăpă însă când un servitor le informă că marchizul avea să întâr- 
zie mai mult decât se așteptau, nu la timp cât Samantha să aibă apoi 
vreme să ajungă la Erradale înainte de lăsarea întunericului. 

-Îmi pare atât de rău că vizita ta a fost în zadar. Pot să-ți ofer ceva 
în schimb? Uneori, cum sunt doamna clanului Mackenzie, moșierul 
Ravencroft mă roagă să ascult anumite probleme și să îl sfătuiesc. 
Îmi sunt familiare mai ales disputele civile, dacă de asta ai nevoie. 

Îi aruncă Samanthei o privire care spunea că ştia deja cum stătea 
treaba. Samantha se hotărî că se săturase de politeţuri. 

- Lady Ravencroft... 

- Mena, te rog. 

-Ştii că fratele mai mic al soțului tău, contele de Thorne, încearcă 
să-mi fure pământul? 

- Thorne? Marchiza păru şocată. Nu pare stilul lui. 

Mena ascultă atentă povestea Samanthei, sprâncenele ei lăsân- 
du-se din ce în ce mai jos pe măsură ce o expresie îngrijorată o înlocui 
pe cea relaxată. 

-Ştiam că trimisese acte ca să obțină pământul abandonat Erra- 
dale, spuse ea, odată ce Samantha își termină povestea. Dar acum, 
că proprietarul de drept s-a întors, nu are sens să continue în acea 
direcţie și cu atât mai puţin să apeleze la hărţuire. 

-A spus că pot fie să îi accept oferta, fie să las pământul moșierului, 
de la care îl va cumpăra pentru câțiva cenți la dolar. 

Marchiza se încruntă. 

- lartă-mă, dar nu ştiu această expresie. 

-Penny în loc de lire, spuse Samantha. 

- Înţeleg. Corectează-mă dacă greşesc, dar nu ţi-a oferit foarte 
mulți bani pe pământ? 

-O sumă corectă. De fapt, o sumă copleșitoare. 

-Şi tu nu vrei să stai acolo pe termen lung, dar nici să i-l vinzi. Pot 
să te întreb de ce? 

Samantha își schimbă poziţia, nedorind să cedeze teren diplo- 
matic pe domeniul dușmanului. Deşi nu ar fi vrut asta, o plăcea pe 
Mena Mackenzie. Nu era o matroană bătrână și grasă, ci o tânără 
doar puțin mai mare decât ea. Deși era delicată și mult mai umblată 

prin lume, avea o bunătate care deschise un fel de gol în Samantha, 
de care tânăra nici nu ştia că era acolo. 

După ce termină vinul, cu senzaţia că era ultimul pahar pentru 
mult timp, se hotărî să spună adevărul. 

- Nu vreau să te jignesc, Lady Ravencroft... Mena... dar i-am pro- 
mis tatălui meu că nici un fiu de-al lui Hamish Mackenzie nu o să 
dețină vreodată Erradale... 

Regretul se citi pe fața Menei, care afișă un zâmbet trist. 

-Nu e nici o problemă, draga mea. Nu îți port ranchiună pentru 
ce spui, şi nici soțul meu nu o va face. Ştie foarte bine care au fost 
nedreptățile tatălui său împotriva propriilor oameni. 

Uimită, Samantha căută să spună ceva. Nu se așteptase la 
un răspuns atât de delicat și de înțelegător. De fapt, crezuse că 
avea să fie dată afară de bărbatul înalt care asculta cu atenție din 
colțul camerei. 

-O să vorbesc cu Lord Ravencroft, iar el la rândul lui va discu- 
ta cu Lord Northwalk şi cu Lord Thorne înainte de adunarea Băncii 
Magistraţilor. O să vedem ce poate fi făcut pentru tine și onoarea 
familiei tale. 

- Este foarte nobil din partea ta... 

Samantha îi oferi toată recunoștinţa de care era în stare. Neștiind 
ce ar fi trebuit să facă în continuare, se ridică ușor, ceea ce păru să o 
oblige pe marchiză să facă același lucru. 

- Evident, oferta mea anterioară este valabilă în continuare. 
Mena o luă pe Samantha de mână. O să-ţi aduc eu, personal, o arma- 
tă de oameni care îţi vor aduna turma, dacă vei avea nevoie de asta. 

-Ți-aş fi... recunoscătoare, 

Samantha făcu un fel de plecăciune, dar nu foarte grațioasă, și 
se întoarse să îl urmeze pe servitor, dar se opri o clipă, amintin- 
du-și de ceva. 

- Pot să te întreb ceva, Lady Ravencroft? 

-Sigur că da. 

Întrebarea păru să-i facă plăcere. 

-Ştü care este semnificația ofensatoare când un scoțian te 
numește „frumușico“? Lord Thorne îmi tot spune așa, și aș vrea să 
găsesc o ofensă potrivită ca replică. 

De data asta, fu rândul Menei să se arate surprinsă, și îi luă cam 
un minut să-și revină. 

- Ei bine, domnişoară Ross, apelativul ăsta e mai degrabă unul de 
drag, nu de insultă. 

-Eşti sigură? 
-Da, insistă ea cu un zâmbet discret. Chiar nu are un înțeles 
ascuns. 


Gavin fusese mereu un vânător extraordinar. Un prădător prin 
excelență. De la deșertul Sahara la Pădurea Neagră și până la cele mai 
exclusiviste saloane și budoare regale din imperiu şi nu numai, știuse 
cum să-şi urmărească prada cu măiestrie. Trucul pe care îl descope- 
rise era că trebuia să-ți cunoşti prada. Să te apropii destul cât să-i 
expui slăbiciunea și să loveşti cu eficienţă perfectă, letală. 

Uneori, asta însemna să nu ieși în evidenţă. Să îți pui blana de 
oaie și să te integrezi în turmă, ca și cum ai face parte din ea. Alte- 
ori, însemna să devii un leu. Să desparți iarba înaltă cu umerii laţi 
şi pieptul bine făcut și să te plimbi având certitudinea că domini 
tot teritoriul pe care îl vezi. Erau momente în care trebuia să mergi 
pe furiș. Să nu faci nici un zgomot. Să nu lași urme. Doar umbre și 
aburi. Acolo, și totuși imposibil de atins. 

Decât când era prea târziu. 

Jocul lui preferat era să se dea drept pradă. Se lăsa urmărit, dorit, 
căutat. Apoi, tocmai când prădătorul credea că era pregătit să atace, 
se întorcea și lovea, savurând șocul adversarului. 

Această metodă era la fel de eficientă cu femeile pe cât era și 
cu lupii. 

Era ceva foarte satisfăcător în a scoate inima cuiva în clipa în care 
persoana respectivă avea convingerea că urma să-ţi facă ea asta. 

Poate faptul că îi plăcea acest lucru îl făcea un monstru. 

Însă sângele monştrilor curgea în familia Mackenzie, nu-i așa? 
Fusese crescut de unul. Corpul îi fusese pătat. Numele, murdărit. 

Mama lui, distrusă. 

Iniţial, crezuse că, dacă învăţa să fie altceva, blestemul familiei nu 
avea să îl atingă. Se învățase singur să fie orice. Poet și prinț. Boier 
şi leu. Iubit şi vânător. Ce erau scoţienii înainte de aburi, fum și bani 
englezești? 

Erau vânători. 

Își învățase abilitățile prin observare, experienţă și cu ajutorul 
celor mai remarcabili profesori dintre toți... 

Durerea. Foamea. Eșecul. 

Fusese un fraier să presupună că această nouă aventură de la 
fermă avea să fie diferită. Că nu avea să fie un lucru care urma să-i 
ciobească sufletul înainte să înveţe să-l controleze. Crezuse că putea 

studia destule cărți, că putea discuta cu destui experți, ca avea să-i 
fie ușor. 

De ce trebuia chiar totul să fie o luptă? De ce toate lucrurile pe 
care le dorea aveau un preț atât de mare? Asta când unii păreau să 
își vadă de viață nepăsători de devastarea pe care o lăsau în urmă, 
şi totuși cerul revărsa asupra lor binecuvântări nemeritate. Asta în 
timp ce el era prins în mlaștină și nu avea decât o alegere, cea dificilă 
și nedorită. 

Gavin își ridică pușca și urmă prada pe care o vânase făcându-și 
drum prin mici bălți de sânge și cu atâta stres, înainte de a se relaxa 
într-o parte. 

-Îmi pare rău că s-a ajuns la asta, spuse el. 

Animalul îl privi cu ochi blânzi și prudenți, din spatele unui fel de 
breton de păr roșcat ridicol de lung. 

În privirea lui mai erau și durere, și frică. 

Ciudat, se gândi el cu amărăciune, că mereu mai e puţină inocență 
ce poate fi pierdută. 

Sunetul armei altei persoane îi îngheţă degetul care se apropia 
de trăgaci. Gavin știa exact cine era în spatele lui înainte ca ea să 
spună ceva. 

Cumva, o putea simți. Ştia din felul în care părul de pe corp păru 
să i se ridice şi să vibreze la apropierea ei. 

-Tu ești, se lamentă ea. 

- Da, frumușico, eu sunt. Nu era el William Blake, dar nu avea 
starea necesară să își pună o mască în acel moment, când era la fel de 
încântat să o vadă pe cât păruse să fie și ea. 

-De unde vin eu, uciderea vitelor altcuiva e o infracțiune care se 
pedepsește cu spânzurătoarea. 

Amenințarea ei era voalată, chiar dacă nu și subtilă. Gavin bles- 
temă fiecare parte din acea mecca modernă capitalistă care trans- 
formase ce putuse să fie o fată bună din Scoţia într-o afurisită 
de americancă. 

-Nu am măcelărit nimic, răspunse el printre dinţii încleștaţi. Su- 
părarea pe el, că o lăsase să se strecoare prin spatele lui, întrecea 
furia provocată de strania anticipare care îi încălzise sângele, și ea 
îndemnă calul să se apropie. Nu fac decât să îi curm suferința. 

- Serios? A căzut de plictiseală după ce a stat prea mult în compa- 
nia ta? Nu are cum să fie prima oară când se întâmplă așa ceva. Nu e 
un motiv destul de bun să-i tragi un glonț în cap. 

- Dacă o femeie își pierde cunoştinţa în preajma mea, în general e 
din cauza unui leşin. Sau a epuizării provocate de plăcere. 

În timp ce ea se apropia, Gavin o privi, ca să măsoare efectul 
aluziei făcute, şi se bucură când observă că era una dintre puţinele 
domnișoare pe care le cunoscuse care îi veneau mai sus de umeri. 

Pentru că îi venea să îi zâmbească, se încruntă. 

Sunetul pe care ea îl scoase nu fu deloc tipic unei domnișoare; 
nu-și dădea seama dacă era un râs sau un fornăit. 

- Vrei să spui că asta s-a întâmplat aici? Ai epuizat-o cu calitățile 
tale de amant? 

În ochii ei precum cobaltul dansa o voioșie plină de satisfacție, și 
totuși, el îi privi cu aceeași apreciere pe care o avusese pentru Loch 
Awe sub soarele după-amiezii. 

- Nu. Silaba seacă ar fi trebuit să oprească ploaia. McGrath mi-a 
spus că a văzut un câine turbat în pădure acum nici trei zile. Făcu un 
semn către bolta înaltă de ulmi. Cred că ţi-a atacat una dintre vite. 

Ea își puse pistolul în teacă și se apropie de el. 

-Ce te face să crezi asta? 

Gavin încercă să nu observe cum rochia îi evidenția talia. Cum 
nasul, urechile și pielea de sub pistrui aveau o nuanţă de roz, de la 
frigul care îi făcu buzele tremurânde roșii. Înainte să-și dea seama, 
buza lui era prinsă între propriii dinţi. 

Ea era rivala lui. Prada lui. Nu trebuia să îl intereseze unde îi era 
haina, pe o vreme care i-ar fi putut afecta plămânii. Nu avea timp să 
urmărească picăturile de umezeală care se prinseseră de buclele ei 
umede, neprotejate de pălărie, a cărei pană cândva mândră atârna 
acum greoaie. Acele bucle cereau să fie atinse. El își dorea să le mân- 
gâie. Să le testeze. Să își plimbe degetele prin ele până când îi trăgea 
capul pe spate şi îi asedia gura impertinentă... 

-Nu văd urme ale unei mușcături sau ale unui atac, spuse ea. 
Deși, cu o blană atât de lungă, e greu de spus. 

-Uite aici. E puţină spumă la gură, şi tot dădea din picioare, ca 
şi cum ar fi avut dureri groaznice. În plus, vezi cât de umflată este la 
mijloc? 

- Hmm. Sam își dădu jos pălăria și, cu trăsăturile ei delicate acum 
încordate, se apropie de animal. Nu cred că e turbare. Mi se pare doar 
că urmează să... 

Fără a fi conștient de ceea ce făcea, Gavin o trase de braţ. 

-Ce crezi că faci? Nu ai auzit partea în care ţi-am zis că un ani- 
mal cu copite ascuțite și coarne care ar putea trece printr-un om se 
tot zbătea? 

-E evident că nu ai avut niciodată de-a face cu o vită texană. 

- Nu, dar te înșeli dacă crezi c-o să te las să mergi acolo. 

Vehemenţa afirmației lui păru să-i surprindă pe amândoi. Ni- 
ciodată nu se considerase un erou, însă instinctul protector ieşi la 
suprafață dintr-un loc profund, pe care îl crezuse adormit. 

Ea îl privi cu ochii mari, după care trăsăturile îi fură înăsprite de 
o sfidare încăpățânată. 

- Dă-mi drumul, îi ordonă, trăgându-și brațul. Nu ai pe cine altci- 
neva să înşeli sau să enervezi? 

-Tu pari singura femeie în viaţă care consideră că e enervantă 
compania mea. 

-Am îndoieli în privința asta. 

Avusese dreptate, observă Gavin. Îi putea cuprinde brațul cu 
mâna. Era delicată, însă nu chiar fragilă. Mușchii i se încordau cu pu- 
tere pe sub lâna mantalei. Însă oasele ei s-ar fi dezintegrat dacă asta 
şi-ar fi dorit el. 

Sclipirea de frică din ochii ei anunţă clipa în care îi citi gândurile. 

În acel moment, el își recunoscu prada. Cu ea, trebuia să fie un 
leu. Poate, dacă se temea de el, avea să fugă şi să îi lase Erradale. 

-E un mister pentru mine cum o femeie nechibzuită ca tine a 
supraviețuit atât de mult în lumea asta fără să aibă pe cineva care să 
o protejeze. 

-Să mă protejeze de cine, de tine? răspunse ea cu o bravadă 
falsă. Mulţumesc, dar oameni mai buni decât tine au încercat să 
mă supună. 

Își duse mâna din nou la pistol, însă el își lăsă puşca și îi prin- 
se celălalt braţ. Într-o fracțiune de secundă, ea era lipită de cel mai 
apropiat stejar. 

Cuvintele ei răsunară undeva în apropierea pieptului său, iar 
Gavin trebui să inspire aerul rece ca să rămână atent. Calculat. 

- Nu, frumușico, nu de mine. De tine însâți. 

Nările i se umflau și ochii îi străluceau ca ai zeiței mării Li Ban, 
invocând furia furtunii. 

-De ce-ţi faci griji pentru mine? întrebă ea, încercând să scape 
din strânsoarea lui. Dacă Bessie mă lovește în cap sau mă rănește, 
problemele tale sunt rezolvate. Nimeni n-o să-ți mai stea în cale, și o 
să primeşti tot ce-ţi doreşti. 

-Ce știi tu despre dorințele mele? 

Sângele îi fugea prin vene ca și cum ar fi fost căldură sub for- 
mă lichidă, o senzaţie surprinzătoare în comparaţie cu ploaia 
înghețată. Fiecare venă era dilatată, și apropierea ei se vărsă în el 
cu o putere zăpăcitoare. 

Nesiguranţa se putu citi pe faţa ei, și, pentru prima oară, ochii 
ei se îndepărtară de ai lui, doar ca să se oprească asupra buzelor lui, 
apoi mai jos, pe cămașa albă pe care ploaia o pictase pe corpul lui. 

-Ştiu că îți dorești Erradale, și e tot ce am nevoie să... 

Dintr-un impuls străin și nechibzuit, Gavin îi fură cuvintele cu 
gura. Chiar când luă decizia conștientă de-a săruta acele buze moi, 
care nu spuneau decât cuvinte dure sau blesteme, își dădu seama de 
nesăbuinţa gestului. 

Tânăra avea dreptate în legătură cu Erradale. Își dorea acel loc 
mai presus de orice altceva, şi începea să-și dea seama că voia să aibă 
tot ce venea cu acel teren. 

Inclusiv pe actualul proprietar. 

În timp ce îi luă cu asalt gura, dorința de a face asta îl tulbură. Nu 
era ca amantele timide și voluptuoase pe care le dorea de obicei sau 
ca fecioarele pe care le lăsa să îl urmărească. Era slabă, needucată și 
înțepătoare, având toate farmecele erotice ale unui băț de salcie. 

Excitaţia îl străpunse cu repeziciune, amenințând să îl lase fără 
aer și fără minte. 

Nu-și permitea să rămână fără minte. Nu în fața ei. l-ar arunca-o 
pe jos și i-ar da foc doar ca să îi facă în ciudă. Și totuși, era acolo, tare 
ca un diamant și nesigur ca un puști fără experienţă. 

Stătură acolo, sub stejarul ud, umezi și îngheţați în mai multe 
moduri decât cel evident. Buzele lipite şi nemișcate, cu excepția unor 
fiori care nu erau neapărat provocaţi de frig. 

Ochii ei erau închiși strâns în ceea ce el spera că nu era o grima- 
să, iar respiraţia ei avea un iz dulce de vin și promisiuni de pasiune 
sălbatică. 

Acea promisiune îl şocă şi-l făcu să rămână nemișcat. 

Viaţa ca al doilea fiu al lui Hamish Mackenzie, ca frate al Demo- 
nului Scoțian, ca persoană care iubea și pierdea atât de profund cum 
o făcea el, îl învățase o lecţie foarte importantă. 

Pasiunea, în toate formele ei, era pierzania omului. Dorinţa și 
foametea erau permise, bineînţeles, deoarece erau funcţii ale corpu- 
lui și instincte primare. 

Însă pasiunea. Pasiunea te consuma. Picta totul în nuanțe de roșu 
și era mână-n mână cu obsesia. Era o manie arzătoare, plină de zel și 
violentă, și nu avea loc în inima sau în viaţa lui. 

Era mai bine să nu simtă nimic. Să îşi păstreze controlul. Să con- 
troleze toate dorințele, pentru ca acestea să nu îl controleze pe el. 
Era mai bine să-și hrănească foamea și dorințele, pentru ca pasiunea 
să nu își găsească loc, și inima lui să rămână mereu rece. 

Ca orice alt mușchi, și inima se atrofiase, deoarece nu fusese fo- 
losită, și tocmai pe asta se și baza. Că supravieţuise în tot acel timp. 
Dacă nu iubea, nu avea cum să urască, pentru că și acea emoție îl 
consuma la fel de mult. 

Cerea la fel de multă pasiune. 

Cumva, Gavin recunoscuse că femeia din brațele lui era constru- 
ită mai mult din pasiune sălbatică, nefolosită. Esenţa ei înota în așa 
ceva. Ăsta era gustul ei. Abundent și condimentat cu farmece exo- 
tice. Avea să răspundă la fiecare manevră a lui cu așa ceva. Avea să 
îl folosească precum un berbece împotriva zidurilor pe care le întă- 
rise cu elan cavaleresc și cu ticăloșie egoistă. 

Dacă... pasiunea era contagioasă? 

Șocată, ea își dezlipi buzele de ale lui și își întoarse capul. 

În intervalul cât dură ca ea să rostească vorbele „Ce naiba crezi 
că...“, Gavin luă o decizie, şi aceasta nu îl mai paraliza. 

Degetele îi eliberară încheieturile și se ancorară în părul ei, unde 
își doriseră să fie de la început. Următorul lui sărut fu atât de sălba- 
tic, că îi lipi capul de palma lui și mâna lui de copac. 

Buzele ei erau deja despărțite, și el le deschise și mai mult. 

Nu era un sărut, ci o revendicare. Prima atingere a limbii lui avea 
gust de ploaie şi de sare. A doua, mai adâncă, de vin și de pasiune 
necultivată, de care se temea, dar pe care și-o dorea. 

Corpul lui o urmă îndeaproape, însetat după contact. Deși mâini- 
le ei se ridicară, împingându-l în piept, el își trecu celălalt braţ între 
ea și copac și își lipi corpul de al ei, dorindu-și cu ardoare apro- 
pierea sa. Vitalitatea ei. Focul care păruse să tânjească după el din 
spatele ochilor ei. 

Ea îl sărută înapoi, însă nu cu abilitatea exersată a unei nobile 
blazate sau cu vehemenţa lipsită de experienţă a unei virgine. Săru- 
tul ei semăna cu toate celelalte interacțiuni dintre ei. 

Era o luptă. 

Una pe care ea nu avea de gând să-l lase s-o câștige. 

Mâinile ei se prinseră de reverul lui cu agresivitate, pumnii ei mici 
trăgându-l mai aproape. Deși mușchii îi erau rigizi, limba ei se lupta 
cu a lui, așa cum Gavin ghicise că avea s-o facă. Fiecare atingere și 
rotire, fiecare afundare și retragere deveniră o bătălie. 

Gavin nu se bucurase niciodată atât de mult de gura unei femei, 
iar asta însemna ceva, deoarece gustase o mulțime. Gavin știuse din 
clipa în care ea se dăduse jos din tren că nu semăna cu celelalte cuce- 
riri ale lui, însă, până când nu o ţinuse în brațe, nu știuse exact cât 
de aparte era. 

Greşise când crezuse că doar imperfecţiunile ei unice îl fascinau. 
Deși gustase aproape toate tipurile de femei, începuse să și le aducă 
aminte cu aceeași plictiseală deziluzionată. Amintirile lor deveniră o 
pădure în care toți copacii aveau aceeași formă, înălțime și culoare. 
Toate pemetele şi țipetele de plăcere erau exact aceeași melodie. Erau 
perfecte în tonalitate și percuție. 

Și, aşa cum ajungeau să descopere toţi cei care urmăreau exce- 
lenţa, perfecțiunea era plictisitoare. Era previzibilă şi insipidă. 

De obicei, când era vorba despre femei, prețul era unul mare. 

Însă nimic din Alison Ross nu era perfect. Părul ei des și greoi 
aparţinea unei femei cu un gât mai puţin elegant. Ochii ei, prea mari 
și vicleni pentru o bărbie atât de delicată și un nas așa ascuţit, nu ar 
fi trebuit să fie combinaţi cu niște sprâncene ce se încruntau așa des. 
Era prea înaltă, prea slabă și mult prea insolentă. 

Toate astea îi dădeau un fel de farmec necultivat, o frumuseţe ca 
pădurea în care se aflau, plină de tipuri diferite de pomi și de mușchi, 
iarbă și muguri. Propria sa frumuseţe, cultivată de imperfecțiunea 
haotică şi neîmblânzită. 

S-ar fi putut uita la priveliștea nesofisticată ore întregi şi n-ar fi 
vrut să miște nici măcar un copac sau să înlocuiască vreo pajiște. 

Aceștia erau ochii cu care o aprecia pe Alison Ross. 

Deşi aceasta vorbea, ocăra și călărea ca un bărbat, lipită de el era 
feminină și fragilă, ca o femeie. 

Fără doar și poate, avea gustul unei femei. 

Și totuşi, nu era deloc ca restul femeilor pe care le încercase până 
atunci. Dacă ar fi spus că era mai dulce, nu ar fi fost adevărul. Era 
mai degrabă ca o cafea turcească puternică, pe care o gustai după ce 
băuseși diverse tipuri de ceai. 

Un șoc. 

O revelație. 

În timp ce Gavin se înfrupta din buzele îmblânzite, își dădu sea- 
ma că pășiseră pe un tărâm periculos. Înșelător, pentru că era un 
teren pe care promisese că nu avea să mai calce. Pavat cu pietre dulci, 
ale atenţiei și vulnerabilității, care, odată ce erau folosite, erau ridi- 
cate și azvârlite în el. 

În loc să ia de la ea, era șocat de nevoia de a oferi. Se lipi de ea de- 
oarece dorința de a-i umple oasele delicate cu căldură copleși nevoia 
lui de autoconservare. Mai lipise o fătucă sau două de copaci și lăsase 
ca spatele să le fie zpâriat de trunchi, ca să aibă însemne ale plăcerii. 

Însă aceasta... nu era o întâlnire obișnuită, infuzată cu alcool. 
Deși ar fi trebuit să fie. Doar voia să o domine, nu-i așa? Să îi arate că 
o putea lăsa fără aer, în timp ce el, marele seducător, îi putea distruge 
convingerile cu un sărut. 

Apoi, neafectat, avea să plece și să îi ia pământul. 

Ei bine, asta nu se mai putea întâmpla acum. 

Acest sărut era o schimbare dinamică în stelele care le scriau soar- 
ta. Cumva, îi lua ani de pe suflet, ducându-l în perioada de dinainte 
să devină un vânător şi un călător. Înainte ca draga de Colleen să îi 
rupă inima din piept și să îl lase singur pe lume, înainte ca mama lui 
să fie orbită și tatăl său ucis. 

Înainte ca Liam, fratele lui, să plece în armată, condamnând ast- 
fel copilăria lui Gavin la moarte sigură. 

Înapoi în perioada în care acele păduri erau o oază pentru un 
băiat bun și sensibil, iar pământul întins de la Erradale reprezenta 
singura libertate pe care o gustase vreodată. 

Singurul loc în care tatăl lui nu-l căuta niciodată. 

Faptul că acum o avea pe Alison în braţe și scotea de la ea alt 
răspuns decât sfidare era o șansă, o provocare. Una pe care voia să o 
îmbrățișeze. Una pe care voia să o respingă. Și știa că nu putea. 

Trebuia să aibă grijă cu ea. Să îi recunoască puterea, dar să-i ono- 
reze blândețea. Să îi apere pielea delicată de orice zgârieturi, altele 
decât cele provocate de propria mustață. Sau de dinți. 

O foame sălbatică se zbătea în el numai când se gândea la orice 
parte din ea în gura lui. Acum, că îi gustase buzele, voia să guste totul. 
Voia să o vadă zvârcolindu-se și capitulând, în timp ce el se desfăta 
cu fiecare parte din ea. Lobul moale al urechii, curbura gâtului, vârful 
întărit al sânului ei și, în cele din urmă, sexul ei dulce și moale. 

Luă o pauză de la sărut doar o clipă, cât să inspire, însă zgomotul 
asurzitor al pistolului ei distruse liniștea pădurii și le îndepărtă cor- 
purile înfierbântate și încordate. 

Samantha se folosi de timpul în care Lord Thorne, șocat, încercă 
să-și dea seama dacă fusese împuşcat sau nu, ca să se rezeme de co- 
pac și să îşi recapete suflul. 

Totul tremura. Picioarele, oasele și buzele ei, frunzele sub ploaie. 
Pământul de sub picioare. 

Când observă că ținta ei nu fusese bună prima oară, își ridică pis- 
tolul, ochi cu atenţie și trase din nou. 

Acest lucru îl revigoră pe lordul uimit, care o lipi de copac și o lăsă 
fără pistol înainte ca ea să aibă ocazia să reacționeze. 

Dumnezeule, cât de puternic era. Și de rapid. 

S-ar fi temut dacă n-ar fi fost atât de excitată. 

La naiba! 

-Ţi-ai pierdut nenorocitele de minţi, fătuco? întrebă el. Expresia 
lui furioasă și degetele care i se afundau în braţe o avertizau că, în 
doar câteva secunde, urma să o zguduie puternic. 

Întrebarea lui era una relevantă, recunoscu Samantha, însă nu în 
contextul pe care îl dorise. 

Trebuia să fie în mod oficial nebună din moment ce-i răspunsese 
la sărut. 

La naiba, era diavolul. Tentaţia personificată. Fiul teoretic favori- 
zat după care Dumnezeu crease o asemenea perfecțiune fizică. Și îşi 
folosea puterile pentru lucruri nesăbuite. 

Făcuse ca decizia greșită să pară atât de corectă. În brațele lui, un 

-păcat imoral devenea raiul de pământ. Însă cu ce preț? 

Corpul ei? Sufletul ei? 

Samantha se certă cu o ură de sine solidă, care îi atinse esența 
fiinţei. Ar fi trebuit să-l împuște. Să scape de o problemă. Pistolul ei 
Colt preferat o protejase de mai mult de câțiva cowboy beţi care o 
luaseră drept o țintă uşoară. Nu c-ar fi trebuit să tragă vreodată. 

Nu până la Bennett... 

În momentul în care Thorne îi eliberase încheieturile și își afun- 
dase degetele în părul ei, pentru a-i lua cu asalt buzele, ar fi putut 
să tragă. 

Dacă ar fi trata-o ca nemernicul necinstit, egoist, arogant care 
era, probabil asta ar fi făcut. Dar sărutul lui exprimase un sentiment 
de care îl crezuse incapabil. 

Tandreţe. 

Și nu genul acela nesincer și exagerat la care un bărbat apelează 
când încearcă să seducă. Dimpotrivă. Genul romantic. Însă fusese 
ceva captivant în dihotomia dintre sărutul său apăsat și îmbrățișarea 
dulce. Oricât de fascinante ar fi fost buzele lui, la fel fusese și mâna 
care se afla la ceafă. Și celălalt braţ, care i se plimba pe spate ca să 
o apere de trunchiul dur al copacului. Nu doar își lipise mădularul 
de ea, așa cum făcea Bennett, frecându-se de ea ca un taur care anti- 
cipa împerecherea. 

El păru să se înfășoare în jurul ei. Ca un adăpost cald și musculos 
care o ferea de mușcătura înțepătoare a ploii de iarnă. Căldura deli- 
cioasă şi masculină îi trecu prin haine, îi străpunse pielea și culmină 
într-un regal de senzații excitante între picioare. 

„La naiba cu tine! La naiba pentru că mă faci slabă!“ 

Voia să țipe la el. Să îi ceară să îi dea drumul. Să îl înţepe cu lim- 
ba ei ascuţită. Mai bine să nu se gândească la cuvântul limbă chiar 
atunci. Icni. 

El păru să interpreteze greşit privirea și gestul și își relaxă strân- 
soarea asupra umerilor, deși nu-i dădu drumul. 

Dacă ar fi fost o femeie plimbată prin lume și isteață, ar fi spus 
ceva timid și nonșalant. Ceva ce i-ar fi insultat bărbăţia și ar fi ex- 
primat cât de puţin o afectase ceea ce tocmai îi făcuse, Ce făcuseră 
împreună. În schimb, spuse: 

-Prietenul tău, McGrath, avea dreptate în privinţa câinelui 
turbat. 

Probabil cea mai puțin provocatoare propoziţie spusă de o fe- 
meie ale cărei buze încă simțeau barba incredibil de erotică a unui 
scoţian. 

Dumnezeule, cât îl ura. Sau nu? 

Nu se putea lăsa în mâinile unui alt bărbat chipeș cu umeri pu- 
ternici și gropițe. Nu din nou. Nu după ce se întâmplase ultima 
oară. Frigul o înțepa prin straturile de haine mai aprig acum, când 
fierbinţeala pe care o împărtășise cu el alunecase în furtună ca un 
hoţ vigilent. 

Făcu un semn, indicând către spatele lui, și încercă să nu se uite la 
gâtul lui musculos când bărbatul se întoarse. 

Câinele mare și turbat era căzut într-o parte, sângerând din două 
locuri. Primul ei glonț îl atinsese într-o parte. Al doilea, în spatele 
urechilor. Moartea lui fusese un bine. 

- Ți-aș fi recunoscătoare dacă mi-ai da pistolul înapoi. Sau e încă 
un lucru pe care vrei să îl furi de la mine? 

Insulta ei spălă și ultima urmă a zâmbetului său senzual. 

Gavin se îndepărtă, ca și cum ar fi crezut că ea era în stare să-și ia 
propria armă de unde o pusese, la talie. 

-S-ar putea s-o mai țin puțin, până când sunt sigur că ești destul 
de zdravănă cât să poţi purta o armă. 

-Ce naiba vrei să spui cu asta? întrebă ea, furia ei înlocuind căl- 
dura pe care o pierduse când el se îndepărtase. 

Gavin își încrucișă mâinile la piept, oglindind poziția ei. Era im- 
posibil să nu observi pielea bronzată de sub cămașa lui udă. Sau felul 
în care aceasta se lipea de protuberanțele mușchilor de pe brațe. Așa 
că Samantha făcu ce făcea mereu când încerca să ignore cât de atră- 
gător era. 

Îl privi direct în ochi. 

Ochi mai întunecaţi decât cel mai antic copac, amestecați cu urme 
de chihlimbar... 

„La naiba!“ 

- Frumușico, trebuie să recunoști că pari dornică să-ți foloseşti 
pistolul de fiecare dată când eşti în compania mea. 

-Asta nu are cum să fie ceva nou. 

- Și, dacă e să fiu sincer, este a doua oară când ai tras în direc- 
ţia mea. 

- Ți-am spus deja, dacă tu erai ținta, ai fi fost ciuruit acum. 

-Se pare că ai ceva împotriva câinilor, continuă el calm. Și toată 
lumea știe că numai cei care au probleme sunt cruzi cu animalele. 

- Uită-te la el. Arătă cu degetul către animal. E turbat, are spume 
la gură și îi cade părul. Tocmai mi-am salvat o vită. 

-Pe care ar fi trebuit să mă lași să o omor, pentru că a suferit în 
tot acest timp. 

-Adică în tot timpul în care m-ai agresat, lipită de un copac? 

Maxilarul lui se încordă, trădându-i vinovăția. Greşeala lui îi fură 
abilitatea de a vorbi un minut întreg. 

- Acum, înțeleg. E pentru că sunt femeie. 

-Asta nu are nimic de-a face cu... 

- Vrei să-mi spui că, dacă ai fi fost aici cu Callum, și el ar fi omorât 
un animal turbat, l-ai trata cu aceeaşi superioritate ridicolă? I-ai lua 

arma? I-ai vorbi ca și cum ar fi un gândac sub bocancul tău, când, de 
fapt, tu ești cel care a greşit? 

Faţa lui exprima o furie tipic masculină, dar, după ce respiră 
adânc, scoase pistolul ei și i-l dădu. 

-Îmi cer scuze pentru reacţia mea, fătuco. Doar că nu se întâmplă 
în fiecare zi ca un sărut să fie întrerupt de focuri de armă. 

Samantha luă arma, o verifică și o puse la loc. 

-Dacă ţinta mea n-ar fi fost obstrucționată de tine, care mă lipeai 
de acel copac, ar fi trebuit să trag o singură dată. 

Gavin îi ignoră remarca şi se duse lângă animal. 

-Trebuie să recunosc, frumușico, tragi foarte bine. 

- Da. Mulţumesc. 

Dacă nu l-ar fi urât, ar fi fost flatată. 

Dar îl ura. Așa ca nu era. 

- Acum, hai să vorbim despre ce-ai vrut să spui prin faptul că am 
greșit, zise ridicând dintr-o sprânceană. 

Ar fi trebuit să fie mulțumită că el t oferea şansa să îl corecteze. În 
orice alt moment, ar fi profitat de el ca o felină, cu ghearele scoase. 

Dar el tocmai cedase. Îi ceruse iertare. Poate că asta era mult 
spus, dar îi dăduse pistolul. Din experienţa ei, confruntarea unui 
bărbat în timp ce îi puneai sub semnul întrebării intențiile ducea de 
obicei la o întâlnire cu dosul palmei lui și nu avea drept consecinţă 
recunoașterea vinei. 

În vest, să pui sub semnul întrebării mândria unui bărbat însem- 
na să flirtezi cu capătul pistolului său. 

- Uite, vita nu e turbată, îl certă ea cu blândețe. 

El se întoarse şi urmări direcţia în care arăta ea, spre un nas mic și 
negru și două copite ce ieşiseră deja din vita care făta. 

-Sfinte Sisoe! se minună el. Se întinse și o prinse cu delicateţe 
de cot, ca şi cum ar fi uitat cine era el. Se uită ţintă la spectacol. Ce 
facem? Am citit că poți ajuta trăgând puiul afară. Să facem asta? 

Samanthei îi luă mai mult decât ar fi trebuit ca să treacă peste 
şocul provocat de felul prietenesc în care el o prinsese de cot. Oame- 
nii, bărbaţii, nu o atingeau așa. Firesc. Delicat. 

Îi... plăcea. 

-Nu e nevoie, decât dacă o să aibă probleme, zise ea după ce își 
drese glasul. Cel mai bine e s-o lăsăm să facă singură totul. 

- Ți se pare că are probleme? Cum poţi să-ți dai seama? întrebă el, 
uitându-se doar o clipă la fața ei în căutarea unui răspuns, după care 
atenția i se întoarse din nou la vită. 

Corpul mare al animalului avea o altă convulsie; vițica împinse 
instinctiv, iar creatura mică ieşi până la umeri. 

- Nu e nici o problemă, spuse ea fericită. Se descurcă minunat. 

— Asta e bine, asta e bine. 

O strânse de cot cu un gest de recunoștință, și o gropiță de bucu- 
rie îi apăru pe obraz. Nu îi dădu drunuul. 

În loc să urmărească nașterea, Samantha îl observă pe contele de 
Thorne cu scepticism. 

O anxietate alertă îl transformă dintr-un scoţian cinic într-o per- 
soană mult, mult mai tânără. Studia evenimentul cu o concentrare 
combinată cu uimirea unui copil. Pe trăsături atât de masculine ca 
ale lui, acea expresie era adorabilă. 

În acel moment de vulnerabilitate, Samantha zâmbi văzând 
expresia lui plină de dezgust când proaspăta mamă începu să-și 
curețe puiul. 

-E puţin mai... umed decât la puii de câine și de pisică, nu-i aşa? 

- Nu-mi spune că marele vânător Gavin St. James, lordul de Inver- 
thorne, este un sclifosit, îl tachină ea. Ce o să spună domnișoarele? 

Zâmbetul lui timid dezlănțui o mulțime de fluturi în vintrea ei. 

-Sângele şi măruntaiele sunt o treabă, asta este... altceva. Amân- 
doi tăcură, deşi Samantha simți că nu era singura care încuraja cre- 
atura mică și roşcată să se ridice în picioare. Ceva mai bun, cred. 
Faptul că dai viaţă, în loc să o iei, șopti el câteva minute mai târziu, 
pe o voce așa joasă, că Samantha se întrebă dacă el își dădea seama 
că vorbise tare. 

Frigul și umezeala deveniseră deja o parte din ei, ajungându-le 
până la oase. Cu toate straturile de haine, Samantha nu-și putea 
aminti când îi mai fusese atât de frig. Nu știa cum făcea el faţă 
situaţiei, îmbrăcat numai cu cămașă și pantaloni. 

Atenţia lui fu atrasă de un tremur puternic pe care ea nu-l putu 
controla. 

- Unde ţi-e pelerina, fătuco? 

-Era murdară, așa că am spălat-o aseară și am atârnat-o, ca ne- 
ghioaba, fix unde era o crăpătură în acoperiș de care nu am aflat de- 
cât când a lovit furtuna de aseară, spuse ea. Credeam că ploaia se 
oprise când am plecat din Erradale. Am presupus că haina de lână o 
să-mi fie de ajuns. 

-Vremea din Scoţia e la fel de temperamentală ca un armăsar în 
călduri, spuse el în timp ce se duse spre locul unde își lăsase calul. Se 
întoarse cu o pelerină uscată. E cer senin într-o secundă, apoi ceață 

copleșitoare în cealaltă, care e posibil să fie alungată de rafale de vânt 
dinspre mare într-o oră. 

-Cu tine cum rămâne? protestă ea în timp ce el desfăcea pelerina 
şi i-o aşeză pe umeri. 

-Am una de lână în cealaltă traistă. În plus, bucata asta de drum 
trece prin Inverthorne și... 

Samantha privi cu o fascinaţie oripilată în timp ce ochii lui se mi- 
jiră din cauza suspiciunii și se plimbară de-a lungul celei mai bune 
rochii ale ei, apoi inspectară urmele calului dinspre Ravencroft. 

-Ce ai făcut, fătuco? Nota relaxată din tonul lui nu ar fi părut atât 
de falsă unei urechi neantrenate să audă lucruri dezamăgitoare. Ai 
avut treabă în Strathcaroon azi? 

- Nu, răspunse ea simplu. 

- Atunci, la Ravencroft? 

Pronunţă silabele titlului fratelui său cu mare atenție. 

-Şi dacă am avut, ce? întrebă ea pe un ton defensiv. De ce ar fi 
treaba ta? 

- Dacă are legătură cu Erradale, are legătură și cu mine. 

-Pe naiba! 

Samantha se dădu câțiva paşi în spate, ca să nu fie nevoită să îl 
privească. 

— Erradale este și o să fie mereu al meu. 

Chiar în timp ce spunea asta, Samantha ştia că vorbele ei sunau 
fals. Erradale nu îi aparținea ei, Ia fel de cum nu îi aparținea nici 
lui. Cu toate astea, era dispusă să lupte până la moarte ca să îl țină 
departe de el. Din cauza adâncimilor în care el părea dispus să se 
scufunde pentru a lua ceea ce credea că era casa ei. 

El nu o lăsa să se îndepărteze, avansând în ritmul în care ea 
se retrăgea. 

-Îți pierzi timpul. Deja ţi-am spus, fratele meu nu e moșierul 
meu. Nu o să mă oprească din a obține ce vreau. 

-Chiar tu ai spus că nu ești emancipat deocamdată. 

-Asta nu o să influențeze rezultatul. 

- Nu? Nu ai vrut să ştiu că Banca Magistraţilor e formată din trei 
magistrați, nu-i așa? Că există o şansă să fii în minoritate. Credeai că 
nu o să aflu? Că nu o să folosesc orice mijloace am la dispoziție ca să 
mă lupt cu tine? 

Gavin nu își ascunse nemulțumirea îndeajuns de repede. Mișcări- 
le fură aproape imperceptibile, însă Samantha le observă cu ușurință. 
Un spasm sub ochi. O încordare ușoară a maxilarului. Un fior 

în musculatura extraordinară a pieptului său. Avusese dreptate. 
Gavin nu se așteptase ca ea să afle. Știa despre dușmănia lui Alison 
Ross față de fiii lui Hamish Mackenzie și bănuise că ura avea să fie 
mai intensă față de cel dintâi născut, Liam. Destul cât să o țină de- 
parte de Ravencroft. 

-De data asta, nu o să fie ca tine, spuse ea. Nu cât încă respir. 

O parte din atitudinea lui indiferentă reveni, și ce citi în ochii lui 
o făcu să pășească în spate. 

-Ce este mai important pentru tine, fătuco? Să câştigi? Sau să 
pierd eu? 

O agresiune dezlănțuită se infiltră în vocea lui. Un avertisment 
subtil, precum schimbarea care se simte în aer înainte de masacrul 
bătăliei decisive. În spatele farmecului, al istețimii și al manipulării 
seducătoare ce străluceau în adâncimile frumoase ale ochilor lui, Sa- 
mantha citi ceva ce o făcu să-și ducă mâna la pistol... 

În acei ochi, se zărea violență. 

El observă mişcarea subtilă a mâinii ei, colţurile gurii lui curbân- 
du-se în semn de tristeţe. 

- Nu o să ai nevoie de asta, fătuco. Nu rănesc femei. 

-Ba da, o faci. 

- Niciodată. Tensiunea se strânse în umerii lui precum norii de 
furtună care se strângeau deasupra lor, și ea observă că respirația 
lui nu încetinise de când cu sărutul lor ostil, deși de neuitat. Nu am 
ridicat mâna la o femeie în toată viața mea, spuse el pe un ton mai 
plin de dorinţă decât de furie, în timp ce îi arătă palmele. Mâinile 
astea nu au făcut decât să mângâie pielea feminină. Sau să producă 
fiori de plăcere. Femeile nu se tem de aceste mâini, ci le doresc. Nu le 
e frică de puterea mea, ci imploră după ea. Își lasă să cadă evantaiele 
și batistele. Se izbesc de mine doar ca să-mi atingă corpul. Se poartă 
ridicol în preajma mea. Am grămezi întregi de scrisori parfumate și 
invitaţii la care nu am răspuns, trimise de femei cu care m-am cul- 
cat și care îmi cer încă o noapte. Încă o conversație șoptită. Încă o 
atingere tandră. Așa că să nu îndrăzneşti să te porți de parcă aș fi 
un monstru. Acela a fost tatăl meu. E fratele meu. Ei sun moșierii 
Mackenzie din Wester Ross, îmbăiaţi în sânge, atât de femei, cât și 
de bărbați. Mâinile mele sunt pătate numai de dorințe umede și de 
păcate pe care nici măcar nu ţi le poți imagina nici în cele mai per- 
verse vise ale tale. 

Samantha pufni. 

-Chiar crezi asta, nu-i așa? 

Nu era răspunsul la care se așteptase, își dădu ea seama după 
încordarea buzelor lui. 

- Fătuco, am auzit gemete și scâncete de plăcere, care știu că sunt 
ușor de produs. Însă asaltul umed de extaz și carnea care pulsează în 
jurul alei mele sunt de neconfundat. Convingerea se transformă 
în certitudine când există dovezi. 

Gura tinerei se uscă din cauza imaginilor pure și vulgare evocate 
de el, însă Samantha făcu un pas în față, mânată de indignare. 

-Chiar crezi că acţiunile tale nu rănesc femei? 

Strălucirea vicleană din ochii lui se întunecă. 

-Doar dacă o cer. 

-Cum rămâne cu toate scrisorile la care nu ai răspuns? îl provocă 
ea. Crezi că respingerea rece și egoistă a fostelor tale cuceriri nu pro- 
voacă durere intensă? Că nu lasă o rană adâncă? 

-Nu vorbi în metafore, fătuco, nu se potrivește cu ocazia. O sin- 
gură lovitură de la un bărbat ca mine o să lase cel mai probabil o rană 
din care o făptură mică nu și-ar reveni niciodată. Să nu crezi că nu 
știu asta. O scrisoare lăsată fără răspuns nu se compară cu asta. 

-Dar și o promisiune încălcată are același efect, insistă ea. Res- 
pingerea şi alungarea sunt și ele o formă de cruzime. 

-Şi ce ai vrea să fac, să mă căsătoresc cu fiecare femeie care își 
face loc în patul meu? 

-În nici un caz, nu i-aş dori nici celui mai mare dușman al meu să 
se căsătorească cu tine. Nimeni nu își doreşte o viață plină numai de 
lecţii despre așteptări neîmplinite. 

- Fătuco, trebuie să recunoști că nu sunt singur în cruzimea mea. 
Vorbele tale taie ca o baionetă. 

- Adevărul e rareori blând, răspunse ea. Și am îndoieli că femeile 
care sunt seduse de atenţiile tale au pus la cale asta. Tu ești un pră- 
dător, Gavin St. James. 

-Sunt Lord Thorne pentru tine, îi reaminti el cu vehemenţă. 

- Thorne, poate, dar nu ești lordul meu. Dacă refuzi ca Macken- 
zie să fie moșierul rău, deși se presupune că e prin tradiție și lege, 
atunci, nu văd de ce să te tratez ca și cum ai fi al meu, pentru că nu 
ești nici un om gentil și nici nobil. De unde vin eu, un bărbat trebuie 
să-și câștige titlul prin educaţie, merite sau muncă. Poţi să spui că e 
un barbarism, dar are sens pentru mine, mai ales acum, când stau 
în fața unui bărbat care îşi contorizează realizările ținând cont de 
numărul de femei cu care s-a culcat sau ale căror inimi le-a frânt. 

-Nu-mi vorbi mie despre inimi frânte, o avertiză el, făcând un 
alt pas periculos în față. Niciodată nu am făcut o femeie să creadă 

că e pentru mine mai mult decât o cucerire trecătoare sau o partidă 
bună. Dacă își construiește în minte mai mult decât i-am promis, 
asta e vina ei. 

Samantha miji ochii, fața lui imposibil de frumoasă devenind 
aspră și tăioasă. 

- Eşti un monstru. Unul mai periculos decât cei pe care îi denunți. 
Eşti un monstru care crede că e altceva decât e de fapt. 

Gavin își ridică mâinile în aer, într-un gest batjocoritor. 

- Atunci, spune-mi, Sfântă Ross, ce aș putea face ca să-ți capăt 
respectul? Nu există izbăvire în inima ta pentru un diavol ca mine? 

-Nu sunt o sfântă. Golul fantomatic de rușine îi ațâţă furia. 
Le-am permis monștrilor să mă convingă să fac munca diavolului. 
Am speriat și am rănit oameni. Oameni nevinovați. Am văzut cum 
bărbați puternici și chipeşi ca tine își compară acţiunile cu ale dia- 
volului și am găsit binele din asta. Am găsit scuze pentru cine erau 
până când au întrecut limita de care promiseseră să nu se apropie. 
Crezi că eşti primul fiu sau frate mai mic care a jurat că nu o să fie 
atins de păcatele celor mai mari? În cele din urmă, trecutul te prinde 
din urmă, și bărbații ca tine vor apăsa mereu pe trăgaci atunci când 
nu ar trebui s-o facă. Îi aruncă o privire care îi spunea că vedea din- 
colo de frumuseţea lui neîmblânzită, vedea violența care îi pulsa sub 
pielea bronzată. Oricât ai vrea să crezi că ai mâinile curate, amândoi 
ştim că lucrurile nu stau așa. Sunt pătate de milioane de păcate, de 
mii de lacrimi, sute de morți și poate puţin sânge de care te prefaci că 
nu știi. Chiar dacă tu îl ignori, eu îl văd. Văd cine ești. 

- Atunci, de ce naiba mi-ai răspuns la sărut? 

Samantha își ascunse icnetul ridicând din umeri. 

-Poate pentru că și eu sunt un monstru. 

Se uitară unul la celălalt, fiecare tremurând din cauza frigului și 
a furiei. De la pasiunea ce trecea printre ei ca un fulger, aducând o 
furtună despre care amândoi știau că îi putea lua pe sus. 

Pădurea se întunecă în timp ce furtuna se intensifică, ochii lui 
deschişi la culoare fiind învăluiți în umbră și părul lui de culoarea 
nisipului având o nuanţă mai închisă. Șiroaiele de apă care curgeau 
peste gropiţele de lângă gura lui senzuală, urmărind mușchii gâtului, 
clavicula, ar fi putut fi lacrimile îngerilor care renunțaseră în urmă cu 
mult timp la sufletul lui. 

Semăna cu un zeu păgân, părăsit de timp și progres pentru 
a umbla singur prin păduri care fuseseră considerate cândva tem- 
plele lui. 

Nu voia să îi fie milă de el sau să simtă compasiune... 

Însă o durere antică ieși la suprafață de sub furia lui, ca un cada- 
vru de mult uitat târât de pe fundul unui lac. 

-În cazul acesta... Întinse mâna spre pușcă, iar Samantha își 
strânse pistolul. Fie ca monstrul cel mai bun să câștige. 

Fără să mai spună ceva, se întoarse cu spatele și plecă, învăluit 
în umbre. 

Samantha se uită la noua mamă, care observase întregul specta- 
col cu o curiozitate epuizată, în timp ce îşi îngrijea puiul, care încerca 
să meargă. 

Din mai multe motive, deopotrivă limpezi și năucitoare, Saman- 
tha nu voia decât să plângă. Se luptă cu asta, inspirând adânc şi 
lipindu-și strâns buzele. Cumva, era sigură că scoțianul încă o urmă- 
rea dintr-un punct întunecat al pădurii și ar fi preferat să încaseze un 
glonț decât să fie surprinsă plângând. 

Viţelul se îndepărtă zgomotos de mama lui când tânăra se apro- 
pie și o privi cu nesiguranţă. 

-E totul în ordine. Poţi să termini de mâncat când ajungem acasă. 

Puiul scoase doar un mic sunet de protest când ea își petrecu 
braţele în jurul picioarelor lui fusiforme și îl lipi de piept. 

Pentru prima oară în viaţa ei, Samanthei îi părea rău că murdări- 
se ce era a doua cea mai frumoasă rochie a ei, dar nu avea de gând să 
lase ceva ce făcea parte din turma ei pe pământul Inverthorne. 

Viţica scoase un sunet speriat când Samantha ridică puiul pe șa 
și se sui în spatele lui. 

- Haide, o încurajă. Vino după mine, şi o să ţi-l dau înapoi. 

Nevoia de a plânge se transformă într-o criză de furie când 
ajunse la Erradale și puse mama și puiul într-unul dintre cotețele 
părăsite și în paragină. 

Pe drumul spre casă, se luptase cu o altă nevoie, mai stingherită, 
dar pierdu bătălia când aroma peștelui adus de Callum o învălui. 

Se chirci pe verandă și vomită pe patul de flori. 


Capitolul 9 
KESO 


Gavin se apropie de Erradale cu mai multă precauție de data asta, 
fiind atent la focurile de armă care se auzeau prin mlaștini. Făcuse 

un popas la vârful Gresham și folosise un binoclu ca să scape 
de posibilul pericol ce avea forma unei frumuseți cu limba la fel de 
înțepătoare ca degetul cu care apăsa pe trăgaci. 

Callum îi spusese că Alison avea să fie singură în acea zi, deoarece 
el mergea la Inverthorne, să-și ajute tatăl, pe Eammon, la cărat, iar 
Locryn şi Calybrid se duceau la Rua Reidh duminica, pentru băut 
și comerţ. 

Și frumușica? Ei bine, se părea că în ziua de odihnă trăgea în 
câteva cutii pe care le legase de un gard. Acestea dansau, săreau şi se 
legănau în timp ce ținta ei impecabilă făcea găuri în ele. 

Dumnezeule! Femeia asta îl impresiona. Îl intriga. 

La naiba, îl excita. Mai ales când purta acei pantaloni albaștri 
mulați. 

Nu era decent din partea unei femeiuști să îşi acopere picioarele 
lungi într-un material care dezvăluia la fel de mult pe cât acoperea. 

Ar fi vrut să poată rupe ce simţea când o vedea și să arunce acel 
ceva în noroi, sub picioarele lui Demetrius. De fiecare dată când o 
vedea, farmecul ei imposibil de definit sporea. 

De fiecare dată. 

Când se apropie, descălecă și se gândi că buzunarele de la spatele 
pantalonilor ei ar fi perfecte pentru degetele lui, în timp ce i-ar pipăi 
fundul. Un bărbat nu vedea prea des exact ce avea de oferit o fătucă. 
Ea nu purta tot felul de invenţii, bustiere, funde sau jupe ca să ascun- 
dă sau să scoată în evidenţă ceva. 

Și nici nu trebuia s-o facă pentru a-i atrage atenţia. Avea un fund 
în formă de inimă, care se întâmpla să fie preferatul lui. 

După ce își goli al doilea pistol în depărtare, luă șase gloanțe din 
buzunarul cămnășii ei bărbătești. 

Soarele începuse să apună, în spatele norilor de furtună, însă, 
pentru o clipă, după-amiaza fu învăluită într-un auriu rar și flatant. 

-Ei bine, dacă nu e chiar infamul Lord Thorne! 

-E mai bine să fii infam decât invizibil. 

Îi făcu cu ochiul, așteptându-se să îi citească furia pe faţă. 

-Nu neapărat, fu tot ce spuse ea. 

Deşi venise să facă pace, Gavin aştepta cu nerăbdare dansul lor 
verbal. Tocmai din acest motiv, nota de melancolie din răspunsul ei 
îl dezorientă. De ce nu se uitase încă în direcția lui? 

Când se apropie de ea, Gavin cercetă cu privirea gardul dinspre 
nord, unde erau ţintele ei. 

-Cine te-a învățat să tragi așa? 

-Tata. 

Nu ştia cum degetele ei subțiri puteau să transforme încărcarea 
unui pistol în ceva atât de erotic. Poate avea de-a face cu faptul că 
aranja gloanţele cu formă falică la locul lor. Se potriveau perfect. 

Era arma perfectă. Gavin nu spuse nimic, însă fu destul de ghi- 
nionist cât să descopere că ea îl privise la timp pentru a-i sur- 
prinde expresia. 

-Te surprinde? 

- Puțin. 

-De ce? Pentru că tatăl tău l-a omorât pe al meu cu un pistol 
de duel? 

Gavin nu putu să o privească, așa că privi cum vântul dinspre 
vest se juca cu părul lung pe care ea şi-l prinsese la spate cu o fâșie 
de piele, iar degetele i se încordară când își reaminti de atingerea 
firelor mătăsoase. 

- Ei bine... nu voiam să pomenesc despre asta... 

-Cred că exersez mai mult decât el, spuse ea calm. 

Putea înțelege de ce. Dacă trecutul s-ar fi repetat, avea logică să 
facă ce putea ca să se lupte. Ca să câștige. 

- Nu vreau să fiu nepoliticoasă. Își ridică al doilea pistol, degetele 
ei lungi dispărând în același buzunar de la piept. Dar ce naiba faci pe 
pământul meu? 

Dumnezeu să-l ajute, era minunată. 

-Am venit să fac pace cu tine, fătuco. Și să... 

Voia să-și ceară scuze pentru comportamentul lui îngâmfat. Pen- 
tru că o acostase în pădure și îi furase un sărut. 

Dar nu părea să o poată face, deoarece, fir-ar să fie, nu simţea pic 
de remușcare. 

Briza se transformă din rece în înțepătoare, și Gavin detectă un 
tremur care începuse la umeri și se extinse la restul corpului. 

Ştia că sfârcurile ei se întăriseră. Dumnezeule, ce n-ar fi dat să i 
le încălzească. 

Cu limba. 

-Am venit să vorbim serios. Poate fără arme de data asta. 

lritarea reuși să-i mascheze excitația din voce. 

- Dacă vorbeşti serios, atunci nu ai de ce să-ţi faci griji în privința 
pistoalelor mele. 

Gavin deschise gura, ca să spună o scuză exersată, dar nu reuși 
decât: 

-De ce ești aici, fătuco? E rece și întunecat. Casa familiei tale se 
dărâmă în jurul tău. Nu va fi ușor să o pui pe picioare. 

Ea făcu o pauză la al patrulea glonț, însă tot nu îl privi. 

-Nimic din ce contează nu e ușor, spuse ea, continuând să reîn- 
carce arma. 

La naiba! Doar nu... începea s-o respecte! Înăbuşindu-și un tre- 
nur, se răsuci pentru a se aduna. 

-Indiferent de ce ai auzit despre mine, nu sunt o femeie bogată, îl 
uimi ea. Odată cu moartea mamei mele, am fost dezmoștenită de ta- 
tă] vitreg. Nu mai am pe numele meu altceva decât Erradale. Am ne- 
voie de locul acesta. Înțelegi? Am nevoie de el ca să supraviețuiesc. 

-Ba nu, nu ai. Nu când o să-ți plătesc o avere pe el. Destul cât 
să nu mai ai griji pentru tot restul vieţii. Ai putea să mergi unde 
vrei. În unele locuri, până și copiii tăi ar trăi ca niște regi. Nepoţii tăi 
ar putea... 

Ochii ei mari îl reduseră la tăcere când în sfârșit se uitară într-ai 
lui. Indecizia din privirea ei dădu naștere unui licăr de speranță un- 
deva mai jos de gât. 

-Să spunem că îţi vând terenul. După aceea, ce fac? 

-Orice vrei. 

-Dar aș fi singură. Nu aș avea pe nimeni. 

-Şi ce ar fi diferit față de acum? 

Regretă întrebarea în momentul în care îi scăpă. Ea îl studie cu o 
epuizare pe care el nu i-o mai văzuse înainte. O dezolare pe care el 
nu știa că ea o ascundea în spatele flăcărilor albastre și al limbajului 
înțepător. 

Dintr-odată, se simți cel mai mare nemernic din lume. 

-Îi am pe Locryn și Calybrid, spuse ea încet. 

-Şi peste zece ani, când n-o să mai fie? 

Întrebarea aduse umbra zâmbetului care îi lipsise. 

-Cred că îi subestimezi. 

- Probabil. 

Râse. 

- Mai e și Callum. Ridică din umeri. Cineva mai trebuie să-l scoată 
din peșteră din când în când. 

Zâmbetul lui Gavin muri pe loc. Oare ea sugera că îl avea sau că 
îl avusese pe Callum? Mai exact cum voia să îl atragă din peșteră? Îl 
cunoștea pe Callum de mult timp, iar bărbatul nu alergase niciodată 
după fuste. 

Însă Alison Ross nu purta fustă. 

Oare ei...? 

O întunecime bolnăvicioasă se cuibări în stomacul lui, iar el își 
lipi buzele pentru ca întrebarea care se agita înăuntru să nu-i scape. 
Fără să fie conștientă de direcția gândurilor lui, ea supraveghe vitele 
care pășteau și noua mamă cu vițelul. 

-Toată viața am simțit că aştept să se întâmple ceva. M-am uitat 
spre deșertul gol al viitorului cu o disperare neliniștită şi niciodată 
nu am găsit un drum care să fie al meu. Aici, am un scop. Ceva la care 
mă pricep. O casă sigură pentru... 

Nu își termină propoziția. 

-Cum rămâne cu fantomele care bântuie aceste mlaștini? Care îți 
amintesc de tot ce ai pierdut. 

De ceea ce îi făcuse familia lui. Spre uimirea lui, ea ridică din 
umeri. 

-Trecutul e un loc care doar devine mai mare şi mai îndepărtat. 
Nu e format numai din întuneric. Erradale nu are fantome pentru 
mine, ci potențial. Posibilitatea unei vieți de care chiar am nevoie 
acum. Viaţă de care încerci să mă lipseşti. 

-Încerc s-o cumpăr. La naiba! Nu eu sunt omul rău aici. Îşi lovi 
pieptul cu pumnul. Acela a fost tatăl meu. Chiar crezi că ar trebui să 
fiu pedepsit pentru păcatele lui? 

Nu fusese pedepsit destul? 

Indiferentă, ea clătină din cap. 

-Nu cred în răufăcători sau în eroi. Doar în oameni. Oameni 
cu planuri și lucruri pe care sunt dispuși să le facă pentru a obține 
ce vor. 

Încă un lucru pe care îl aveau în comun. Privirea lui Gavin se plim- 
bă peste semnele vineții de sub ochii ei, și, dintr-odată, își dori să 
facă ceva în privinţa asta. 

- De ce vrei neapărat Erradale? întrebă ea. Ai un castel, titlu, bani. 
Ai tot, mulți bărbaţi ar omorî pentru ce ai. Poți să-ți cumperi pământ 
oriunde. De ce vrei locul acesta dărăpănat? 

-Vrei adevărul pur și simplu? 

Ea scoase un sunet tăios, care îi zgudui inima. 

-Adevărul e rareori pur şi niciodată simplu. De obicei, e apăsător. 
Vreau adevărul dur. 

Dumnezeule! Știuse că era frumoasă. Că era micuță, puternică 
şi cu temperament. Ce nu știuse însă era cât de înțeleaptă era. O 
înțelepciune aflată la graniţa cu cinismul, observă el. Cum ajunsese 
astfel o fătucă atât de tânără? 

Gavin încercase toate trucurile ca s-o facă să-i accepte oferta. Pe 
toate, mai puțin onestitatea. 

-Adevărul dur e că urăsc să mă ocup de distileria fratelui meu. 
Urăsc să merg acolo pentru sădit în fiecare primăvară și pentru cu- 
les în fiecare toamnă. Toate fantomele mele încă locuiesc la Raven- 
croft Keep, şi aştept cu nerăbdare ziua când nu va mai trebui să văd 
locul acela. | 

Privi înspre sud, direcţie în care se afla casa copilăriei lui . Pietrele 
roșii, care în zilele ploioase păreau să fie acoperite de sânge - sânge 
făcut să se verse din temperamentul vulcanic al defunctului moșier 
Mackenzie. 

-Trebuie să recunosc, situația nu era atât de neplăcută când frate- 
le meu Liam era plecat la război tot timpul. Dar acum, că s-a întors... 
Hotărârea îi întări trupul și îi încordă maxilarul. Nu sunt un bărbat 
care să poată fi condus. Nu de el, nu de altcineva. Vreau propria afa- 
cere. Vreau să-mi fac propriul drum. lar pădurile Inverthorne sunt 
prea vechi și sacre ca să fie tăiate pentru lemn. Pământul e prea stân- 
cos pentru agricultură. Erradale are potenţialul de a-mi oferi propria 
moștenire. Când eram mic, mă plimbam întruna pe aici. Locul acesta 
a însemnat dintotdeauna ceva pentru mine. 

Gavin crezu că sunetul pe care îl scoase ea fu unul de tristeţe, 
însă, când o privi, îi citi în ochi aprecierea. 

Pentru prima oară. 

Chiar îşi dorise adevărul. Și îl crezuse. Și Gavin simțea că povara 
lui devenise mai ușoară după ce îl spusese. 

-Fratele meu e un Mackenzie adevărat. Un bădăran violent și 
arogant. Un nemernic. Seamănă mai mult cu tatăl nostru decât ar 
vrea să recunoască. Eu nu sunt ca ei. Eu aș avea grijă de pământul 
tatălui tău. L-aș aprecia. Aș... 

Dumnezeule, aproape că o implora. 

-Se pare că singura noastră problemă este că și eu vreau același 
lucru de la Erradale. 

Spuse asta cu un gest împăciuitor, ca și cum ar fi regretat acest 
lucru. 

-Nu mai sunt pământurile tatălui meu. Sunt ale mele. 

-Nu și dacă Liam ți le ia. Sau ai uitat de contractul de închiriere? 

Chipul ei se încordă. 

-Ei bine, asta depinde de tine, nu-i așa? Lady Ravencroft spune 
că fratele tău nu ar face asta. 

-Mena nu este moșierul. Este o mândră dulce, însă subestimează 
cruzimea soțului ei. Nu poate gândi ca Demonul Scoțian. Cum ţi-am 
zis, dacă îmi vinzi Erradale, m-aș lupta cu Liam pentru el, dacă ar 
vrea să și-l însușească, și aș câștiga. 

- De unde ştii că eu n-aş câștiga? 

Focul albastru i se reaprinse în ocbi, iar Gavin abia atunci își dădu 
seama că îi lipsise. 

- Îl subestimezi pe fratele meu. 

-Poate tu mă subestimezi pe mine. 

Se întoarse, își ridică brațul, ținti și lovi fiecare ţintă în parte. 

Era o situație neașteptat de erotică. 

-Poate ai dreptate, spuse el, distras. Ştii ce, frumușico, eu am 
vânat toată viața mea. Majoritatea timpului cu puști și săgeți, deci 
trebuie să recunosc că nu sunt chiar cel mai priceput cu pistolul. 

Privirea pe care ea i-o aruncă era cunoscătoare și vicleană, însă 
tânăra ridică din umeri și îi dădu al doilea pistol. 

— Arată-mi! 

Provocarea încinse aerul rece. 

Gavin luă pistolul, își puse piciorul stâng în spate, ochi și lovi 
două dintre cele patru ținte principale. 

Ea îl observă două secunde, după care spuse: 

- Bărbatul care te-a învăţat să tragi era mic de statură, nu-i așa? 

Replica ei îl amuză, în mare parte pentru că avea dreptate. 

- Da, fătuco, era un spaniol mic. De unde ai ştiut? 

-Pentru că ţi-ai înclinat încheietura înspre interior la un unghi 
de cincisprezece grade, lucru pe care îl fac și eu pentru a redu- 
ce reculul pistolului. Își înfășură degetele lungi şi elegante în jurul 
încheieturii lui și o întoarse, până când pistolul stătea vertical. La cât 
de mare ești, aș crede că ești destul de puternic cât să îți ţii încheie- 
tura neclintită. 

-Nu mă gândeam că ai observat. 

Îi aruncă un zâmbet şi se împotrivi impulsului de a se repoziționa. 

-Nu te fâstâci. E doar adevărul dur. 

Așa era. Şi, cu cât îl atingea mai mult, cu atât mai dur devenea. 

-De asemenea, continuă ea, ținta e mai clară dacă stai cu faţa 
către ea. 

Se duse în spatele lui și își puse mâinile pe șoldurile lui, dându-i 
un imbold să stea față în față cu țintele. 

El își lipi buzele, oprindu-și un geamăt. 

- Fătuco, sunt o ţintă mare, mă întorc pe o parte ca să mă fac mai 
mic în caz că trage cineva spre mine. 

-Trage cineva spre tine acum? 

Îşi luă mâinile de pe șoldurile lui și păși lângă el. 

- Nu, dar am învăţat să îmi țin garda sus în preajma ta. 

La naiba, de ce refuza să zâmbească? Crezuse că avea să moară de 
bătrâneţe până să o vadă roșind, dar uite-o acolo, roz ca un apus 
de toamnă, însă tot refuza să zâmbească. 

-Ei bine, pistolul meu e la tine, așa că am încredere că o să te 
porți ca un gentleman. 

Mare greșeală. 

-Mai arată-mi o dată cum să stau. Așa? întrebă el, cu inocenţă. 

Direcţia era în mod voit groaznică, și ținea picioarele apropiate. 
Brațul îndoit la un unghi rușinos. 

-Nu te pricepi la asta. În sfârșit apăruse fantoma unui zâmbet. 
Ea îi corectă poziția din nou, de data asta din față. Își puse gheata 
între ale lui. Depărtează-ţi picioarele, îi ordonă. Și îndoaie-ți genun- 
chii puțin. 

Gura lui Gavin se uscă dintr-odată și el înghiţi în sec. 

- Frumușico, în general, eu dau genul acesta de comenzi. 

Ea pufni, însă sunetul deloc potrivit unei domnișoare fu destul 
de apropiat de un râs, așa că el se hotări că îl putea considera așa. 

-Tocmai când începusem să cred că nu eşti chiar așa un porc pe 
cât crezusem. 

El scoase un sunet de amuzament, de dragul ei, în timp ce ea 
se dădu la o parte şi făcu semn către ţinte. El se concentră, respiră 
adânc şi apăsă pe trăgaci de alte patru ori. Trei dintre cele patru ţinte 
îi marcară triumful. 

Ar fi lovit-o și pe a patra dacă ea nu s-ar fi aplecat să-şi ia banda- 
na, îmbrăcată fiind cu acei pantaloni afurisiți. 

Gura lui uscată se umezi. Ea se întoarse, îl surprinse privind-o și 
îl lovi pe braţ cu bandana prăfuită. 

- Vorbeșşti toate prostiile astea despre cum vrei să te separi de 
moștenirea pătată a clanului Mackenzie... 

- Nu sunt prostii. 

- Atunci, de ce insişti să fii un huligan? îl provocă ea. Am auzit 
despre scandalurile tale de budoar și despre şicanele tale cu mult îna- 
inte să ajung în Ținuturile Înalte. Ai faima unui bărbat infam. 

Gavin se hotărî că, acum, că se consolidase o oarecare încredere 
între ei, avea să mai dea o șansă sincerității. 

-Eu privesc lucrurile așa... Îmi ajustez așteptările pentru a avea 
o viaţă satisfăcută. 

-Cum vine asta? 

Ea întinse mâna către pistol, însă el îi prinse palma într-a lui. 

-Dacă întind mâna după o băutură, un pistol sau o femeie căreia 
să i-o trag, mâna mea o să fie mereu plină, așteptările îndeplinite și 
viața fericită. Dar ce crezi că se întâmplă când întind mâna după mai 
mult? După onoare. Justiție. Adevăr. Înţelegere sau dragoste... 

Ea nu se gândi decât o fracțiune de secundă, examinându-și dege- 
tele mici acoperite de ale lui. 

-Mereu o să ai mâna întinsă. 

-Şi mereu goală. 

El deschise palma ei şi puse mânerul pistolului în ea. Ea se întoar- 
se, însă nu înainte ca el să îi observe tristețea de pe față. Își dori să 
umple golul. Al lui. Al ei. Gavin se întinse după ea, o trase spre el și își 
lipi obrazul de părul ei. 

-Mä bucur că am căzut la pace, frumușico... 

-Doar pentru că nu suntem în război nu înseamnă că am căzut 
la pace. 

În timp ce spuse asta, scoase un oftat care ar fi putut fi format din 
eternități și se relaxă la pieptul lui. 

-Dacă îmi vinzi Erradale, nu o să-ți încalci jurământul. Nu o să 
mai fiu un Mackenzie. Îți jur! Poate poți rămâne aici și... 

Corpul ei făcu o mișcare ce trimitea cu gândul la tușit. Își acoperi 
gura cu mâinile, ca și cum ar fi încercat să oprească un plânset. 

-M-am săturat de promisiuni goale făcute de bărbați fermecă- 
tori, spuse ea printre degete. 

Se smulse din brațele lui și alergă către casă, mâinile ei împiedi- 
când lucrul care încerca să-i scape de pe buze. Gavin tresări când ușa 
se trânti în fața lui, și zăvorul fu tras. O durere stranie și străină se 
cuibări în goliciunea braţelor lui. Deci asta era. Cineva îi frânsese 
inima, iar ea își lingea rănile în mlaștinile părăsite din Erradale. 

Se sui pe cal și o luă spre sud, spre Inverthorne, sperând să ajungă 
înaintea furtunii care venea dinspre vest. 

Fătuca asta îl considera fermecător și chipeș. O căldură i se cuibă- 
ri în piept, în locul în care nu ar fi trebuit să fie. 

Măcar cu asta putea să lucreze. Pentru că, Dumnezeu îi era mar- 
tor, și el simtea la fel în privința ei. 


102 


Un mariaj neconvențional — 


Capitolul 10 
HSNO 
„Cinci săptămâni.“ 


Flăcările limitate de piatra rece o fascinau pe Samantha, trans- 
formând-o într-o caricatură a ei înseși. Certurile dintre Locryn și 
Calybrid deveniseră ca un cântec de leagăn pentru ea în perioada 
scurtă în care fusese la Erradale, un semn sigur că ziua de muncă 
se terminase și putea începe odibna. Însă, în acea seară, observă 
cadența muzicală a certei lor specifice Ținuturilor Înalte. 

În urmă cu aproape cinci săptămâni, se urcase în acel tren, în 
Wyoming. În urmă cu cinci săptămâni, o întâlnise pe Alison Ross. 

În urmă cu cinci săptămâni, își omorâse soțul. 

În acea dimineaţă, el se mișcase între picioarele ei. În acea du- 
pă-amiază, ea îl împușcase între ochi. 

Trăise o viaţă întreagă în mai puţin de o lună. Orice vis pe care îl 
avusese în legătură cu Oregon era mort, la fel ca Bennett. Unde erau 
rămășițele lui? se întrebă. Oare Bradley fusese obligat să ardă sau să 
îngroape doi frați în acea zi? Sau Boyd supraviețuise? Încă nu știa 
sigur ce se întâmplase în acel tren. Cine începuse să tragă ori câţi 
oameni fuseseră omorâți sau răniți. 

Alison îl numise masacru în scrisoare. 

Dumnezeule! Ce făcuseră? Câte vieți inocente fuseseră curmate 
din cauza familiei ei de nelegiuiți? 

Era mai bine să păstreze un ocean între ea și ce mai rămăsese din 
fraţii Masters. 

Alison îi scrisese că viaţa în Erradale nu trebuia să se termine 
niciodată dacă Samantha nu-și dorea asta. 

Ceva la acel pământ o chema. Vântul cânta peste mlaștini, în 
timp ce în deșert urla. Dealurile șopteau cuvinte antice și poetice, 
în timp ce zgomotele din vestul american păreau să fie mereu un fel 
de avertisment. Zăngănitul șarpelui mocasin. Scârțâitul unui șoricar. 
Lătratul coioţilor sau ţipătul unui râs. În Scoţia, soarele devenea un 
vizitator cald, bine-venit și ocazional, nu un dușman neobosit. Aerul 
avea iz de buruieni și apă de mare, nu de praf și industrie. Și apa 
curgea curată din izvoare cu nume păgâne. 

Îi plăcea acolo. Dacă ar fi putut să rămână. Dacă... ar fi ştiut ce 
să facă. 

Pentru Samantha, viitorul devenise o nesiguranță învăluită în 
ceaţă, ceva care abia conta și care putea chiar să nu vină. Devenise 
incapabilă să vadă dincolo de ziua de mâine. Deoarece, în ziua ur- 
mătoare, se trezea, se îmbrăca, strângea vitele, avea grijă de fermă, 
gătea ce aduceau Callum și Locryn... Şi, dacă avea noroc, făcea același 
lucru și în ziua următoare. 

Însă acum, viitorul conta. 

„Cinci săptămâni.“ 

În urmă cu cinci săptămâni, luase o viață. În aceeași zi în care 
salvase una. 

- O să termini biscuitul acela, fătuco? 

Locryn se uită la biscuitul pe care-l ținea în mână și nu putu 
să-și ascundă amărăciunea când degetele ei îngrijorate începuseră să 
îl fărâmiţeze în poală. 

- Ce? 

Tânăra clipi, încercând să-și revină din reverie. 

-Suntem dispuși să trecem cu vederea faptul că ai devorat porția 
de prepeliță a lui Callum, pentru că mai mult ca sigur acesta a luat 
cina la Inverthorne, cu tatăl lui, spuse scaţianul, ca și cum ar fi atins 
limitele generozității. Dar faptul că ești la al patrulea biscuit, în timp 
ce eu și Cal am mâncat doar unul, și dacă ai impresia că o să îl împart 
pe ultimul cu capra asta, ai înnebunit. 

- Ah, eu... 

După ce se uită la biscuitul din mâini, i-l dădu lui Locryn, care îl 
luă ca un hoț care pusese mâna pe bijuteriile Coroanei. Încercă să-şi 
aducă aminte când îi luase. Chiar devorase trei biscuiţi? 

-Eşti supărată pe noi, Sam? întrebă Calybrid. 

-Îmi pare rău dacă am fost tăcută, spuse ea. Mă tem că am multe 
lucruri de... 

- Doar că ai folosit tot untul, se plânse el. Și nu-mi dau seama de 
ce ai face asta — poate doar dacă ai avea o stare tipic feminină și plină 
de ură. 

Stare feminină... era un mod de a pune problema. 

- Da, chiar și după ce ţi-am adus brânză din Rua Reidh, încu- 
viinţă Locryn. 

-Pe care ai mâncat-o la prânz fără să o împarți, bombăni 
Calybrid. 

Locryn ridică dintr-o sprânceană. 

- Apetitul tău îl întrece pe al vitelor, fătuco, se minună el. Ai la 
fel de multe stomacuri ca ele? Pentru că nu știu unde intră toți 
biscuiţii ăia. 

Samantha își odihni fruntea pe mână, întrebându-se dacă era 
posibil să moară din cauza epuizării. Trebuia să le spună. Nu totul, 
bineînţeles, pentru că existenţa ei se baza pe minciuni. Cel puţin în 
acel moment. 

Dar nu avea să-şi mai poată ascunde sarcina prea mult timp. 

Ciudat, se gândi, că era mai bine ca ei s-o considere o ușuratică 
decât o mincinoasă. 

-Trebuie să fac o mărturisire, începu ea. 

- Atunci, găsește un preot, spuse Calybrid în timp ce se ridică şi se 
îndreptă spre ușă. Sau cel puţin așteaptă până când scurg codul. 

Frigul lunii noiembrie dădu buzna în cameră în momentul în care 
Calybrid deschise ușa. 

-O să fie cea mai friguroasă noapte de până acum. Tremură. S-a 
oprit ploaia, însă picăturile de pe iarbă s-au transformat în gheaţă. 

- Simți miros de fum? întrebă Locryn în tiinp ce-și mișca nasul ca 
un câine care amușina. 

-Am folosit mai multă turbă decât de obicei, răspunse ea. 

Deși era greu de detectat un alt miros decât aroma de cedru proas- 
păt care o învăluia în acel moment. 

La fel cum o învăluise și Thorne cu corpul lui. 

Ar trebui să-i ducă înapoi pelerina. Dar asta însemna să-l vadă din 
nou. În plus, era mult mai călduroasă și mai bine făcută decât cea 
din lână și decât haina pe care o adusese ea din America. Nu avea 
puterea, greutatea și căldura care o învăluiseră când el o îmbrățișase, 
dar era o alternativă minunată. 

Un zgomot îi răsună în oase, trezindu-i fiecare nerv. 

Privirea înfricoşată a lui Locryn se întâlni cu á ea. 

-Aia a fost...? 

-O împușcătură, spuse ea. Și nu departe. 

- Braconieri? speculă Locryn. 

Samantha se duse să-și ia pistolul, care atârna de coarnele capului 
unui cerb ce fusese pus de Ross aproape de șemineu. 

O altă împușcătură se auzi, de data asta mai aproape, urmată de 
un țipăt sfâșietor. 

- Calybrid! 

Samantha fu şocată, prea speriată și uimită ca să observe că bă- 
trânul Locryn o întrecuse în cursa spre ușă, având propria pușcă 
în mână. 

Samantha se încălță și își verifică pistolul, testându-i greutatea 
familiară în mână. Își ridică privirea la timp ca să îl oprească pe 
Locryn să iasă pe ușă ca un taur enervat. 

Lâna puloverului său îi zgârie palma, care era deja umedă de la 
teamă, când îl trase de mână. 

-Nu ştim cine este acolo, câți sunt sau de unde au venit cu preci- 
zie împușcăturile. 

- Calybrid e acolo, spuse Locryn. Asta e tot ce trebuie să ştiu. 

— Așteaptă! 

Un sunet din spatele lor transformă groaza Samanthei în du- 
rere. Un zgomot specific, precum o rafală de vânt care străbătea 
o furtună. 

Scriitorii descriu deseori zgomotul făcut de un foc mare ca fiind 
un răget, descriere pe care nu o înţelesese până în acel moment. Se 
întoarse la timp cât să vadă flăcările alergând pe un drum invizi- 
bil, către fereastra înaltă ce dădea spre pajiştea din spate ce ducea 
spre mare. 

Focul nu se mișca așa. Nu fără intervenţie. 

Fumul începuse deja să ajungă la tavan, revărsându-se din holul 
care ducea către camerele goale ale conacului. Samantha se lăsă în 
jos și îl trase pe Locryn după ea, însă ce văzu în flăcări nu îi lăsă timp 
să gândească. 

Scântei. 

Scânteile însemnau praf de pușcă. Dacă atacatorii ei folosiseră 
asta ca să grăbească focul, atunci era posibil să fi pus praf de pușcă și 
sub fereastră sau chiar în casă. 

O explozie însemna moarte sigură. Avea șanse mai mari de 
supravieţuire dacă s-ar confrunta cu un pușcaș în întuneric. 

- Du-te, ordonă ea. Îl împinse pe Locryn în noapte și sări după 
el, îndreptându-se spre grajduri. Deși nu voia asta, era mai ușor să 
se ascundă în spatele turmei care se afla între ea şi grupul de case în 
paragină aflate de cealaltă parte a proprietății. 

Focuri mici îi înconjurau casa și păreau să apară peste tot, împie- 
dicând-o să vadă dincolo de fum și flăcări. Samantha se lăsă cât de jos 
putu, ținându-și capul plecat şi corpul pitit în umbră. Deși cămașa 
ei de noapte era albă și subțire, pelerina închisă la culoare și greoa- 
ie a lui Thorne o ajută să evadeze. Ghetele pe care nu avusese timp 

să le închidă o încetineau, însă iarba care îi scârțâia sub picioare și 
frigul care îi luase cu asalt plămânii o împiedicau să le abandoneze. 

În grabă, se împiedică de ceva cald, ceva care scoase un sunet ușor 
de recunoscut și bine-venit de indignare. 

- Calybrid! 

Răsuflă ușurată. 

- Nenorocitul m-a lovit într-o parte, mormăi acesta. M-a pus 
la pământ. 

-Poți să mergi? Trebuie să ne mișcăm. 

Locryn apăru din spatele ei și se aplecă spre Calybrid. Cu o mişcare 
șocant de graţioasă, își puse brațul cărnos sub corpul întins și îl ridi- 
că pe bărbat pe umeri. 

Calybrid scoase un sunet de durere, la care Locryn spuse: 

-Dacă nu te potolești cu prostiile, o să te las într-un șanț. 

O explozie zgudui liniștea ireală a întunericului, și lemnul se 
crăpă în urma Samanthei, spintecându-i o gambă. 

Locryn continuă să înainteze în fața ei, părul alb al lui Calybrid 
mișcându-se la fiecare pas. Era bine. Pușcașul își ratase ținta şi își 
dăduse de gol poziţia. 

Sunetul se auzise din spatele lor, din zona în care fumul și flăcări- 
le mâncaseră jumătate din conac. 

Samantha se lăsă pe burtă și ochi, sperând să îi ajute pe bărbații 
în vârstă să câștige timp pentru a se ascunde. Acolo. Umbra unui 
bărbat se grăbi către casă. Samantha ținti către următorul loc la care 
avea să ajungă dacă își păstra traiectoria şi trebui să aştepte doar o 
clipă până când îi putu vedea silueta. 

Apăsă pe trăgaci. Bărbatul căzu. Trase din nou spre pământ, pen- 
tru siguranţă. 

Se uită în direcția în care o luaseră Locryn și Calybrid, însă nu îi 
văzu. Scoţienii isteţi se îndreptau probabil către marginea întuneca- 
tă a copacilor, dincolo de care puteau trece prin Loch Gorm, în drum 
spre Rua Reidh. 

Focurile fuseseră aprinse înspre Inverthorne, așa că orice încer- 
care de a scăpa în acea direcţie era nebunie curată, deoarece ar fi 
devenit ţinte sigure pentru orice pușcaș decent. 

Oare atacatorii veniseră din Inverthorne? Oare contele să sătura- 
se de insolenţia ei şi se hotărâse să revendice Erradale transformân- 
du-l în cenușă, odată cu ea? 

Stomacul i se întoarse pe dos la acel gând, reamintindu-i care 
erau mizele. 

Unde erau vitele ei? Nu mai erau la adăpost. De asemenea, focul 
pe care îl văzuse că se întindea către fereastra din spate venea din 
direcția Rua Reidh, ceea ce însemna că erau înconjurați. 

Cea mai bună șansă a ei era să ajungă în colțul conacului și să aler- 
ge prin iarba înaltă către acaretul construit pe un mic deal. Era un loc 
bun de unde să își poată înfrunta dușmanii. 

Samantha se ridică și încercă să fugă. 

După care căzu pe pământul înghețat. Gamba ei. În momentul 
în care se lăsă pe ea, o fulgeră o durere de nedescris. 

Îi venea să țipe, dar ştia că asta ar atrage pe oricine se afla în 
întuneric. 

Un mic trosnet se auzi peste șocul provocat de durere, și se uită 
în sus, unde văzu cum flăcările acaparau acoperișul. Deci nu puse- 
seră ulei și praf de pușcă doar cât să provoace o explozie, ci destul cât 
să devoreze întreaga casă în câteva minute. 

Trebuia să se ridice. Să se miște. 

Strânse din dinți și îşi apăsă limba de cerul gurii ca să nu scoată 
nici un sunet. Se forță să se ridice. Își trase piciorul rănit după ea și 
se sprijini de partea laterală a casei pentru a-și susține greutatea, 
în timp ce înainta îngrozitor de încet. Cum era posibil ca așchiile să 
treacă prin pelerina groasă a lui Thorne? 

O umbră apăru de după colț. Era un bărbat. Înalt, lat și aproape 
de ea — atât cât îi permitea ţeava armei. 

- Mâinile sus, altfel... 

Samantha împinse țeava la o parte la timp pentru ca împușcătura 
să o asurzească și îl împușcă de aproape, astfel că pălăria lui de 
cowboy îi zbură de pe cap. 

Un alt foc se cățără pe singura clădire destul de înaltă cât să riva- 
lizeze cu modestul conac Erradale. 

Grajdurile. 

Fumul atârna greoi în aerul rece, astfel încât Samantha înainta cu 
greu spre clădirea ce luase foc. 

Ușile grajdului se deschiseră, și Locryn ieși de acolo cu trei cai și 
cu calul pe care Callum îl pusese acolo pentru a-l apăra de frig. 

Samantha încercă să-l strige, dar fumul îi invadă gâtul, pro- 
vocându-i o tuse spasmodică. Cu o voință apărută din senin, 
ajunse la Locryn tocmai când acesta reuși să-l ridice pe Calybrid pe 
spatele poneiului. 

Doi dintre cai scăpară, îndreptându-se spre vârful Gresham, ţipe- 
tele lor de panică sunând ca un plânset sinistru în timpul nopții. 

Calul lui Callum se foia lângă al lui Locryn, dorind să pună o 
distanță cât mai mare între el și flăcări, dar rămase acolo, ca și cum 
ar fi ascultat de Mac Tire chiar și în absența lui. 

-Poți să călărești, fătuco? 

Samantha încuviință. Deşi caii de la Erradale rămâneau de obi- 
cei cu căpăstru, Callum nu avea obiceiul să îi pună căpăstru sau şa 
calului său, așa că Samantha trebui să folosească coama animalului 
pentru a se sui pe el. 

Cu ultima rezervă de energie, se aplecă și se ținu strâns de cal, 
incapabilă să-și folosească piciorul pentru a-și păstra echilibrul. 

Locryn se sui în spatele lui Calybrid și își îndreptă calul către 
Inverthorne. 

Samantha își lăsă calul să îl urmeze, știind cu siguranță că Lord 
Thorne, oricât de manipulator ar fi fost, nu avusese nimic de-a face 
cu dezastrul pe care ei îl lăsau acuin în urmă. 

Ştia asta pentru că scoţienii nu purtau pălării de cowboy. 


Capitolul 11 
KENO 


„Văd cine eşti“ Cuvintele lui Alison Ross încă aveau ecou în 
Gavin. 

Nu trebuia ca asta să fie replica lui? Nu el era vânătorul viclean cu 
un zid capricios de care nimeni nu reuşise să treacă? 

Nimeni cu excepția fetei cu care stătuse nai puțin decât cu ori- 
cine altcineva și care totuși reușise să-l facă să dezvăluie mai multe 
despre el decât și-ar fi dorit. 

Cei patru pereţi de piatră ai camerei lui din Inverthorne deveni- 
seră o cușcă, iar el era leul care se plimba prin ea. Tapiţeria îi acope- 
rea îndrăgita închisoare, şi patul său era un studiu despre neliniștea 
descurajată. 

Alison se dusese la Ravencroft, la Liam, și vorbise cu marchiza 
Mena. Dumnezeu știa că acea femeie, oricât de bune îi erau intențiile, 
aprecia cauzele pierdute. 

Uită-te doar cu cine se căsătorise! 

Iar fratele lui îndrăgostit o urma pe voluptuoasa țărăncuţă brita- 
nică precum un cățeluș. „Da, Mena a mea, îmi place să-ți sărut buze- 
le când le văd zâmbind“ 

Era destul cât să i se facă silă. 

Dacă Mena și Liam cădeau de acord, atunci Lady Ravencroft 
avea să-și contacteze prietena și cumnata, pe Farah Blackwell. Fa- 
rah avea să se asigure că Dorin Blackwell, fratele vitreg şi un bastard 
pentru Gavin, cunoscut și ca Inimă Neagră din Ben More, urma să 
fie de acord cu ei. 

Astfel, magistraţii aveau să fie împotriva lui. Nemernicul care 
voia să-i fure pământul lui Alison Ross. 

Oare aveau să țină cont de faptul că îi oferea de două ori cât me- 
rita? Nu. Pentru că adevărul era că, dacă prezenta documentul pe 
care îl avea Băncii Magistraţilor și Erradale ajungea la Liam, atunci 
acesta cel mai probabil i l-ar fi dat înapoi fetei, drept compensație 
pentru iadul pe care îl dezlănţuise tatăl lor asupra familiei ei. 

Bun moment ca Demonul Scoţian să devină altruist și să se căias- 
că. Exact când îi putea lua lui Gavin singurul lucru care l-ar fi putut 
face fericit. Singurul pe care îl voia. 

Din nou. 

Respiră frustrat în timp ce îşi încleștă pumnii și degetele pe biroul 
de lângă oglindă. 

Nu lovea lucruri. Așa se purta tatăl lui când se confrunta cu 
obstacole. La fel făcea și Liam. 

El uneltea. Își folosea mintea, puterea, intelectul şi înfățișarea 
pentru a obţine ce voia. 

Gavin se uită la propria reflexie. Trăsăturile lui, care erau com- 
binaţia perfectă dintre strămoșii sălbatici ai tatălui său și cei nobili 
ai mamei, îi ajutaseră mereu, mai puţin atunci. 

Oare se înșelase în legătură cu Alison Ross? Oare văzuse altceva 
în ochii ei, nu dorință? Poate o oglindire a propriei dorinţe... Cum 
rămânea însă cu sărutul? Nu își imaginase răspunsul ei. Agresivita- 
tea acestuia. 

Pasiunea. 

Îi dăduse foc, iar flăcările încă nu se stinseseră. Și, după aceea, 
ajunseseră la... ei bine, dacă nu la pace, măcar la un soi de armistițiu. 
Apoi o ținuse în braţe pentru o clipă și... 

Ea îl lăsase. 

Încercă să nu se gândească de câte ori folosise manipularea și 
abilitățile lui pentru a seduce și a obține ceva. În acel moment cu 
Alison existaseră mai multă onestitate și intimitate decât exista- 
seră între el și toate amantele sale. Ceva înflorise între ei. O nouă 
înțelegere, un soi de șoaptă imprecisă către o reconciliere. 

De ce fugise de el? Dacă ea, de fapt, nu simțise asta? „Imposibil. 

O bătaie ușoară la ușă îi întrerupse visarea, și se grăbi să vadă 
cine era. 

- Mamă, ești bine? întrebă el îngrijorat. 

Eleanor Mackenzie, marchiza matroană de la Ravencroft, trăise 
peste cinci decenii, şi frumuseţea ei încă nu fusese distrusă de tre- 
cerea timpului. Părul său, odată auriu, cădea acum în bucle argintii 
în jurul unei feţe la fel de întinse ca a unei păpuși de porțelan. Poate 
doar ridurile de lângă gură i se adânciseră și pielea de sub bărbie nu 
mai era la fel de fermă ca în trecut. Când mergea, nu scotea nici 
un sunet. Când vorbea, vocea ei conținea scuze eterne şi un tremur 
de nevroză. 

Chiar şi după atâta timp. 

-Unde e Alice? 

Gavin îi luă mâinile între ale lui și îi căută îngrijitoarea pe hol. 

Ochi verzi, identici cu cei pe care tocmai îi studiase în oglindă, 
priveau în direcția lui, însă nu se concentrau la ceva anume. 

Pentru că nu puteau. 

-Îmi pare rău că te deranjez din somn, fiule, însă Alice s-a dus 
deja la culcare și nu am crezut că poate face ceva în privința asta. 

-Ce s-a întâmplat? Gavin își trecu brațul peste umerii ei şi o în- 
dreptă către un scaun tapițat cu catifea albastră, de lângă șemineu. 

- Nu, du-mă la fereastră, spuse ea, dacă poți. 

Gavin o duse în acea direcţie, în timp ce ea explică: 

-Am deschis fereastra, pentru că focul îmi încălzise camera prea 
mult, și mi s-a părut că aud niște ecouri groaznice. Un foc de armă, 
poate. M-am temut de braconieri sau chiar de ceva mai rău. Poate ar 
trebui să-l chemăm pe domnul Monahan să verifice. 

Când spuse domnul Monahan, nu se referi la Callum, ci la tatăl 
lui, care era grăjdarul lor, Eammon. 

Gavin deschise fereastra şi se încordă când simţi frigul înțepător. 
Ascultă în întuneric și nu-i plăcu deloc tăcerea terifiantă care 
îl întâmpină. 

-Vântul din nord aduce fum, îl simţi și tu, fiule? 

Gavin nu avea nevoie de simțurile dezvoltate ale mamei lui, in- 
tensificate de lipsa vederii, ca să simtă mirosul de foc adus de vânt. 

- Da. 

Privi cercetător către nord și către vest, însă lipsa lunii făcea în- 
tunericul absolut. De foarte puţine ori își imaginase Gavin că putea 
înțelege starea mamei lui, însă seara aceasta era una dintre ele. 

Ceva nu era în regulă. Fumul nu era provocat de cărbuni sau de 
turbă, era ceva straniu şi deloc firesc. 

Dacă focul venea dinspre nord şi vest, asta însemna că... 

O bătaie puternică deschise ușa, căci rămăsese descuiată. 

Calluin intră valvârtej, cu ochii mari și tras la față, urmat de ta- 
tăl lui, o versiune mai bătrână a sa, cu o barbă mai mică și un corp 
mai lat. 

Mama lui scânci și se prinse de Gavin, fiind sensibilă la sunete 
puternice. 

-Focuri de armă în nord, spuse Callum. 

Atent să nu își strângă prea tare mama, Gavin întrebă: 

- Simți și miros de praf de puşcă? 

- Da, dar ar fi nevoie de două butoaie folosite în armată ca să pro- 
ducă destul fum cât să ajungă așa departe... 

Mâna lui Eammon căzu pe umărul fiului său, oprindu-i cuvintele. 

-Să ne ierți intruziunea, milady, spuse el blând, accentul lui fiind 
mereu melodic. Nu vrem să te deranjăm. Nu ne-am dat seama că erai 
aici cu fiul tău. 

- Domnul Monahan! 

Mâna tremurândă a lui Eleanor se ridică pentru a-și trage gulerul 
halatului mai aproape de cămașa de noapte. 

- Tocmai venisem să îl avertizez... Mi s-a părut că am auzit... 

Nu își găsea cuvintele, așa cum i se întâmpla des în prezența 
bărbaților. 

- Aveai dreptate, milady, chiar auziseși. Eammon Monahan o lă- 
udă, ca și cum ar fi avut o realizare genială. Dar nu te teme, focurile 
sunt prea departe ca să reprezinte vreun pericol pentru pământurile 
Inverthorne. Deși vor trece probabil de Gresham Loch. 

Îl privi sugestiv pe Gavin. 

Acesta simți dintr-odată o apăsare în piept și abia reuşi să întrebe: 

— Erradale? 

- Posibil, spuse Callum. 

„Alison“ 

Oricât de mult îi plăcea să se joace cu pistolul, nici măcar fătuca 
nu exersa la acea oră din noapte. 

-Caii sunt pregătiţi, spuse Callum repede. 

- Mamă, lasă-mă să te duc înapoi în camera ta. Gavin încercă să 
nu-şi arate nerăbdarea prin voce, luptându-se cu ea ca și cum ar fi 
fost un dușman neaşteptat în timp ce își ajuta mama să înainteze. 

Pentru pădurea și casele de turbă din Erradale, un foc ar fi fost 
un dezastru instantaneu. Şi cine ar trage cu pușca într-o seară așa 
friguroasă? Nimănui nu i-ar plăcea să fie acum afară, la fel cum nu 
i-ar plăcea să fie prins sub pojghița de gheață de pe lac. 

- Voi, tinerii, puteți să mergeţi de aici, să plecați după micuța 
domnişoară Ross, spuse Eammon. Dacă doamna îmi permite, o pot 
însoți eu înapoi în cameră, și o să mă asigur că e în siguranță. 

Callum și Gavin îl priviră cu ochi mari pe Eammon. Niciodată 
în viața lor nu îl auziseră pe bărbatul grizonant vorbind cu atâta 
blândețe. 

Neperturbat, acesta îi privi direct. 

- S-singur? 

Mâna lui Eleanor se strânse în jurul mânecii lui Gavin. 

- O aduc pe Alice, se oferi Gavin. 

- Nu. Femeia zâmbi politicos, așa cum exersase în trecut pentru o 
întâlnire cu regina. Nu, ia-o înainte, fiule. Pot să mă descurc singură. 
Sunt doar trei uși până acolo. Fac asta tot timpul. 

Gavin îşi sărută mama pe frunte și fugi către ușă, Callum fiind în 
spatele lui, ca întotdeauna. Ajunseră la capătul holului de piatră când 
îşi dădură seama că erau cu un om mai puțin. 

Gavin privi în urmă. 

Eammon stătea în uşă, ținând-o deschisă. Pieptul era încordat 
sub vestă, ca și cum bătrânul nu şi-ar fi dat voie să respire. Pum- 
nul era încleștat cu povara abținerii în timp ce o privea pe mama lui 
Gavin găsindu-și drumul spre camera ei. 

Gavin își luă pușca şi îi aruncă lui Callum arcul și tolba cu săgeți, 
şi amândoi își luară pumnalele și topoarele cu promptitudinea 
scoțienilor care vânaseră împreună mai bine de un sfert de secol. 

Copitele lui Demetrius făceau zgomot peste pietrele podului 
Inverthorne. Cum auzi că pământul devine mai moale, Gavin o luă 
imediat către nord. Ritmul pe care îl imprimă era de-a dreptul ne- 
chibzuit pentru o noapte fără lună. 

Callum se gândise să ia un felinar, însă, cum Demetrius era o 
creatură sensibilă, păru să înțeleagă graba aproape disperată a lui 
Gavin. Calul începu să galopeze, galopul lui mâncând un drum care 
devenise o fundă de cerneală greu de distins în întuneric. 

Gavin își ținu capul plecat și privirea fixă, obligându-se să expire 
în cadența numelui ei. 

Abia o cunoștea pe acea femeie. La naiba, nici măcar nu putea 
spune că ținea prea mult la ea. Era doar ceva mai bună ca o zână 
prevestitoare de moarte. 

Și totuși, groaza îi zvâcnea prin vene cu o intensitate de care nu 
se crezuse capabil. Ce putea să fi fost în neregulă la Erradale? Din 
câte ştia, Calybrid și Locryn nu aveau dușmani, iar clanurile Ross și 
Mackenzie făcuseră pace de generaţii întregi. 

Asta cu excepția lui Hamish Mackenzie și a lui James Ross. Tatăl 
lui şi al ei. 

Poate că oamenii din Rua Reidh provocaseră problemele. Anul nu 
fusese tocmai bun, şi unii dintre ei merseseră la Liam în căutare de 
muncă în câmpurile de orz, ca să ajute cu recolta și să poată face față 
iernii. Poate se apucaseră de vânat ilegal, iar degetul doritor să apese 
pe trăgaci al fătucii și aparenta neîncredere în străini ar fi putut da 
naștere unei altercaţii. 

La fel cum vechiul conac Erradale ar fi fost ţinta perfectă pentru 
un incendiator care căuta răzbunare. 

Gavin tresări când un fior de îngrijorare îl străbătu din cauza 
mărfii ascunse sub propria casă. Deşi Inverthorne era un castel din 
piatră, acum se afla la propriu pe un butoi cu praf de pușcă. 

Tare mult îl ajutase înțelegerea pe care o făcuse cu Corbul. Acum, 
avea propria avere impresionantă, şi tot i se întorcea în mod con- 
stant spatele. 

Pe parcursul a aproape doi kilometri, Gavin reuși să se convin- 
gă că senzaţia de disperare pe care o simţea în stomac era pentru 
Erradale, nu pentru moștenitoare. Așa cum chiar ea spusese, într-un 
mod deloc elegant, dacă i se întâmpla ei ceva, nimeni nu mai stătea 
între el și îndeplinirea tuturor dorințelor lui. 

Pământul avea să rămână acolo, chiar dacă clădirile dispăreau. 
Turma, formată din sute de vite, încă nu fusese strânsă în întregime, 
și orice pierderi provocate de vânători puteau fi refăcute într-o pri- 
măvară sau două. Așa că de ce risca să-și rupă gâtul ca să ajungă cât 
mai repede la ea, la Erradale, și să o salveze în miezul nopții? 

Nu era pentru că gândul că Alison, care era pe cât de dură, pe atât 
de mică, ar fi putut fi în pericol îl ardea în piept ca și cum ar fi înghițit 
un cărbune încins. Nu erau gândurile panicate și macabre care îl în- 
junghiau cu toată sălbăticia a o mie de ţepușe... 

„Părul ei cel des o să ardă primul.“ 

Îl înghionti pe Deinetrius să meargă mai repede. 

„Callum și mama au auzit focuri de puşcă. Alison Ross nu 
folosește puști.“ 

Callum strigă după el, avertizându-l să meargă mai încet. Să 
aibă grijă. 

„Nu o să ajung la ea la timp. Nu dacă a fost împușcată." 

Nu conta. Nu ar trebui să conteze. Ea nu ar trebui să conteze. 

Nu atât de mult. 

Dar conta. Ea conta. Pentru că el nu era tatăl lui. Nu era fratele 
lui. Nu presăra violență pe drumul către moștenirea sa. Nu dădea 
naștere la certuri sângeroase care durau generaţii întregi. Nu o lăsa 
pe o fetiță fără tată doar ca să pună mâna pe pământul acestuia. 

Și nu putea suporta ideea că ea ar fi fost rănită. Sau mai rău. 

„La naiba!“ Dacă fătuca asta încăpățânată ar fi rămas în America, 
dacă i-ar fi acceptat oferta, ar fi fost în siguranţă, iar el nu ar fi știut 
că Alison Ross era mai mult decât un nume pe care îl scrisese la un 
moment dat la un transfer de fonduri. 

Niciodată nu ar fi știut că o femeie poate să tragă la fel de bine ca 
un bărbat, poate chiar mai bine. Nu ar fi luat în calcul amuzamentul 
şi excitația ce puteau fi provocate de înjurăturile rostite de o femeie. 
Nu ar fi ştiut că o bătălie poate fi dusă cu un sărut, iar victime pre- 
cum puterea şi mândria sa ar fi fost un preț mic de plătit pentru rara 
senzaţie că trăia cu adevărat. 

Gavin nu întâlnise niciodată pe cineva mai plin de vitalitate decât 
Alison Ross. 

Și acum... 

Îl înghionti pe Demetrius cu o lovitură nemiloasă. În timpul 
zilei, dura în jur de o oră să ajungă la Erradale. Timpul deveni o 
nebuloasă în vreme ce Gavin gonea prin întuneric. Era imposibil 
de spus dacă trecuseră doar câteva minute sau o eternitate când 
aproape se lovi de un călător care galopa la fel de nechibzuit, însă 
în direcţia Inverthorne. 

- Callum? Callum, tu ești? Vocea lui Locryn avea o stridenţă care 
îl făcu pe Gavin să își înghită propria inimă. Abia putea distinge con- 
turul calului și ce păreau să fie doi călăreți. Cuvinte panicate ieșiră 
cu viteză din gura lui Locryn: Sam. Trebuie s-o ajuţi pe Sam. Nu am 
reuşit să o ţin pe cal și nu am cu ce să o trag. A făcut baie înainte de 
cină. Părul încă îi era ud. Nu știu dacă din cauza frigului sau poate 
e rănită, dar nu vrea să se trezească. Au venit după noi. Erau doi, 
şi, dacă nu ar fi fost Sam, ne-ar fi... Ei bine, i-a omorât pe amân- 
doi. Este o adevărată teroare cu pistolul în mână. lar acum, nu vrea 

să se trezească. Dumnezeule! Calybrid e rănit și îi ies mațele pe afară, 
iar doctorul este la kilometri depărtare, și a trebuit s-o las acolo... 

-Cum adică nu se trezește? întrebă Gavin. Unde e? Cum ai per- 
mis să i se întâmple una ca asta? 

-Lord Thorne? întrebă Locryn șocat. 

- Maţele mele sunt exact unde trebuie să fie, tontule. Zi-le unde e 
Sam, spuse Calybrid. 

Lumina de la felinarul lui Callum ajunse la ei, arătându-i pe cei doi 
bărbaţi în vârstă care stăteau apropiați împotriva frigului. Locryn 
stătea în spatele lui Calybrid, ținând o pătură cu o mână și hățurile 
calului cu cealaltă. Chiar şi în lumina aurie, paloarea lui Calybrid 
era șocantă. 

-Cine naiba e Sam? întrebă Gavin. Unde e Alison? 

-În America i se spune Sam, zise Callum mult prea calm pentru 
starea lui Gavin. 

-Unde e? strigă Gavin, cu o furie criminală care venea dintr-un 
loc întunecat și uitat. Locul cu numele Mackenzie. Cum ai putut 
s-o lași? 

-Cred că e la nici jumătate de kilometru pe drum, zise Locryn, 
ochii lui întunecați strălucind de lacrimi. Pe lângă Brollachan Bend. 
Rowan e lângă ea pe stânga. 

Cu un blestem sălbatic, Gavin îl înghionti pe Demetrius cu o ase- 
menea forță, încât calul sări în față. 

- Nu am putut să îi car pe amândoi, așa că am venit să caut ajutor, 
strigă Locryn după el. E învelită într-o pelerină groasă și... 

Restul cuvintelor înghețară în aer, pierdute printre sunetul copi- 
telor lui Demetrius și inima lui Gavin, care aveau un ritm nebunesc. 

Gavin cunoștea drumul la fel de bine pe cât își cunoștea corpul. 
Putea număra pașii până la Brollachan Bend și dacă ar fi fost orb, ca 
mama lui. Ştia fiecare mlaștină, fiecare pajiște. Memorase pământul 
ca şi cum ar fi fost o parte din el. 

Odată ce ajunse în acel loc, sări de pe spatele lui Demetrius înain- 
te ca acesta să se fi oprit complet. Strigă după ea, o strigă pe Alison, 
pe Sam, iar tăcerea cu care i se răspundea îi rupse o parte din ce mai 
era uman în el. 

După care auzi un foșnet în tufișuri. Zgomotul unui cal lăsat sm- 
gur în întuneric. 

Acolo. Acolo era, ghemuită sub un stejar bătrân și învelită într-o 
pelerină groasă. 

Pelerina lui. 

Gavin se aplecă spre ea, alunecând pe frunzele moarte înghețate. 
Frigul era așa tăios, că abia își mai putea simți mâinile în mănuși. 

- Alison, spuse el în timp ce o luă în braţe și o zgudui când aceasta 
nu răspunse. Alison, trezește-te, fătuco! 

Ghidat de un instinct primitiv, își deschise pelerina și îşi scoase 
mănușile, trecându-și mâinile tremurânde pe fața ei, pe gât, brațe și 
piept. Nimic. Nu era nici o rană. 

„Oare s-a lovit la cap?“ se întrebă în timp ce îi mângâie coapsele și 
zona de mai jos. Oare... 

Un lichid îi răci palma când ajunse în zona pulpei. Callum se apro- 
piase cu felinarul la timp ca să lumineze ce Gavin știa deja că avea să-i 
acopere mâna, oroarea sângerie însemnând că timpul se scurgea... 

Sau poate era prea târziu. 


Capitolul 12 
SER 


Durerea își făcu prima loc prin întuneric, iar Samantha încercă 
cu disperare să se retragă în golul cald al uitării în care se aflase. Era 
prea frig acolo în lume. Destul de frig cât să îi îngheţe oasele. Prea 
frig ca să supraviețuiască. Prea înțepător. Prea singuratic. 

Acum, înţelegea ce spuseseră Locryn și Callum. Că era mai bine 
şi mai sigur într-o peșteră. Una pe care să și-o facă singură. Unde nu 
trebuia să se teamă că lumea ei avea să se sfărâme în orice clipă. 

Nu putea să rămână acolo, în întunericul sigur și catifelat, în care 
pământul era moale ca o pană și pereţii erau solizi, impenetrabili și 
radiau o căldură ce îi amintea de pădure și de mare. Sau de Wester 
Ross. De munții scoțieni. 

De noua ei casă. 

De ceva — cineva? — care era în același timp alarmant și captivant. 

Samantha se luptă cu durerea care încerca să o tragă afară din 
peşteră. Mai întâi, când presiunea îi afectă coapsa și un fulger lichid 
îi trecu prin pulpă cu o durere de nedescris. Se chinui și plânse până 
când corpul ei fu țintuit de chingi de oțel. 

O perioadă, golul o copleși din nou, până când se trezi din cauza 
tremurului mușchilor. Îi înghețase până și sufletul, iar pielea îi era 
înțepată de foc presărat cu o mie de ace. Și totuși, braţele ei rămăse- 
seră fixe de o parte și de alta, corpul ei lipit de o căldură greoaie. 

Inițial, o speriase faptul că nu se putea mișca, nu putea vorbi 
din cauza maxilarului care nu părea în stare decât să fi facă dinții să 
clănțăne cu fiori involuntari. 

Dar nu mai avea puterea să se zbată, și orice mişcare deve- 
nise o agonie care îi pornea din gambă și radia în susul piciorului. 
În cele din urmă, cedă. Frica și dorința de luptă se scurseră din 
ea, și se lasă învăluită de pereţii duri ai peșterii. Îi lăsă să o cu- 
prindă cu niște șoapte masculine stranii care îi aminteau de rugă- 
ciunile antice. 

Un ritm blând îi vibră la ureche, ca sunetul copitelor pe pământul 
din Erradale. Un cântec ritmat, punctat de o briză caldă care îi gâdila 
firele de păr din creștet. 

Ar fi trebuit să știe că nu avea să i se dea voie să stea acolo. Că 
întunericul nu avea să rămână pașnic, că demonii și amintirile aveau 
să o găsească și să o tragă înapoi, să înfrunte lumina rece a zilei. 

Deoarece nu aparţinea acelui loc, acelei peşteri, și nici nu merita 
să rămână acolo. Acolo era în siguranţă. Se afla într-un loc unde nu 
era o mincinoasă. Nu era o criminală. 

Nu era o mamă. 

Cuvântul „mamă“ o trase din locul în care plutise în obscuritate 
și o aruncă în corpul ei cu o brutalitate dureroasă. Acest loc nou îi 
oferi o mulțime de senzaţii nemiloase. Gamba stângă îi zvâcnea. 
În gură simțea gustul deșertului. Oasele păreau să i se fi topit şi 
nu-și putea ridica mâinile sau picioarele la fel cum nu ar fi putut 
ridica o vită de o tonă. 

Însă, în sfârșit, îi era cald. Era o căldură profundă, delicioasă şi... 
ciudat de confortabilă. 

Cum nu putea - sau nu voia — să se întoarcă pe pământul celor 
vii, se afundă în căldură, învelindu-se în mantaua care părea să o 
încălzească exact unde trebuia. 

Dacă nu ar fi fost durerea din picior, ar fi crezut că totul fusese 
un coșmar. Un vis provocat de băutură pe care avea să i-l spună lui 
Bennett după ce se trezea. Despre jaful din tren care mersese prost 
şi în care ea îl împușcase. Despre călătoria peste Atlantic și o bucată 
de pământ care ar fi fost raiul pe pământ dacă n-ar fi fost frigul ăla 
înţepător. Un frig despre existenţa căruia Sainantha nu ştiuse până 
atunci. Un frig care trecea prin straturile de haine, prin carne și oase, 
până când îi îngheţa și măduva. 

Până şi sufletul. 

Ochii lui de culoarea cafelei aveau să facă riduri, și avea să etaleze 
acea jumătate de zâmbet care păruse să dispară după ce se căsători- 
seră. Avea să o tachineze, așa cum făcea în trecut, spunând că o fată 
atât de slăbuţă nu ar trebui să bea burbon înainte de culcare. 

Îşi strânse ochii şi mai tare și scânci când simți înțepătura lacri- 
milor care își făceau loc pe tâmple, spre păr. 

Senzaţia unui deget pe pielea ei, care ștergea drumul făcut de 
lacrimi, o linişti şi o şocă. Își întoarse fața către acea senzație, gându- 
rile ei înotând în nori nebuloși la care nu putea ajunge. 

-De ce plângi, frumușico, ai dureri? Întrebarea îngrijorată stră- 
bătu distanța în ecouri vagi, ca și cum ar fi ajuns la ea de deasupra 
suprafeţei unei băi în care rămânea scufundată. Ai nevoie de o altă 
doză de laudanum? 

„Frumușico.“ Cum de i se adresa el așa? 

- M-merit durerea, spuse ea, forțând cuvintele printr-un gât fă- 
cut din șmirghel și blocat de lacrimi. L-am împușcat. L-am omorât. 

Poate era mai bine dacă ochii ei nu se mai deschideau vreodată. 
Dacă i se alătura soțului ei în iad. 

Doar că, acum, trebuia să se gândească la mai mult decât la pro- 
priile păcate. 

- Nu, fătuco, nu-ţi face griji pentru asta. Ai făcut ce trebuia ca să 
protejezi ce era al tău. Nimeni n-ar fi putut să reacționeze mai bine. 
O mână blândă o mângâie pe păr, cu o putere tandră, care îi deschise 
un gol dureros în piept. Dacă nu i-ai fi împușcat, o moarte rapidă nu 
ar fi fost ceva ce le-aș fi oferit. 

Cine era această ființă cu o voce puternică şi minunată? Poate un 
înger răzbunător? 

-Nu înţelegi, șopti ea. 

Cum ar fi putut? Nu se referea la bărbaţii care dăduseră foc co- 
nacului Erradale și îl răniseră pe Calybrid. Îi omorâse pe amândoi, 
și ar face din nou asta. Se referea la soțul ei, la bărbatul pe care îl 
împuşcase în urmă cu ceva mai mult de o lună. Cum ar fi putut să îi 
vorbească îngerului cu voce minunată și intonație străină, dar fami- 
liară în același timp, despre deciziile stranii și teribile care o aduse- 
seră în acel loc. 

Ar trebui s-o ia de la început, cu moartea ambilor ei părinți. De 
la vărsat de vânt. Şi ea avusese, dar se vindecase. Familia Smith, 
fermierii mormoni care fuseseră dați afară și continuaseră practica 
ilegală a poligamiei, o luaseră când era orfană, sub pretextul dato- 
riei creștineşti. 

O puseseră la muncă grea încă de când avea șapte ani. Asta 
nu fusese însă pentru că nu era a lor. Aveau aceleași pretenții 
şi de la cei treisprezece copii biologici ai lor, născuți de cele trei 
soţii Smith. 

Mâinile leneşe erau munca diavolului, iar mâinile însângerate îţi 
reaminteau de divinitate și de sacrificiul Domnului. 

Când Samantha împlinise șaisprezece ani, știa că călărească, să 
tragă cu arma, să strângă turma și să prindă și să înfiereze vitele cu 
fierul roșu la fel de bine ca băieții Smith. 

Se gândise chiar că avea să se căsătorească cu unul dintre ei, deși 
crescuseră ca și cum ar fi fost înrudiți. Nordul Nevadei nu era o zonă 
prea populată, iar ea era una dintre puținele fete, la distanță de călă- 
rit de o zi, care nu avea numele Smith. 

Bennett Masters și fraţii lui, Boyd și Bradley, apăruseră la ferma 
Smith în căutare de lucru când ea împlinise șaptesprezece ani. For- 
mau un trio de bărbați înalți, supli, musculoși, cu un comportament 
ireproșabil și o dantură frumoasă. Aceste calități nu erau foarte în- 
tâlnite în zonă. 

„Bennett Masters ar putea fermeca şi un şarpe“, le avertizase Ada 
Smith, a doua soţie, pe fete. „Să evitaţi tentația.“ 

Samantha o ascultase pe Ada și chiar încercase să evite tentația, 
însă, în anul următor, când frații Masters se întorseseră la muncă, 
împreună cu un bărbat chel pe nume Ezekiel și nişte bărbaţi din Me- 
xic, Sam nu fusese imună la sclipirea poznașă din ochii lui Bennett 
sau la îndrăzneala din zâmbetul lui. 

Când domnul Smith îi spusese despre revelația Domnului, cum că 
seriosul și piosul Ezekiel avea să o ia în cabana sa, ca s-o facă a doua 
lui soţie, ea fugise panicată și înlăcrimată în braţele lui Bennett. 

El îi oferise o scăpare. Distracţie. O copleşise cu toate emoțiile 
care nu îi fuseseră permise de când muriseră părinții ei. Afecțiune. 
Stabilitate. Speranţa unei alte sorți. Una care nu însemna să-și rupă 
spatele sub soarele deşertului până când epuizarea, boala sau o rană 
o puneau prea devreme în coșciug. 

Samantha știuse dintotdeauna că nu avea inima unui deschiză- 
tor de drumuri. 

Ce nu înțelesese însă era că noul ei soț și fraţii lui nu erau numai 
orfani, ci și infractori, iar următorii patru ani fuseseră o decădere 
înceată în infamie. Se împotrivise la început, ca un copil slăbit care 
înoată împotriva curentului. Încercase să îl schimbe, să îi transforme 
pe toți în bărbați onești. Însă, în cele din urmă, un stomac gol, frica 

de brutalitatea lui Boyd și speranța disperată la o viață mai bună îi 
copleșise scrupulele. 

Asta până când o întâlnise pe Alison Ross. 

Conştiinţa ei se obișnuise cu un soţ care fura, însă nu putea ac- 
cepta unul care ucidea. 

Dumnezeule, cum a putut fi atât de inconștientă? De cât timp 
fusese oarbă? Crezuse că faptul că îl împușcase pe Bennett era cel 
mai groaznic lucru pe care îl făcuse vreodată. Cea mai mare trage- 
die căreia trebuia să îi supraviețuiască. Pata de pe conștiință cu care 
trebuia să trăiască, însă, pe de altă parte, crezuse că tot coșmarul 
se sfârşise. 

Crezuse că nu aveau să o găsească acolo, într-un loc aflat la mar- 
ginea neîmblânzită a lumii. 

Fusese o naivă. 

Acum, ştia că frații Masters care mai erau în viaţă își folosiseră 
averea ca să o găsească. Că îi trimiseseră pe acei bărbați după ea și că, 
odată ce aveau să afle că nu murise, aveau să trimită pe altcineva. 

Boyd și Bradley aveau să tot trimită oameni până când ea urma 
să plătească pentru ce-i făcuse lui Bennett. Ştia asta cu o înflăcăra- 
re stăruitoare. 

- Șșștt! O şoaptă blândă o străbătu, vibră în urechea ei și prin tot 
corpul, făcându-i pielea de găină și înfiorând-o în mod plăcut. Nu 
plânge, frumușico! Sunt aici, ești în siguranţă. 

Oare avea să mai fie vreodată în siguranță? Cine o putea prote- 
ja de ticălosul de Boyd, cel care nu rata niciodată? Sau de Bradley 
cel crud, cu pumnii lui grei? Cine avea să li se împotrivească unor 
bărbaţi care masacraseră un vagon întreg de oameni inocenți? 

Cine avea să... stai un pic... în al cui pat se afla? 

Îşi deschise ochii, și lumina singuratică a unui felinar o asaltă. 
Gemu și întoarse capul într-o parte, dându-și seama că îngerul ei nu 
era unul răzbunător. Nu era nici măcar celest. Nu. Trăsăturile fru- 
moase ce tronau deasupra ei nu știau nimic despre grație, sacrificiu 
sau pietate. 

Bărbatul acesta cu siguranță căzuse din grațiile divine în urmă 
cu mult, mult timp. Sufletul lui era pătat cu păcat, indulgență și o 
obrăznicie pe care nu o regreta. 

Dumnezeule, dar cât de chipeș era! Și-l putea imagina ca un înger 
pierdut, poate, cu aripi lungi și puternice. 

Fără halou însă. Clar fără. 

„Thorne“, îi șopti memoria. Era Thorne. Sau... un spini... Oare 
asta o împungea în spate chiar acum? Nu... era prea bont, prea 
fierbinte. 

- Bine ai revenit, frumușico! 

Samantha clipi rapid, împotriva devastării copleşitoare dezlăn- 
ţuite în ea de acel zâmbet, încercând să-și recapete cunoștința. Totul 
era atât de neclar. Era ca și cum pământul ar fi luat-o la fugă pe orbită 
şi ea nu-l putea prinde din urmă. Limba îi era greoaie şi inutilă. Își 
mișcă degetele, doar ca să fie sigură că îi erau în continuare atașate 
de mâini. 

- Un-unde sunt? 

Din nou, acel zâmbet. O fermeca și o enerva în același timp. 

-Eşti în patul meu din Inverthorne, fătuco. Un loc dorit cu ar- 
doare de o mulțime de femei. 

„Inverthorne Keep. Certitudinea îi străbătu conștiința, şi începu 
să își dea seama cu oroare ce era, de fapt, fiecare revelație. 

Podeaua moale ca o pană din peștera ei fusese salteaua contelui 
de Thorne. Pereţii duri și calzi erau, de fapt, mușchii lui, lucraţi în lu- 
nile lungi în care avusese grijă de câmpurile de orz ale fratelui său. 

Ea stătea pe partea stângă, iar Thorne își lipise corpul de al ei 
din spate. 

Dumnezeule! Nu fusese deloc în siguranţă. De fapt, în afară de 
ghearele lui Boyd Masters, nu se putea gândi la un loc mai periculos 
pentru ea decât acel pat, alături de acel scoțian. 

Întinse mâna instinctiv după pistol, însă nu-şi găsi decât 
șoldul gol. 

Acel lucru fu îndeajuns, ca un fulger de înțelepciune să străba- 
tă haosul provocat de ce-i dăduseră. Dar nu dură. Mușchii ei rămâ- 
neau greoi, ca o haină de lână aruncată într-un lac. Apăsători, greoi 
şi înceţi. 

Fire de păr o mângâiau pe spate de fiecare dată când el respira. 
Liniile clar definite ale abdomenului său îi atingeau spinarea. 

Chestia care se lipea de ea în spate, cu mișcări fierbinți și insisten- 
te, nu era, de fapt, un ghimpe, dar o putea înțepa la fel de ușor. 

Îi putea provoca o rană mult mai periculoasă. 

Îşi dădu seama că, sub păturile grele, el era la fel de gol ca ea. 


1 În limba engleză, în original, joc de cuvinte între numele Thorne și cuvântul 
thorn, care înseamnă „spin, ghimpe“. (n.red.) 

El se rezemă într-un cot și îi zâmbi cu îngăduință. Braţul lui, care 
fusese înfăşurat în jurul mijlocului ei, era legat de degetele delicate 
care îi şterseseră lacrimile din ochii panicați. 

- Nu-ţi face griji, frumușico, o alină el, deși ceva periculos străluci 
în spatele grijii din ochii lui verzi. Nu ai de ce să te temi de mine. 
Deși, te avertizez, nu pleci din patul ăsta până când nu-mi spui se- 
cretele tale periculoase, începând cu cine e pe urmele tale și de ce au 
ars Erradale din temelii. 


Capitolul 13 
SES 


Uneori, Gavin se culca cu cineva, oricine, și îi provoca plăcere 
până la leșin numai pentru a avea de cine să se lipească noaptea. Era 
ceva ce nu recunoscuse și nici nu exprimase. La sfârșitul serii, alegea 
o feineie oarecare. Nu conta cum arăta sau ce trăsături avea, nu ale- 
gea neapărat o femeie pe care să vrea să o invite din nou sau de care 
să se atașeze. 

Pentru că nu voia ca ele sa îi ghicească motivele. Nu voia să fie 
cunoscut drept cine era cu adevărat. Un băiat care-și petrecuse prea 
multe nopţi ascuns într-un dulap sau ghemuit în trunchiul gol al 
stejarului antic de lângă Bryneloch Bog, pe care el și Callum îl reven- 
dicaseră drept domeniul lor. 

În acele nopți, își țesea ura cu atenție. Își acoperea vânătăile, lovi- 
turile și durerea cu balsamul gândirii la rece. Asta până când aproape 
uită cum era să simți. 

Ce însemna să trăieşti. 

Abia când o întâlnise pe Colleen, când era aproape matur, își 
dăduse seama ce îl putea menține uman. Necesitatea primară și in- 
Stinctivă a contactului fizic. A plăcerii sau a durerii. Era un paliativ 
şi un viciu. Când gândurile i-o luau razna, când furia creștea, când 
mintea voia să se deconecteze de corp şi să se piardă în golul vast 
care se căsca în el, numai atingerea altei persoane îl putea ancora 
în realitate. Se întindea după cineva în timpul nopții, oricine ar fi 
fost, şi oferea plăcere, singura lui intenție fiind să ascundă nevoia 
infinită din el. 

Asta îl transformase într-o legendă, această ficțiune care nu avea 
nimic de-a face cu intenția lui inițială. Femeile pe care le avusese cre- 
zuseră că apetitul lui era mai degrabă erotic, nu emoțional. 

Iar el le lăsase să creadă asta. 

Pentru că viața îl învățase că, cu puține excepții, odată ce o per- 
soană îţi descoperă adevărata dorință, e în natura ei să îți refuze acel 
lucru. Asta nu însemna însă că dădea vina pe cineva. Puterea era o 
treabă ameţitoare, și dacă cineva avea degetele încleștate în jurul ce- 
lor mai mari ambiţii ale cuiva însemna că deținea acea persoană. 

Trup și suflet. 

Nu avea să permită nimănui să aibă genul acela de putere asu- 
pra lui. 

Nu din nou. 

Acum, când stătea lipit de adversara sa, fu uimit să descopere că 
motivele lui deviaseră cumva. Diferenţa evidentă era că tânăra nu 
era iubita sau partenera lui. 

De fapt, nici măcar nu îi ocupa patul de bunăvoie. 

Corpul subţire și fragil lipit de al lui nu oferea nimic, și totuși 
dădea ce alții nu puteau, în ciuda eforturilor. 

El îi spunea distragere a atenţiei, dar, de fapt, era altceva. Ceva 
care semăna cu țelul. Ceva asemănător mulțumirii. Ușurare. Pace. 

Dar... nu avea cum să se întâmple așa ceva, nu? Nu cu Alison Ross. 
Fătuca asta era oricum, dar nu pașnică. Era haosul în persoană. De 
când apăruse în viața lui, fusese în cel mai bun caz o perturbare. Mai 
degrabă, o bătaie de cap. Un obstacol. 

Unul de care începea să îi placă să se tot lovească. 

Verbal. lar acum, și fizic. 

Se gândi să o urască. De fapt, inițial, chiar asta făcuse, pentru sim- 
plul motiv că din cauza ei nu putea avea Erradale. Acum, motivaţia 
lui pentru ură devenise mult mai puternică. Nu era vorba că nu mai 
voia Erradale. Dimpotrivă, își dorea pământul ăla mai mult ca ori- 
când. Însă acum, dorea altceva. 

Pe altcineva. 

Iar această dorință complica lucrurile. Îi dădea peste cap intențiile. 
Îl făcea să-și analizeze propriile nevoi. Să pună sub semnul întrebării 
tot ce știa despre el însuși. De exemplu, de ce ar trebui să fie mai afec- 
tat de faptul că fusese la un pas de a-și pierde obstacolul, pe Alison 
Ross, decât obiectul dorinței, Erradale? 

Chiar ea spusese că moartea ei avea să îndepărteze ultimul lucru 
care îl împiedica să revendice Erradale, și era adevărat. 

Însă, în momentul în care crezuse că o pierduse, în momentul 
când încercase să o trezească fără succes, toate gândurile legate 
de Erradale dispăruseră ca fuioarele de abur înainte de apariția 
soarelui. 

Tot ce conta era că ea supraviețuise. Pentru că, fără ea, Erradale 
ar fi gol, ca patul lui. 

Ca inima lui. 

Când se uită în ochii lui Alison, care aveau culoarea cerului de 
vară și erau neliniștiți și neclari din cauza siropului pe care i-l dăduse 
Eammon, golul nesfârșit din el păru să dispară. 

Ea era trează, și, în ciuda tuturor lucrurilor, acest lucru părea 
un miracol. 

Glonţțul care îi atinsese gamba îi rănise doar carnea. Callum o 
pansase pe marginea drumului, în timp ce Gavin improvizase o ate- 
lă sub genunchi, care rezistase pe tot parcursul călătoriei frenetice 
înapoi la Inverthorne. 

Frigul fusese cel care aproape o doborâse, iar Gavin o încălzise 
folosind cea mai veche şi mai eficientă metodă pe care o ştia. Căldura 
corpului. Îi luase doar câteva secunde să cântărească toate opțiunile, 
în timp ce o ținea în brațe, și Eammon îi steriliza și îi cosea piciorul. 

Ar fi durat mult prea mult să pregătească o baie fierbinte, iar ră- 
nile proaspete nu reacţionau bine în apă caldă. Nu voia să-și asume 
riscul unei infecții, 

Așa că ignorase protestele lui Callum și privirea neîncrezătoare a 
lui Eammon şi o cărase pe scări spre turnul Inverthorne. Îi dăduse 
repede jos pelerina și cămașa de noapte. După ce făcuse asta, se dez- 
brăcase și el și se băgase în pat. 

Uşurarea era un cuvânt prea puţin sugestiv pentru sentimentul 
care îl copleșise odată ce ea începuse să tremure și să se zbată. După 
ceea ce păruse o eternitate, rămăsese fără putere și, în loc să se lupte 
cu îmbrățișarea lui, se relaxase în ea. Din instinct, corpul ei gol se 
apropiase de al lui, căutând căldura pe care acesta i-o oferea. 

Ceea ce ridica, din lipsa unui cuvânt mai bun, o altă dilemă. 

Gavin fusese mereu un mincinos priceput, însă niciodată nu 
reușise să se păcălească pe el însuși. Ştiuse că o dorea pe Alison Ross 
de ceva timp. Însă abia acum, când era lângă el în pat, moale, ma- 
leabilă și goală, își dădu seama cât de disperată devenise nevoia lui 
carnală pentru ea. 

O voia lângă el. Sub el. Deasupra lui. 

O voia în patul lui, în braţele lui... pentru mai mult decât 
o noapte. 

Nu trebuia decât să găsească un mod ca să o convingă să 
rămână. 

Nu era ca și cum s-ar fi simţit recunoscător că ea fusese atacată și 
în pericol, însă niciodată nu fusese genul care să rateze o ocazie. 

Îi şterse lacrimile cu degetul. Se gândi că era dificil să-și păstreze 
cumpătul când acestea curgeau din ochii ei în mici râuri de durere. În 
loc să le sărute, așa cum fusese primul lui instinct, capitulă în faţa al- 
tui simț, determinat de confuzia și de frica pe care le citi pe faţa ei. 

Era expresia unei vulpi prinse într-o capcană pentru iepuri. 

O privi cum bâjbăia în jur după născociri care erau mai puțin acce- 
sibile în mintea ei din cauza tincturii cu opiu și a epuizării. 

Când deveni evident ca nu avea să-i răspundă la întrebarea despre 
atacatori, schimbă tactica. | 

-Cum te simţi, fătuco? șopti el blând, surprins de cât de mult își 
dorea să afle răspunsul. Te doare tare piciorul? 

Fără nici un cuvânt, ea clătină din cap. 

- Atunci, trebuie să știu cine te-a rănit, și trebuie să-mi spui ade- 
vărul. Odată ce răsare soarele, nimic nu o să mă oprească să merg la 
Erradale și să aflu singur. 

Îi urmări ochii cu pupilele dilatate care izgoneau gânduri de de- 
mult. Punea ceva la cale. Ceea ce însemna că, în continuare, con- 
sidera că adevărul reprezenta o amenințare, deși îi omorâse pe 
acei bărbați. 

-E cineva pe urmele tale? Ai fost prinsă într-o situaţie pericu- 
loasă în America și o parte din motivul pentru care te-ai întors la 
Erradale e că nu mai ești în siguranţă în ţara ta adoptivă. 

Ea își mută privirea. 

Asta era. 

-De ce... ce de suntem goi? întrebă ea, ca și cum și-ar fi împiedi- 
cat limba să formeze cuvinte. Ai făcut... am făcut...? 

- Nu, spuse el, dureros de conștient de excitarea ce pulsa lipită de 
șoldul ei. Dar putem, dacă crezi că te-ar ajuta. 

Ea își dădu ochii peste cap ca reacție la răspunsul lui atât de indis- 
cret și de sincer, iar lui îi scăpă un râs care îi surprinse pe amândoi. 

— Nu-ţi face griji! Dacă te-aș fi răvășit, frumușico, ţi-ai fi amintit 
cu siguranță momentul. 

- Atunci, de ce... 

- Hipotermie. Ai stat în frig mai mult decât ar fi trebuit. Ți-am 
salvat viața. Nu, nu fătuco. Își ridică mâna ca și cum ar fi întrerupt 
un gest de recunoștință, care evident nu urma să fie făcut. Nu trebu- 
ie să-mi mulțumești. Poţi, în schimb, să-mi răspunzi la întrebare. 

Ea încercă să se încrunte, însă nu reuși. 

-E greu să gândesc când chestia aia e lipită de mine, bombăni, 
încercând să se îndepărteze de corpul lui excitat. 

- Cum crezi că mă simt eu? o tachină. Merit o medalie de gentle- 
man pentru reținerea onorabilă pe care am avut-o în fața tentaţiei. 
Câţi bărbați, dintre cei pe care îi cunoşti, te-ar ține în brațe cât ești 
goală și ţi-ar permite să-ți păstrezi virginitatea? 

-Nu sunt virgină, spuse ea, zvârcolindu-se fără graţie ca să scape 
de apropierea lor intimă. lar tu nu ești un gentleman. 

Confesiunea ei nu ar fi trebuit să-l șocheze. Nu ar fi trebuit nici 
să-i stârnească gelozia, dar o făcu. 

- Da, recunoscu el, reușind să ţină tendinţa de posesie departe de 
tonul său. M-ai prins. Nu sunt un gentleman, dar ai putea să foloseşti 
asta în favoarea ta oricând. 

O lăsă să se îndepărteze puţin, dar nu îi dădu drumul. 

Nu putu să îi dea drumul. 

Gavin recunoscu că tânăra avea dreptate şi că orice conversaţie 
devenea inutilă dacă mădularul lui era lipit de pielea ei. Acea parte 
specifică a corpului său nu voia să descopere nimic în acea seară de- 
cât cum era să fie în ea. 

Însă sufletul lui... sufletul lui nu se putea odihni decât dacă afla 
cine putea reprezenta o amenințare pentru supraviețuirea ei. 

Cine o vâna? Căci avea să găsească prădătorul care merita trans- 
format în pradă. 

În ciuda furiei pe care o simţea, se întinse şi îi dădu la o parte 
de pe față o șuviţă din părul ei neobișnuit și minunat. Ştia că era 
tânără, deoarece nu avea riduri care să se ramifice de la ochi sau 
buze, dar arăta mai degrabă ca o fetiță, nu ca o femeie, când stătea 
așa ghemuită. 

-Ce s-a întâmplat în America? 

Șopti întrebarea, în timp ce degetele îi mângâiau fața, alungând 
tensiunea de pe frunte. Apoi se plimbă pe tâmplele ei, încă umede 
din cauza lacrimilor, făcând cercuri în jurul locului sensibil, frămân- 
tând-o cu mișcări ușoare. 

-Poate am cum să te ajut. 

-De ce m-ai ajuta? întrebă ea, în timp ce stătea cu ochii închiși 
sub mângâierile lui. 

-Tu ai decis că trebuie să fim dușmani, nu eu, îi reaminti el. Chiar 
dacă nu sunt un gentleman, sunt scoțian, şi ne protejăm între noi. 

-Dar eu nu sunt scoțiană. Sunt un nimeni, se lamentă ea. 

- Ba ești, frumușico, asta e în continuare casa ta, chiar dacă 
ai plecat. 

Tânăra tăcu o clipă, în timp ce degetele lui se plimbau și îi masau 
fața, învățându-i trăsăturile. Nodurile din maxilar, pe care încercă să 
le relaxeze. Pielea cu puf de sub bărbie. Conturul pronunţat al buze- 
lor ei pline. Cei douăzeci și patru de pistrui pe care el îi numărase pe 
pomețţii neobișnuit de înalți. 

După o vreme, începu să respire atât de ușor, încât Gavin crezuse 
că o adormise. 

- L-am omorât pe Bennett. 

Recunoașterea ei monotonă opri timpul în loc. Mâna lui Ga- 
vin îngheță, lipită de bărbia ei. Ochii ei rămaseră închiși, genele 
fiind răsfirate pe obraz. Nici unul nu respiră pentru ceea ce păru 
o eternitate. 

Gavin avea o mie de întrebări, și trebui să-și muște buzele ca 
să le țină departe. Odată ce începeau, confesiunile călătoreau în 
propriul ritm. 

-Eram în tren spre Cheyenne, veneam aici. Banda Masters pusese 
ochii pe niște obligaţii guvernamentale și state de plată. Ceva s-a în- 
tâmplat într-un alt vagon. Am auzit că șerifii au fost împușcați. Apoi 
Bennett a intrat în vagonul meu și a omorât un bărbat, după care a 
îndreptat arma către... Şi eu... Eu l-am împușcat. L-am împușcat fix 
între ochi. 

Lacrimi fierbinți începură să curgă din nou, iar Gavin le prinse. 

-Ai făcut bine, fătuco. Poate chiar ai salvat niște vieți. 

-Doar una, spuse ea oftând. 

-Crezi că frații lui sunt pe urmele tale? 

- Da. 

-Care sunt numele lor? 

-Boyd și Bradley. Bradley m-a văzut când l-am împușcat pe Ben- 
nett. Nu am crezut că mă vor găsi aici. Cusnva, și-au dat seama că 
Alison Ross a fost în tren și a intuit unde mergea... unde mergeam. 
Apoi şi-au folosit averea furată ca să îi trimită pe acei bărbați în Er- 
radale. Pentru răzbunare. 

Sughiţă în timp ce suspina. Mâinile și picioarele începură să-i tre- 
mure din nou, în vreme ce încerca să înăbușe sunetele de durere şi 
de teamă din piept. 

Gavin o trase aproape şi fu surprins când ea îl prinse de umeri, 
ca și cum ar fi fost zidul ei în fața unei armate de dureri. 

- Linişteşte-te, frumușico, linișteşte-te, îi spuse el, încercând să o 
consoleze pe un ton glumeţ. Doar nu vrei să cred că până azi 
ai împușcat un singur om, nu? Căci, de fiecare dată când aproape m-ai 
împușcat și pe mine, eram convins că America te-a transformat 
într-un pușcaș însetat după sânge. 

Spre deliciul lui, trucul funcționă. Ea izbucni în râs și îl împinse 
în umeri, în timp ce își trase nasul într-un mod pe care el îl consi- 
deră adorabil. 

-Totul e din cauza ta, îl acuză ea. Dacă nu aș fi fost în trenul acela, 
poate nu s-ar fi întâmplat nimic din toate astea. Aș fi putut merge în 
Oregon, cum plănuiam. M-aș fi măritat când... 

- Măritat? 

Cuvântul îl lovi în piept cu toată puterea loviturii unui cal. 

-Cu cine să te măriți? 

Privirea ei încercă să o evite pe a lui. 

-Nu asta e ideea. 

El îi prinse bărbia cu blândeţe, însă destul de ferm cât să o oblige 
să îl privească. 

-Cu cine? 

-Nu ai auzit de el. 

- Pune-mă la încercare! 

Ea se încruntă, ca şi cum s-ar fi străduit să-și amintească. 

-Cu Grant, un bancher. 

-Trebuie să fiu sincer, fătuco. Mi-e greu să mi te imaginez cu 
un bancher. 

Tunetul se strânse în ochii ei înlăcrimațţi. 

-De ce? E un gentleman. Un bărbat care a reușit prin forţe pro- 
prii și are averea lui. E sincer, bun și virtuos. Exact cum tu nu eşti. Se 
ține de cuvânt şi... 

- A, da? o întrerupse Gavin, care nu mai voia să audă nimic despre 
nemernicul de Grant. Atunci, spune-mi, rogu-te, unde e acest model 
de onoare, să îi pot pupa cizma? 

Gavin observase că tânăra nu menționase și chipeș printre 
virtuți. 

-E în San Francisco. 

-Şi nu-ți scrie? Nu o să vină, având în vedere toate situațiile difi- 
cile prin care ai trecut? 

Ea privi în jos. 

-Circumstanțele nu permit... 

-La naiba cu circumstanțele, strigă Gavin, uimindu-i pe amândoi 
cu ferocitatea vehemenței sale. Dacă te-ar fi iubit, nu te-ar fi lăsat 
să-ți înfrunți singură dușmanii. Ar fi aflat de jaf și i-ar fi vânat pe 
frații Masters. l-ar fi dus până la porțile iadului și i-ar fi înmânat 
chiar el diavolului. Apoi s-ar fi întors după tine. Ar revendica fiecare 
parte din tine cu mâinile și cu gura și nu te-ar mai pierde din ochi. 

Ea îl privi uimită vreme de câteva minute. 

- Tu... asta ai face? 

- Nu, fătuco, aș merge chiar mai departe. Dacă un om s-ar atinge 
cu violență de cea mai dragă ființă pentru mine, i-aș rupe mâinile 
şi picioarele cu mâinile goale și l-aș bate cu ele până ar muri. Încet. 
Și nici n-aş fi învinuit, pentru că asta ar fi meritat. Își strânse 
pumnul. Și, dacă tot suntem la subiectul ăsta, să sperăm că nu o să-l 
întâlnesc vreodată pe acest Grant, pentru că l-aş distruge. l-aș dis- 
truge mai întâi corpul, apoi voința și după aceea l-aș obliga să vadă 
cum te fac a mea, doar ca să-i arăt cum o face un bărbat. 

El o privi în tăcere, ferocitatea topindu-se în neplăcere șocată. De 
unde venise toată acea vehemenţă barbară? Acest clocot de violență 
şi furia din sânge? 

Din locul acela. Căruia îi spunea Mackenzie. Cel pe care îl arun- 
case într-un vid și îl închisese în spatele unor seifuri formate din 
nonșalanță și calcule reci, pictate cu o urmă de șarm. 

Dacă ar fi putut, ar fi tăiat acea bucată din el. 

Nu voia să simtă așa față de ea. 

Nu voia să simtă... 

- Nu cred că i-am fost vreodată dragă, șopti ea, mușcându-și buza 
de jos pentru a opri tremurul bărbiei. 

- Nici eu nu cred. Și tu n-ar trebui să-l iubeşti. 

-Credeam că l-am iubit, dar, după tot ce s-a întâmplat, mi-am dat 
seama că nu era posibil. Altfel, pierderea lui m-ar fi distrus. 

Copleșit de tandrețe, Gavin o privi cu respect pe femeia din patul 
lui. Știa câte ceva despre pierderi. Despre inimi frânte. 

- Sunt din ce în ce mai convins că nu e nimic în lumea asta care să 
te poată distruge, frumușico. 

Dintr-odată, i se arătă o cale. Una mai bună decât toate opțiunile 
de până atunci. Una în care ambele lui dorințe erau cuprinse în 
acelaşi pachet și puse în mâinile lui nerăbdătoare. 

- Eşti sigură că nemernicii ăştia, frații Masters, i-au trimis pe acei 
bărbaţi după tine? continuă el, inima bătându-i cu putere din cauza 
greutăţii a ce urma să propună. 

-Ştiu că ei sunt de vină. Nu avea cine altcineva. 

- Atunci, pot să te ajut, fătuco. Pot să te protejez și, cel mai im- 
portant, pot să ţin Erradale în siguranţă de dușmanii tăi. 

- Cum? şopti ea, apoi mai ferm: De ce? De ce ai face asta? 

- Pentru că, dacă suntem căsătoriţi, atât tu, cât și Erradale veți fi 
ai mei. lar eu lupt până la moarte ca să protejez ce e al meu. 


Capitolul 14 
SES 


-Să mă căsătoresc cu tine? Samantha respira greu, iar inima înce- 
puse să-i bată cu putere. Oare încă visa? Dumnezeule, să fie așa. Ce 
te face să crezi că aș lua în calcul așa ceva? Nu ne suportăm! 

-Aşa e, frumușico, dar, pentru ce am eu în minte, nu e nevoie 
de asta. 

-Fii serios! E posibil să fie cea mai proastă idee pe care a zis-o 
cineva cu voce tare. 

- Fătuco, nu îţi cer să îți placă de mine, ci doar să te căsătorești 
cu mine. 

-E o nenorocită de glumă crudă? icni ea. 

-Vrei să-mi spui că nu există căsătorie de convenienţă de unde 
vii tu? 

- Convenienţă? Presupun că, dacă priveai căsătoria ca pe un inte- 
res, ai fi făcut-o o dată sau de două ori până acum. 

El râse, sunetul bogat provocând explozia obișnuită de fluturi în 
stomacul ei. 

-Ştii ce-mi place la tine, frumuşico? 

-Chiar aş vrea să nu-mi mai spui... 

-Spui exact ce vrei să spui. Nu-ţi pasă de ceea ce cred eu. Eşti o 
femeie sinceră, care nu se teme de propriile abilități. În plus, ești mai 
deşteaptă decât majoritatea, lucru pe care nu l-aș fi ghicit imediat, 
mi-e rușine să recunosc asta. 

Un fior neaşteptat de plăcere la auzul complimentului o lăsă fără 
cuvinte. O femeie sinceră? Dumnezeule, cât de mult se înșela. Se în- 
treba dacă el își dădea seama cât de mult greșise în privința ei... Nu 
era nici sinceră, nici deşteaptă, deşi și-ar fi dorit să fie ambele. În acel 
moment, nici nu era capabilă de prea multe, din moment ce piciorul 
ei era rănit. 

De asemenea, ca să îi anuleze cu totul complimentul, începuse 
să-și dea seama că îi păsa de ce credea el... 

Nu că ar fi recunoscut asta. Cu atât mai puțin în faţa lui. 

-Ca să păstrezi Erradale, trebuie să rămâi pe pământ, fătuco. Și 
mi se pare că întoarcerea ta în America iese din calcul, având în vede- 
re că acolo sunt aceşti fraţi Masters. 

-Se pare că nu sunt în siguranţă nici aici. 

-Ai fi în siguranţă la Inverthorne. Tonul lui de glumă dispăru și 
expresia îi deveni solemnă. Ca soție a mea, ai fi contesă. Pereţii de la 
Inverthorne au rezistat asediilor și bătăliilor. Cu siguranţă, pot ţine 
la distanță niște jefuitori americani de trenuri. 

- Jefuitori de trenuri? 

Poate dezgustul lui sincer pentru acel cuvânt sau pentru absurdi- 
tatea frazei o făcu pe Samantha să râdă, chiar dacă încerca să găseas- 
că motive ca să îl refuze. 

Cel puţin motive pe care să le poată repeta cu voce tare. 

Nu era cu adevărat Alison Ross. Erradale nu era al ei. Nu putea 
trăda dorinţele lui Alison, după ce aceasta îi oferise adăpost. În urmă 
cu puțin peste o lună, era soția lui Bennett Masters. 

Era însărcinată cu copilul unui ucigaș. 

-Nu pot să mă căsătoresc cu un Mackenzie, spuse ea. Am făcut 
un jurământ. 

- Gândește-te la asta, frumușico: dacă te căsătorești cu mine, 
practic nu ai preda Erradale unui Mackenzie, pentru că, tehnic, nu o 
să mai fiu unul pentru mult timp. Sau asta tot trebuie să-ți repet. 

Trebuia să recunoască că ideea nu părea chiar rea. 

- În plus, toată lupta asta pentru sânge e prea shakespeariană 
pentru mine, dacă vrei să știi adevărul. Eu nu sunt un Montague, și 
tu nu ești o Capulet. Nu suntem decât victimele circumstanțelor în 
care ne-am născut. Unirea familiilor noastre ar face mai mult bine 
decât rău. Nu ar rezolva o dată pentru totdeauna problema dintre 
părinții noştri? 

„O să lupt până la moarte ca să apăr ce e al meu.“ 

Propunerea lui răsuna în mintea ei. 

Mâna Samanthei se duse spre abdomenul ei, care era în conti- 
nuare plat și lucrat de ani întregi de muncă. 

Cinci săptămâni, aproape şase, de când se urcase în acel tren. De 
când se culcase ultima oară cu soțul ei. 

Și îi întârziase aproape trei săptămâni. 

Dacă... dacă recunoștea totul? Dacă îi spunea că nu era Alison 
Ross, ci Samantha Masters, şi că, cel mai probabil, purta copilul 
soţului ei decedat? Ah, şi că faptul că își împuşcase soţul între ochi 
era motivul pentru care acel loc era liber în prezent... 

Oare şi atunci ar vrea să o protejeze? 

Cel mai probabil, nu. 

Oare următorii oameni trimiși de Boyd și Bradley ar fi impresionați 
că era posibil să poarte în pântece nepotul sau nepoata familiei 
Masters şi ar cruța-o? 

Nici o şansă. 

-Căsătoriile cu beneficii reciproce au fost puțin mai bune decât 
contractele pentru pământ, spuse contele de Thorne, cu o logică ener- 
vantă pentru cineva care era atât de dezgolit. Gândește-te, fătuco! 
Eu nu o să am liniște până nu obțin ce vreau, așa că poți să cedezi și să 
ne scutești de un efort. Nu văd ce altă opțiune ai avea. Cum casa ţi-a 
fost arsă din temelii, cireada e împrăștiată, proprietatea e plină de 
duşmani şi urmează să te prezinți în fața Băncii Magistraţilor... 

Samantha completă singura spaţiile libere. Banii şi hârtiile ce re- 
vendicau Erradale şi pe care i le trimisese Alison fuseseră transfor- 
mate în cenușă. Avea un picior pe care nu-l putea folosi o lună, cel 
puţin, motiv pentru care se simțea destul de neajutorată. 

În plus, urma să aibă un copil fără tată. 

Dumnezeule, doar nu lua în calcul propunerea lui deloc romanti- 
că, nu? Oare cât îi dăduseră din tinctura cu opiu? 

-O să fiu un soț foarte bun, oarecum fidel, fătuco, jură în timp ce 
îi aruncă cel mai fermecător zâmbet. 

- Oarecum fidel? 

-Aşa cum am stabilit, nu sunt un sfânt, și nici tu nu ești, după 
cum singură ai recunoscut. Nu văd nici un motiv pentru care un ma- 
riaj între noi să fie o sentinţă la închisoare. 

-Vrei să spui că nu te aştepţi la fidelitate? dori ea să clarifice. 

- Presupun că nu, spuse el relaxat, după care se încruntă. Dar poa- 
te ar trebui să nu ne luăm amanți până când rezolvăm cu obligațiile 
familiale. O să avem nevoie de un moștenitor St. James, altfel atât 
Inverthorne, cât și Erradale riscă să ajungă la nepotul meu, Andrew, 

după moartea mea. Cum e fiul lui Liam, Erradale ar ajunge direct în 
mâinile unui moșier Mackenzie, iar acesta nu este scopul nostru. 

„Asta nuartrebui să fie o problemă“, se gândi Samantha, strângân- 
du-și degetele care i se odihneau pe abdomen într-un pumn. 

- Deci, fătuco, ce ai zice să lăsăm neînțelegerile la o parte și să 
rescriem sfârșitul de la Romeo și Julieta? 

-Tu cu siguranță nu ești un Romeo îndrăgostit, care să îmi pro- 
mită luna. 

-Aşa e, iar tu nu ești o Julietă feciorelnică. În plus, mi se pare 
că luna are destule găuri în ea, iar tu ai folosi-o doar pentru tras 
la țintă. 

Zâmbetul pe care i-l adresă cerea un răspuns imediat de la ea. 

-Pur şi simplu, nu mă pot imagina contesă, râse ea. 

-Nici eu, frumușico, și asta o să fie probabil parte din distracție. 

Când ochii îi străluceau în acel fel, și buzele i se curbau, făcând 
să apară gropița, Samanthei i se păru foarte tânăr și devastator 
de chipeș. | 

-Cum ar fi putut să gândească? Nu era drept. 

-Ce trebuie să facă o contesă? se întrebă ea cu voce tare. 

-Ce vrea, atât timp cât crește următoarea generaţie de nobili, îi 
răspunse el cu o nonșalanţă, care o făcu să se încrunte. 

-Nu e posibil. O soție nu îi aparține soțului ei? Nu trebuie să-l 
asculte? De unde ar avea bani să facă ce vrea dacă tot ce are se duce la 
el? Nu cred că Anglia și America sunt prea diferite din punctul acesta 
de vedere. 

-Ei bine, nu sunt, recunoscu el. Dar, în căsătoriile dintre nobili, 
practica este ca femeile să aibă o alocaţie, de obicei dintr-o zestre. 

-Dar eu nu am zestre. 

- Nu, dar eu nu sunt vreun cerșetor, și am de gând să îmi măresc 
averea cu ajutorul pământului Erradale, iar asta e cam același lucru, 
nu crezi? Frumușico, dacă te căsătorești cu mine, o să ai propria 
rentă. În plus, după ce îmi oferi un moştenitor, obiceiul e să ţi se 
acorde o sumă generoasă, cu care poți face ce vrei. Să călătorești prin 
lume, să mergi la cumpărături, să îți închiriezi propria casă dacă nu 
îți place la Inverthorne. Dintr-odată, expresia lui deveni serioasă. O 
să ai libertate, fătuco, odată ce te achiți de datorie. Și o viață în care 
o să fii protejată, odată ce s-au spus jurămintele. 

Samantha respira ca și cum ar fi alergat și își închise ochii, nedo- 
rind ca înfățișarea lui ireală să îi influențeze decizia. Se uitase atât 

de mult la el cu ochii mari și neîncrezători, că detaliile feţei lui o ur- 
mată în întunericul din spatele pleoapelor. 

Chiar lua în calcul acea opțiune? Nu era o nebunie? 

Nu numai că o lua în calcul, dar un singur lucru o împiedica 
să accepte. 

Alison. Adevărata Alison Ross. Aceasta spusese în scrisoare că 
Samantha putea să stea cât voia la Erradale. Că nu avea de gând 
să se întoarcă. Chiar se oferise să îi vândă terenul Samanthei, după 
ce vitele începeau să aducă destul profit. 

„Nu mai vreau să văd Erradale niciodată. Fă ce vrei cu el.“ Acestea 
fuseseră cuvintele ei. 

„Atât timp cât nu ajunge în mâinile unui Mackenzie.“ 

Mai multe scenarii dansau în spatele cuvintelor care îi treceau 
prin minte, la fel de clar ca și cum Alison i le-ar fi șoptit în ureche. 
Dacă Samantha ar fi avut banii pe care i-i dăduse Alison, s-ar fi gân- 
dit să fugă. Lumea era mare, și trebuia să existe un loc în care Boyd și 
Bradley nu puteau să ajungă la ea, nu? 

Sau, pentru că era o femeie din America prea înaltă și prea slabă, 
ar fi ieșit în evidență ca o buruiană pe un câmp cu flori oriunde ar fi 
încercat să se ascundă? 

Nu mai conta acum. Banii nu mai erau. 

Nu mai rămăsese decât cu un nume fals, un picior rănit și un copil 
de care să aibă grijă și pe care să îl protejeze. 

Și o alegere. 

O alegere înfricoșătoare care s-ar fi putut termina cu un adevă- 
rat dezastru. 

Dacă se căsătorea cu Gavin, şi Alison se răzgândea și se întorcea? 
Dacă Boyd și Bradley aflau că încă trăia și veneau chiar ei după ea? 
Trucul ei ar fi fost descoperit... 

Oare Gavin i-ar fi dus chiar el la diavol și în acea situație, așa cum 
ameninţase că avea să facă? 

Ambele scenarii erau improbabile, dar nu imposibile. Știa câți 
bani aveau la dispoziție Boyd și Bradley şi, deși erau destui, nu erau 
de-ajuns cât să le finanţeze răzbunarea mult timp. Mai ales dacă 
trebuiau să-i folosească pentru a scăpa de lege. Frații Masters erau 
criminali căutaţi de autorități, numele lor și desene cu chipurile lor 
fiind postate în porturi și stații de tren în toată țara. 

Iar Alison era probabil căsătorită și fericită. 

Ce ar spune tânăra și minunata Alison Ross dacă ar ști de situația 
în care se afla Samantha? Ce i-ar spune dacă ar şti că era însărcinată 

și în pericol de moarte? Dacă ar ști că Gavin nu mai voia să fie un 
Mackenzie? Că își ura tatăl pentru ce făcuse? 

Samantha spusese multe minciuni în viaţa ei şi făcuse o mulțime 
de lucruri neonorabile. 

Dar chiar putea convinge un bărbat că era însărcinată cu un copil 
care nu era al lui, doar pentru o rentă? Pentru siguranță? 

La un moment dat, ar fi spus că nu. „Niciodată.“ 

Însă acum, acea decizie nu era numai despre siguranță, ci și des- 
pre supravieţuire. Dacă s-ar fi întâmplat ce era mai rău, și Gavin afla 
de minciuna ei, putea lua banii obținuți din căsătorie şi putea fugi. 

Inima lui nu ar fi fost frântă dacă l-ar fi părăsit, și Gavin tot ar fi 
obţinut ce îşi dorea. 

Erradale. 

Respirația lui fierbinte i se simțea pe tâmplă când se aplecă să 
îi spună la ureche: 

- Să nu-mi spui că nu ești tentată de oferta mea. Că nu ești tenta- 
tă de mine. Îi opri cuvintele punând un deget lung și agil pe buzele ei. 
Sărutul pe care l-am împărtășit ne-a demonstrat compatibilitatea. 
Cel puțin aici, în pat. O să mă concentrez la datoriile mele de soţ. 
Nu o să te las să dormi până când nu implori și nu ești moleșită de 
plăcere. O să te umplu atât de des, că o să rămâi însărcinată într-o 
săptămână. O să... 

- Bine, spuse ea, doar ca să oprească torentul de cuvinte care pro- 
vocau haos în ea şi îi făceau coapsele să se încordeze, lucru care îi 
făcea piciorul rănit să pulseze. O să mă căsătoresc cu tine, dar vreau 
banii în avans. 

-S-a rezolvat, spuse el fără urmă de ezitare, ochii lui strălucind 
de un triumf aproape răuvoitor. 

- De asemenea, continuă ea, vreau să facem nunta cât mai repede 
posibil, dacă ţi-e indiferent. Și mâine, dacă se poate. 

Un zâmbet diavolesc se întinse pe buzele făcute pentru păcat. 

-Dacă știam că joaca în pat o să te convingă, aș fi început nego- 
cierile cu asta. 

-Nu asta a... Eu nu.... Nu! Am vrut doar să nu mai vorbești. 

Situaţia ei delicată - nu dorinţa - o făcuse să grăbească totul. 
Nu-i așa? 

-Cum spui tu, frumușico! O să fac ce pot pentru a-ţi îndeplini 
cerinţele când vine vorba și despre numele meu, și despre corp, spu- 
se el pe un ton ce lua în râs protestele ei. 

-Nu te flata, insistă ea. Graba mea n-are nimic de-a face cu insi- 
nuările tale murdare, ci cu faptul că, dacă aș locui la Inverthorne fără 
să ne căsătorim, mi-aș strica reputaţia. 

El o privi sceptic. 

- Nu pari genul căreia să îi pese prea mult de reputaţie, fătuco. 

Avea dreptate. 

-Ei bine, nu, dar ce părere ar avea mama ta. 

El se încruntă. 

-Ai dreptate. 

-Ca să nu mai vorbesc despre Callum, Locryn și... Calybrid. 

Amintirea prietenului ei rănit o făcu să se ridice în coate, după 
care se simţi vinovată că nu se gândise până atunci la el. Un alt de- 
fect pe care îl putea pune la picioarele bărbatului gol care încerca să 
o convingă să se întindă. 

- Calybrid se odihnește acum, fătuco. Nu-ţi face griji. Eammon 
este medicul animalelor, dar, în părţile astea, deseori are grijă și 
de noi. 

Tânăra se întinse la loc în pat, luptându-se cu pleoapele de- 
venite greoaie de la ușurare, epuizare și trepidaţii. Mintea parcă 
voia să îi alerge, însă nu putea decât să înoate prin gândurile ei 
întortocheate. 

- Culcă-te, frumușico. Gura lui caldă o acoperi pe a ei într-un så- 
rut remarcabil de cast, deși îl percepuse altfel. O să mă ocup eu de 
aranjamente. Cred că actele pot fi semnate în câteva zile. 

Somnul părea să fie un rai. Piciorul începea să o doară și, uitarea 
o ademenea către o scăpare ușoară de la gravitatea situației. De la ce 
acceptase să facă. 

O greutate mare se mișcă lângă ea, și Samantha deschise ochii 
ca să îl vadă cum se îndepărtă de ea și se așeză în partea cealaltă 
a patului. 

Priveliștea neașteptată o făcu să mărească ochii. 

Gavin St. James, care era mereu cu zâmbetul pe buze, un crai no- 
toriu şi un cuceritor lipsit de scrupule, purta pe umeri și pe spate 
greutatea unor cicatrice incredibil de profunde. Arătau ca niște urme 
de lovituri de bici, întinse ca niște dâre pe mușchii spatelui. Însă nu 
păreau să fi fost făcute de un bici. Cel puţin, nu toate. Dungile răni- 
lor de demult erau lungi, dar atenuate la capete. Sau cumva pieziș. 
Aveau formă de cataramă și de curea. 

Scăpă un oftat când le văzu. Își imagină rănile proaspete şi 
deschise, pielea fiind despicată de o violență repetată. Sufocată 

de o compasiune atât de adâncă încât ameninţa să o înece, mâna Sa- 
manthei se întinse ca prin vis către el. Simţi nevoia să le simtă protu- 
beranţele stranii și exacte și să îndepărteze cicatricele ofensatoare. 

Cum se alesese cu ele? De la tatăl lui? Ele erau motivul pentru... 

În momentul în care degetele găsiră marginea unei cicatrice 
aproape de coloană, încheietura îi fu prinsă într-o strânsoare dure- 
roasă, vraja compasiunii fiind ruptă. 

Uimită, se uită la Lord Thorne... 

Și găsi pe altcineva. 

Cineva fioros, sălbatic şi violent. Ochii lui verzi o ardeau, și ume- 
rii, umerii laţi și mutilaţi, se mișcau în ritmul respirației furioase. 

Voia să-i spună să îi dea drumul, aproape la fel de mult pe cât 
își dorea să-și ceară scuze. Nu se gândise când întinsese mâna. 
Doar simţise. 

Ce citi în spatele infernului verde din ochii lui o lăsă fără cuvinte. 
Durerea era la fel de goală ca el. Acolo sălășluia și precauția. Împreu- 
nă cu o vulnerabilitate stranie, ascunsă în spatele ostilității ușor de 
ratat dacă nu te uitai atent. 

-Nu. 

Cuvântul fu spus cu o fermitate joasă, pe care o resimți în întrea- 
ga ei ființă. Nu zise altceva. Nu avea nevoie să facă asta. Samantha 
ştia exact ce dorise să spună. 

Nu atinge. Nu întreba. Nu pomeni. 

Era o rană pe care nu o împărtășea, o experienţă despre care nu 
discuta. Și ea avea câteva de genul acesta. 

- Nu o s-o fac, spuse calmă, căci învățase în urmă cu mult timp 
că cel mai bun mod de a evita un subiect era să vorbeşti despre alt- 
ceva. Este vreo biserică în apropiere? Nu am fost la una de când am 
venit aici. 

-E o capelă la Ravencroft. 

Expresia lui căpătă ceva demonic, însă el îi dădu drumul. 

-Tatăl meu l-a izgonit pe preot înainte să mă nasc, dar nu avem 
nevoie decât de un judecător de pace ca să ne oficiem uniunea. 

-Dar tu ești... 

-Aşa e, deşi Liam va trebui să țină ceremonia, pentru că nu o pot 
ţine eu pentru mine. 

Un întuneric ce nu avea nimic sfânt îi răci căldura din ochi. 

- Eşti sigur că e înțelept? O să fie de acord? 

- Trebuie. 

Ridică din umeri, însă ea se strădui să nu-l privească. 

-E responsabilitatea lui ca moșier și ca magistrat. Nu poate 
să refuze. 

- Dar... voi nu vă înțelegeți, așa e? Până la urmă, te-ai îndepărtat 
de el. 

- Da, nu ne înţelegem, dar asta nu o să-l împiedice pe Liam să 
facă ce trebuie făcut. Atâta lucru pot să spun despre fratele meu. 
Făcu o pauză și o privi cu atenție. Ce părere ai despre asta, fătuco? Ai 
fost la Ravencroft. Ce ai învățat despre clanul Mackenzie? 

Ea nu ştiu ce o împinse să fie sinceră. Provocarea pe care o citea în 
maxilarul lui încleștat sau anxietatea ascunsă în spatele anticipării 
întunecate din ochii lui. 

-Am auzit că ai avut o aventură cu soția lui defunctă, Colleen. 
Observă că Gavin tresări când auzi numele. E adevărat? 

- Da. 

-Asta s-a întâmplat pentru că ai iubit-o? Sau pentru că îl urai pe 
el? Întrebarea îi scăpă înainte să o poată opri. 

Cât de nult își dorise să poată face asta când întunericul din tră- 
săturile lui devenise absolut. 

- Dacă o să ne căsătorim, trebuie să accepţi că sunt trei lucruri 
despre care nu o să discut niciodată cu tine. Cicatricele mele, tatăl 
meu și Colleen Mackenzie. Ai înțeles? 

- Da. 

Şi ea avea propriile secrete teribile. Îl putea lăsa să le aibă pe ale 
lui, împăcată cu gândul că sufletele lor erau pătate de păcate. 

Poate că pentru nici unul din ei nu mai putea exista iertare. 

Poate se meritau unul pe altul. 


Capitolul 15 
voi Că 


Gavin nu rămăsese să o țină în brațe tocmai pentru că își dorea 
prea mult să facă asta. 

Şi pentru că fătuca văzuse prea multe. 

Îl uimi, în timp ce îmblânzea corpul tremurând al lui Alison, cât 
de vulnerabil era un om când dormea. 

Cât de straniu că invitase atâtea femei în patul lui sau li se alătu- 
rase într-al lor. Asta poate pentru că nu considera că femeile repre- 
zentau o amenințare. 

Sau cel puțin nu reprezentaseră, până de curând. 

După ce se îmbrăcă în grabă, Gavin se îndreptă către grajduri, 
aşteptând cu nerăbdare o altă plimbare în care să alunge ce îi ardea 
şi-i sfârâia în sânge. 

Nu fu surprins când îl găsi pe Callum acolo, îngrijindu-și calul lo- 
ial, pe Rowan, care o dusese pe Alison cât de departe putuse aceasta 
să meargă și nu o părăsise după ce tânăra căzuse. 

- Animalul tău poate să mănânce ce vrea, orz, grâu, ovăz, spuse 
Gavin în timp ce Callum își privea calul. Merită tot ce e mai bun. 

-Îți sunt recunoscător, spuse Mac Tíre, fără să se oprească din a 
țesăla blana lucioasă. O să mergi să investighezi ce s-a întâmplat la 
Erradale? Într-acolo te îndrepți așa devreme? 

-O să merg la Erradale imediat după ce trec pe la Ravencroft, 
spuse Gavin. Eammon s-a culcat? 

- Da, bătrânul a băut un pic după ce l-a cusut cum a putut pe 
Calybrid și sforăie în scaun. Ce cauţi la Ravencroft cu o oră înain- 
tea răsăritului? 

-I-am spus lui Alison că o să fie bine Calybrid... 

Gavin lăsă tăcerea să pună întrebarea. 

-Da, o să trăiască, atât timp cât cusăturile rezistă și nu se 
infectează. 

- Bine. 

Callum își mângâie calul și ieși din grajd, curățând praful și pătul 
de pe mănușile sale fără degete. 

-L-am liniștit pe Demetrius, dar pot să-ţi pregătesc oricare alt cal 
ca să mergi la Ravencroft. 

- Pot să o fac eu. 

Gavin întoarse spatele privirii pătrunzătoare a prietenului său ca 
să ia şaua și căpăstrul și să se pusă pe treabă alături de prietenul 
său în timp ce striații de gri începeau să se strecoare prin ușile des- 
chise ale grajdului. 

În vreme ce punea șaua pe un cal, Gavin își aminti ceva ce uitase 
de mult. 

- Callum, nu o știai bine pe Alison Ross când era mică? 

Atitudinea impasibilă a prietenului său se schimbă pentru o clipă, 
prea rapid ca să poată citi ce emoție se afla în spatele ei. 

- Da, o ştiam. 

Mac Tíre era mai tăcut de obicei sau i se părea? 

-Te tot plângeai că te enerva în mod constant. De fapt, veniseși 
la Ravencroft ca să scapi de ea, nu? 

- Da. 

-E aşa cum ţi-o amintești? 

Dacă Gavin ar fi fost atent la prietenul lui, în loc să se concentreze 
la șa, ar fi observat că lui Callum îi luă mai mult decât era cazul ca să 
răspundă. 

- Femeia pe care o știi nu e în nici un fel ca Alison Ross care a 
părăsit Erradale în urmă cu mulţi ani. Viaţa are felul ei de a ne trans- 
forma în străini, până și faţă de noi înșine. 

- Da, așa e. 

Gavin întrerupse momentul lung și inexplicabil de sumbru suin- 
du-se în şa. 

-Am găsit o modalitate de a obține Erradale. 

-Şi cum o s-o convingi pe Sam să nu te îinpuște înainte? 

-E simplu. Gavin își arătă dinţii în ce se voia a fi un zâmbet, dar 
părea prea sălbatic. Am convins-o să se căsătorească cu mine. 

Cu un ghiont rapid, se îndepărtă în frigul dimineții, lăsându-și 
prietenul în urmă cu gura căscată de uimire. Pământul scârțâia sub 
copitele calului, drumul de iarnă fiind sărutat de o gheață delicată. 
Avea să strălucească la răsăritul soarelui, transformând Wester Ross 
într-un loc de basm. 

Doar că el nu era Făt-Frumos. Nu era Romeo. 

Iar Alison Ross cu siguranță nu era o domniţă la ananghie. 

Trecutul îl urmări până la Ravencroft. De câte ori făcuse acel 
druin în toiul nopţii? De câte ori fusese chemat la ușa secretă a aripii 
de nord și se străduise să nu răspundă chemării? 

De tot atâtea ori cedase. 

În fața acelei uși, găsiseră cadavrul lui Colleen, după ce se arunca- 
se de pe metereze în loc să fugă cu el. 

Se pândi la drumul apăsător pe care îl făcuse spre Ravencroft în 
urmă cu un deceniu, când aflase vestea. Se gândi la toate dățile când 
făcuse acel drun. 

De data asta însă, alte tragedii îl afectau. 

Toate aveau legătură cu locul de pe spatele lui, în care încă simțea 
atingerea lui Alison Ross. 

Nu fusese prima care îi văzuse cicatricele. Gavin nu s-ar fi putut 
culca cu atâtea femei fără să își expună trupul. Uneori, dacă nu voia 
să vorbească despre asta, lăsa lumina stinsă, își ținea cămașa pe el 
sau o lega la ochi pe partenera de pat. Alteori însă, inventa o poveste 
nebunească, una care suna credibil. 

Piraţii îi prinseseră pe el și pe Callum în Borneo. Fusese închis 
în străinătate, în timpul călătoriilor din tinereţe. Sau, preferata lui, 
mersese în pelerinaj la o mănăstire și încercase să găsească un leac 
pentru nevoia lui de sex prin autoflagelare. 

Orice, dar nu adevărul. 

Ah, cum își desfăceau picioarele, în timp ce degetele li se plimbau 
peste urmele de bici, exact înainte ca unghiile să intre în ele. 

Așa că de ce atingerea ei curioasă îi provocase o reacție așa 
violentă? 

Poate pentru că uitase de acele urme pentru o clipă. Nu avusese 
control asupra poveștii și constatase că, dacă îi cerea unei femei să 
își împartă viaţa cu el, toate poveştile create de-a lungul timpului nu 
aveau să funcţioneze prea mult. 

Mai contase şi ce simţise în spatele atingerii ei, ce văzuse în ochii 
ce îl priveau cu uimire, nu cu frică. 

Ea voia să îi fie milă de el. 

Avea nevoie de un motiv ca să îl considere mai bun decât era 
de fapt. O scuză pentru felul său îngrozitor de a fi. 

Ei bine, nu avea nimic de genul ăsta. Cicatricele îi erau făcute de 
același om care îl împușcase și îl omorâse pe tatăl ei, şi, dacă voia să 
se căsătorească și să se culce cu ea, era un subiect de care trebuia 
să se țină departe. 

Pentru totdeauna. 


Samantha făcuse câteva lucruri periculoase în viaţă, însă acesta 
era cu adevărat groaznic. Un singur pas greşit putea duce la un dez- 
astru absolut și umilitor. 

În ce naiba se băgase? 

Se apropie de fereastra contelui de Thorne, șchiopătând și ţopăind 
cu oala de noapte. Cearșafurile erau înfăşurate în jurul ei, și era di- 
ficil să nu se împiedice de ele şi să nu împrăștie pe jos conținutul 
oalei. Dacă își lăsa greutatea pe picior, începea să transpire de durere. 
Lacrimi îi înțepau ochii, însă strânse din dinţi și continuă, deoarece 
alternativa era de neimaginat. 

Gândul că Lord Thorne, logodnicul ei, ar fi putut s-o prindă nu 
numai că o umilea, ci o şi speria. 

Dacă acesta ar fi fost scârbit de ea? Sau, și mai rău, dacă ar fi ghicit 
starea ei? 

Dumnezeule, reușise să facă câteva farse la viaţa ei, dar asta le 
întrecea pe toate. 

Se sprijini de perete și se rugă ca nimeni să nu fie sub fereastră. 
Îşi folosi coatele pentru echilibru și verifică dacă erau posibile vic- 
time dedesubt. 

Ce găsi era paradisul. 

Dacă nu ar fi știut adevărul, ar fi crezut că Inverthorne era un 
castel în nori. Într-adevăr, împletituri dense de ceață argintie și 
albă pluteau deasupra pădurii, în nord, şi deasupra mlaștinilor, în 
sud, şi ea putea vedea totul de la fereastră. Cerul pal și strălucitor 
întâlnea nuanța de albastru-închis a oceanului la orizont, spre vest, 
unde auzise că erau Hebridele. Insulele verzi și sălbatice erau vizibile 
de la Ravencroft, însă nu și de pe țărmurile Gairloch și de pe pămân- 
turile Inverthorne. 

larna imprimase aerului un iz de gheaţă și ienupăr. Esenţa ce 
aducea cu camforul se amesteca acum cu frigul umed, făcând-o să-i 
treacă greața. Închise ochii și trase prima gură de aer pe care simțea 
că o ia în ani întregi. 

Locul ăsta. Castelul acesta minunat din nori. Turnurile sale din 
piatră cenușie vegheaseră asupra ceții munţilor mai mult decât exis- 
tase țara în care se născuse ea. Supraviețuise furtunilor venite din- 
spre mare, invaziilor și asediilor brutale. 

Asta trebuia să conteze, nu-i așa? Poate își putea găsi un sanctuar 
acolo. Cum îi spusese Alison? 

„Comraich.“ 

Ce cuvânt minunat! 

Se întrebă dacă i s-ar putea potrivi și unei persoane ca ea. Nu lui 
Alison Ross, moștenitoarea scoțiană orfană, ci Samanthei Masters, 
o orfană. 

Ba nu, mai rău de atât. O hoață. O mincinoasă. 

O criminală. 

În timp ce privea ceața, fără a clipi, Samantha își dori să fie altci- 
neva. Nu altundeva, ca să trăiască altă viață. Ci aici. Acum. În acea 
cameră care aparținea celui care era probabil cel mai arogant și mai 
frumos bărbat creat vreodată de pământ și ceață şi întărit de foc. 

Dar nu ca Samantha Masters. Ci ca o persoană elegantă, grațioasă, 
o lady seducătoare și cu o mulțime de... Ce cuvânt folosise Mena 
Mackenzie? Realizări. Dacă ar fi cineva care l-ar putea convinge 
pe Gavin St. James să fie mai mult decât oarecum fidel? 

Scoase un sunet de autodispreț și se uită la oală, pregătindu-se să 
o golească și fiind dintr-odată profund conștientă de bătăturile de pe 
palmele ei strânse pe mânerul de porțelan. 

Dumnezeule, când devenise atât de sentimentală și de nai- 
vă? Căsătoria cu Lord Thorne era o soluție pe termen lung foarte 
neașteptată. Trebuia să fie un punct final, o încercare disperată de 
supravieţuire. Nu ştia aproape nimic despre el, decât că era un ne- 
mernic fără scrupule, un crai, un rival neobosit și un bărbat care își 
ţinea cuvântul. 

Nu-și putea explica totuși cum de știa asta. Pur și simplu, știa. 
Simţea asta într-un loc neafectat de dorință sau de neîncredere. Acel 
loc ce recunoștea veridicitatea jurământului lui de a o proteja odată 
ce ajungea să-i aparțină. 

Blesterna încet de fiecare dată când era obligată să accepte că avea 
nevoie de protecţie în acel moment. Că acel copil al ei avea nevoie de 
asta. De el. Dar numai pentru moment. Până când se vindeca. Până 
când năștea. Până când primea prima și poate și a doua rentă. 

Până când Gavin se plictisea de ea, lucru care cu siguranță avea 
să se întâmple. 

Avea să își analizeze opțiunile. 

Balamalele vechi ale ușii camerei protestară în răcoarea dimineții 
târzii. Cuprinsă de panică, Samantha aruncă oala cu totul pe fereas- 
tră, însă, în același timp, cearșaful i se desfăcu din jurul corpului. 

- La naiba! Fir-ar! 

Privi oripilată cum oala dispăru în ceață, după care se întoarse ca 
să îl vadă pe Gavin și să găsească un motiv bun pentru care se dăduse 
jos din pat şi se sprijinise pe piciorul bolnav, în timp ce își rearanja, 
cu disperare, cearșaful. 

Mai întâi, trebuia să-și dea seama cât văzuse el din... 

Silueta care stătea în ușă o lăsă fără cuvinte. O femeie. O femeie 
mică, delicată și frumoasă, cu păr bogat de culoarea nisipului aflat 
la câţiva kilometri spre est de locul în care crescuse. Locul în care 
deșertul Nevada se întâlnea cu frânturi de țărm. 

Amestecul de auriu-închis și șuvițe albe era aranjat perfect. Fe- 
meia stătu nemișcată și dreaptă ca o păpușă de porțelan și îi lăsă 
Samanthei impresia unei persoane fragile. Pielea nu îi fusese atinsă 
de soare și, când intrase în cameră, picioarele ei nu păruseră să atin- 
gă pământul. 

-E totul în regulă, domnişoară Ross? 

Accentul ei era o variantă mai delicată a celui pe care îl aveau 
bărbaţii scoțieni cu care Samantha era obișnuită, însă era presărat 
cu o emoţionantă grijă feminină. 

Nu. Nu se putea gândi nici măcar la un singur lucru în toată 
situaţia asta care să se apropie măcar de ideea de bine. 

Dar era vie. Supravieţuise. Era un punct bun de pornire. 

-Sunt bine, mulțumesc, minţi Samantha cu precauție. 

-Asta mă surprinde. Nu mă pot gândi la nici o altă femeie care să 
fi făcut aproape singură față atacului unor răufăcători, să fi fost îm- 
pușcată și după aceea să fi fost cerută în căsătorie și care să fie bine. 

Nasul delicat al doamnei se mișcă un pic, iar aceasta se întoarse 
cu faţa spre fereastră. 

-Eşti bolnavă, domnişoară Ross? 

Două lucruri deveniră clare pentru Samantha în momentul în 
care femeia elegantă se întoarse către geam, dezvăluind ochii incre- 
dibili ce aveau culoarea frunzelor pătate de stejar. În primul rând, 
femeia era oarbă. 

În al doilea rând, era mama lui Gavin St. James. 

Nu semănau unul cu celălalt. Gavin era sculptat din oţel şi păcat, 
iar această femeie era creată din şoapte diafane. Însă acei ochi. Acei 
ochi incredibil de verzi. Nu puteau fi confundați. 

- Nu... eu... 

Samantha se întoarse. Se apucă de margine și își încleştă dinții 
când simţi durerea provocată de mișcare. Când putu respira din nou, 
închise ferestrele cu mâna pe care nu o folosea ca să-și țină cearșa- 
ful în jurul corpului. Se gândi să tragă și obloanele. Imediat însă, se 
simți ridicol, deoarece lumina nu conta, nu pentru vizitatoarea ei. 

Din fericire, nici nuditatea ei nu conta. 

-A fost curent, spuse ea, blestemând încordarea evidentă care-i 
învăluise cuvintele. 

Faţa vizitatoarei rămase impasibilă în timp ce făcu alți trei pași şi 
ajunse lângă un scaun, unul dintr-un aranjament cu gust făcut lângă 
semineu și care ar fi putut găzdui o mică familie. 

- Nu-ţi face griji, draga mea. Mereu e curent în vest. De asta toate 
acareturile sunt pe cealaltă parte a Inverthorne, ca să fie protejate 
de structură și de zidurile înalte. Pe partea asta a turnului, nu sunt 
decât mlaștini şi pajiști până la plajă. Însă asta face priveliștea mai 
frumoasă, nu crezi? 

- Sigur. 

Samantha avea impresia că doamna bătea câmpii, însă nu putea 
înţelege de ce o femeie așa elegantă ar fi putut fi agitată. Respiră 
ușurată, încrezătoare că oala putea rămâne ascunsă în mlaștini. Își 
începu călătoria dureroasă către pat. 

- Îl căutați pe Lord Thorne? întrebă ea printre dinții încleștați de 
durere. Nu ştiu unde s-a dus. 

Dumnezeule, era ridicolă. Prinsă pe jumătate goală în camera lo- 
godnicului ei de mama dulce și oarbă a acestuia, în timp ce încerca să 
scape de dovada celei mai groaznice înșelăciuni. 

Doamne, dacă femeia credea că erau îndrăgostiți? 

-Nu am venit să-l văd pe fiul meu. Am venit să o cunosc pe feme- 
ia pe care urmează să devină soția lui. 

Doamna zâmbi spre locul în care Samantha fusese în urmă cu 
trei pași. 

- Dumnezeule! Bineînţeles. Probabil v-a zis înainte să plece. Sunt 
Alison Ross, însă prietenii îmi spun Sam. 

Simțţi că ar trebui să facă ceva. O plecăciune, poate? 

Nu, nu în fața unei femei oarbe. Dumnezeule! Ce era în neregulă 
cu ea? Probabil ar trebui să se ducă să dea mâna cu ea sau poate să o 
sărute, însă traversarea camerei ar fi echivalat cu traversarea Atlan- 
ticului. Piciorul urma să îi cedeze în orice clipă. Nu trebuia decât să 
ajungă în pat. Dintr-odată, își schimbă părerea despre laudanum. 
Şi-ar fi dat brațul drept pentru o doză. 

-Iar eu sunt Lady Eleanor Megan Mackenzie. 

Lady Eleanor își plimbă mâna peste scaun, înaintă, apoi găsi ur- 
mătorul scaun și se ghidă către pat. 

- Dar, dacă vrei, poți să-mi spui „mama“. Asta dacă mama ta nu 
ar avea obiecţii. 

Samantha își dori să o poată ajuta pe săraca femeie, însă cum 
mai avea puţin și cădea din picioare, prefera să ajungă în siguranță 
în pat. 

„Mamă.“ Nu mai spusese nimănui așa. 

- Mama mea a murit, zise Samantha simplu, știind că era adevă- 
rul și în cazul lui Alison. 

-O știam, a spus Lady Eleanor. Mi-a părut așa rău... Gavin nu 
mi-a spus că se gândea la o căsătorie între voi, dar sunt puţine lu- 
cruri în castelul acesta pe care nu le poate auzi o femeie oarbă. 

Samantha ajunse la pat și se prăbuși pe el cu un oftat care deveni 
repede un geamăt, în timp ce se grăbea către grindă numai cu pute- 
rea braţelor. Cearșafurile erau în dezordine, dar măcar era acoperită 
şi îi era destul de cald, așa că nu îi mai păsa în timp ce respira greu și 
avea dureri. Îşi dorea ca femeia cea blândă să plece, însă, în același 
timp, nu voia să fie singură. 

- Sunteţi o Mackenzie, nu St. James? întrebă ea, alegând prima 
întrebare din mai multe care se aflau dincolo de durere și de groază. 

Samantha avu impresia că Lady Eleanor număra în vreme ce se 
îndrepta către pat, rochia ei argintie şi diafană insinuând că era un 
fel de înger plutitor. 

Odată ce ajunse la pat, se așeză pe margine și răspunse: 

- St. James este numele meu de domnişoară. Nu am putut nega 
numele Mackenzie, așa cum a făcut Gavin. Până la urmă, sunt mar- 
chiza de Ravencroft. O distincţie de care mă tem că nu pot scăpa. 

-Îmi pare rău. 

Era tot ce putea spune Samantha. 

-Mă simt de parcă am câștigat acest titlu. 

Lady Eleanor înlocui o expresie mohorâtă cu unul dintre zâmbe- 
tele ei politicoase. 

- Ah! 

Amândouă tăcură preț de o clipă deloc confortabilă. 

-Nu e nici un secret de ce Gavin și-ar dori, deodată, să se căsă- 
torească cu tine, domnişoară Ross. Provii dintr-o familie veche și 
respectată, și amândouă știm cu câtă disperare își dorește Erradale. 

Bun, deci ştia că era un mariaj din interes. Asta simplifica 
lucrurile. 

-Întrebarea e de ce ai fi tu de acord să te căsătorești cu fiul meu. 
Ţi-a provocat... probleme? întrebă ea cu subînțeles. Are de-a face cu 
ce ai aruncat pe fereastră? 

-Ei bine.... 

La naiba! Ce era ăsta, un soi de coșmar? 

- Eşti îndrăgostită de el? 

Văduva continuă, salvând-o de întrebarea anterioară. Samantha 
nu știa ce să-i spună. Într-un final, alese adevărul, deoarece nu putea 
suporta atâtea minciuni deodată. 

- Nu, nu îl iubesc. De fapt, abia îl plăcea. Dar avem nevoie unul 
de altul. 

-Cred că așa e cel mai bine. 

Samantha o privi şocată pe femeie, crezând că nu ar fi putut fi 
mai şocată nici dacă Dumnezeu ar fi coborât şi i-ar fi redat în mod 
miraculos vederea. 

-Nu mă înțelege greșit, Sam... Sper că pot să îți spun Sam, deoa- 
rece nădăjduiesc că o să fim prietene, însă fiul meu, deşi este un om 
foarte bun, o să fie un soț groaznic dacă te aștepți la iubire, devota- 
ment şi, iartă-mă, fidelitate. 

-Nu mă aştept la asta, șopti Sam. 

Lady Eleanor încuviință. 

-Nu e vina lui, să ştii. Apoi adăugă ce ar putea spune mama unui 
destrăbălat: Nu e vorba că îl are pe tatăl lui în el. Nu cred c-o să-ți 
facă vreodată rău fizic. Dar a fost... este... un băiat atât de dulce! Iar 
inima lui a fost frântă de prea multe ori, și acum sunt prea multe 
bucăţi din ea de oferit. 

Expresia lui Lady Eleanor era atât de dureros de sinceră, că Sa- 
mantha o prinse de mână. 

- Înţeleg, Lady Eleanor. Mamă... Eu și Gavin avem un aranjament, 
nimic mai mult. Adevărul este că, dacă mi-ar oferi inima lui, nu știu 
dacă aș avea ce să-i dau înapoi. 

-Pentru asta îmi pare și rău, dar sunt și recunoscătoare. 

Samantha nu-și amintea să fi avut vreodată o discuţie atât de sin- 
ceră cu un prieten, d-apoi cu un străin. Interacțiunea era în același 
timp tulburătoare, minunată și neaşteptat de tristă. 

-Trebuie să recunosc că am fost încântată când Alice mi-a zis că 
avem un trăgător în familie. Prin ce tragedie ai trecut! Aș fi în stare 
de șoc în locul tău. 

-Am avut noroc că fiul dumitale m-a găsit când a făcut-o. Saman- 
tha era fericită că Lady Eleanor nu putea vedea că se înroşise. Cine 
e Alice? întrebă ea, simțindu-se inconfortabil să se ştie subiectul 
unei discuţii. 

-E însoţitoarea și menajera mea. Pentru o femeie aflată în situa- 
ţia mea, este esenţială. Reprezintă ochii mei, uneori și urechile, și a 
auzit o mulțime de lucruri despre tine. 

-Cum ar fi? întrebă Samantha agitată. 

-Cum ar fi că eşti deşteaptă, capabilă și curajoasă. Că știi să 
călărești și să tragi cu pistolul. Că fiul meu te consideră enervantă, 
dar îți spune „frumușico“. 

- Ah! Samantha își duse o mână la obrajii care o ardeau, 
dorindu-și să fi fost mai vorbăreață și mai erudită decât peștii pe 
care obişnuia să i-i lase Callum. 

-Aş fi vrut să ne întâlnim când... Lady Eleanor închise ochii și 
stătu așa, ca și cum ar fi ascuns o durere secretă. Când eram fată, 
eram considerată cea mai bună călăreață de la Cape Wrath la Argyll. 
Asta a fost însă înainte să mă căsătoresc cu moşierul Ravencroft. 
Ți-aș fi arătat cele mai bune drumuri de prin mlaștini pe unde să 
călărești și te-aș fi dus pe cel mai înalt punct al vârfului Gresham, de 
unde ai impresia că poți să vezi munții până la Inverness. 

Deci Lady Eleanor nu fusese mereu oarbă. Samantha voia să o în- 
trebe ce se întâmplase, dar ceva îi spuse că avea să regrete răspunsul 
în momentul în care avea să-l afle. 

Ușa se trânti de perete, anunțând un intrus, iar Samantha tresări 
la fel de violent ca Lady Eleanor. 

-Mereu s-a spus că femeile din Wester Ross sunt cele mai fru- 
moase de dincolo de Tyr na Nog, și dovezile sunt chiar în fața mea, 
nu c-aș fi avut vreodată îndoieli. 

Toţi anii petrecuți de Eammon Monahan în Scoţia nu îi tempe- 
raseră accentul irlandez, iar Sam era încântată de asta. Fiindcă era 
la fel de jovial precum fiul lui, Callum, suna enigmatic. Era evident 
că ridurile de la ochi fuseseră făcute de zâmbete, nu de încruntături. 
Spre deosebire de a lui Callum, barba lui era mai degrabă sură decât 
roșcată şi nu se potrivea deloc cu părul lui mai închis la culoare. Era 
asemenea vocii lui: mare, vesel și chipeș, într-un mod abordabil. 

-Frumusețea n-nu este mereu o b-binecuvântare, domnule 
Monahan. 

Eleanor o prinse mai strâns de degete pe Samantha, deși își păs- 
tră expresia și vocea pasive. 

Ciudat, femeia nu se bâlbâise înainte. 

- lar frumuseţea nu e mereu formată din ce poate percepe ochiul, 
nu-i așa, milady? 

Se adresă marchizei, însă îi făcu cu ochiul Samanthei, care își tra- 
se cearșaful ca să își acopere umerii goi. 

Lady Eleanor tăcu, umerii i se curbară în față și ea păru, cumva, 
că se dezumflă. Era un mecanism de apărare. Un mod de a părea mai 
mică, neamenințătoare. 

Eammon o privi pe femeie în tăcere pentru o clipă. Ochii lui aurii 
se plimbară pe silueta ei elegantă, ca și cum ar fi citit o carte pe care 
nu o putea lăsa din mâini. Samantha văzu privirea tatălui lui Cal- 
lum. Dorința negată. Singurătatea de nestrăpuns. Oare ce își dorea 
Callum, se întrebă ea. Sau pe cine? Pentru că, în cazul lui Eammon, 
răspunsul era destul de evident. 

-Am venit să îmi verific pacienții, spuse irlandezul. Cineva a în- 
cercat să vă găurească pe toți de la Erradale, și am făcut ce am putut 
ca să vă cos. E o minune că l-au ratat pe Locryn, căci el ar fi fost cea 
mai ușoară ţintă. Își mângâie apoi abdomenul pe sub vestă, o dovadă 
a pasiunii pentru bere și pentru dulciuri. 

În ciuda durerii, Sainantha râse odată cu el. 

-Ar fi trebuit să-l vedeți, domnule Monahan. Pentru un bărbat 
atât de scund și de rotofei, se mișcă repede. 

-Ei bine, disperarea te obligă să faci tot felul de lucruri de care nu 
te crezi capabil, spuse el, în timp ce zâmbetul Samanthei se stingea. 

- E-eu o să plec. 

Lady Eleanor se ridică, iar doamna cea grațioasă se mișcă de parcă 
oasele şi încheieturile ei încercau să-și aducă aminte cum s-o facă. 

-Şi o s-o lași pe fată cu un bărbat ciudat, fără supraveghere? o 
tachină Eammon, tonul lui conținând un amestec straniu de ușurare 
îndurerată. 

-Nu se poate spune că ești un străin, domnule Monahan, spuse 
Lady Eleanor răbdătoare, în timp ce se ţinea de perete. 

- Ba suntpentru fătuca asta. Și va trebui să îi ridic cămașa de noap- 
te până la genunchi ca să verific cusăturile. Cred că asta e de-ajuns 
cât să provoace un scandal, nu? Ce ar spune fiul tău? Ba, mai mult, 
ce ar spune regina? 

-Nu port cămaşa de... Sam închise gura când privirea rugătoare a 
lui Eammon o întâlni pe a ei. 

Eleanor ezită. 

— A-aş putea să o chem pe Alice... 

Trupul bărbatului se dezumflă, exact cum se întâmplase și cu 
Eleanor în urmă cu câteva momente. 

-E în regulă, milady, spuse el pe un ton blând, ca şi cum ar fi 
vorbit cu o fată speriată. O aduc eu. E tocmai în bucătărie, iar asta 
înseamnă o mulțime de scări. 

Își puse geanta jos, la piciorul patului, și se întoarse ca să plece. 

-O să dureze mult? întrebă Samantha, lăsând să i se strecoare 
în voce mai multă durere decât era necesar. Am încercat să folosesc 
piciorul de dimineaţă, și acum simt că mi-a trecut un vătrai încins 
prin el. 

- O, nu! Lady Eleanor se întoarse în pat, o luă de mână și o strân- 
se. Nu știam că ai dureri așa mari, fătuco. Domnule Monahan, 
Eammon, trebuie să vezi imediat ce e în neregulă. Crezi că este o 
infecție? Ai febră, Sam? 

Samantha îi aruncă o privire conspirativă lui Eammon. Bărbatul 
se uita la ea cu ochii plini de scepticism, o privire pe care o văzuse și 
la fiul lui. 

O mână blândă, de mamă, se plimbă de la încheietură, pe brat, 
umăr și îi găsi fruntea, verificând existenţa febrei. 

-Nu cred, spuse Samantha. Doar că mă doare. Poţi să stai și să 
mă ţii de mână? 

- Sigur, fătuco. Nu o să te las când ai dureri. Lady Eleanor îl între- 
bă apoi pe Eammon: Poţi face ceva? 

Samantha observă că Eleanor uitase să i se adreseze grăjdarului 
cu „domnule Monahan“ de două ori deja. 

- Da, spuse Eammon ușor, în timp ce Samantha încercă să-și 
oprească un zâmbet și își trase pătura până deasupra genun- 
chiului, dezvăluind rana. Chiar durea, însă nu atât de tare ca 
atunci când căzuse pe fierul încins, când avea cincisprezece ani. 
De atunci, rămăsese cu un semn pe șold care îi amintea ce era du- 
rerea adevărată. 

-Cum se simte Calybrid? întrebă în timp ce cu o mână blân- 
dă, cu pielea aspră, îi ținea glezna, iar cu cealaltă îi desfăcea 
bandajele. 

-De dimineaţă, era treaz și îi era sete. În plus, îl tot blestema pe 
Locryn. Nu cred că e sfârșitul neno... Se opri la timp. Sfârșitul lui, 
spuse Eammon în timp ce o privi pe Eleanor, care încă o mângâia pe 
Samantha pe frunte. 

-Mä bucur, spuse Samantha. Mi-a devenit prieten. 

Scânci de durere când degetele lui Eammon testară pielea din ju- 
rul cusăturilor. 

-Nu există umflături și roşeață, observă Eammon cu satisfacţie. 
Fătuco, ăsta e un semn bun. Mai vrei niște laudanum înainte să dau 
din nou cu unguent? 

Samantha clătină din cap. 

-Cred că mi-a făcut rău de dimineaţă. Nu era o minciună în în- 
tregime, dar știa că acum era momentul să fie precaută. Fie că avea 
dureri, fie că nu. 

- Da, are uneori efectul acesta. Cel mai bine e să-l eviți dacă poți, 
cel puțin până te obișnuieşti. 

Un alt cuvânt îi atrase atenția. 

- Unguent? 

-E făcut de mine pentru caii răniți. Îi menţine activi. E miraculos. 

Scoase un tub cu o substanţă pelatinoasă ce arăta groaznic și avea 
culoarea noroiului. 

-Ce e acolo? 

Atât Samantha, cât și Eleanor strâmbară din nas când simţiră 
mirosul. 

-Nişte usturoi, lavandă, miere, iarbă-amară și... Se strâmbă, ca 
şi cum ar fi dezbătut ceva. Câteva lucruri cu care nu trebuie să vă 
bateţi capul. 

- Dar... 

Samantha scânci când îi puse o peliculă generoasă pe rană, după 
care îl privi ca şi cum ar fi trădat-o, promițând răzbunare. Asta 
după ce o convinsese pe Eleanor să rămână. 

Dinţii albi îi zâmbiră de sub barbă, și umerii lui laţi se ridicară, 
ca și cum ar fi spus că stricăciunea fusese deja făcută și că ar fi bine 
să accepte asta acum. 

Samantha trebui să recunoască că, după șocul inițial, gamba nu îi 
mai pulsă la fel de tare. 

- Nu-ţi face griji, fătuco, rana nu e atât de adâncă pe cât credeam. 
Glonţul te-a zgâriat, nu a intrat. E mai degrabă o tăietură decât o 
gaură, iar asta înseamnă că o să se vindece mai repede și nu o să afec- 
teze mușchiul la fel de mult. 

-Ce veşti bune, spuse Eleanor, în timp ce o mângâia pe mână pe 
Samantha. 

Într-adevăr, încuviință Samantha. Faptul că era neajutorată mai 
avea puţin și o înnebunea. Dacă nu putea merge, nu putea fugi. lar 
ceva îi spunea că avea să fie nevoită să fugă în scurt timp. Pentru că, 
dacă nu o prindeau din urmă minciunile ei, era posibil s-o facă frații 
Masters. Oricât de mult o liniștea oferta de protecție a lui Gavin, nu 
voia să se bazeze pe ea mai mult timp decât era cazul. 

Pentru cazul în care... 

Pentru cazul în care instinctele ei în privinţa lui se dovedeau la 
fel de proaste ca în cazul primului bărbat fermecător și chipeș cu care 
se căsătorise. 

Samantha se hotări să-și plângă de milă cu altă ocazie, deoarece 
încercarea lui Eammon de a o fermeca pe Lady Eleanor îi distrase 
atenția. 

- Milady, ştiai că Marele Scoţian a devenit tatăl unui nou mânz? 

Samantha bănuia că Eleanor își construise cu atenţie fațada cal- 
mă în timpul anilor cât fusese soția groaznicului moșier Hamish 
Mackenzie. 

-Ce veşti bune, spuse Eleanor politicoasă. 

-I-au spus Fantoma Marelui Scoţian. Ce părere ai despre asta? 

-Cât de isteț! 

-Şi chiar este deştept. Şi prietenos. Cele mai moi urechi pe care 
le-am mângâiat vreodată, ca acele scaune de catifea pe care le-am dus 

în seră acum câteva luni. Cred că i-ar plăcea un măr sau niște bucă- 
tele de zahăr dacă dumneata și Alice o să vreţi să treceţi pe la grajduri 
în timpul plimbării de la ora trei. 

- Nu mai am de ce să trec pe la grajduri, domnule Monahan, șopti 
Eleanor. 

Eammon încuviință, înghițind zgomotos în timp ce mâinile lui 
mari și cărnoase bandajau piciorul Samanthei. 

-Am auzit că logodnica fiului tău călărește bărbătește. 

Lady Eleanor se încruntă. 

-E adevărat, Sam? 

-Samantha încuviință, simțindu-se ca un intrus în acea discuţie. 

-Chiar dacă nu e potrivit, e mai sigur, le explică ea. 

-Asta aşa e, încuviință Eammon. Cam oricine poate să stea așa, 
dacă are calul potrivit. 

-Mie nu mi s-ar fi dat niciodată voie să... 

Lady Eleanor se opri. 

-Ei bine, acum ești o femeie pe picioarele tale, spuse Eammon 
blând. Poţi să faci ce vrei. 

- Aşa e. 

Eleanor se gândi o clipă la asta, în timp ce Eammon își termină 
treaba și își luă geanta. 

-Cred că piciorul o să se vindece, tânără domniță. 

- Slavă Cerului! 

-O să îți las un calmant aici, dacă durerea devine insuportabilă 
diseară. În plus, am auzit că e cazul să te felicit. Niciodată nu am 
crezut că Lord Thorne va fi convins să meargă la altar. 

-Nu atât convins, cât atras de contract, clarifică ea cu o privire 
care îl asigură pe bărbat că era mai degrabă parteneră în conspirație, 
decât obligată. 

-Chiar şi așa. Să îmi spui dacă pot face ceva. Îi strânse apoi mâna. 
Domnișoară Ross. 

- Domnule Monahan. 

Bărbatul ezită apoi, după care se hotărî. 

- Milady. Înainte ca Eleanor să poată protesta, îi luă mână într-a 
lui și își lipi buzele de degetele ei palide și delicate. 

Aceasta oftă, dar nu se mișcă, ochii fiindu-i mari și rotunzi. 

Samantha se bucură de expresia de plăcere de pe fața lui și se 
trezi spunând: 

-Domnule Monahan, dacă Alice e jos, ați putea să o însoțiți pe 
soacra mea până acolo? 

-Nu. Eleanor se ridică iute. Vreau să spun că nu aș putea să îi 
răpesc domnului Monahan timp prețios. 

-Aş fi încântat. Eammon fu pe fază mai repede decât crezuse 
Samantha că avea să fie după un asemenea șoc. 

- Mamă, după cum a spus, sunt multe scări, și a trecut ceva timp 
de când am mâncat. Poate ai putea să rogi pe cineva de la bucătărie 
să îmi trimită ceva, ca să îmi liniștesc stomacul? 

- Da, dar... aș putea aștepta... 

Samantha observă că Eleanor își acoperi mâna care fusese săruta- 
tă cu cealaltă, ca şi cum ar fi vrut să protejeze sărutul. 

Eammon îi luă mâna delicată din nou şi o puse pe brațul lui îndo- 
it, galant ca un gentleman de viță nobilă. 

-Nu ai așteptat destul? 

Eleanor ezită pentru o clipă, apoi făcu primul pas ezitant în față, 
iar Eammon o lăsă să îl conducă. 

- Mulţumesc, domnule Monahan, pentru tot, spuse Samantha. 

Eammon o privi din ușă, ca și cum ar fi săvârșit un miracol. 

- Eu îți mulțumesc, spuse el blând. 

Samantha se aşeză din nou pe pernele moi ca niște nori şi inspiră 
mirosul bărbatului căruia îi aparțineau, în timp ce asculta discuția 
cuplului care se depărta pe holurile din Inverthorne. 

- Spune-mi, domnule Monahan, mânzul Marelui Scoţian e de un 
auriu-închis, ca el? întrebă văduva, politețea copleșindu-i groaza. 

-Tocmai asta e, milady. E mai mult alb decât auriu, cu excepţia 
coamei și a cozii. 

- De asta i-au zis Fantoma Marelui Scațian? 

- Da. 

-Cred că îmi place numele acesta... 

Vocile lor se pierdură în depărtare. 

Samantha privi în jur, la camera în care legendarul conte de 
Thorne își ducea legiunile de amante. Era diferit față de cum crezuse 
că avea să fie. Nu avea mătăsuri ori catifea sau draperii lungi în 
culori lascive. 

Camera lui era a unui vânător neobosit și masculin. Sub scau- 
nul de lângă șemineu se afla, pe post de covor, o blană. Mai multe 
tapiserii reprezentând peisaje acopereau pereţii de piatră. Figuri- 
ne stranii și străine, sculpturi și desene împodobeau mobila foar- 
te simplă, dar atent lucrată. Din Africa sau poate din India? se 
întrebă ea. 

Nu-i venea să creadă că acolo dormea Gavin St. James. Se 
așteptase la o cameră potrivită pentru Casanova sau pentru regele 
Ludovic al XIV-lea. 

Inverthorne era diferit de cum își imaginase ea. 

La fel ca lordul de aici. 

Sigur, era un oportunist arogant. Un uneltitor fermecător. Un 
crai întreprinzător. Un minunat înger căzut. Dar era și un simplu 
bărbat. Un bărbat cu o familie care îl iubea. 

Un bărbat cu inima frântă. 


Capitolul 16 
CDR 


Samantha ar fi trebuit să știe, în momentul când se trezise în 
dimineața următoare și văzuse că ploua, că nunta ei avea să fie un 
dezastru. Nu era un semn rău să plouă în ziua nunții? 

Sigur, fusese însorit când semnase actele și spusese jurămintele 
cu Bennett, deci teoria semnelor rele nu avea nici o bază. Poate bles- 
temul era în ea și nu avea nimic de-a face cu vremea. 

Părea mai credibilă această variantă. 

După ce se trezi, fu examinată din nou de Eammon, care îi spuse 
că se vindeca și îi lăsă un baston, în caz că voia să încerce să meargă. 
Samantha se duse imediat la baie și vomită. 

Descoperi că bastonul funcţiona neașteptat de bine. De fapt, pu- 
tuse să meargă până la tava cu micul dejun, să mănânce o bucată de 
pâine prăjită, să bea ceai fierbinte și să își spele dinţii, inainte să cadă 
epuizată pe un scaun. 

Cât se bucura că nu era un drum lung până la altar! Probabil nu ar 
fi reușit să-l parcurgă. 

Nu îl văzuse pe viitorul ei soț de când acesta se întorsese în 
după-amiaza anterioară să îi spună că fratele lui, marchizul de Ra- 
vencroft, avea să vină în acea seară pentru a oficia căsătoria. 

Încercă să citească lângă șemineu, după care se strădui să doar- 
mă, deoarece se simțea mai obosită decât de obicei. După câteva 
ore, o neliniște singuratică o făcu să se ridice. Cu o pătură pe post de 
şal, se duse la ușă, o deschise și se uită pe după colț. Holul era gol, așa 
că înaintă, în ciuda durerii din picior și a frigului din pietrele pe care 
pășea cu picioarele goale. 

Din fericire, era o femeie obişnuită cu disconfortul. 

Turnul de vest de la Inverthorne avea numai trei uși și un hol 
scurt, care ducea la scările ce coborau. Samantha folosi peretele ca 
să se sprijine în timpul coborârii și se minună de senzaţia din degete 
când atingea piatra antică. Se întrebă dacă vreunele dintre crăpături 
erau de pe urma războiului. 

Transpiraţia îi umezi palmele și buza de sus până când cobori cele 
trei etaje. Piciorul și-l simțea ca și cum i-ar fi fost muşcat de câțiva 
scorpioni, însă priveliștea pe care o văzu când ajunse la parter o făcu 
să se simtă la fel de stabilă ca un copac bătrân de o sută de ani. 

Gavin se vedea din profil, încadrat de o boltă a intrării principale. 
Era îmbrăcat în cel mai elegant și scump costum pe care îl văzuse ea 
vreodată şi se uita insistent la ceva din fața lui, ceva ce ea nu putea 
vedea din locul în care era. 

Răsuflă zgomotos și rămase cu gura căscată. 

Acum, înțelegea ploaia, deoarece frumuseţea lui era în măsură să 
îi facă pe îngeri să plângă. Îmbrăcat într-un costum închis la culoare, 
înfățișarea lui splendidă trecuse pragul de la a fi neîmblânzită la a fi 
de-a dreptul diabolică. 

Părul lui strălucitor fusese tuns și dat cu cantitatea potrivită de 
pomadă. Chipul, care fusese bărbierit, dezvăluia acum cu şi mai mul- 
tă precizie bărbia cu gropiţe. 

Dacă nu s-ar fi rezemat de pietre, Sam ar fi căzut. 

Gavin St. James îi făcea picioarele să i se înmoaie. La fel cum li 
se întâmplase legiunilor de femei dinaintea ei și numeroaselor care 
aveau să-i urmeze. 

Ar face bine să-și amintească asta. Să își aducă aminte că nu era 
dreptul ei să îl întrebe unde dormise noaptea anterioară, pentru că 
asta nu făcea parte din înțelegere. Dacă el îi promisese să fie oarecum 
fidel după ce se căsătoreau, ce însemna asta când venea vorba despre 
noaptea care tocmai trecuse? 

Și de ce i-ar păsa ei? 

Bineînţeles că nu îi păsa. 

Nu îi păsa de nimic decât de siguranţa ei şi a copilului care creștea 
în ea. 

Câţiva servitori îmbrăcați impecabil apărură. Majordomul veni 
şi el dinspre holul de vest şi îl salută pe lord, după care dispăru în 
spatele unui perete. 

Samantha îl studie pentru o clipă vulnerabilă, un munte nemișcat 
într-o mare de energie, statornic precum armura din spatele lui. 

Părea mai serios decât îl văzuse ea vreodată. Mai sinistru. Chiar 
crud, cu o anticipare întunecată. Sau poate neliniște? Groază? Asta 
era tensiunea periculoasă din umerii lui laţi ce se înălțau într-atât 
încât îi făceau gâtul să nu se mai vadă? 

Mușchii maxilarului se încordară ușor, şi o venă îi pulsă la tâm- 
plă. Gura lui, acea gură păcătoasă ce lua adesea forma unui zâmbet 
senzual, zvâcnea acum de parcă încerca să rețină cuvinte ce se luptau 
să se elibereze. 

O parte stranie și feminină din ea voia să îl strige, să se ducă la el 
și să îi atingă fața, să îl facă să se relaxeze. 

Să îi spună că totul avea să fie bine. 

Ce neghioabă era! Nu din cauza impulsului, ci pentru că aproape 
făcu asta, însă ce o opri fu, în mod surprinzător, chiar numele lui. 

Cum avea să îi zică de acum încolo? Cu siguranță nu Lord Thorne; 
ar prefera să moară decât să i se adreseze cu „lord“. Poate Gavin? 
Erau în acel stadiu? Aveau să fie după seara aceea. 

După ce își consumau căsătoria. 

Sunetul unui lacăt greoi ce fu aruncat la o parte o trezi la realitate 
și o împiedică să leşine la gândul că avea să împartă patul cu el. 

Samantha privi fascinată cum sălbaticul scoțian pe care îl cerceta 
se transformă sub privirea ei. Mai întâi, apăru zâmbetul, după care 
îşi aminti să își relaxeze maxilarul și umerii. Apoi îşi scutură mâinile 
cu mnănușile albe, pe care ea abia acum observă că le ținuse strânse în 
pummi de o parte și de alta a corpului. 

Fruntea i se relaxă ultima, transformându-i încruntătura în 
zâmbet. 

Era ca un actor care urma să pășească pe scenă. Fiecare mișcare 
era exersată și avea înțeles, fiecare replică era memorată pentru efect 
maxim. 

Pentru o clipă terifiantă, Samantha se întrebă cu cine se mărita 
mai exact. Cu bărbatul amenințător care îi oprise mâna când o întin- 
sese să îl mângâie pe spate? Cu cel care privea ușa cu atitudinea unui 
barbar care aștepta strigătul pentru vărsare de sânge? 

Sau cu hedonistul fermecător care se prefăcea el a fi? 

- Englezoaico! salută el cu căldură, cu zâmbetul pe buze. 

Englezoaică? Samantha mai șchiopătă un pas. Cu cine vorbea? 

- Dragă Thorne, îl răspunse o voce feimirrină aspră, care se potri- 
vea cu a lui în ceea ce privea căldura. Ce plăcere! Știu că e mai mult o 
formalitate, dar nu puteam rata ziua nunţii tale. 

Samantha recunoscu accentul britanic cu o secundă înainte să o 
vadă pe Mena Mackenzie, îmbrăcată în catifea roşie ca vinul, cu am- 
bele mâini întinse către Lord Thorne, care părea încântat. 

Gavin o trase pe marchiză scandalos de aproape şi își plecă ușor 
capul ca să o sărute pe buze. 

Sunetul subit de protest scos de Samantha fu acoperit de un alt 
zgomot, la fel de neclar. Un mormăit, dacă nu se înșela. Lady Ra- 
vencroft îşi întoarse capul la timp ca să primească sărutul pe obraz. 
Când făcu asta, o văzu pe Samantha și se depărtă imediat de Gavin. 

- Bună din nou, domnişoară Ross. 

Își şterse obrazul şi păru rușinată, dacă nu chiar vinovată. 

-Lady Ravencroft! 

Răceala din cuvintele ei o surprinse, la fel cum îi surprinse și pe 
ceilalți. Însă suspiciunea o împungea cu o forță surprinzătoare. 

Capul lui Gavin se întoarse ca al unei bufnițe, și îi aruncă o privire 
atât de indescifrabilă, încât ea înghiţi în sec și se împotrivi instinctu- 
lui de a face un pas în spate. 

-Nu ar trebui să fii aici, șuieră el printre dinţi, tot farmecul prefă- 
cut alunecând pentru o clipă periculoasă. 

Samantha trebui să se prefacă neafectată de neplăcerea evidentă 
pe care i-o provoca lui Gavin prezenţa ei. 

O voce întunecată și plină de sarcasm se auzi dinspre ușă: 

- Thorne, dacă asta e o mostră a faimosului tău farmec, atunci ai 
noroc că ești chipeş. 

- Liam, mi-ai spus că o să te porți frumos, îi zise Mena peste umăr 
bărbatului încă ascuns după perete. Se îndreptă spre Samantha în 
timp ce îşi scotea mănușile. Sunt sigură că Gavin voia să spună că nu 
trebuia să vadă mireasa înainte de nuntă. Nu doar că aduce ghinion, 
dar e și destul de imoral. 

-Să o văd în ce? În cămașa de noapte a mamei mele? Nu se pune. 
În plus, nu e ca şi cum îmi inspiră gânduri necuviincioase. 

Gavin făcu un gest disprețuitor, iar zâmbetul artificial îi apăru din 
nou pe buze, deși o privi pe Mena, care era de partea Samanthei. 

-În plus, norocul nu are de-a face cu motivul pentru care suntem 
azi aici, aşa că am face bine să ne punem pe treabă. 

„Să ne punem pe treabă“, se gândi Samantha mohorâtă. Cuvin- 
tele lui ar fi durut dacă nu i-ar fi împărtășit sentimentul. Privirea 
lui o bulversa. Părând a contrasta cu vorbele lui reci, fixa zona în 
care șalul îi dezvăluia clavicula și câțiva nasturi deschişi. Pentru 

o clipă, își pierdu calmul, și ceva precum foamea îi încordă trăsăturile 
şi pumnii. 

- Dacă vrei să știi, am venit tocmai ca să caut altceva decât cămașa 
de noapte a mamei tale. Și-ar fi pus mâinile în șold dacă nu ar fi avut 
nevoie de baston. Presupun că toată garderoba mea a ars în incendiu 
şi, dacă vrei să te măriţi cu mine în timp ce port asta, în vreme ce tu 
eşti îmbrăcat ca un dandy francez, atunci o să am nevoie... 

Nu știu că el avea de gând să o ia în braţe decât când o făcu. Nici 
nu-și dădu seama când se întâmplă. O clipă era pe pământ, urmă- 
toarea era aruncată peste bicepșii lui, ca un sac de nisip, în timp ce o 
urca scările. 

- Pune-mă jos, îi ceru ea. 

- Nu. 

Dinţii lui nu se separară însă când pronunţase cuvintele, iar Sa- 
mantha știa, în acea parte defensivă din ea, că o femeie mai deşteaptă 
s-ar fi temut. Dar... 

-Nu-mi spune mie că nu. Îi imită pronunția. Și, dacă tot suntem 
la subiectul acesta, unde îmi sunt armele? 

-Taci din gură, femeie! 

-Taci tu din gură! 

- Ah, îmi place de ea. 

Râsul moşierului îi ajunse pe scări, însă nu îmbunătăţi cu nimic 
starea lui Gavin. 

-Nu e ca și cum ai nevoie de o rochie de mireasă adevărată, îi 
explică el, ca un părinte care începea să își piardă răbdarea. Cum 
reuşise să își menţină respirația normală, deși o urcase trei etaje? 
Alice trebuia să vină cu una dintre rochiile mamei în dimineața asta 
şi să facă modificările de rigoare. 

-Ei bine, n-a făcut-o, spuse Samantha. De ieri, nu l-am văzut de- 
cât pe Eammon. Nici măcar pe tine nu te-am văzut, adăugă ea, fiind 
conștientă că suna ca o amantă care își plângea de milă. De la incen- 
diu, n-am făcut decât o baie. Probabil încă îmi miroase părul a fum, 
deși nu se simte din cauza mirosului de nămol cu care Eammon mă 
tot dă pe picior. Și nu cer o rochie de nuntă, ci o pereche curată de 
chiloţi, deoarece acum nu port nimic. 

Scoţianul sigur pe el făcu o pauză și o privi cu ochi atât de arză- 
tori, că ar fi putut să incendieze pietrele. 

-La naiba, şopti el, folosind apoi niște cuvinte pe care ea nu le 
mai auzise niciodată, dar pe care le înţelegea. 

Samantha se hotărî în acel moment să învețe galică. Se părea că 
era o limbă minunată pentru înjurături, deoarece bărbatul umplu 
holul turnului cu blesteme care se auzeau până în camera lui. 

-Ai o aventură cu a doua doamnă Ravencroft? 

Regretă cuvintele în momentul în care le pronunță, ca în multe 
alte cazuri, și nu numai pentru că el aproape că o scăpă a doua oară. 

-Cu Mena? Strâmbătura din buze afișată de el îi alină mândria 
Samanthei, mândrie care nu ar fi trebuit să fie afectată în primul 
rând. Nu că ar fi treaba ta, dar de ce naiba ai crede asta? Pentru că e 
soția fratelui meu? 

-Pentru că modul în care ai luat-o în braţe și ai încercat s-o săruți 
a fost departe de o manifestare de afecţiune frăţească. 

-Nu neapărat.. Am făcut asta pentru fratele meu. 

-Adică voiai doar să-l enervezi? 

- În plus, nu voiam să vezi asta. 

Nu era o scuză, dar se apropia de una. 

Samantha nu-și putea aminti când îi mai spusese cineva că îi pă- 
rea rău, iar acel lucru nu părea să se schimbe prea curând. 

Nu că el i-ar fi datorat vreo scuză, își reaminti ea. 

-Mie mi s-a părut enervat, dacă asta înseamnă ceva pentru tine, 
îl certă ea, făcându-l să zâmbească. Chiar a mârâit la tine. 

Thorne se opri în mijlocul camerei mari și o privi, un zâmbet au- 
tentic topindu-i furia de pe buze. Începea să-și dea seama când era 
mulțumit cu adevărat, deoarece o gropiţă îi apărea în obrazul stâng. 

- Da, asta așa e. 

Pe Samantha începea să o doară gâtul din cauza poziției, așa că 
îl lăsă să se odihnească pe umărul lui. Abia apoi își dădu seama de 
afecțiunea pe care o putea transmite gestul. 

-Gâtul meu, îi explică ea rapid. 

Se întreba de ce nu o pusese jos. Se întreba de ce nu-și dorea ca el 
să facă asta. 

Stătură așa o clipă tăcută. Mai degrabă, el stătu, și ea se ghemui 
în braţele lui, simțindu-se mică și în siguranță. 

Era ciudat să explorezi corpul altcuiva cu altceva decât degetele. 

Umărul lui, de care își lipise ea obrazul, era rotund și ferm sub 
materialul scump al jachetei. Bicepșii i se umflau, iar mușchii de la 
picioare erau încordaţi din cauza greutății ei. Pieptul lui era presat 
ferm de ea, emanând forță. 

Când îl privi, în ochii lui străluci o furtună verde feroce, care păru 
să o umple de tremur și de excitare. 

- Dumnezeule, abia aştept să se termine ziua asta, spuse el. 

Ziua asta. Ziua nunții lor. 

Ceva ce aparent ura. 

Când avea să fie singură, trebuia să aibă o conversație lungă cu ea 
însăși, să nu mai permită ca tot ce spunea el să o doară. Era afurisitul 
de Gavin St. James, cel mai faimos destrăbălat de la Caligula. Avuse- 
se mai multe prostituate franceze decât Benjamin Franklin. 

Bineînţeles că nu voia să se căsătorească. Nu voia decât să semne- 
ze un contract pentru pământul care venea laolaltă cu o moștenitoare 
cu care se putea culca și pe care o putea abandona undeva pentru a 
reveni la comportamentul lui de crai. 

Iar asta ei îi convenea. Serios. 

Așa că, de ce naiba nu o lăsa jos? 

O bătaie ușoară se auzi la ușă, și Samantha se ținu mai strâns de 
Gavin când acesta se întoarse. 

Lady Ravencroft deschise ușa, și Samantha fu surprinsă să vadă 
un servitor cu un geamantan în spate. 

-Sper că nu deranjez, dar, când am auzit ce s-a întâmplat ieri la 
Erradale, m-am gândit că ţi-ai pierdut toate lucrurile în foc. 

Intră în cameră, privirea ei de jad observând totul și fiind la fel 
de mirată ca Samantha de conținutul simplu și masculin. Samantha 
nu știa de ce, dar fusese încântată să observe că era prima oară când 
Mena Mackenzie intrase în acea cameră. 

Marchiza îi făcu semn servitorului să lase bagajul jos. 

- Bineînţeles că totul din garderoba mea ar arăta ca un cort pentru 
circ pe tine, dar soțul meu are o fată mare, Rhianna, care a moștenit 
înălțimea Mackenzie. Ți-am adus câteva dintre fustele și bluzele ei, 
dinainte să se maturizeze. Acum, nu mai e la fel de suplă ca tine, dar 
am câteva curele care ne vor ajuta să potrivim totul. 

Din câțiva pași, Gavin o duse pe Samantha în pat și o puse delicat 
pe pat, după care se întoarse către marchiză. 

-Eşti un înger, englezoaico. Mult prea bună pentru unul ca 
Demonul Scoţian. 

- Așa mi se tot spune. Acum, pleacă și lasă-ne pe noi, fetele, 
singure. O să mă asigur că mireasa ta e prezentabilă cam într-o ju- 
mătate de oră. 

-O să mă întorc după ea când îmi spui, zise el și închise ușa. 

Prezentabilă. Nu putea spera la mai mult. Mai ales în contrast 
cu frumuseţea uimitoare și voluptuoasă a Menei. Marchiza îi rea- 
mintea de picturile senzaţionale pe care le văzuse în sala operei din 

Denver, unde fusese cu Bennett. Elegantă, cu forme moi și privire 
seducătoare, pictată în culori vii, de la părul de un roșu intens la 
ochii verzi. 

Până și pielea ei ca fildeșul părea că strălucește de la o lumină 
interioară. Oare ce crea un asemenea efect? se întrebă Samantha. 
Poate banii? Cremele scumpe? Fericirea? Iubirea? 

-0O s-o las în mâinile tale capabile. 

Gavin îi luă o mână şi i-o sărută. 

Dumnezeule, avea să fie nevoită să suporte fiirtul lui continuu cu 
toate femeile? 

Sau doar cu cele neobișnuit de frumoase, cu sâni impresionanți. 

În clipa în care rămaseră singure, Mena se așeză pe pat lângă ea 
şi o luă de mână. 

-Am fost atât de îngrijorată de când Thorne a venit la Ravencroft 
ieri-dimineaţă. A spus că ai fost împuşcată! Că Erradale a ars din 
temelii. Dumnezeule, ești bine? 

-Sunt bine. Glonţul mi-a atins un pic mușchiul gambei, dar am 
fost norocoasă. 

-Slavă Cerului! Apoi Thorne ne-a anunţat că se căsătorește cu 
tine azi și că Liam trebuia să oficieze ceremonia, altfel ar fi trebuit 
să aștepte aprobarea din Glasgow. Era cât pe ce să leșin. Liam a fost 
de acord doar din curiozitate. 

-Nu e singurul, bombăni Samantha. 

Mena o privi cu atenţie. 

-Îți imaginezi cât de surprinsă am fost, mai ales după întâlnirea 
noastră de acum nu foarte mult timp. 

Samantha se gândi cum să continue. Nu voia să o facă pe marchi- 
ză suspicioasă, dar nici nu voia să pară că a căzut sub vraja lui Gavin, 
ca multe fetișcane înaintea ei. 

-Multe s-au întâmplat de când am vorbit ultima oară, spuse ea 
cu precauție. 

- Dacă e vorba despre bani sau despre un loc unde să stai, vreau 
să te anunț că am strâns mulţi bărbaţi care nu doar că sunt dispuși, 
dar și nerăbdători să te ajute cu vitele. Voiam să te vizitez ca să îţi 
dau vestea. De asemenea, poți oricând să vii să stai la Ravencroft 
până când Erradale o să fie locuibil din nou. Pe termen nedefinit, 
dacă vrei. Am vorbit deja cu Liam și e dispus să accepte asta. 

-Ca să mă salveze de la o căsătorie cu fratele lui, vrei să zici. 

-Nu am spus asta, zise Mena, privind vinovată în depărtare. 

-Nici nu trebuia s-o faci. 

- Doar că am văzut o mulțime de căsătorii încheiate de dragul pă- 
mântului şi al moştenirii care nu au mers bine deloc. Thorne e un băr- 
bat bun, dar cu probleme. Există rupturi în această familie care... 

- Ştiu despre Colleen, spuse Samantha cu blândeţe. La naiba, 
tatăl lui Gavin l-a omorât pe al meu. Situaţia nici că ar putea fi 
mai complicată. 

Asta era o minciună. Lucrurile se puteau înrăutăți mult mai mult, 
și încă repede. 

O parte din gelozia îndreptată către Lady Ravencroft se evaporă 
când văzu expresia sinceră de îngrijorare de pe fața ei. Se întrebă 
dacă i-ar face aceeaşi ofertă și când burta avea să-i crească sau ar da-o 
afară, în frig, așa cum făcuseră mulți alții înainte, precum familia 
Smith cu fata lor, Clara. Tânăra de paisprezece ani fusese primită 
înapoi numai după ce se căsătorise cu tatăl nedoritor și se căise pen- 
tru păcatele ei. 

Samantha avea o senzaţie că scoţienii, englezii și americanii nu 
erau prea diferiți când venea vorba despre mamele singure. 

-Căsătoria asta este în beneficiul amândurora, spuse ea. Eu am 
nevoie de protecţie şi de ajutor cu Erradale. 

-Dar Liam ar fi fericit să îți ofere... 

-Am nevoie de un soț, spuse ea ferm. Și de renta promisă. In- 
verthorne are nevoie de un moștenitor. Sinceră să fiu, am jurat 
să țin Erradale departe de mâinile moşierului Mackenzie, soțul tău, 
şi acolo ar ajunge dacă ducem cazul la tribunal. Așa că astăzi mă voi 
căsători cu Gavin St. James. 

- Bine, draga mea. Mena o strânse de mână, după ce îi privi cu 
atenţie faţa și observă cât de hotărâtă era. Atunci, hai să te îmbraci! 


Capitolul 17 
EG 


Gavin se gândi că primul gând al unui mire când își spiona mirea- 
sa nu trebuia să fie dacă aceasta avea sau nu chiloți. Însă numai la 
asta se gândise de când cu declaraţia ei. 

Se simţi ca un nemernic pentru că nu se gândise la asemenea de- 
talii și apoi se simți ca un nemernic și mai mare pentru că se întreba 
cât putea ține zona de sub fuste a soţiei lui goală. 

Într-o cameră plină de oameni, faptul că ştia asta era incredibil 
de erotic. 

Mena intră înaintea lui Alison în încăpere, unde se adunaseră mai 
mulți oameni pentru această ocazie. 

Gavin stătea în dreapta fratelui său, într-o imitare a unei nunți 
adevărate. Callum şi Eam:non, îmbrăcaţi în haine curate, dar pono- 
site, stăteau ca martori în stânga lui. 

Mama lui rămăsese în pat din cauza unei migrene, însă el ştia 
că Liam era adevăratul motiv al lipsei ei. Ravencroft moștenise 
vocea baritonală a lui Hamish Mackenzie, iar sunetul îi dădu 
palpitații Samanthei. 

-Trebuia să mă chemi să îmi aduc mireasa, îi spuse Gavin lui Lady 
Ravencroft. 

- Ne-ain descurcat, spuse Mena. O femeie merită să aibă o intrare 
ca lumea în ziua nunţii. 

Gavin fusese mereu ironic când venea vorba despre clişeele ro- 
mantice, însă arsura subită din piept, pe care o simţise din cauza lip- 
sei oxigenului, îl făcu să-şi reconsidere poziția. Pentru că rămăsese 
fără aer, şi vinovată era fără doar și poate mireasa lui. 

Rochia era simplă, însă femeia care o purta era departe de așa 
ceva. O bluză pe gât, din mătase, culoarea ceţii din munți, era băgată 
într-o fustă indigo ce avea mai multe straturi și semăna cu o casca- 
dă. O curea lată îi accentua talia incredibil de mică. Nu purta alte 
bijuterii, deși Mena făcuse puțină magie cu părul, pe care i-l prin- 
sese sub un triunghi simplu de dantelă albă, care îi cădea pe spate, 
ca un voal. 

Nu avea nevoie de bijuterii, pentru că ochii ei străluceau mai 
puternic decât safirele. Buzele ei ar fi făcut de rușine rubinele. O 
strălucire proaspătă părea să îi lumineze pielea sărutată de soare. 

Nu era cea mai frumoasă femeie pe care Gavin o văzuse vreada- 
tă. Nu era nici cea mai elegantă, seducătoare sau perfectă. Avea un 
baston în loc de buchet. Bătături pe degete în loc de diamante. Mai 
multă provocare decât seducţie în ochi. Și mai multe înțepături decât 
miere pe limbă. 

Dar, pe taţi zeii, niciodată nu dorise pe cineva mai mult. 

Când intră în încăpere, trăsăturile ei fură luminate de o strălucire 
la care Gavin nu se așteptase, și, pentru o clipă, întreaga lui ființă 
străluci de plăcere. 

Până când își dădu seama că ea nu se uita la el. 

- Calybrid! exclamă ea, șchiopătând până în locul în care Locryn 
stătea în spatele scaunului cu rotile pe care îl folosiseră la un mo- 
ment dat pentru mama lui Gavin. Nu ești destul de înzdrăvenit cât 
să te dai jos din pat. 

Pe fața palidă a lui Calybrid apăru o grimasă care ar fi putut fi 
considerată zâmbet. 

-Dacă tu te simţi destul de bine cât să te căsătoreşti, atunci și 
eu sunt destul de bine cât să văd cum Locryn te conduce la altar. În 
plus, i-am învățat pe ăștia doi să arunce cu cuțite când erau mici, așa 
că asta îmi oferă dreptul la o invitaţie la nuntă. Făcu un semn către 
Gavin şi Callum. 

- Bineînţeles. Îşi duse mâna la gură, ca o fetișcană. Serios, 
Locryn? Tu o să mă dai? 

-Doar dacă îţi ţii lacrimile în frâu, fătuco! Nu o să accept să 
te smiorcăi pe mine ca și cum ai fi un animal părăsit. Capul sus şi 
taci, da? 

- Promit! 

Locryn își aranjă căciula și o luă de braţ. 

-Hai să terminăm cu asta până când Calybrid nu-și dă duhul și 
strică toată ziua. 

-Nu o să-ți dau satisfacția unei vieți fără mine, nemernicule, 
se plânse Calybrid, după care căută o poziție mai confortabilă. Tu o 
să mori primul, și cu asta, basta. 

- Mai vedem noi. 

În ciuda dispoziției arțăgoase, Locryn fu surprinzător de răbdă- 
tor, lăsând-o pe Alison să se rezeme de el în timp ce o conducea câțiva 
pași dureroși către birou, unde i-o oferi Demmonului Scoțian. 

- Moșiere, aici e. I-o dau acestui nemernic fără tragere de inimă. 

-Nu pot spune că te învinovăţesc, spuse Liam din locul în care 
vegbea asupra bizarei adunări. 

Gavin o urmări pe Alison cu atenţie în timp ce aceasta îl observa 
pe moșierul Liam Mackenzie pentru prima oară. Fratele lui mai mare 
fusese mereu puțin mai înalt decât el. Puțin mai lat. Trăsăturile lui 
erau mai barbare și mai aspre decât ale lui Gavin. Constituţia mai 
masivă decât a lui şi mai puțin elegantă. Mușchii mai mari, însă nu 
aşa bine definiți. Părul și ochii erau negri ca noaptea. 

Exact ca ai tatălui lor. 

Gavin nu suporta să se uite la el și era fericit că mama lui nu veni- 
se, pentru că și-ar fi pierdut stăpânirea de sine. 

Se întrebă ce gândea mireasa lui în timp ce îl studia pe moșier cu 
un stoicism neașteptat. Acesta era moștenitorul bărbatului care îi 
omorâse tatăl, iar ea îl privea ca și cum nu ar fi simţit decât o vagă 
curiozitate. 

-E o plăcere să te cunosc în sfârșit, domnişoară Ross, spuse 
Demonul Scoţian. 

-Şi pentru mine, răspunse ea, plecându-și capul în timp ce Mena 
se alătura soțului ei. 

Îi aruncă o privire emoționată lui Gavin, deşi și-o mută rapid în 
momentul în care dădu cu ochii de el. 

- Eşti... în toate mințile, fătuco? întrebă moşierul. 

Tânăra își înălță capul. 

-Dar tu? 

Un sunet provocat de șoc se auzi în cameră. Buzele Demonului 
Scoţian zvâcniră ușor. 

-Nu vreau să te jignesc, domnişoară Ross, dar toți ne-am temut 
că Thorne te-a obligat să faci asta împotriva voinței tale. Eu sunt aici 
să te salvez dacă ai nevoie. 

-Tu ești aici ca să ne căsătorești, şi cu asta, basta, spuse Gavin. 

Liam rămase tăcut, dar nu își mută privirea de la aleasa lui 
Gavin. 

-Vreau să îți aud răspunsul, fătuco. 

Gavin rămase fără aer în timp ce singura femeie pe care nu reușise 
să o ademenească și singurul bărbat pe care nu reușise să îl ierte se 
uitau unul la celălalt. În lumina care intra în cameră, Gavin văzuse la 
Alison ceva ce mai observase şi înainte. 

Nu doar sfidare, ci putere. 

Oboseala îi învineţea ochii. O urmă de încordare se citea pe bu- 
zele ca zmeura. Greutatea a o mie de probleme se afla pe umerii ei 
mici și rebeli. Însă stătea dreaptă în fața unui bărbat care distrusese 
legiuni întregi numai cu o privire. lar ea nu clipi nici măcar o dată. 

Dintr-odată, Gavin își dori ca toată lumea să plece, mai ales frate- 
le lui. Voia să o ia în braţe și să îi spună totul. Voia ca ea să îl cunoas- 
că, să îl înțeleagă, pentru că nimeni nu părea să o facă. 

Nimeni nu încerca. 

Toate femeile se holbau la el, însă nici una nu vedea nimic. 

Voia să îi promită că avea să o lase să se odihnească până când 
cercurile întunecate dispăreau de sub ochii ei. Să îi ofere sprijin ca 
să își ducă problemele. Avea să jure să nu o facă niciodată să se tea- 
mă. Nu avea să o rănească. Nu avea să o trădeze. Nu urma să aibă 

niciodată lipsuri. Nu avea să-i poată oferi niciodată dragostea lui, 
dar, cum era un vânător, avea să-i aducă leșul oricui îndrăznea să o 
amenințe şi să îl arunce la picioarele ei. Avea să o scape de umbrele 
care îi bântuiau ochii, ca niște fantome pierdute. 

Ea nu îl privi, nici măcar o dată. 

Inima lui Gavin bătu cu putere în timp ce ea întâlni cu stăpâ- 
nire de sine privirea bărbatului căruia îi spuneau Demonul Scoțian 
şi spuse: 

-Voința mea mi-a aparținut întotdeauna, și azi vreau să mă 
căsătoresc. 


Samantha își privi semnătura în timp ce uriașul întunecat căruia 
îi spuneau Demonul Scoţian luă tocul și își scrise numele pe certi- 
ficatul de căsătorie. Dacă Samantha îl considera chipeș era numai 
pentru că semăna cu Gavin, însă în felul în care o umbră seamănă cu 
realitatea. Era mai mare și mai întunecat. 

Dumnezeu s-o ocrotească pe Mena pentru că îl acceptase. Cineva 
trebuia s-o facă. 

„Alison Ross“, zicea semnătura. Nu era numele ei, nu era nici 
scrisul ei. Mâna îi tremură așa tare, că părea că un copil semnase 
pentru ea. Probabil chiar asta bănuiau că se întâmplase. 

Chiar dacă era curajoasă, nu însemna că era neînfricată. 

Simţea privirea intensă a lui Gavin, însă nu reuși să se uite la el, 
căci nu voia să își piardă cumpătul. Era prea frumos ca să se căsă- 
torească. Prea egoist. Prea experimentat. Prea distrus. Probabil 
prea bătrân. 

Câţi ani avea? 

Dumnezeule, asta sigur era ceva ce trebuia să știi despre soțul 
tău, deoarece era destul de sigură că bărbatul era mai mare decât ea 
cu cel puțin un deceniu. Avea senzaţia că făcea o greșeală imensă, 
însă, de fiecare dată când se auzea un tunet, la el voia să se ducă. 

Poate că, până la urmă, chiar nu era în toate mințile. 

-Foarte bine, spuse Liam Mackenzie. Acest document nu înseam- 
nă nimic decât dacă există consimțământul amândurora. 

-Sunt destui martori aici, și toți ar aprecia dacă nu ai mai trage 
de timp, spuse Gavin. 

-Foarte bine, țineţi-vă de mâini, le ordonă Liam, pe un ton de- 
loc amuzat. 

Abia atunci Samantha se uită puţin către dreapta, la logod- 
nicul ei. Deși statura lui rămânea impresionantă, ea vibra cu ceva 

ce Samantha nu putea desluși. Putea fi furie, însă, cumva, era ceva 
dincolo de asta. Exista disperare în ochii lui, iar Samantha se uită la 
restul oamenilor, întrebându-se dacă și ei vedeau acest lucru. 

Observau că zâmbetul lui era prea întunecat? Că sub perfecțiunea 
lui exista o furtună care se potrivea cu cea de afară? 

În acel moment, Gavin St. James era tunetul, și nu era nevoie de 
mari eforturi pentru a zgudui acel castel din temelii. 

Dintr-un impuls, Samantha se întinse şi îl luă de mână. 

Mâinile lui erau mai aspre decât ale ei și le țineau pe ale ei într-o 
strânsoare atât de masculină, că degetele lui ar fi putut fi lanţuri. 

Niciodată nu fusese ţinută așa, și, dintr-odată, respira mai ușor. 
Avea senzaţia că îi făcuse pe plac, iar asta nu era niciodată ceva bun. 

Expresia moșierului Mackenzie arăta ca ar fi preferat să-și oficie- 
ze propria înmormântare decât să fie la acea nuntă, dar luă cartea şi 
începu să citească. 

-Alison Ross, ai venit aici ca să te căsătorești fără să fii obligată, 
liberă și cu toată inima? 

-A fost întrebată și a răspuns, spuse Gavin. Destul de nepotrivit, 
nu crezi? 

-Trebuie neapărat să întreb, ca parte din ceremonie, e în carte, 
spuse Liam. 

- Da, spuse ea. 

-Şi tu? își întrebă Liam fratele. 

- Da. 

Buzele lui Gavin nu se mișcară, însă, chiar și așa, cuvintele îi 
scăpară. 

-Eşti pregătit să-ți accepți copiii cu iubire și să îi crești conform 
acestei legi? 

- Bineînțeles, spuse Gavin cu convingere. 

Samantha îl privi din nou, doar ca să vadă dacă există vreo urmă 
de ironie în vorbele lui. Răspunsul fu atât de clar, că avea impresia 
că glumea. Nu-i veni să creadă, însă niciodată nu văzuse o persoană 
așa serioasă. 

-Şi tu trebuie să răspunzi, o îndemnă Liam. 

O mână zbură către talia ei cu curea, și îi reveni curajul. 

- Da, sunt. 

- Atunci, bine. Liam se întoarse către fratele lui și îi aruncă o pri- 
vire plină de dispreţ. Gavin St. James, o iei pe această femeie să-ţi fie 
soție? O... 

- Da, îl întrerupse Gavin. 

- Băiete, lasă-mă să termin înainte să spui da, sunt multe lucruri 
de luat în consideraţie aici, mai ales pentru tine. 

Moșierul înălță cartea, simțind un fel de satisfacție la următo- 
rul paragraf. 

-Chiar nu e nevoie să.... 

Liam își ridică vocea peste protestele lui Gavin. 

- Promiţi să îi fii fidel în vremurile bune și rele, să o iubeşti și să o 
onorezi până când moartea vă va despărți? 

Fiecare cuvânt lovea unde trebuia, iar, când Liam termină, Gavin 
o strângea de mână atât de tare, că ea tresări. 

Spre meritul lui, se relaxă apoi. 

„Dumnezeule“, se gândi Samantha. Viitorul ei soț fusese aman- 
tul soţiei celui care oficia ceremonia. Pe Samantha ar fi distrat-o 
toată drama asta dacă cei doi bărbaţi nu s-ar fi uitat unul la celălalt 
ca şi cum ar fi urmat să se bată, ceea ce ar fi transformat-o într-o 
victimă colaterală. 

- Da, mormăi Gavin. 

-Iar tu, fătuco? Având în vedere tot ce știi despre valoarea pe care 
o dă Lord Thorne jurămintelor de nuntă, tu, Alison Ross, îl iei pe 
acest bărbat să îți fie soț? Să ai grijă de el de azi până când interesul 
lui va dispărea, la bine şi, cel mai probabil, la rău, până când îţi va dis- 
truge averea, în sifilis — scuze - în perioade de boală și de sănătate, 
până când moartea lui vă va binecuvânta cu despărțirea? 

Gavin făcu un pas în faţă. 

- Nemernicu... 

- Da. Samantha își ridică vocea peste blestemele furioase ale lui 
Gavin, peste chicotele lui Locryn și ale lui Calybrid şi peste icnetul de 
șoc al Menei. 

Numai familia Monahan rămăsese tăcută, ochii lor aurii identici 
fiind măriți de şoc și consternare. 

- Gândeşte-te bine, fătuco, spuse moșierul. Eşti sigură? 

-A spus da, șuieră Gavin. 

-Dacă cineva poate să se gândească la unul sau la o multitudine 
de motive pentru care acest bărbat nu merită o soție, să vorbească 
acum sau să-și țină... 

-Dacă nu ne declari soţ și soție, o să te omor cu mâinile mele, 
spuse Gavin. 

-Unde sunt tartanul tău și centura ei? întrebă Demonul Scoţian, 
neafectat de amenințare. Nu aveai de gând să te căsătoreşti cu 
ea azi? 

-Vrei să spui unde e tartanul tău? 

Gavin făcu un gest obscen către kiltul moșierului. 

- Tartanul nostru. Orice urmă de glumă dispăru de pe chipul 
moșierului. Tartanul Mackenzie. 

- Liam, purtăm ce purtăm, așa că fă-ți datoria și apoi ieși din cas- 
telul meu. 

-Nu vă declar căsătoriţi fără culorile Mackenzie, Thorne. 
Unde sunt? 

-În fundul tău, nemernic ipocrit! 

- Thorne! îl atenționă Mena. 

Samantha înțelese deodată de ce lui Liam Mackenzie i se spunea 
Demonul Scoțian. O furie diavolească apăru în ochii negri şi îl împin- 
se să facă un pas în faţă, intenţia lui sângeroasă fiind evidentă. 

Samantha nu l-ar fi desconsiderat pe Gavin dacă acesta ar fi dat 
înapoi, însă nu o făcu. Făcu şi el un pas în faţă, punându-se între ea 
şi muntele de furie care se apropia. 

-În câteva luni, nu o să mai fiu un Mackenzie, spuse el cu sa- 
tisfacție. Și tu nu o să mai poţi controla Inverthorne și Erradale. 

Scaţienii furioși stăteau faţă în față, nas în nas, iar Samantha 
observă că diferenţa de înălțime nu era așa mare. Dumnezeule, 
dacă urma să devină văduvă din nou, de data asta chiar înainte de 
a deveni soţie? 

-Ce-ai spus? întrebă cu glas dur Demonul Scoţian. 

-E ca și făcută treaba, Liam. Mă despart de clanul Mackenzie. Nu 
mai vreau să fiu pătat de nume. 

-Nu e posibil. 

-Ba e. Nu a trebuit decât să declar război pe hârtie într-un con- 
siliu al clanurilor. Să enumăr crime, cruzimi și alte lucruri neplăcu- 
te făcute împotriva mea și a altora de moșieri Mackenzie din trecut 
şi prezent, lucru pe care l-am făcut. Și crede-mă, frate, am avut o 
mulțime de martori. 

Samantha mai văzuse expresia de aroganță crudă de pe fața lui 
Gavin, însă, în acel moment, o furie copleșitoare ardea cu o flacără 
întunecată. 

Pentru prima oară, bărbatul chiar o înfricoșa. 

- Dar nu și împotriva lui Liam, sunt sigură. Mena făcu un pas în 
față. Thorne, gândește-te bine la ce faci. O să rămâi fără clan. 

-Poate o să devin un Ross. 

Samantha fu șocată. Asta cu siguranţă ar însemna sfârșitul 
șaradei ei. Cineva ar trebui să oprească asta până nu se omorau. 

-Ți-am mai spus, Gavin, ar fi o prostie să începi un război 
cu mine. 

Ochii moșierului străluceau. Gavin doar zâmbi, dezvăluind prea 
mulți dinți. Era zâmbetul unui lup. 

-Ce o să faci, Liam? Cum o să mă pedepsești pentru sfidarea 
mea? O să mă biciuiești? O să mă tai? O să mă arzi? O să mă închizi 
în afara propriei mele case, ca să înfrunt iarna scoțiană gol și sin- 
gur? Ți se pare că mi-e frică? Crezi că astea sunt lucruri care nu s-au 
mai întâmplat? 

O tăcere apăsătoare se lăsă în cameră, o tăcere asurzitoare în 
puţinii centimetri care îi despărțeau pe cei doi frați. Erau doi masculi 
alfa care mârâiau unul la celălalt în fața haitei, iar Samantha era sigu- 
ră că, în orice moment, unul putea să sară la jugulara celuilalt. 

Singura întrebare era care din ei. 

- Ţi se spune demon, dar nu eşti decât un afurisit de taur, care 
atacă cu capul lăsat și nu poate vedea ce îl urmărește din tufișuri. 
Chiar dacă ești de neînvins în război deschis, viața are multe câm- 
puri de luptă, frate, iar eu sunt un bărbat răbdător, cu strategie și 
rezerve nelimitate de putere. Așa că, dacă te lupţi cu mine în privința 
asta, o să fii copleșit. 

-O să pierzi distileria, îl ameninţă Ravencroft. Ce o să se întâm- 
ple cu Inverthorne dacă nu o să ai profit? 

-Asta nu mai e o problemă. 

Gavin o privi pe Sam triumfător. 

-Ce nemernic egoist eşti! Dacă ai impresia că o să vă pronunţ soț 
şi soție acum, te înșeli amarnic. 

- Copleșită de panică, Samantha spuse: 

- Nu, stai! 

Mena, posibil cea mai curajoasă femeie din lume, păși în față și îşi 
luă soțul de braț, ochii ei ca jadul fiind şi mai strălucitori din cauza 
lacrimilor și a regretului. 

- Liam, dacă nu îi căsătorești tu, o să găsească pe altcineva. E şi 
nunta lui Alison. Fă ce trebuie făcut, și apoi putem să plecăm. O să 
vorbim despre restul mai târziu, când ne mai liniștim. 

-Foarte bine, spuse moșierul. Sunteţi soţ și soție. Privirea lui 
precum cerneala o fixă pe Samantha. Dumnezeu să aibă grijă de su- 
fletul tău. 

-Nu asta se spune când urmează să fie condamnat cineva la 
moarte? întrebă Calybrid. 

-O viață cu un bastard e cea mai groaznică sentință, mormăi 
moşierul. 

-Fratele nostru, Dorian, ar avea ceva de comentat în privința 
asta. Gavin îşi recăpătase stăpânirea de sine. Şi, din nou, eu sunt 
singurul fiu care nu e un bastard. De ce tot trebuie să repet asta? 

- Da, ești legitiin. Un Mackenzie legitim, şi o să părăsești clanul 
peste cadavrul meu. 

- Dacă de asta e nevoie... 

Pentru a doua oară în câteva ore, Samantha fu luată în brațe de 
Gavin St. James și se ținu de muşchii acestuia, care treinurau mai 
mult din cauza furiei, decât a greutății ei. 

- Puteţi să ieşiţi singuri, spuse soțul ei peste umăr. 

Alison o privi pe Mena, și cele două comunicară tăcut, după care 
Gavin închise ușa camerei cu atâta putere, că întreaga încăpere 
se zgudui. 

Samantha auzi numai întrebarea amuzată a lui Locryn, în tiinp ce 
furiosul scoțian o ducea din nou sus pe scări, în dormitorul lui. 

- Deci se pune dacă nu a sărutat mireasa? 


Capitolul 18 
SES 


Dacă Samantha învățase ceva din căsătoria ei anterioară scurtă, 
acela era să își păstreze cumpătul în situații tensionate. 

Soţul ei o duse în camera lui și închise ușa, după care se îndreptă 
spre pat, unde o așeză cât de delicat putea. 

Merse apoi și deschise o fereastră cu atâta putere, că Samantha 
tresări din cauza zgomotului. Când deschise fereastra, el invită furtu- 
na înăuntru, respirând ca un bărbat care izbutise să iasă la suprafață 
după ce stătuse prea mult sub apă. 

Fulgerele luminau cerul cu nuanțele mai întunecate ale serii, 
iar Samantha fu atinsă de una dintre perdelele patului, mișcată 
de vânt. 

El se întoarse către ea, furia din ochi fiindu-i înlocuită de o expre- 
sie chibzuită. Maxilarul încordat se relaxă destul cât să reapară acel 
zâmbet tipic lui. Nici măcar vena de la tâmplă nu mai era vizibilă. 

Însă furtuna din el continua, iar Samantha ştia asta, deși el o 
inascase cu soare și cu un calm prefăcut. 

Se aflau în ochiul furtunii. 

-Cred că îți datorez o scuză, soție. Asta nu prea a fost nuntă. 
Samantha ridică din umeri și îi aruncă un zâmbet similar cu 
al lui. 

-Nu știu ce să zic. A fost o nuntă dată naibii. 

Pentru o clipă intensă, el o privi ca şi cum ea era cea mai ciudată 
creatură pe care o văzuse vreodată. Amândoi izbucniră într-un acces 
de râs lung, sincer şi presărat cu puţina nebunie de ambele părți. 

- Ah, frumușico, oftă el după ce se opriră. Orice altă fătucă nu s-ar 
mai putea opri din plâns după asta. 

-Nu sunt orice altă fătucă. 

Ochii lui verzi, atât de vii în contrast cu pielea sa, se îmblânziră. 

- Nu, nu am întâlnit pe nimeni ca tine. 

O altă vibraţie tulbură aerul dintre ei exact înainte ca un tunet să 
se cațăre peste nori, făcându-și drumul zgomotos către Inverthorne. 
Ce începuse ca o ploaie devenea o furtună în toată regula. 

Samantha nu putu să privească spre chipul lui chipeș, așa că se 
uită în altă parte, examinând cusăturile fustei. Mai era un singur 
lucru de făcut pentru ca acea farsă de mariaj să fie completă. 

Dintr-odată, fu cuprinsă de un amestec de spaimă și încântare. 
Nu era o mireasă virgină, dar acel bărbat se culcase cu mai multe 
femei decât Casanova și Lord Byron împreună. 

Ea nu îl avusese decât pe Bennett, şi, din experiența ei, sexul pre- 
supunea multă muncă. 

Se gândi la noaptea nunții strâmbând dezgustată din nas. O 
petrecuseră bând şi chefuind la un local, apoi Bennett o dusese sus, 
cam cum făcuse și Gavin. 

Râseseră, iar lumea ei se învârtea, mai mult de la whisky decât 
de la săruturile lui Bennett. Acesta o aruncase pe pat și îi ridicase 
fustele. Ea râdea și era doritoare când Bennett se suise deasupra și se 
simțise confuză când el își linsese mâna și o dusese între ei. Fusese 
șocată când el o penetrase. Terminase înainte ca ea să priceapă ce se 
întâmplase și adormise înainte ca ea să apuce să şteargă sângele. 

După asta, devenise mai bine, dar numai pentru că preluase 
ea hăţurile. 

„Eşti o călăreață atât de bună“, spunea Bennett în timp ce se în- 
tindea pe spate. „Poți să te sui pe mine și să palopezi. Oricum, pentru 
fete e mai bine dacă sunt deasupra. Atunci, nu mai trebuie să încerc 
eu să-mi dau seama ce vrei, poți pur și simplu să iei.“ 

Într-un fel, avusese dreptate. Acele câteva dăți când el deținuse 
controlul fuseseră dezamăgitoare în cel mai bun caz și catastrofice 
în cel mai rău. Când ea era deasupra, uneori, atingea acea culme care 
ușura totul. 

În cea mai mare parte a timpului, întregul act o făcea să se simtă 
goală, și se retragea de pe el arzând, transpirată și nesatisfăcută. 

Samantha se bosumflă. În această seară, nu avea nici energia, nici 
puterea necesare. Piciorul avea să o doară prea tare. Poate Gavin se 
gândea la asta şi o lăsa sa stea întinsă în timp ce el stătea la picio- 
rul patului. Acesta părea destul de înalt pentru așa ceva. Atunci, nici 
unul din ei nu trebuia să muncească prea mult, iar piciorul ei nu avea 
să fie afectat. 

Samantha îl privi, pregătită să sugereze asta, când toate cuvintele 
îi muriră pe buze. 

Gavin era frumos când își etala șarmul calculat. Însă așa, serios și 
periculos, privind-o ca un secret pe care urma să îl dezvăluie... 

Samantha era în pericol să uite că acel mariaj era o farsă. Că lui nu 
îi păsa de ea. Că ea nu voia asta. Pe el. Așa că spuse: 

-Îmi pare rău că fratele tău e așa un nemernic. 

El se îndreptă spre ea, cu bărbia în piept, ca o pumă care vâna. 

- Nu contează, a făcut ce trebuia făcut, restul depinde de noi. 

-Chiar şi așa, probabil a durut. Lucrurile pe care ţi le-a spus pro- 
babil te-au enervat... 

-Liam nu mă rănește și de obicei nu mă enervez. 

- Prostii! Te enervezi pe mine destul de des. 

-Ei bine, spuse el în timp ce se apropia cu pași răbdători, tu eşti 
un caz particular, frumușico, însă, oricât de greu ţi-ar fi să crezi, sunt 
un bărbat greu de enervat. Ce obţii cu o răbufnire? Numai dușmani. 
Ce e furia, dacă nu așteptări neîmplinite? Dacă nu ai nevoie de ni- 
meni, nu te temi de pierderi. Nimeni nu te înfurie cu adevărat. Dacă 
nu te aștepți la nimic, nimeni nu te dezamăgește. 

-Dacă nu iubeşti pe nimeni, nimeni nu te poate răni, șopti ea, 
inima bătându-i cu putere ca să scape din cușca sa. 

El se opri în faţa ei, iar Samantha încercă să nu se uite la urma 
de excitație care se vedea prin pantalonii lui. Își înălță capul ca să 
îl privească. 

-Se pare că ne înţelegem, spuse el cu seriozitate. 

-Se pare că da. 

Sclipirea din ochii lui o avertiză în privința foamei pe care o 
simţea. Samantha știa exact ce voia Gavin și cum anume. Dorința lui 

avea dinți și întuneric. Furtuna îl făcuse sălbatic. Urma să o asalteze. 
Fără milă. 

Ea se încordă, pregătindu-se pentru ce urma. Era dură. Putea să 
îi facă faţă. 

Probabil. 

Când Gavin se întoarse cu spatele, ea aproape că eliberă un sunet 
de protest. 

Gavin își dădu jos haina și o aruncă pe scaunul îndreptat spre 
şemineu. Apoi începu să-și desfacă vesta. Samantha aproape gâfâia 
din cauza fricii și a anticipării neaşteptate și începu să-și deschidă 
propria bluză. 

-Callum mi-a zis că ți se spune Sam. 

Gavin își dădu jos vesta și începu să-și descheie cămașa. 

-Aşa e. Ea îşi desfăcu cureaua și își lunecă bluza de pe umeri. 

Erau amândoi tăcuți în timp ce el își desfăcea cămașa. Ea, în 
schimb, își dădu jos papucii, pe care îi putuse purta numai fără dres, 
deoarece piciorul o durea prea tare. De asemenea, își dădu jos bucata 
de dantelă din păr și o așeză alături. El făcu o pauză și o întrebă: 

- Ți-e frică, Sam? Ai întrebări pentru mine? Legate de ce o 
să-ți fac? 

- Nu, minți ea. Ți-am spus deja, nu sunt virgină. Și toată lumea 
ştie că ai făcut dragoste cu majoritatea fecioarelor din Europa și cu 
jumătate dintre femeile măritate. 

Spuse asta mai mult ca să-și amintească ei. 

-Nu am făcut dragoste cu nimeni. Le-am tras-o. Dragostea nu are 
nimic de-a face cu asta. 

Apoi își dădu jos cămașa, 

Deşi stătea cu spatele la ea, cicatricele erau numai niște umbre. 
Samantha nu le-ar fi observat din acea poziție. În lumina focului, 
valurile lucrate ale umerilor săi păreau sculptate din pin și finisate la 
perfecțiune. Spatele lui era lat și lung, cu mușchi care duceau câtre o 
talie subțire. 

Samantha inspiră. Gavin era ca un ospăț pentru ochii ei. Rugă 
zeii să o ajute să-și găsească vorbele. Numai limbajul îngerilor i-ar fi 
făcut dreptate. 

Nu se putea gândi decât ce norocoasă era că nu îl întâlnise înain- 
te. Înainte ca iluziile ei despre bărbaţi să fi fost distruse. Când mai 
credea în chestii ca iubire, eroi și finaluri fericite. 

Atunci, s-ar fi numărat printre numeroasele victime ale lui 
Lord Thorne. 

Acum însă, putea să aprecieze fizicul lui impresionant și să pre- 
tindă că nu îi provoca instincte de posesie. 

El se întoarse din nou spre ea și, în loc să-și dea jos pantalonii, se 
întinse spre ea. Cu blândeţe, o împinse pe spate, picioarele ei încă 
atârnând pe marginea patului, și, cu îndemânare, îi dădu jos fusta și 
corsetul. Era goală, cu excepţia bandajului de la picior. 

Când se aplecă, ea se așteptă ca el să se așeze între genunchii ei și 
să-și deschidă pantalonii. 

În schimb, el îşi puse mâinile sub ea şi o ridică din nou. 

- Ce... ce faci? Nu o să...? 

-Dacă tu ai impresia că nu o să fac acest mariaj complet legitim, 
ești nebună. Nu vreau să conteste cineva ce-mi aparţine. 

Nu pomeni despre Erradale, deși ea știa la ce se referea. 

-Nu trebuie să mă seduci sau mai știu eu ce. Poţi doar să... știi 
tu... să-ți faci treaba. 

-Să-mi fac treaba? 

El o privi confuz. 

-Să mi-o tragi, cum ai spus. Patul e acolo și... 

Apoi văzu cada, și scoase un geamăt cu mai multă încărcătură 
erotică decât s-ar fi așteptat să scoată în acea seară. Samanthei nu 
îi venea să creadă că nu o văzuse înainte. Avea scuze însă, cada de 
porțelan se potrivea perfect cu marmura șemineului. Aburul care 
ieșea din apă avea un dans languros în timp ce aerul rece circula în 
jurul lor dinspre fereastra parțial deschisă. 

-Nu am avut timp să-ți iau un inel sau un cadou de nuntă, 
frumușico, dar m-am gândit... 

Copleşită de recunoștință, ea își aruncă brațele în jurul gâtului lui 
și îl sărută. Exuberanța ei când îi sări în brațe îl făcu să pășească în 
spate, ca să nu cadă, însă își păstră echilibrul și îi întoarse sărutul cu 
buzele ce aveau întipărite un zâmbet satisfăcut. 

Ea se dădu înapoi și spuse: 

-E perfect. 

Și se mișcă puțin în braţele lui, ca să îl facă să meargă în di- 
recția bună. 

-Ai grijă, fătuco, dacă o să te mişti așa în timp ce eşti goală, 
e posibil ca apa să se răcească până termin eu cu tine. 

-Îți promit că o să fiu cuminte, spuse ea, ghemuindu-se și aco- 
perindu-şi cu braţele sânii modeșşti. 

-Se poate spune asta doar despre unul din noi. Bărbatul o aşeză 
în cadă, punându-i piciorul rănit pe un prosop moale care fusese 
aranjat dinainte acolo. 

Ea scânci când corpul înfrigurat simți căldura apei. Cât de straniu 
și de minunat era să fie în apă caldă, după multe săptămâni în care 
nu făcuse decât să încălzească apă din râu doar cât să spele mizeria 
adunată peste zi cu săpun cu cărbune. 

Cum gamba îi era așezată pe marginea căzii, picioarele depărtate 
lăsau apa caldă să îi atingă sexul. Senzaţia era în același timp deli- 
cioasă și alarmantă, atrăgând toată atenția în acea zonă. În acel loc 
care era dintr-odată umflat și pulsa. 

Un alt geamăt îi scăpă înainte să poată face ceva în privința asta. 

Soţul ei, care se afla în stânga, încă aplecat deasupra căzii, îi șopti 
la ureche: 

-Am dat diamante unei mândre care arăta chiar mai puţină 
plăcere. 

-Ce naiba să fac cu diamantele? spuse ea, închizând ochii în timp 
ce inspiră parfumul masculin al săpunului, care încă se simțea de la 
baia pe care o făcuse el înaintea nunții. Stai, știu, aș cumpăra o mie 
de băi ca asta! 

Gavin îi șopti ceva la ureche în Hmba lui nativă, ceva ce o făcu să 
se înfioare. Nu era puţin lucru pentru cineva cufundat în apă caldă. 

Samantha se întoarse către el și fu uimită de cât de aproape erau 
buzele lor. Cât de dulce era respiraţia lui care îi răcea umezeala adu- 
nată pe obraji de la aburi. 

-Ce ai spus? șopti ea. 

-Nici eu nu sunt sigur. 

Dintr-odată, situaţia era copleșitoare. Strălucirea erotică şi aurie 
din șemineu, care imprima o culoare celestă pieptului său. Atracția 
buzelor lui despărțite. Căldura dintre picioarele ei depărtate. O mare 
parte din ea nu avea de-a face cu apa. 

Samantha se retrase în singurul mod pe care îl știu: se scufun- 
dă sub apă. 

Deschise ochii și văzu că el se ridică și pleacă. Dacă nu ar fi fost 
sub apă, ar fi respirat ușurată. 

leși la suprafață, își dădu părul pe spate și se şterse la ochi, obser- 
vând că nu-și mai găsea soțul. 

- Gavin? 

-Îmi place când îmi rostești numele, frumușico! Vocea se auzi din 
spatele ei, însă, înainte să se întoarcă, mâinile lui erau deja pe capul 

ei. Degetele puternice începură să o maseze ritmic, transformându-i 
oasele în ceară fierbinte și mușchii topindu-se de plăcere. Mi-am dat 
seama că aveai dreptate de dimineaţă, spuse el, în timp ce îi mângâia 
zona din spatele urechii. Nu ai avut timp să îţi speli părul cum trebu- 
ie. lartă-mă pentru această scăpare! 

În acel moment, i-ar fi iertat aproape orice și, imediat ce își putea 
folosi din nou limba, avea să-i spună asta. 

Gavin îi împinse ușor umerii înainte, ca să îi adune părul de pe 
spate şi să îl spele. 

- Uită-te la nori, fătuco. 

Ascultătoare, ea se uită și observă pentru prima oară că deasupra 
şemineului se vedea o lucarnă. Bineînţeles că, din cauza furtunii, nu 
se puteau observa stelele. Mâna lui îi proteja ochii când îi turnă apă 
peste păr, după care repetă acţiunea până când tot săpunul se duse. 
Samantha nu se putea gândi la nimic mai minunat decât senzaţia 
apei și a săpunului care îi alunecau pe umeri. 

-Pentru ce e lucarna? întrebă ea, încercând să alunge senzația 
greoaie şi stranie care se simţea între ei. 

Discuţia despre banalități putea avea acest efect. 

- Inverthorne este mai vechi cu o sută de ani decât Ravencroft, 
spuse el cu voce mătăsoasă. E mai degrabă o fortăreață, nu un conac. 
Locurile astea au tendința să fie înfricoșătoare și întunecate. Dar, în 
timpul zilei, îmi place să stau aici ca să citesc, iar noaptea să studiez 
stelele, atunci când le pot vedea. 

-Ah, spuse ea în timp ce el luă un prosop moale şi o șterse 
pe faţă. 

Gavin luă apoi un săpun alb presărat cu ce păreau a fi ierburi mici 
și mov. Samantha se întinse după el, însă Gavin ridică săpunul astfel 
încât ea să nu-l poată ajunge. 

- Lasă-mă pe mine, spuse el cu un zâmbet rugător. 

- Nu, pot să fac asta şi singură. Numai piciorul mi-e rănit, mâinile 
funcționează fără probleme. 

Dintr-odată deveni din nou conștientă de faptul că era goală, așa 
că se acoperi cum putu mai bine, ducându-și un braţ peste sâm și pe 
celălalt între picioare. 

-Mă bucur să aud asta, frumușico, și o să testăm asta într-o clipă. 
Dar eu tocmai mi-am luat soţie, și aș vrea să o inspectez în detaliu. 

-Şi o s-o faci, spuse ea, cu mâna întinsă după săpun. După ce o să 
fie curată și prezentabilă. 

-Poate nu ştii asta despre mine... Gavin îngenunche lângă cadă, 
scufundând mâna cu săpunul sub suprafața calmă, acum opacă, 
a apei. Dar prefer ca femeile mele să fie puțin murdare. 

Trei fulgere consecutive luminară camera, scoțând în evidență 
ochii care păreau mai verzi decât de obicei. Acest lucru îi distrase 
atenţia în asemenea măsură, că nu se mișcă atunci când săpunul fi 
alunecă pe braț. 

-Mi-am imaginat de mai multe ori ce mi-ar putea face gura ta. 
Săpunul alunecă pe braț, până la umăr, apoi o luă în jos, pe claviculă 
și pe piept. Nu-mi pasă dacă ești murdară. Cu atât mai bine, dacă 
mă întrebi pe mine. Plimbă săpunul pe braţul cu care ea își acoperea 
sânii. Experienţa ar fi trebuit să te învețe că, dacă îmi refuzi ce vreau, 
devin mai nerăbdător. 

Sam nu știa multe despre noul ei soţ, dar atâta lucru putea să 
confirme. 

-Dă-mi ce vreau, fătuco, și îți promit că nu o să regreți. 

Nu era vorba că nu voia, doar că era cuprinsă de emoții. Dintr-oda- 
tă, nu îi auzea decât pe Locryn și pe Calybrid, care îi tot spuneau cât 
de neimpresionanți erau sânii ei. Şi pe voluptuoasa Mena, care o în- 
treba despre realizările inexistente. Și multe alte voci ce răsunaseră 
de-a lungul anilor. Unele care o confundaseră cu un băiețel când era 
mică. Altele care o făcuseră să se simtă mică, slabă, ciudată... 

- Nu trebuie să faci asta, spuse ea. Ura faptul că buzele începuseră 
să-i tremure. Acum, sunt soţia ta, sunt un pariu sigur. 

Gavin îşi duse cealaltă mână lângă prima și îi îndepărtă uşor 
brațul de corp. 

- Soţie, încă un lucru pe care o să-l afli despre mine este că rar fac 
ceva ce nu vreau să fac. 

Samantha își relaxă brațele de o parte şi de alta a trunchiului. 

Cu un tumult triumfător în piept, el plimbă săpunul mai întâi 
peste un sân, apoi peste celălalt. Mâna lui liberă îl urmă, alunecând 
în joacă peste pielea acoperită cu săpun. Îi mângâie sânii, îi atinse 
sfârcul cu degetul și alunecă deasupra lui până îl simţi întărindu-se. 

-O să le gust, promise el. 

Săpunul alunecă mai jos, peste coaste şi abdomen. Un fior o stră- 
bătu când el ajunse acolo, însă nu zăbovi. 

De ce ar fi făcut-o? Nu ştia despre secretul pe care îl ascundea. 

Destinația lui se afla doar puţin mai jos. 

În stilul caracteristic, Gavin făcu ce se aștepta ea mai puțin. Sã- 
punul trecu de moliciunea dintre picioarele ei şi îi alunecă pe coapsă, 

genunchi și gambă, spălând cu atenție fiecare părticică. Samantha îl 
privi, însă el nu se uită nici măcar o dată la ea, deși un mic zâmbet 
îi juca în colțurile gurii. 

La naiba cu arogantul ăsta! Știa exact ce efect avea asupra ei. Nu 
avea nici un rost să ascundă acest lucru. 

Se concentră la picioare o perioadă, spălându-l chiar și pe cel care 
nu era în cadă. Când termină, ea își sprijinea capul de margine, pri- 
vind picăturile de ploaie și bucurându-se de zgomotele capricioase 
ale tunetelor. 

Se relaxase atât de mult, încât, atunci când săpunul se întoarse să 
îi mângâie coapsa, aproape sări. Dintr-odată, atingerea lui deveni foc 
lichid, alunecând în sus, și mai sus, și mai sus, până ajunse în părul 
moale dintre picioarele ei, apoi la locul delicat aflat dincolo de el. 

Samantha se încordă, însă rămase pasivă, uitându-se cu încăpă- 
ţânare la lumină, reamintindu-și să clipească. Să respire. 

Era soțul ei, era dreptul lui. 

Apoi își dădu seama șocată că nu era singura care avea probleme 
cu respirația. 

Săpunul alunecă peste sexul ei, o suprafață tare, dar nu neplă- 
cută. Puse presiune pe micul vârf care pulsa într-un fel care îi făcu 
mușchii să i se încordeze. Apoi săpunul dispăru, fiind înlocuit de un 
deget care se plimbă până când găsi carnea umedă și caldă. 

Fiecare scoase câte un sunet diferit. 

-Eşti udă, şopti el. 

-Sunt în apă, spuse ea către lucarnă, peste poate de agitată. 

-Ştiu asta, frumușico. Gavin râse, degetul lui testând intrarea în 
corpul ei. Dar umezeala asta nu are nimic de-a face cu apa. 

Samantha știa asta. Simţea asta, chiar și sub apă. Degetul lui se 
plimbă în cercuri la intrare, ajutat de un val de dorință care, cumva, 
era mai fluidă decât apa care o înconjura. 

-Soția mea cea murdară. Lasă-mă să te spăl! Lasă-mă să curăț 
amintirea oricărui alt bărbat de pe pielea ta, pentru că, după seara 
asta, nici un alt bărbat nu o să te mai atingă. După seara asta, nici nu 
o să-ți mai dorești așa ceva. 

Nu asta fusese înțelegerea lor. 

Degetul lui se duse în sus și mângâie micul vârf care pulsa sub 
gluga vulnerabilă a sexului ei. 

Privirea Samanthei se înceţoșă când el începu asaltul asupra 
mugurelui incredibil de sensibil, şi ea își mișcă șoldurile în ritm cu 
mișcările lui. 

Încercă să fie tăcută. Să își păstreze stăpânirea de sine. Să se bucu- 
re de moment, dar nu prea mult. Își încleștă dinții împotriva plăcerii, 
însă notele suave care i se urcau pe gât deveneau dure când îi scăpau 
printre buze. 

Dumnezeule! Niciodată nu mai simțise asta. Niciodată. 

Samantha gemu când el înlocui degetul cu degetul mare, mângâ- 
ind pielea pliată cu inișcări mai ferme. Gemu când un deget alunecă 
în ea, provocând senzații de nedefinit care o amuțiră. 

Ritmul mișcărilor lui se intensifică, împreună cu bătăile inimii ei, 
până când Samantha ajunse să se țină de marginile căzii, ca să nu 
se zbată. 

Gavin îşi controla acțiunea cu precizie, degetele lui lungi lucrând 
împreună ca să creeze o plăcere ritmică ce părea să crească de un- 
deva dinăuntrul ei, până când fiecare mușchi din corp se încordă și 
se arcui. O lovi ca un val, copleșindu-i venele și scăldându-i pielea 
cu o efervescenţă crescândă. Apogeul valurilor pulsânde persista, 
pauzele fiind doar clipe în care să-și tragă sufletul, după care o lua 
de la început. 

Samantha își ținu gâtul arcuit, ochii fixați la cerul de deasupra și, 
chiar și prin norii de furtună... 

Văzu stelele. 


Capitolul 19 
SER 


Gavin o vedea ca pe o zeiţă a apei, ieșită pe jumătate din cadă, 
arcuindu-se în acel mod specific ei. 

Călărindu-i mâna cu aceeași grație cu care călărea un cal. 

Chiar și așa, deschisă și neajutorată, era sălbatică și de 
necontrolat. 

Dumnezeule, dar cât îşi dorea să o dreseze cu mâna lui. Să o facă 
să reacționeze numai la el, pentru totdeauna. 

Când Samantha începu să tremure cu o epuizare subită și in- 
tensă, mișcările ei fiind mai degrabă o încercare de evadare, el își 
trase degetele din moliciunea ei. Ea se cufundă la loc în apă, de parcă 
devenise parte din ea. 

Gavin nu putea descrie acest instinct feroce şi posesiv care îl cu- 

prinse. Nu știa decât că începuse când ea se întinsese după el în fața 

lui Liam. În momentul în care îl acceptase într-o cameră plină de 
oameni care considerau că nu trebuia să facă asta. 

De atunci, era cuprins de o senzaţie de mirare, care devenea mai 
intensă cu fiecare răspuns calm pe care ea i-l dăduse moșierului 
Mackenzie. Gavin se număra printre puținii oameni care îl înfrunta- 
seră pe Demonul Scoţian și trăiseră. 

Frumușica lui era, cu siguranță, cea mai mică. 

În nenumăratele nopţi goale pe care le petrecuse cu femei goa- 
le, nu-şi dorise niciodată să se afunde în cineva cu atâta intensi- 
tate disperată. 

Nici măcar în Colleen... 

Se ridică, o luă în braţe şi încercă să nu se bucure de senzația 
brațelor ei umede şi subțiri în jurul gâtului său, în timp ce lua un pro- 
sop făcut pentru un bărbat de mărimea lui. Dumnezeule, se simţea 
așa mică în braţele lui. Ar fi putut s-o care așa în braţe toată ziua şi 
nu s-ar fi săturat. Poate chiar toată viața. 

Gavin alungă gândul și o puse jos, ajutând-o până când ea își 
găsi echilibrul. 

- Ţine-te de umerii mei, îi spuse în timp ce o înfășură în prosopul 
moale şi o șterse. 

Deși părea puţin amețită, nu fu pasivă în faţa atențiilor lui, așa 
cum se așteptase el. Mâinile aflate pe umeri alunecară spre gât, apoi 
spre față şi își lipi buzele de ale lui. 

Samantha scoase un sunet pe care el nu-l mai auzise de la o feme- 
ie. Nu era nimic timid în el, nici urmă de tachinare. Nimic seducător 
sau exersat. 

Era pur. Sincer. Era nevoie. 

[ar el era pierdut. 

Poate începuse să se piardă din momentul în care ea sosise în 
zonă, cu armele pregătite, ochii tăioși și cuvintele înțepătoare. 

Îşi lipi gura de a ei, revărsându-și toată priceperea în acel sărut 
şi bând cu lăcomie plăcerea pe care o simțea. 

Samantha avea gust de ploaie şi de sex. Era ca furtuna de afară, 
sălbatică și periculoasă. 

Dumnezeule, ce se întâmpla cu el? Era Lord Thorne, legendarul 
amant. Sexul cu el era un amestec de mișcări exersate, tehnică și 
performanţă fără egal. Însă, cu acea femeie, se simţea aruncat la mila 
pasiunii, lucru care jurase că nu avea să se mai întâmple vreodată. 

Era o dorință pură, fără comparație, dezlănțuită. Îl străbătea cu 
toată forța unui tunet. 

Înainte să-și dea seama de ceea ce se întâmplase, o așeză pe spate 
și o devoră cu o foame pe care nu o mai simțise. Devenise o bestie 
nesățioasă, cu dinţi, gheare și o fântână interminabilă de dorință. 
Nu mai era timp să ajungă în pat. Aveau să-și consume mariajul aici. 
Acum. În fața focului și sub furtună. 

Pielea lor era umedă și alunecoasă, iar spatele ei era protejat nu- 
mai de prosop și de covorul din lână de dedesubt. 

Gavin avu un moment de panică și ar fi vrut să o ia la fugă. Să sca- 
pe de conexiunea din ce în ce mai puternică dintre ei, de acea emoție 
terifiantă și caldă care strălucea sub focul dorinţei lui. 

În trecut, ar fi spus ceva crud. Ar fi făcut ceva provocator, care 
să impună o anumită distanță. Însă asta ar fi presupus să își dezli- 
pească gura de a ei. Și nu avea de gând să facă așa ceva. În braţele ei, 
era asaltat de senzații pe care nu le mai simțise de douăzeci de ani. Era 
neajutorat. Patetic. Sentimental. Puternic. Pasional. Un prădător. 

Era dorit. 

Nu doar din punct de vedere fizic — niciodată nu dusese lipsă de 
asta —, însă ceva din ochii ei îl chema. Îi chema sufletul. Era ca și cum 
privirea ei cerea ceva ce mândria nu o lăsa să verbalizeze. 

Ea își petrecu braţele în jurul gâtului lui, și picioarele i se înfășu- 
rară în jurul taliei lui, cu o putere surprinzătoare pentru o persoană 
rănită. Era singura lui consolare. Gândul că foamea ei, disperarea ei 
păreau a se potrivi cu ale lui. 

Sărutul lor îl făcu să-și piardă controlul. Limbile lor se luptau, gu- 
rile se mușcau și se eliberau, doar ca să se atace dintr-un alt unghi. El 
îi muşcă buza de jos, iar ea scoase un sunet care îi vibră în gât lui Ga- 
vin, îi străbătu spinarea și se revărsă în mădularul lui deja întărit. 

Pentru o clipă, se temu de ce era mai rău. Că nu avea să fie nevoie 
decât de un geamăt din partea ei ca el să termine. 

Ce fel de femeie avea o asemenea putere? 

Își dezlipi abrupt gura de a ei și se rezemă pe braţe ca să o priveas- 
că uimit, în timp ce încerca să îşi controleze dorința. 

Samantha chiar nu avea nimic special, nu? Părul nu avea vreo 
formă anume și nici nu era ondulat, era doar lipit de cap și ascuns, 
în mare parte, sub prosopul întins în spatele ei. Faţa ei nu era deli- 
cată, pală sau machiată. Obrajii nu erau niciodată roșii, mâinile nu 
erau niciodată moi de la cremă. Corpul ei lung aproape dispărea sub 
al lui. 

Însă buzele acelea, un arc mare care putea pedepsi, dar şi ofe- 
ri plăcere, devenise obiectul celor mai desfrânate gânduri ale lui. 

Îi număra pistruii în memorie. Înota în piscina ochilor ei, care erau 
ca o oază de căldură în lumea lui rece și gri. O căldură perfidă se re- 
vărsă în el când o privi și se împrăștie până când Gavin simți că risca 
să moară. 

-Ce mi-ai făcut? întrebă el cu asprime. 

Ea ridică dintr-o sprânceană și privi în jur, ca și cum ar fi fost 
şocată. 

- Nimic, încă... Tu ai făcut totul... Ea scânci adorabil din cauza 
incapacității de a vorbi clar, după care oftă în timp ce îl privi cu un fel 
de tristețe epuizată. Nu...? Vrei să fac mai multe? Este rândul meu 
să te... 

- Nu, fătuco. 

Îi puse un deget peste gură. Se întrebă cu cine mai fusese ea. Tipul 
acela, Grant? Oare el provocase acea nesiguranţă care plutea deasu- 
pra trăsăturilor ei? 

Soţia lui nu avea să se simtă niciodată așa. Niciodată. 

- Mereu este rândul meu. 

Ea se topi sub sărutul lui. Gavin se asigură că așa avea să fie, 
umplându-i gura cu mișcări calde și ușoare ale limbii. Din nou, se 
afundă în amețeala pe care o simţea în timp ce făcea asta. Speră 
că ea nu observase cum îi tremurau degetele când îi atingeau fața şi 
urmau picăturile de apă care îi fugeau pe gât, încercând să scape de 
focul mistuitor. 

Nu putu rezista, și gura lui o părăsi pe a ei pentru a salva câțiva 
stropi. Prinse câteva picături cu buzele, altele cu limba. O sărută și 
cobori pe gâtul ei grațios până la claviculă, apoi mai jos. Sânii ei erau 
obraznici, sfârcurile ei - mici și excitate. Nu crezuse că avea destule 
forme sub bluză, dar era îndeajuns cât să se poată bucura de ei. 

Erau perfecţi. Ea era perfectă. 

Cu un geamăt, îi sărută sânii, copleșindu-i cu o furtună de 
venerație care avu efectul dorit. Picioarele ei se depărtară mai mult 
sub el, și Sam se lipi de el, trăgându-i corpul mai aproape. 

Fără să se îndepărteze de ea, își dădu jos pantalonii și se cuibări 
în leagănul coapselor ei. 

Icni când ea își întinse mâinile, scoțându-i sexul din locul în care 
pulsa lipit de abdomen și îl așeza în dreptul intrării ei. 

-La naiba, șopti ea. 

El îngheță. 

-Ce e? 

- Mare, fu tot ce putu ea spune. 

- Da, admise el zâmbind. 

Își încleştă dinţii în timp ce înaintă ușor. Își lăsă capul lângă al ei, 
ca să nu se piardă în corpul ei așa cum o făcea în ochii ei. Era mică, 
strâmtă și delicios de udă. Samantha se zbătu sub el, încercând să 
se acomodeze. 

-Nu cred că..., şopti ea. 

Apoi gemu când el o penetră în întregime dintr-o singură 
mișcare. Un fior involuntar îl copleși, urmat de valuri și valuri de 
căldură imposibilă. 

-Nu te mișca, îi ordonă el. Dumnezeule! Era prea mult. Prea dul- 
ce. Prea strâmtă. Prea moale. 

Stelele îi strigau numele prea devreme, iar el le răspunse lăsân- 
du-și capul pe spate, germându-și plăcerea în calea furtunii. Le putea 
simți pulsând în spatele norilor, aproape își simţea locul printre ele 
în timp ce plăcerea îl îndepărtă de el însuși, îl rupse în bucăți și apoi 
îi dădu o nouă formă. Creă o ființă a haosului acolo unde înainte 
fusese ordine, iar Gavin știu că era posibil să nu mai fie niciodată 
cine fusese. 


Samantha își mușcă buza când își văzu soțul prins în mrejele plă- 
cerii. Fiecare mușchi se încordă în timp ce corpul lui deveni rigid 
deasupra ei, trăsăturile lui frumoase prinse într-o grimasă care pu- 
tea semăna cu durerea, deși știa că nu era cazul. Era exact plăcerea 
pe care el i-o oferise în baie. Genul de plăcere în care nu mai știi sigur 
dacă propriul corp îți mai aparține. 

Ea închise ochii, concentrându-se la carnea tare și fierbinte care 
pulsa în ea. La jetul cald de sămânță care îi îmbăia uterul. 

De asta avea nevoie. Acum, se putea relaxa cât de cât. 

Deși nu voia asta. Pentru prima oară în viața ei, nu voia ca acel 
act să se termine. Nu era pregătită ca el să se prăbușească asupra ei, 
după care să adoarmă. 

Voia mai mult. Mai mult din fricțiunea asta alunecoasă și minu- 
nată. Mai mult din sexul lui incredibil de mare, acum, că mărimea nu 
o mai deranja. Mai mult din magia pe care degetele ei i-o oferiseră 
în baie. 

Dacă îi provocase atâta plăcere, probabil avea să mai existe și o 
dată viitoare. 

După un moment etern, el se lăsă pe coate deasupra ei, ochii lui 
verzi fiind somnoroși, însă încă strălucind cu intensitate când el își 
lipi fruntea de a ei. Respirația lui explodă fierbinte peste obrajii ei. 

Se terminase. Acum, erau soţ și soție în toate modurile posibile. 
Acum, copilul ei era în siguranţă. 

Ea închise ochii și, când făcu asta, conștienţa ei nu mai sălășluia 
în spatele ochilor, ci în adâncul corpului ei. 

În ea, unde el încă era. Tare. Și fierbinte. Pulsând. 

„Ce?“ 

Cinci guri de aer. De atâta avu nevoie ca să își revină. 

Se auzi un inormăit plin de satisfacție masculină, după care el 
își împreună degetele cu ale ei și le ghidă ușor deasupra capului, în 
timp ce începu să se miște. Ea deschise ochii și fu uimită de ce văzu. 
Chiar dacă îl văzuse de zeci de ori, frumuseţea lui încă avea puterea 
să o uimească. 

Nu tocmai...? Cum de încă...? Dumnezeule, ce bine era! 

-Singura trăsătură Mackenzie de care sunt mândru, spuse el ca o 
explicaţie arogantă. Rezistăm mai mult de o rundă. 

„Doamne!“ 

Samantha își închise ochii în timp ce fiecare penetrare îi provo- 
ca o nouă senzație de nedescris. Încercă să-şi depărteze picioarele 
mai mult, să îl ia mai adânc, să nu se piardă în vorbele pe care el i le 
şoptea la ureche. 

O întindea, o umplea, o deschidea cu mișcări aproape crud de 
răbdătoare. Ochii lui o ardeau, şi trăsăturile i se întunecau și mai 
mult. Mușchii spatelui, ai fundului, ai coapselor nu aveau de ales 
şi răspundeau şoaptelor de plăcere care se transformau în valuri și 
amenințau să devină pulsaţii. Încercă să își oprească scâncetele care 
deveneau rapid gemete. 

Ce se întâmpla? Doar mai fusese sub un bărbat, însă nu așa. Nu 
sub un bărbat ca el. Această plăcere care nu era doar urmarea alchi- 
miei unui bărbat şi a unei femei care își satisfăceau o nevoie biologi- 
că. Era ceva mai profund de atât. Mult mai profund. 

lar profunzimea o șocă şi o sperie. 

Respirația lui controlată se fractură în gemete, după care în 
gâfâieli. 

- Dumnezeule! Eşti prea minunată... Am mers prea adânc. 

Samantha putea confirma acest lucru. 

Eliberarea care o copleși nu fu la fel de subită ca în cadă. Se con- 
strui în valuri mici, intensificate de faptul că ea stătea pe țărm și le 
privea cum veneau în direcția ei, știind că avea să fie luată de ele. 
Că avea să se înece în ele, urma să devină victima forţei lor. Din- 
tr-odată, nu se mai putu mișca deloc. Corpul ei deveni o închisoare 

a plăcerii, arcuindu-se în timp ce el o călărea spre culmile unei 
senzaţii de nedescris. 

Undeva în furtuna extazului, reuși să audă cele câteva sunete sur- 
prinse ale lui când corpul lui se cutremură. Samantha se desfătă cu 
strânsoarea corpului ei în jurul cărnii tari aflate în ea. Sunetele de 
plăcere pe care le scotea el se armonizau cu melodia ei, iar tunetul 
creă percuţia perfectă pentru punctul lor culminant. 

O epuizare plăcută încețoșă momentele în care rămaseră îm- 
preunați unul cu celălalt. În cele din urmă, el se ridică de pe ea, 
luă un prosop, îl udă și se întoarse să spele rămășițele plăcerii de 
pe amândoi. 

Ea se luptă cu pleoapele grele în timp ce el folosi un alt prosop 
pentru a se șterge și pentru a o șterge și pe ea. Samantha se simțea 
de parcă ar fi băut. Simțea puțin durerea din picior, iar ceea ce tocmai 
se petrecuse nu avea cum să fi ajutat, însă nu îi păsa. 

Îl privi printre pleoapele din ce în ce mai grele de somn. 

-Nu multe fătuci îmi pot supraviețui. Te-ai descurcat decent. 

- Decent? întrebă ea, un pumnal de indignare străpungând beati- 
tudinea în care era. 

- 'Ți-am spus că o femeie își pierde suflul în preajma mea ori din 
cauza epuizării, ori pentru că leșină. 

O privi şi îi ridică brațele, ca să o poată îmbrăca în cămașa 
de noapte. 

-Mai lasă-mă în pace, spuse ea în timp ce căscă și îi permise să 
o îmbrace. Sunt invalidă. Așteaptă până când toate părțile mele o 
să funcționeze bine, și o să-ţi arăt ce înseamnă decent. 

Se mișcă apoi spre partea lui de pat și căntă ceva pe noptiera 
de lângă. 

-Ai încredere în mine, fătuco. Toate părțile tale funcționează 
bine. 

Patul se întindea în spatele ei, însă ea privea în continuare focul, 
nedorind să se lase fermecată de el. 

-Mai bine decât doar bine. 

Respirația lui îi gâdilă gâtul, în timp ce Gavin îi dădu la o parte 
părul încă umed de pe ureche. 

-De fapt, m-aș încumeta chiar să spun că părţile tale devin rapid 
părțile mele preferate. Chiar și cele rănite. 

Replica îi puse un zâmbet mare pe faţă, unul pe care era fericită că 
el nu îl putea vedea când o sărută pe obraz. 

O smucitură a părului o făcu să se încrunte din nou. 


187 


—— Kerrigan Byrne 


-Ce faci? 

-Trebuie să desfac nodurile astea, fătuco, altfel nu mai ai cum să 
dregi asta dimineață. 

O pieptăna? 

Ea se întoarse să îi ia peria. 

-Nu trebuie să... 

-Dar o s-o fac. 

Se folosi de greutatea părului ca să o direcționeze ferm, dar blând 
către foc. 

Şocată, aproape oripilată, Samantha se așeză, cu umerii încordați 
în timp ce el o pieptăna. Doar nu era o virgină, iar asta era a doua ei 
căsnicie, însă acea noapte era plină de lucruri ce se petreceau pentru 
prima oară. 

Era evident că el ştia ce făcea, începând din partea de jos a păru- 
lui, ținându-l departe de cămaşa de noapte, ca să nu o ude. Desfăcea 
firele încurcate cu degete pricepute, în loc să tragă de perie. O sta- 
re mizerabilă cu nuanţă de verde o copleși, distrugând momentul 
intimității neașteptate. Oare acesta era un fel de ritual de seducţie 
pentru el? Avea un fetiş pentru păr? 

-Cu câte femei ai făcut pe camerista? întrebă ea cu o nonșa- 
lanță forțată. 

-Cu una. Doamne, Dumnezeule, cumva, asta era chiar mai rău. 
Cu mama mea. 

Uimită, ea înlemni. 

- Ce? 

-Mama mea nu a fost mereu oarbă. Asta s-a întâmplat din cauza 
tatălui meu. 

Samantha își lipi buzele în timp ce sângele i-o lua razna. Bănuia 
asta, dar nu i se păruse potrivit să întrebe. 

- Când am venit prima oară la Inverthorne, după ce a rămas fără 
vedere, nu aveam bani pentru angajați. Eram doar eu, Callum și 
Eammon. Și mama mea, bineînțeles. Erau multe lucruri pe care nu le 
putea face singură, printre care şi să-şi aranjeze părul. 

- Înţeleg, șopti ea. 

Nu se potrivea deloc cu imaginea pe care o avea despre contele 
de Thorne. 

-Atât o să spun despre asta. 

Ea încuviinţă și lăsă ritmul periei să calmeze o minte care voia să 
alerge. Ce enigmă era soţul ei! Crud, neobosit, perfid, manipulator. 
Generos, onorabil şi bun. 

-Mulțumesc, spuse ea, în ciuda nodului pe care îl simțea în gât. 
Cum se putea ca el să știe că nu făcuse nimeni asta pentru ea? Că nu 
făcuse nimeni niciodată nimic pentru ea. Nu fusese îmbăiată. 
Nu fusese îmbrăcată, îngrijită sau pieptănată. 

Venea dintr-un loc dur, în care încrederea doar în forțele proprii 
era virtutea principală. Nu crezuse niciodată că asta era ceva rău. 
Însă nici ce se întâmpla acum nu era. 

Soțul ei era un bărbat dur. Un vânător letal. Cumva, asta făcea 
momentul mult mai dezarmant și totodată alarmant. Cumva, îl fă- 
cea mai periculos, pentru că, într-o singură noapte, o făcuse de mai 
multe ori să se topească. Și nu era vorba doar despre corpul ei, ci și 
despre inima ei. 

Când peria ajunse să treacă fără probleme prin părul ei, Gavin i-l 
împleti ca un adevărat expert. Apoi trase pătura, îşi petrecu brațul în 
jurul taliei ei și o trase până ajunse pe pernă. 

-Soții și soțiile nu dorm în camere separate în țara asta? întrebă 
ea, încercând să nu se concentreze asupra faptului că el dormea gol. 
Se temea că urma să poarte una dintre cămășile de noapte ridicole pe 
care le lua Bennett când nu era destul de frig pentru salopetă. 

-Nu mai confunda scoțieni cu britanicii, bombăni el, somnul ju- 
cându-se deja cu vocea lui. 

-Voiam doar să spun că nu trebuie să renunți la camera ta de 
burlac pentru mine, nu e ca şi cum noi am fi... 

Fusese una dintre grijile ei: ca lui să nu-i placă să-și împartă 
spaţiul. Că avea să o instaleze într-o cameră mai mică și mai puţin 
confortabilă. Și, poate, la un moment dat, chiar avea să facă asta. 

Cu cât aștepta mai mult, cu atât avea să fie mai greu. 

- Frumușico, dacă îţi imaginezi că scapi de mine acum, ai înnebu- 
nit. Acum, culcă-te! 

Samantha nu ascultase niciodată ordine, însă, de data asta, nu ar 
fi stricat să o facă. 

Gavin lăsă fereastră întredeschisă, însă asta nu făcea decât să 
aducă și mai aproape căldura focului. 

În timp ce asculta furtuna și simțea cum respiraţia bărbatului din 
spatele ei devenea egală, lăsă să evadeze o lacrimă, sperând să țină 
astfel în frâu compatrioții amenințători. 

„Asta.“ Asta era ce-și dorise mereu. Ce își dorise de când își putea 
aminti. Ce îi promisese Bennett, dar nu îi oferise niciodată. 

O casă lângă mare, înconjurată de pădure. Un foc lângă care să 
facă dragoste pe timp de furtună. Bine, nu era dragoste, pentru 
că Gavin St. James nu făcea dragoste. El le-o trăgea femeilor. 

Samantha se întinse ușor și simți cum braţul lui se încordă în 
jurul mijlocului ei, trăgând-o mai aproape de el, până când părul de 
pe coapsele lui musculoase zgâriau coapsele ei chiar și prin cămașa 
de noapte. 

Ei bine, eli-o trăgea. Ea minţea. Oricum ar fi fost, era în siguranță 
și la căldură și erau amândoi mulțumiți unul de celălalt. 

Pentru moment, era de ajuns. 


Capitolul 20 
CESE 


„În sfârșit”, se gândi Gavin când verifică șaua lui Demetrius. În 
sfârşit, avea să meargă la Erradale în calitate de proprietar. 

Se uită la grajdurile goale. Angajase câțiva oameni din Strath- 
carron cu care avea să se întâlnească acolo la răsărit. 

Zâmbi. Dimineaţa începuse în urmă cu două ore. 

Callum lăsase un bilet scris în grabă în care îi spunea că se 
saturaseră să îl aștepte și nimeni nu îndrăznise să îl deranjeze după 
noaptea nunții, așa că o luaseră înainte. 

El era cel mai mirat dintre toţi că dormise până după răsăritul 
soarelui, cu soţia lui lipită de el. Gavin nu dormea niciodată până 
târziu. De ce ar fi făcut-o? 

Mai ales astăzi, când Erradale, Erradale al lui, îl aștepta. Chiar și 
după ce se trezise, o reticență îngrijorătoare de a o lăsa singură îl fă- 
cuse să stea în pat mai mult decât ar fi trebuit. Se convinsese singur 
că nu ar fi fost atât de dificil dacă nu s-ar fi întors spre el în timpul 
nopții și nu s-ar fi prins de el în somn cu toată puterea disperată a 
unei fătuci urmărite de un coșmar. 

De dimineaţă, brațul ei încă era aruncat peste el, iar piciorul, cel 
rănit, se sprijinea peste coapsa lui. Când se mișcase, ea îl prinsese 
cu putere, deși nu se trezise, şi, ca din senin, el își dăduse seama că ar 
fi preferat să-și taie membrele decât să o deranjeze. 

Părea în sfârșit liniștită și incredibil de tânără. Ridurile de cinism 
de pe frunte se neteziseră. Liniile provocate de faptul că strângea 
din dinți dispăruseră. În lumina dimineții, se gândise să o trezească 

sărutându-i fiecare pistrui presărat pe obrajii ei ca praful auriu al 
unei zâne. 

Nu o făcuse însă, deoarece, dacă ar fi trezit-o, ar fi întârziat și mai 
mult decât acum. Era posibil chiar să nu se mai fi dat jos din pat, și ce 
ar fi spus oamenii lui atunci despre asta? 

Nimic, dacă le plăceau locurile lor de muncă... şi picioarele. 

Toată lumea știa că mariajul lor era unul din interes, dar asta nu 
însemna că doi oameni tineri și atrăgători nu aveau să consume 
un asemenea aranjament. 

Până la urmă, trebuia să aibă moștenitori. 

Gândul îi provocă un alt fior plăcut pe buze. Dacă ar fi fost după el, 
mica lui soție ar fi fost însărcinată până la Crăciun. Dacă nu reușea, 
era bucuros să încerce în continuare. 

Dumnezeule, dar niciodată... 

-Ce naiba e asta? 

Întrebarea furioasă feminină îi transformă zâmbetul secret 
într-un rânjet. Va trebui să înceteze cu râsul ăsta, altfel oamenii 
aveau să creadă, în mod greșit, că se îndrăgostea de-adevăratelea 
de soţia lui. 

- Frumușico, te-ai trezit! 

Un val de plăcere când îi văzu silueta în ușa grajdului fu urmat de 
o ieșire neașteptată. 

-Bineînțeles că m-am trezit, și nu datorită ție. 

Dacă nu ar fi avut nevoie de un baston ca să meargă, Gavin nu 
avea nici un dubiu că soția lui şi-ar fi făcut o intrare pe cinste. Își 
aruncase în grabă o bluză simplă, o fustă din lână și cureaua pe care 
o purtase în ziua nunții. Cumva, reușise să găsească și o haină lungă 
și ponosită în care mai că se pierdea. Șuviţele de păr care îi scăpau 
arătau că nici măcar nu se uitase în oglindă înainte să iasă. Chiar și 
așa, era proaspătă ca o floare de vară, chiar și în lumina cenușie a 
dimineţii de iarnă. 

-M-ai lăsat să dorm și mi-ai lăsat doar un bilet, îl acuză ea. 

-Cu plăcere, fătuco. Nu mulți soți ar fi atât de atenţi. Dacă ar fi 
fost după mine, te-ai fi trezit cu mine în tine. 

Ea clipi uimită pentru o clipă, după care luă decizia evidentă de a-l 
ignora, arătând bucata de hârtie din mână. 

-Scrie aici că pleci la Erradale fără mine. 

- Da, şi încă am de gând să fac asta. Verifică șaua din nou, de data 
asta mai mult pentru efectul teatral. Acum, vino să-ţi săruți soțul de 
bun-rămas, ca să-mi țină de cald până mă întorc pentru cină. 

Se sui pe Demetrius la timp cât să prindă biletul mototolit care îl 
lovise în piept. Ce țintă excelentă avea soția lui! 

-Eu zic să te gândești mai bine dacă ai impresia că o să mă lași 
în urmă. Erradale este în continuare al meu. Acum, pune-mi şaua pe 
un cal şi hai să mergem! 

Șchiopătă până la staul, inspectând puținii cai rămași, bastonul ei 
răsunând zgomotos pe scândurile late. 

-E o zi friguroasă, frumușico. Cel mai probabil, o să înceapă fur- 
tuna, și nu poţi să călărești. 

Ea se întoarse spre el şi folosi bastonul ca să nu cadă. 

-Să nu crezi că, doar pentru că suntem căsătoriți, poţi să-mi spui 
ce pot și ce nu pot să fac. Nu ai observat că fratele tău a eliminat 
cuvântul „să asculţi“ din jurămintele de nuntă? 

Dumnezeule, cât îi plăcea când albastrul ochilor ei avea licăriri 
vulcanice. 

- Au! Gavin râse şi îşi scărpină barba. Asta da scăpare din partea 
lui. Uite cum facem: dacă îmi demonstrezi că poţi să călărești, atunci, 
poți să vii. 

-Foarte bine. Samantha îi aruncă un zâmbet triumfător. Cred că 
iapa aceea o să fie perfectă. 

- Mi se pare fermecător, fătuco... 

Nu își termină propoziţia, ci se apropie de ea, gânduri obraznice 
încălzindu-i sângele și mădularul care deja pulsa. 

-Ce ţi se pare fermecător? 

Se dădu în spate, însă nu destul de repede. 

- Credeai că mă refeream să călărești un cal. 

Își puse brațul în jurul ei, trăgând-o aproape, lăsând-o să-i simtă 
erecţia chiar și prin fustă. 

- Dă-mi drumul, bou mare și prost ce eşti! Spuse ea, deşi o strălu- 
cire jucănșă din ochi îi atenuă încruntătura. Să te călăresc nu demon- 
strează doar că eu sunt capabilă, ci şi că tu ești leneș. 

-Foarte bine, limbă ascuțită ce ești, m-ai convins, o să te 
călăresc eu. 

Îi opri protestul cu buzele și se desfătă cu triumful pur masculin 
când furia ei se topi în cu totul altceva. 

Nu era capitulare, nu făcea frumușica lui așa ceva, însă era ceva 
asemănător. 

Dintr-odată, nu mai putea aștepta nici măcar o clipă să fie în ea. 
Amintirea cărnii ei strânse în jurul lui îi arse venele, până când era 
sigur că era făcut din oţel dur și dorință topită. 

Limba lui îi despărți buzele, gustând, făcând cercuri, revendicând 
în timp ce îi aruncă bastonul, îi dădu haina jos, o întinse pe o căpiță 
de fân și o așeză pe ea peste. O ținu ocupată cu gura lui în timp ce îi 
depărtă picioarele cu genunchii şi se așeză între ele, lipindu-și excita- 
rea de căldura pe care o putea simți chiar și prin straturile de haine. 

Gavin încercă să respire și să-și liniștească inima, care o luase la 
galop. Atât de mult sânge se îndrepta acum către mădularul lui, că 
se temea că nu mai rămânea și pentru restul zonelor. Dumnezeule, 
nici măcar o sută de mii de curteze antrenate și parfumate nu ar fi 
putut spera să trezească o dorinţă așa feroce şi instantanee ca soția 
lui rănită şi neîngrijită. 

Mai târziu, când putu forma un gând coerent, acest lucru îl 
îngrijoră. 

Ea se dădu înapoi, și privirile li se intersectară. Forța ochilor ei 
sfidători îl lovi cu puterea furtunii de noaptea trecută. 

-Pot să călăresc. O să te călăresc până n-o să mai știi de tine, 
Gavin St. James. 

Tocmai când credea că nu se putea întări și mai mult, ea îi dovedi 
că se înșelase. 

-Eşti invitata mea. 

Gavin îi acapară și gura, și şoldurile, controlându-le mișcarea, pu- 
nând-o deasupra lui în timp ce îi sugea limba. Îi ridică fustele şi își 
îngropă mâinile sub ele, degetele lui alunecând peste carnea mătă- 
soasă a coapselor ei până când găsi părul moale dintre ele. Îi despărți 
pliurile și găsi peștera ei alunecoasă, care era deja udă şi îl aștepta. 

Amândoi respirau greu. 

-Sunt încântat să văd că nu ţi-ai găsit lenjeria, frumușico. 

-Nu te entuziasma prea tare. 

Ea îşi lipi buzele de zâmbetul lui ameninţător. Asta în timp ce îi 
umbla prin pantaloni. Gavin rămase fără aer când mâna ei îi apucă 
mădularul ce pulsa şi îl eliberă să stea lipit de ea. 

„Sfinte Sisoe!“ Blestemă sau se rugă, în timp ce ea îl ridică ușor, îl 
așeză și își cobori sexul pe capul mădularului. 

Nu ajunse foarte departe și trebui să se îndrepte, mișcându-și 
şoldurile ca să înainteze. Gavin fierbea cu fiecare mişcare şi încorda- 
re a ei, fiecare parte a cărnii lui fiind străbătută de o dorinţă din ce 
în ce mai intensă. 

Nu se mai putu abține și își duse mâna la gură, linse vârful de- 
getelor și le duse unde li se alăturau corpurile, acolo unde devenea 
o parte din ea, și prelinse umezeala peste amândoi. Găsi și bobocul 

strâmt expus de poziţia ei și îl mângâie ușor, încântat de geamătul 
satisfăcut pe care îl scoase ea, dar şi de cât de mult intrase în ea. 

- Da, spuse el, ia-mă cu totul. 

O mângâie iar și iar, simțind cum îi răspundeau mușchii ei interi- 
ori, care se încordau la fiecare atingere. Eliberarea venea în înaintări 
încete și minunate, până când era cu totul în ea. 

Sam se rezemă cu mâinile de umerii lui și începu să-și miște 
şoldurile. 

Dumnezeule, era sublimă, cum stătea pe el, cu părul sălbatic, bu- 
zele umflate despărțite, ochii mari și plini de mirare şi hotărâre. 

Gavin simți că soția lui își sprijinea piciorul şi că îi tremurau coap- 
sele. Hotărâtă sau nu, ea nu era așa întremată cum și-ar fi dorit. 

Dar mai ştia și că mica lui soţie nu l-ar fi iertat dacă ar fi pierdut 
acea bătălie. 

O apucă de şold cu o mână și îi susținu greutatea, folosindu-se de 
propria forță ca să o penetreze. Cealaltă mână rămăsese pe perla pul- 
santă aflată deasupra locului în care erau uniţi, tachinând-o odată cu 
intensificarea ritmului. 

Văzu cum o roșeaţă îi acapară pielea aurie în timp ce el se tot ridi- 
ca, mărind forța penetrării, iar ea gemea deasupra lui. 

Mângâiat și prins de adâncurile ei strâmte și umede, Gavin își 
dezgoli dinții într-un zâmbet în timp ce începea să rămână fără aer, 
care îi era scos din plămâni de plăcerea fără limite pe care o simțea. 
Cu orice altă femeie, sexul fusese despre un singur lucru: punctul cul- 
minant. Însă, cu ea, cu soția lui, călătoria era la fel de satisfăcătoare 
ca acea culme. Chiar și în timp ce intra în ea, se minună câtă plăcere 
simțea doar din faptul că era înăuntrul ei. Se minună de tandreţea pe 
care o provoca ea şi care dubla dorința feroce. 

- Sărută-mă, îi ceru el şoptit, ridicându-se să se apropie când ea 
căzu peste el, din cauza mişcării şoldurilor sale. 

Sărutul lor nu dură mult. Fu întrerupt de geamătul ei în tiinp ce 
o eliberare umedă îi inundă mădularul, sexul ei pulsând în jurul lui, 
lăsându-se lacom în jos și apoi încordându-se. 

Sam îi smulse orgasmul de undeva din adâncuri, corpul ei încor- 
dându-se atât de strâns în jurul lui, că umerii lui Gavin se prăbușiră 
pe căpiţa de fân. Degetele lui se prinseră de șoldurile ei, ca pentru a 
se salva de la o cădere lungă în gol. Încă o ținea în timp ce mișcarea 
ritmică a propriei ei descătușări era tot ce îi trebuia că să toarne căl- 
dură lichidă în ea. 

Sam se prăbuși pe el, iar brațele lui o încercuiră instinctiv, dege- 
tele jucându-se cu împletitura pe care i-o făcuse în seara anterioară. 

Piepturile se ridicau și coborau cu respirații necontrolate, iar corpu- 
rile încă le erau împreunate pe sub îngrămădeala de fuste. 

-Foarte bine, fătuco, ai câștigat. Poţi să călăreşti. 

Replica ei fu înăbușită de umărul lui, dar părea să fie ceva de penul: 

-Ai al naibii de mare dreptate. 

-Cine ar fi crezut că e atât de distractiv să fii căsătorit? îngăimă 
el, în timp ce o sărută pe tâmplă și o mângâie pe spate. 

Ea se dădu în spate ca să îl privească, un zâmbet rar de-al ei 
făcându-și apariţia în colțul gurii. 

-Probabil ar fi trebuit s-o faci cu mult timp în urmă. 

- Nu, fătuco, spuse el, devenind dintr-odată foarte serios. Atunci, 
nu ar fi fost cu tine. 

Încurajat de genele timide care se răsfirară pe obraji, se ridică să o 
sărute, de data asta tandru, iar răspunsul ei fu ceva ce nu mai simțise 
cu ea până atunci. 

Ceva moale. Temător. Nesigur. 

O tandreţe protectoare înflori în el și deveni din ce în ce mai in- 
tensă, în timp ce degetele ei îi mângâiau maxilarul. Gavin schimbă 
poziţia, așezându-se deasupra ei cu un geamăt posesiv. Cum putuse 
crede vreodată că era o femeie dură? Prima oară nu îi observase decât 
trăsăturile aspre şi limba ascuţită. Acum însă, nu mai era ascuțită, în 
timp ce aluneca peste buzele ei și în gura lui, explorându-l în timp 
ce coapsele i se mișcau din nou, făcându-i mădularul să se umfle 
şi să tresare. 

Însuflețit de un sentiment străin și înfricoşător, Gavin o apropie 
de el. 

- Nu-mi vine să cred... 

Ușile grajdurilor se trântiră, și vocea lui Eammon răsună deodată: 

-M-am săturat de tine, nememicule. Nimeni nu are toată afuri- 
sita de zi la dispoziție ca să te aştepte. 


Capitolul 21 
CES 


Inima Samanthei se opri din bătut preţ de câteva secunde, 
după care își dădu seama că Eammon Monahan vorbea, de fapt, 
cu un măgar. 

Gavin se ridică de pe ea, se întoarse cu spatele la ușa grajdului 
în timp ce își trase pantalonii, își băgă cămașa în pantaloni și își 
aranjă vesta. 

Samantha îl privi îngrozită pe bătrânul Monahan, care încerca 
să-l aducă pe animalul încăpățânat în grajd, şi își aranjă fustele, după 
care își căută bastonul. 

Soţul ei o ridică din grămada de paie și îi dădu bastonul exact 
când irlandezul îi observă și îi privi cu suspiciune. 

- Eammon, noi tocmai... M-am împiedicat şi... 

-Ştiu exact cum ai ajuns în grămada aia de paie, fătuco, şi cine te-a 
pus acolo. O sclipire de amuzament din ochi îi dădu de gol voioşia. 
Uiţi că am fost alături de clanul Mackenzie de peste treizeci de ani. 

-Ştii că nu sunt un Mackenzie. 

Gavin lua din părul Samanthei câteva fire de paie, iar bătrânul își 
opri un zâmbet. 

- Poate, dar ce ai în pantaloni încă e. 

-Ai grijă, bătrâne, spuse soţul ei, însă ameninţarea nu avea ni- 
mic real. 

Eammon se plânse apoi de animalul încăpățânat de lângă el. 

- Dumnezeule, am uitat că, atunci când e vorba despre proaspăt 
căsătoriți, trebuie să verifici fiecare umbră ca să te asiguri că nu între- 
rupi ceva. Acum, paiele astea nu mai sunt bune pentru caii catolici. 

-Ce am făcut noi nu a fost un păcat, spuse Samantha. Suntem 
căsătoriți. 

-A fost, totuși, puțin cam dezmăţat. 

Gavin o ciupi de fund și o pupă pe obraz, după care se îndreptă 
spre Demetrius. Samantha încercă să ignore priveliștea oferită de el 
în timp ce se îndepărta, dar nu reuși. 

- Ce faci, Eammon? 

Vocea lui avea o notă masculină, care trezi plăcerea feminină 
din ea și îi încălzi mijlocul. Toată relaxarea dispăru când grăjdarul îi 
aruncă ei o privire grăitoare, după care îi răspunse lordului său: 

-Am venit după căruţă, avein niște... gunoi de luat de la Erradale. 

- Cadavre? 

Samantha hotărî că nu era momentul potrivit ca să se ascundă în 
spatele cuvintelor. 

-Da. Din acest motiv, ne bucurăm că e frig, atâta lucru pot să-ți 
spun. 

Un val de greață copleși groaza, şi Samantha înghiți o umezeală 
care ameninţa să se reverse. 

-Ce se va întâmpla cu ele? 

Ce voia să întrebe de fapt era: „Ce se va întâmpla cu mine?“ 

Gavin miji ochii. 

- Aruncă-i în mare, de pe stâncile Dubh Gorm, și lasă selkiel-urile 
să se hrănească cu oasele lor. 

Expresia lui Eammon îi spuse Samanthei că nu era singura 
surprinsă de vehemenţa întunecată din vocea soțului ei. 

- Dar, Thorne, sunt detectivi... Nu chiar agenți ai guvernului ame- 
rican, dar o să li se simtă lipsa. 

-Ți se pare că dau doi bani pe asta? 

Chiar nu-i păsa. Samantha verifică, pentru a se asigura. Cu o 
mișcare puternică și grațioasă, Gavin se sui pe armăsarul lui și dădu 
ocol măgarului. 

-0O să îmi revendic plăcerea de a scăpa chiar eu de cadavre, spuse 
el, transformându-se din amant într-un vârtej de furie și răzbunare. 

-O să le trimit detectivilor un mesaj. O să le spun că oamenii 
lor au venit pe pământul meu și mi-au rănit femeia, punându-i 
viaţa în pericol. Că i-am ciuruit și că, dacă mai prind pe vreunul în 
Scoţia, o să trimit bucăți din cadavrele lor la birouri, în cutii pline cu 
sângele lor. 

Îl grăbi apoi pe Demetrius și se îndepărtă în galop de grajd, fără să 
privească măcar o dată în urmă. Samantha se uită după el. 

-Şi mai spune că nu e un Mackenzie, comentă Eammon. Ce mân- 
cător de rahat! 

„Femeia lui?“ Avea să ia vina asupra lui? O senzaţie de ușurare 
amenință puterea genunchilor ei. Spusese că avea s-o protejeze, că 
Inverthorne urma să fie sanctuarul ei. Dar nu se așteptase să facă 
asta într-un timp așa scurt și fără să i se ceară. 

Eammon mormăi apoi: 

-Îmi cer scuze pentru limbaj, milady. 

-Stai liniştit, nu e nevoie. Poţi să îmi spui Sam. 

- Prostii! Acum, ești contesă. 

Așa era. 

-Chiar dacă sunt contesă, nu sunt o lady. Încă ai de gând să duci 
căruţa la Erradale? 

- Da. Mai mulți Mackenzie au apărut de dimineață, susținând că 
i-ai angajat. Am impresia că va trebui să cărăm mai multe cadavre 
după ce o să-i găsească soțul tău. 


! Creatură mitologică din folclorul scoțian (n.red.) 

Samantha închise ochii, blestemându-se pentru că uitase să mo- 
difice înțelegerea făcută cu Mena, care îi spusese că avea să adune 
oameni care s-o ajute să își strângă vitele. 

-E loc și pentru mine în căruță, domnule Monahan? 

El o privi atent. 

- Pun pariu că te simți mai bine. 

-Mult mai bine. În loc să-și ducă mâinile la obrajii încinși, luă 
haina împrumutată de Locryn, deoarece acesta încă nu voia să plece 
de lângă Calybrid. Soțul meu e de acord că pot călări. 

Când se îndreptă, Eammon legă o bucată de piele de hățurile 
animalului. 

-Aşa se pare, bombăni irlandezul. 

-Te-am auzit, să știi. 

Bărbatul îi aruncă un zâmbet fermecător, în semn de împăcare. 

-Nu vreau să te jignesc, fătuco, și eu am profanat câteva căpițe 
de fân în trecut. 

Nu avea îndoieli în privința asta. 

-Măgarul are probleme cu mișcarea capului? 

Samantha se apropie de animal, îi atinse gârbiţa şi apoi îl mângâ- 
ie pe bot și pe urechile moi, în timp ce Eammon îi potrivea chinga. 

-Ai ochi bun. Ca să fiu sincer, animalul acesta are probleme 
cu toate. 

Eammon scoase o bucăţică de zahăr din buzunar și îl ținu sub 
botul măgarului, după care se întoarse și se îndreptă spre căruța din 
curte, ca și cum nu i-ar fi păsat dacă era urmărit. După o clipă, măga- 
rul oftă și se întoarse ca să-l urmeze. 

-Un animal nefolositor, spuse irlandezul, însă îl mângâie pe ani- 
mal între ochi și îi dădu recompensa dulce. 

Măgarul stătu pe loc în timp ce Eammon legă căruța. 

Samantha ar fi ajutat dacă ar fi putut, dar partida din fân îi pro- 
vocase mai multă durere decât voia să recunoască. Nu că ar fi avut 
vreun regret. Îi permise lui Eammon să o ajute să urce, după care 
bătrânul se sui și el. Sam se afundă în haină în timp ce înaintau prin 
frigul iernii. 

-Măgarul acesta nu e nici pe jumătate de deștept față de mama 
lui, spuse Eammon când trecură podul și o luară spre nord, către 
Erradale. Dar e încă tânăr și din cel mai puternic lot din imperiu. 

-Încă îl distrugi? 

Bărbatul se încruntă. 

- Niciodată nu mi-a plăcut cuvântul ăsta. Înseamnă că i-am dis- 
trus spiritul, nu? Și eu nu asta fac. 

- Atunci, cum îi spui? 

- Mhúineadh. 

-Ce cuvânt minunat! Ce înseamnă? 

-Eu sunt profesorul lor, așa cum Callum e îngrijitorul. Lui i se 
spune Mac Tíre. Înseamnă Fiul Pământului. E un privilegiu antic 
în țara mea, unul de care clanul Monahan e foarte mândru. 

- Profesor, spuse ea. 

-Sā nu înţelegi greșit, fată dragă. E implicată și disciplină, dar 
trebuie construite şi încrederea, și afecțiunea. Un animal distrus nu 
o să fie niciodată la fel de bun cu tine ca unul loial. L-am învăţat 
pe Lord Thorne asta când era copil. Dumnezeu știe că tatăl lui n-a 
făcut niciodată asta. Băiatul meu, Callum, s-a născut cu același dar, 
instinctiv. Cred că și tu, de altfel. 

-Nu știam despre asta, spuse ea, căci nu se simțea confortabil 
când primea complimente. 

-Callum spune că stai pe cal de parcă te-ai născut pe unul și că ştii 
să mânuiești vitele mai bine decât orice Ross. Dacă nu aș fi știut cum 
stă treaba, aș fi crezut că te place. 

- Dar? întrebă Samantha alarmată. Ştii cum stă treaba? 

- Da. Inima lui aparține altcuiva. 

- Cui? întrebă ea, după care își dădu seama că nu era treaba ei. 

Eammon își mută privirea. 

-Ei bine, nu contează. 

Obișnuită cu onestitatea nerăbdătoare a bărbaților muncitori, 
Samantha nu lăsă ca răspunsul lui să afecteze momentul. 

- Ştii, eu niciodată nu am vrut să am o fermă sau să fiu legată de 
un loc, dependentă de schimbările naturii și ale turmei. Uram ide- 
ea asta. Și totuși, am venit în Scoţia, la Erradale, și am început să 
apreciez acest loc. Eram... sunt mulțumită într-un mod în care nu 
credeam că pot fi vreodată. 

-Poate nu vocația ţi-era neprielnică, fătuco, ci locul. 

-Cum adică? 

-Ai fost crescută americancă, însă ai sângele şi sufletul unui 
celt. Eşti unul dintre Oameni acum. Poate trebuia doar să-ţi găsești 
clanul, drumul înapoi spre casă. 

Samantha își suprimă un oftat, plină de regrete din cauza minciu- 
nilor ei. Asta nu fusese niciodată și nu era casa ei. Nu că ar fi știut de 
unde veneau oamenii ei. 

-Cum rămâne cu clanul tău? schimbă ea subiectul. Ți-e dor 
de Irlanda? 

Eammon se uită spre vest, unde, dincolo de pădure, dincolo de 
Hibride çi de mare, se afla casa lui de smarald. 

-Callum crede că am stat la Inverthorne din cauza lui şi a lui 
Gavin, însă nu e adevărat. Nu în întregime. 

- Eleanor? ghici Samantha. 

Bărbatul înghiți în sec și se uită numai la drum și la copaci. 

-O iubesc pe femeia aia de mai bine de douăzeci de ani, însă 
Hamish a distrus-o. Mă tem că nu se mai poate face nimic. 

Samanthei aproape că îi era frică să întrebe. 

-Ce i-a făcut? 

-Ce noapte groaznică! O noapte îngrozitoare pentru aproape toți 
din Wester Ross. 

Mereu era o privelişte aparte să vezi ochii unui bărbat atât de 
masculin înroșiți de emoție. Samantha fu atât de afectată, că simţi 
nevoia să se uite în altă parte. 

-Hamish l-a biciuit pe Thorne, mai avea puțin și-l omora, și l-a 
aruncat pe fereastră. I-a rupt clavicula, mărturisi Eammon. 

Mâinile Samanthei se strânseră în pumni. 

- Cicatricele... de pe spatele lui? 

Eammon încuviinţă, cu privirea aţintită către trecut. 

- Săracul băiat, a trebuit să asculte ce i-a făcut tatăl lui Eleanor, 
care s-a lovit cu tâmpla de marginea unui geamantan în care Ha- 
mish a aruncat-o și a lăsat-o cine știe câte ore, crezând că era moartă. 
A mers în oraș și a provocat probleme toată noaptea. Săracul Thorne 
rămăsese afară, în frig. Când Callum l-a adus acasă în acea dimineaţă, 
m-am repezit la Ravencroft, am dărâmat ușa și am dus-o pe săraca 
Eleanor la Inverthorne. Doctorul a făcut ce a putut, dar rănile la cap 
sunt păcătoase, iar, când a deschis ochii minunaţi, am constatat că 
își pierduse vederea, precum și alte facultăți. 

- Dumnezeule! 

O lacrimă îi îngheţă pe obraz, iar Eammon scoase ceva ce aducea 
a scâncet. 

-Aşa că, în momentul în care actualul moșier Ravencroft l-a re- 
zolvat pe Hamish, ani mai târziu, am fost bucuros să îl ajut să scape 
de cadavru. 

Samantha era șocată. 

-Vrei să spui că moșierul Mackenzie... Liam Mackenzie... și-a 
omorât tatăl? Pe tatăl lui Gavin? Eşti sigur? 

-E un secret de familie prost ținut. Toată lumea bănuiește, dar 
nimănui nu-i pasă. Bealtaine a anam dhó i ifreann. 

Samantha dori să se ferească de cuvintele înflăcărate, ca și cum ar 
fi fost un blestem antic, și îl privi pe bărbat în tăcere. 

-Fie ca sufletul lui să ardă în iad, traduse Eammon, scuipând 
pe jos. 

Samantha scuipă și ea şi blestemă. Părea lucrul potrivit de fă- 
cut. Dacă exista un iad, și-ar fi dat sufletul ca să îl vadă pe Hamish 
Mackenzie acolo. 

-Gavin știe ce a făcut fratele lui? 

- Da. Thorne era un puști atunci, dar era deja lord. Inverthorne nu 
era decât un teren părăginit înainte ca fiul meu să îl aducă pe Thorne 
în acea dimineaţă. Șchiopăta, sângera și era distrus. Eu aveam grijă 
de zonă și eram grăjdar. Hamish mi-a dat o nimica toată din banii 
băiatului ca să am grijă de loc și am acceptat, deoarece mă luptam cu 
întunericul provocat de moartea propriei soții. 

-Oamenii ştiau că Hamish se purta așa cu familia lui? Tu știai? 

- Da. Nu era mai bun cu ceilalți decât era cu copiii lui. Thorne 
obișnuia să se plimbe prin păduri cu Callum când era mic, și știam 
că făcea asta ca să scape de cruzimea tatălui său. L-am doftoricit de 
mai multe ori decât ar fi trebuit să permit, spre rușinea mea. Însă 
Hamish Mackenzie era un munte de om, ca Liam, și mai era și mar- 
chiz. Mulți dintre noi ne bazam pe el ca să câștigăm ceva bani. Dis- 
tileria, câmpurile și pădurile. Nu am ştiut ce să facem. Mai pe scurt, 
nici unul dintre noi nu a fost destul de bărbat cât să facă atunci ce 
trebuia făcut. 

- Toţi avem lucruri de care ne e ruşine. Își puse mâna pe umărul 
lui. Iar, uneori, nu suntem bântuiți de ce s-a întâmplat, ci de ce am 
permis să se întâmple. 

-Eşti drăguță. Eammon privi către vârful Gresham, dincolo de 
care se afla Erradale. Băieții Mackenzie au mai mulți demoni decât 
majoritatea oamenilor. 

-Încep să înțeleg asta. 

-De asta tot sar unul la gâtul celuilalt. E păcat. Au lăsat o 
moștenire care e formată mai degrabă din durere şi răzvrătire decât 
din mândrie și bucurie. E nevoie de o fătucă specială și răbdătoare ca 
să reziste lângă demonii lor. 

-E ciudat. Gavin e mereu zâmbăreţ și fermecător. Cu excepția 
momentelor când nu era așa. Nu aș fi ghicit... 

- Unii bărbați își ascund durerea în spatele furiei și al vărsării de 
sânge, în timp ce alții aleg vicii și o atitudine superficială. 

Samantha încuviință, înțelegând că Eammon îi prezentase cele 
două drumuri diferite alese de Liam și de Gavin. 

-Ce s-a întâmplat după acea noapte? După ce Gavin și Eleanor au 
venit la Inverthorne? 

-Hamish nu a venit niciodată după Eleanor, dar știu că Gavin a 
trebuit să plătească cu sânge pentru libertatea ei. Avea de gând să îi 
vină de hac tatălui său când creștea. Îl ura pe nemernic din tot sufle- 
tul. Toţi îl uram. 

-Dar Liam i-a luat-o înainte. 

- Da. 

Acum, absenţa lui Eleanor de la nuntă avea sens. Chiar se între- 
base dacă fusese vorba despre mai mult decât o durere de cap și chiar 
așa şi fusese. 

-Cum se întâmplă? se întrebă Samantha cu voce tare, pierdută în 
trecutul ei la fel de mult ca în cel al soțului ei. Cum devin unii bărbaţi 
asemenea monștri? 

-Nu există un răspuns simplu. Unii sunt creați de circumstanţe. 
Alţii, ca Hamish Mackenzie, sunt născuți cu asta în sânge. Era genul 
care tortura animale când era mic. Care găsea satisfacție în putere 
și-n durere. 

-Sper că moartea lui a fost una lentă. 

-Din păcate, nu am participat la asta. Eammon o privi ca și cum 
știa că ea se bucura să-l audă. Nu regret decât că părți din el au rămas 
în fiii săi până și după moartea lui. 

- Cicatrice, șopti ea. 

- Mai degrabă, răni deschise. Care încă supurează. 

Precum cioburile inimii lui Gavin, despre care o avertizase Elea- 
nor. Fusese ruptă de prea multe ori ca să mai poată fi oferită cuiva. 

Dintr-odată, Eammon o fixă cu privirea, ca şi cum îi putea vedea 
secretele și minciunile. 

-Tu i-ai oferit ce şi-a dorit dintotdeauna, ce i-a fost negat mereu. 
Independenţă, astfel încât venitul Inverthorne să nu vină de la disti- 
leria Ravencroft. O familie. Un viitor. Pentru el, Erradale reprezintă 
salvarea. Și poate și tu. 

- E-eu sper că... 

- Sam. Îi spuse numele cu seriozitate, fără respectul obișnuit. Să 
nu îl văd rănit din nou. 

De data asta, Samantha își întoarse capul drept înainte în timp ce 
inima începu să-i bată cu putere. Vinovăţia i se răsucea în stomac, și 
îşi lipi un pumn de abdomen. 

-Nici eu nu vreau asta, șopti ea. 


Samantha parcurse un drum lung cu căruța și avu timp să se pre- 
gătească pentru furia soțului ei. Nu suportă faptul că imaginea cu el 
galopând spre ea după ce coborâse vârful Gresham o afectă aproape 
la fel de mult ca momentul când văzu Erradale ars complet. 

Coteţele albe nu erau decât cenușă și din conac mai rămăseseră 
doar șemineul și coșul. Chiar dacă acel loc nu însemnase mare lucru 
pentru Alison Ross, pentru scurt timp, fusese totul pentru ea. Un 
sanctuar. Un nou început. O casă. 

Se uită printre rămășițe după cadavrele bărbaților care veniseră 
după ea, dar nu văzu pe nimeni. Gavin se ocupase deja de ei. Oare îi 
aruncase în mare, așa cum amenințase că avea să facă? 

Oare găsise ceva asupra lor? Un nou gând strecură groaza în 
ea. Dacă aveau documente ce atestau adevărata ei identitate? Era 
posibil, dacă fuseseră angajați de Boyd şi de Bradley. 

Poate secretul ei dezvăluit era cel care provoca tensiune în maxi- 
larul perfect al soțului ei, când îl opri pe Demetrius și avu nevoie de 
cinci secunde ca să se relaxeze şi să i se poată adresa. Samantha nu 
respiră în tot acel timp. 

-Ai angajat bărbați Mackenzie. 

Făcu un semn către călăreții care îndrumau o mână de vite către 
singura pășune care mai avea gard. Alți scoțieni lucrau ca să recon- 
struiască poarta și să țină animalele acolo. 

Samantha respiră ușurată. De asta se putea ocupa. 

-De fapt, nu eu i-am angajat, ci Lady Ravencroft. Deși am rugat-o 
să n-o facă. 

Acum, era rândul lui Eammon să își ţină răsuflarea, în timp ce 
pielea lui Gavin căpătă o nuanță periculoasă. 

-Ai câteva secunde să-mi explici, altfel o să... 

-O să ce? îl provocă ea. 

Gavin îşi încordă maxilarul, care începu să pârâie, iar Samantha 
se temu pentru dinții lui. 

- Bărbate, uiţi că până acum două zile eram dușmani, spuse ea. 
Tu încercai să mă izgoneşti de pe pământul familiei mele, și eu eram 
victima circumstanțelor... 

-Nu asta am... 

-Când am fost la Ravencroft, Mena mi-a oferit câțiva oameni 
dornici de muncă de care nu era nevoie la distilerie până la pri- 
măvară. Deşi acum, că nu mai am bani, presupun că va trebui să-i 
plătești tu. 

-Aş prefera să mă tăvălesc într-un morman de bălegar decât să 
accept ceva de la moșia Ravencroft... 

- Gavin, fii deștept, nu încăpățânat! 

Eammon o apucă de cot, însă ea se smulse din strânsoare și în- 
fruntă privirea furioasă a soțului ei. 

-I-ai condus pe acești bărbaţi ani întregi la distileria Ravencroft, 
nu? continuă ea, când el păru să-și piardă abilitatea de a vorbi. Sunt 
obișnuiți cu tine. Pun pariu că le și place. Dacă acești Mackenzie se 
hotărăsc că preferă viața de fermier şi nu să lucreze pe câmpurile Ra- 
vencroft sau cu mașinării? Asta cu siguranță implică mai mulți bani, 
am putea oferi și beneficii, ca în America. 

O parte din furie fu înlocuită de socoteli. Încurajată, Samantha 
continuă: 

- Ca să obţinem profit, trebuie să dăm de urmă turmei îm- 
prăștiate vreme de zece ani. Asta înseamnă că avem nevoie de 
oameni, nu? Folosirea forței de muncă a fratelui tău e o lovitură 
fantastică, şi o să-l lase în dezavantaj. Dar nu poate să dea vina pe 
tine, pentru că propria soţie a făcut oferta înainte ca noi doi să ne 
unim, Deci, oricum o dai, câștigăm. 

-Ha, ha! zise Eammon. Te-ai căsătorit cu o mică mercenară, 
Thorne! Lasă pe seama unei americance să aducă războiul economic 
în Scoţia. 

Soţul ei o privi ca și cum era prima oară când o vedea, iar zâmbe- 
tul îi readuse gropițele în obraji, în timp ce umerii i se mai relaxară. 
O privi aproape la fel de mulțumit de ea pe cât era Sam de ea însăși. 

Un scoțian neîngrijit cu păr lung și sălbatic, îmbrăcat în straturi 
de lână, galopa pe un ponei care era ridicol de mic pentru el. Vorbi cu 
Gavin în galeză, și, deși Samantha abia reușea să descifreze câte ceva, 
înțelese că veșştile nu erau bune. Urmă degetul omului, care arăta că- 
tre vest, și observă că una dintre vite se așezase într-o parte. Câţiva 
bărbați se adunaseră în jurul ei, însă, oricât se străduiau, nu păreau 
să poată ridica animalul. 

-0O altă sarcină? întrebă ea plină de speranță. 

-Nu sunt sigur, spuse el. 

- Du-mă acolo! Se întinse către el ca să o tragă sus pe Demetrius. 
E posibil să vă pot ajuta. 

Cei doi bărbați o priviră cu suspiciune. 

- Uiţi ce s-a întâmplat în pădure? Poate nu știu cum să fiu soţie 
sau contesă, dar mă pricep la vite. 

Gavin o privi şocat, deși recunoscu cu un zâmbet viclean: 

-Ştii mai multe despre cum să fii soție decât crezi, frumușico. 

-Nu fi dezgustător, spuse Eammon, în timp ce soţul ei o prinse şi 
o ridică în șa, în fața lui. 

Ea se bucură de căldura și de puterea brațelor lui. Se mișcară îm- 
preună în șa la fel de bine cum se mișcau și în pat, observă ea încân- 
tată în timp ce se apropiau de animal. Mai mulți scoțieni o priviră 
cu atenție și curiozitate în timp ce Gavin descălecă și se întinse să o 
ajute și pe ea. 

-De data asta, sigur nu e o sarcină. 

Făcu semn către anatomia taurului. 

-Cu siguranță nu e, încuviință el. Ce crezi, fătuco? 

Câţiva bărbați i se adresară lui Gavin, cuvintele lor fiind dure, iar 
tonul - batjocoritor. El le spuse ceva, și toți tăcură, fără prea mare 
tragere de inimă. 

-Ce au spus? întrebă ea. 

-E mai bine să nu ştii. 

Le aruncă o privire tăioasă şi se întrebă dacă Gavin avea dreptate 
şi trebuia să îi trimită înapoi. Își puse însă furia deoparte și îngenun- 
che lângă taur, respiraţia lui greoaie tulburând-o. 

Își lipi urechea de burta lui și îl diagnostică imediat. 

- Dă-mi cuțitul tău. 

Întinse mâna către soțul ei. Când nu primi nimic, se întoarse ca 
să vadă care era problema. 

O adunătură de scoțieni cu braţele încrucișate stăteau în spatele 
ei, arătându-și dezaprobarea. 

-Ce e? 

Oare spusese ceva? 

-I se spune pumnal, fătuco, spuse Gavin serios. Şi un bărbat nu 
îl dă pur și simplu. 

- Decât dacă vrea să se trezească apoi cu el în spate, bombăni 
altul. 

Deci unii dintre ei știau engleză, dar aleseseră să nu vorbească pe 
înțeles în faţa intrusului. Gavin își puse mâna pe umărul ei. 

-Dacă grumazul animalului trebuie tăiat, lasă-mă pe mine... 

- Dumnezeule, ai citit prea mult Macbeth. Lasă-mă să-ți folosesc 
pumnalul şi jur ca o să ţi-l dau înapoi imediat. 

Avu impresia că asta îl distra pe soțul ei, însă nu și pe ceilalți. 
În momentul când i-l înmână, ea îl înfipse în burta vitei și îl scoase 
imediat. Gavin o ridică și blestemă în timp ce un mic șiroi de sân- 
ge făcu loc unui zgomot amuzant de flatulență, în timp ce taurul 
se dezumfla. 

Toţi priviră uimiți animalul în timp ce Samantha se aplecă să 
curețe pumnalul lui Gavin de iarbă și apoi i-l înapoie. 

- Vitele au stomacul cu patru compartimente, îi explică ea. Une- 
ori, dacă unul din mijloc devine balonat, nu pot face nimic în privința 
asta, și acest lucru le afectează plămânii. 

Bărbatul care venise după Gavin le spuse ceva de neînțeles colegi- 
lor lui, și izbucniră cu toții în râs. 

Ea se încruntă la ei și întrebă: 

— Râd de mine? 

- Nu, frumușico, spuse Gavin. 

— Atunci, ce a spus? 

-Doar se întreba dacă ar funcționa și cu soacra lui. 

- Ah! Samantha râse, încântată să vadă că taurul se putea ridica. 
Spune-i că nu are de unde să ştie până nu încearcă. 

Corul de râsete masculine fu bine-venit pentru urechile ei. Ma- 
joritatea bărbaţilor îi adresară câteva cuvinte lui Gavin la plecare, 
înainte să se întoarcă la muncă. 

-Ce au spus? 

Avea să se sature în scurt timp să tot întrebe asta. 

Gavin își puse pumnalul la loc, o luă în brațe şi o privi cu o emoție 
ce o înmuie. 

- Fătuco, spun că mi-am ales o soţie bună. 

Neobișnuit de mândră de ea însăși, se foi triumfătoare în bra- 
ţele lui. 

-Trebuie să recunosc, frumușico, au mare dreptate. 

O sărută cu pasiune, iar strigătele scoţienilor abia se auziră peste 
zgomotul propriei fericiri. 


Capitolul 22 
Drac: Că 


-Tot haosul ăsta într-un singur nenorocit de vagon, strigă Gavin. 
Îţi jur că o să îi spânzur pe toţi cei implicați, și cu asta, basta! 

O foaie de hârtie ateriză pe masă, în faţa Samanthei, ea rămâ- 
nând încremenită. Își strânse mâna pe pistol, deşi era nefolositor ca 
armă, toate componentele fiind întinse în fața ei pentru a fi curățate 
și unse cu ulei. 

-Să spânzuri pe cine? De ce? Nu putea să se uite. Nu urma să aibă 
la dispoziție decât două săptămâni în care să se bucure de acest aran- 
jament? Pentru că, la naiba, chiar se bucura de el. În ciuda ei însăși. 
În ciuda tuturor lucrurilor. 

Chiar și cu ghinionul ei, părea exagerat de crud din partea sorții 
să îi ia toate astea atât de devreme. 

Să îl ia pe el. Tocinai când începea să... 

-Aş renunța la titlul de conte dacă asta ar însemna să nu mai 
fiu magistrat. Gavin se așeză pe scaunul de lângă ea blestemând, 
după care trase ronstruozitatea din lemn de mahon mai aproape 
de ea. Mi-am redus timpul alocat acelei sarcini la o zi pe săptă- 
mână şi nu-mi place să stau nici măcar atât departe de tine... Adică... 
de Erradale. 

Uşurarea îi risipi groaza cu un val de căldură și îi puse pe buze cel 
mai sincer zâmbet posibil. 

Și ei îi fusese dor de el. 

-Ce s-a întâmplat? întrebă ea. 

-Familiile Campbell din Kinross și McCoy din Witherdale sunt 
la cuțite de, nu știu, probabil de vreo cinci sute de ani. Una din- 
tre fetele McCoy necăsătorite a împărțit un vagon cu întregul clan 
Campbell când se întorcea de nu ştiu unde, dar totul a început când 
Kevin Campbell a spus... Făcu o pauză și se încruntă, iar ea conti- 
nuă să curețe cilindrul pistolului. Îţi cureți pistoalele pe masa pe 
care mâncăm? 

-Te plângi de ziua ta și mă baţi la cap cu locul în care nu ar tre- 
bui să îmi curăţ pistolul... Se aplecă spre scaunul lui, gândindu-se că 
nimeni din lume nu mai avea un soț atât de chipeș. Când ai preluat 
rolul de soție? 

-Presupun că am făcut lucruri mai indecente aici. 

Râsul lui stârni nişte emoții întunecate în interiorul ei în timp ce 
gurile lor se întâlniră. Ca să îşi ascundă roșeaţa din obraji, provocată 
de amintirea zilei când fusese întinsă chiar pe acea masă, reîncepu 
să-și șteargă arma. 

Chiar și după un asemenea sărut, buzele ei aveau gustul ca- 
ramelelor pe care el le ținea ascunse peste tot prin castel. Pe lân- 
gă vasul de cristal de pe biroul lui și un altul de la intrare, mai găsi 

câteva în cobur, una în șifonier, lângă noptieră, în bibliotecă și 
chiar în armurărie. 

Faptul că dinții nu i se stricaseră era un păcat împotriva legilor 
lui Dumnezeu și ale naturii. Nu era deloc surprinsă că lui Gavin îi 
plăceau dulciurile. Bărbații din viața ei anterioară își puneau tabac 
între buze și gingii. Niciodată nu suportase mirosul și gustul acestu- 
ia, cu atât mai puțin mizeria. Însă, de fiecare dată când mai găsea un 
săculeț pe jumătate plin cu caramele, zâmbea și cu fața, și cu inima. 

Încercă să ia o bucată dintr-una, doar ca să vadă dacă el observa. 
Erau tari și surprinzător de dulci. 

Exact ca bărbatul cu care se căsătorise. 

-Am pus o cârpă. Arătă către cârpa aflată sub piesele armei ei. 
Masa unde luăm cina o să supraviețuiască. 

-Tu însă e posibil să n-o faci dacă află doamna McCabe, o tachi- 
nă, luându-i o șuviță de la tâmplă și plimbând-o între degetele lui, 
într-un gest de afecţiune. Pot să te salvez de multe lucruri, frumușico, 
dar nu și de furia menajerei mele. 

-Ar trebui s-o dai afară pe scorpia aia, spuse ea, purtându-se de 
parcă drăgălășeniile lui nu amenințau să o topească într-o mare 
de emoții. Cred că încearcă să arunce un blestem galez asupra mea. 

-Aş face-o dacă nu mi-ar fi atât de frică de ea. Gavin se lăsă pe 
spate, își desfăcu lavaliera și oftă relaxat. Dar spune-mi dacă începi 
să ai bufeuri sau începe să-ți cadă părul, ca să fac tot ce pot pentru 
a-i rămâne în grații. 

Samantha ridică mâna la el, însă Gavin i-o prinse și i-o sărută. 
Tânăra își retrase mâna și încercă să ignore fiorii pe care îi simțea 
în piept. 

-Nu îmi vine să cred că și aici aveți neînțelegeri marca McCoy. 
Mi se pare că acea familie are probleme peste tot. Avem una epică și 
în America. 

- Acolo, sunt toate notițele despre ea, spuse Gavin și arătă spre 
documente. Se pare că totul a pornit de la faptul că Eloise McCoy 
a fost părăsită de Thomas Campbell și nu suporta să stea în același 
vagon cu el, cu soția lui și cu fiii lor numeroși și sălbatici. 

-S-a lăsat cu vărsare de sânge? întrebă ea, sperând să dea de 
puțină dramă. 

-Nu de data asta. 

„Soțul ei zâmbi și ameninţă să o lase din nou fără aer, însă pe 
Samantha nu o mai deranja acest lucru. 

Îi plăcea acel loc, unde certurile dintre clanuri durau de mai mult 
timp decât existase țara ei. Dintr-odată, Samantha vru să se uite 
în oglindă, ca să vadă dacă avea aceeași lumină interioară pe care o 
observase la Mena Mackenzie. 

Pentru că, dacă era posibil să simţi că luminezi, fără să o 
faci cu adevărat, Samantha asta simţea că se întâmpla în acel 
moment. 

Cum era posibil ca o căsătorie de două săptămâni, una construită 
pe mai multe minciuni periculoase, să pară mai reală decât una în 
care petrecuse patru ani nefericiţi? 

-Dacă îmi amintesc bine, ai două pistoale în acel set, observă 
Gavin. 

-Am pierdut unul în noaptea când am fost împuşcată, se plânse 
ea. M-am uitat peste tot după el. 

-O să facem tot ce putem ca să îl găsim. Îmi pare rău pentru pier- 
derea ta. 

Când ea își puse pistolul jos, el își așeză mâna peste a ei, de parcă 
nu s-ar fi putut abține. 

-E foarte drăguţ din partea ta, dar nu e ca și cum era o persoană 
pentru mine. 

Atitudinea lui deveni șireată în timp ce își sprijini bărbia în mână 
și își odihni cotul pe masă. 

-Pun pariu pe toată averea mea că i-ai dat un nume pistolului. 

Ca să nu se uite la mușchiul brațului său, care se încorda, Saman- 
tha se uită la pistolul care îi rămăsese. Era probabil tare dificil să îi 
susțină capul acela mare. 

- Hai, frumușico, amândoi știm că am dreptate. 

Ea se bosumflă și spuse: 

-Cezar şi Antoniu. 

-Precum Iulius Cezar şi Marc Antoniu? 

- Da. 

El se încruntă. 

-Au fost niște bărbați măreţi, dar nu au fost amândoi învinși 
și omorâţi? 

-Ei bine, asta nu s-ar mai fi întâmplat dacă ar fi avut niște pis- 
toale ca astea. 

Gavin scoase un sunet plin de uimire, care o surprinse. 

- Frumușico, mereu mă surprinzi și mă încânți. 

Ochii îi străluceau ca nişte smaralde, şi o trase mai aproape. Ceva 
din acea etalare de putere trezi la viață fiecare parte din ea care o 
făcea femeie. 

-Spune-mi mai multe despre aceşti McCoy din America, o rugă 
el în timp ce își plimbă o mână peste a ei, pe masă, iar cu mâna liberă 
se frecă pe faţă, ca şi cum ar fi vrut să dea la o parte epuizarea. 

-E o poveste destul de lungă, îl avertiză ea. 

- Atunci, numai părțile interesante. Gavin căscă. Cele cu mai 
multe lacrimi și mai sângeroase. 

Soțul ei scoțian era un gentleman barbar. 

-În ziare scrie că masacrul a început din cauza unei dispute pen- 
tru pământ, în urmă cu un secol, dar s-a întețit în timpul Războiu- 
lui Civil. Clanul McCoy a luptat pentru Uniune, iar Hatfield pentru 
Confederație. Tatăl, un bărbat căruia i se spunea Diavolul Anse 
Hatfield, se spune că a ordonat uciderea capului familiei McCoy, Asa 
Harmon, dar, cum era în timpul războiului, nu s-ar fi depus plângeri. 
După asta, Floys, un verișor de-al Diavolului Anse, a luat un porc 
de la Randolph McCoy. Însă Predicatorul Anse Hatfield, un verișor, 
cred, era judecător, și verdictul a fost în favoarea lui Floyd. Câţiva 
oameni au fost uciși în toiul nopții din cauza acelui porc. 

- Încep să regret că te-am rugat să-mi spui povestea. 

Gavin oftă. 

-Stai un pic, abia acum începe partea bună, promise ea și vor- 
bi cât de repede putea, pentru a nu-i pierde atenția. Anul trecut, 
Jonce, fiul capului Hatfield, s-a cuplat cu Roseanna McCoy, și au trăit 
în păcat timp de șase luni, alături de clanul Hatfield. Când familia 
McCoy l-a arestat pe Jonce pentru vânzarea ilegală de alcool, Ro- 
seanna a călărit toată noaptea, doar ca să îl implore pe Diavol să îl 
salveze. Cum crezi că i-a mulțumit? 

- Nu aș putea să gbicesc. 

-Å părăsit-o când era însărcinată pentru verișoara ei Nancy, 
gunoiul. 

Gavin râse uşor. 

-Aceasta e porecla ei, Nancy Gunoiul? 

— Nu, dar așa îi spun eu. Am învățat cuvântul acesta ieri, de la 
Douglas Mackenzie. Acum, nu mă mai întrerupe. 

- lertare. 

-Deci frații Roseannei, Tolbert, Pharmer și Bud... 

- Acum, pur şi simplu inventezi nume. 

-Pe cuvântul meu că nu. Îşi ridică mâna liberă, ca o femeie care 
urma să dea o mărturie la tribunal. Cu toate că cealaltă mână a ei nu 
era pe Biblie, ci prinsă în căldura mâinii lui. O căldură pe care începu- 
se să o considere sacră. Ce ţi-am zis cu întreruptul? 

- Continuă! 

Îi mângâie zona dintre degete cu mişcări ușoare. Samantha în- 
cercă să ignore strălucirea pe care o simţea în piept. Chipurile, frații 
Roseannei l-au omorât pe fratele Diavolului, Ellison, înjunghiindu-l 
de douăzeci și șase de ori. 

- Chipurile? 

Cu degetul mare, îi masa interiorul palmei, în cercuri lente 
și delicioase. 

-Aşa se zice în America atunci când procesul e în desfășurare, iar 
acest lucru va mai dura, pentru că Diavolul și-a strâns oamenii și i-a 
furat pe fraţii McCoy din custodie, i-a legat de copaci, și cincizeci de 
gloanţe au fost eliberate în corpurile lor. 

-Eşti sigură că Hatfield nu e adevăratul tău nume, frumușico? 
Degetele lui leneșe se plimbau pe mâna și încheietura ei și îi gâdilară 
pielea sensibilă de pe interiorul brațului. Mi se pare un număr de 
gloanţe tipic ție. 

-Ce amuzant ești! 

În tonul ei se simţi sarcasmul, însă, în piept, sufletul îi dansa. Îi 
plăcea această parte a relaţiei lor aflate la început. Râdeau tot timpul, 
se tachinau, se mai împungeau, dar mereu cu zâmbetul pe buze. Ni- 
ciodată în viaţa ei nu zâmbise atât de des ca în perioada asta. 

-Dar fii atent, continuă ea, încercând să țină departe emoția tră- 
dătoare din voce şi să își amuze soțul. Înainte să plec din State, am 
citit în ziare că... Hei! Ce crezi că faci? 

Cu o mișcare fermă, el îi puse mâna după gâtul lui și o ridică de pe 
scaun, fiind atent la piciorul ei rănit. 

-M-am hotărât că povestea asta ar suna mult mai interesant dacă 
am fi goi. 

Nu suporta când Gavin avea dreptate, dar nici nu putea să nu fie 
de acord cu el. 

-Cum rămâne cu pistolul meu? Nu pot să-l las pur și simplu pe 
masă. Doamna McCabe o să... 

-Las-o să bombăne, zise el zâmbind larg. O să-ţi cumpăr 
unele noi. 

Capitolul 23 
(Daci Că 


Emoţia nu era ceva ce Gavin se învățase să identifice, cu atât 
mai puțin ceva în care să se încreadă. Însă, dacă i s-ar fi cerut să de- 
scrie ce simţise în luna în care fusese căsătorit, ar fi cutezat să-i dea 
un nume. 

Fericire. 

Chiar când se gândi la cuvânt, își dori să se îndepărteze de el. Ca 
să nu îl muște. 

Să nu dispară. 

Dacă o făcea, nu putea să se ducă după el chiar acum, deoarece 
era prins în cada mare, unde soția lui se cuibărise între picioarele lui, 
umerii odihnindu-i-se pe pieptul lui. Capul ei era lipit de gâtul lui, și 
ea îi curăța mizeria din zona unghiilor care se încăpățâna să persiste. 
El se desfăta cu intimitatea acelui gest. 

Majoritatea bărbaţilor ar fi fost fericiţi să aibă lângă ei o femeie 
tăcută, însă frumoasa lui părea să fie mai tăcută decât de obicei în 
acea zi. Era gânditoare. Ar trebui să o întrebe dacă era ceva în nere- 
gulă, însă, de fiecare dată când voia s-o facă, se răzgândea. 

În caz că problema era el. 

Îi trecu prin gând că, deși el era incredibil de satisfăcut de aranja- 
mentul lor, era posibil ca ea să nu fie. Se gândi la zilele scurse de când 
se căsătoriseră, încercând să-şi dea seama când ar fi putut greși. 

Zilele lor intraseră într-o rutină incredibil de plăcută. Fu încântat 
să descopere că amândoi se trezeau devreme, nerăbdători să mear- 
gă la Erradale. Soţia lui era o persoană diferită când se trezea. Era 
palidă, retrasă și fără apetit. Se dădea jos din pat și se ducea la chiuve- 
tă, lucru care de obicei îl trezea. Când se întorcea în pat, el o tachina 
și o pipăia fără milă în timp ce se îmbrăcau, ceea ce nu îmbunătățea 
starea ei, însă îl amuza teribil pe el, căci învățase numeroase înjură- 
turi din America. Într-un final, hărţuirea lui părea să o ațâțe, și deja, 
când se suiau pe cai ca să meargă la Erradale, soţia lui fie zâmbea, fie 
era furioasă, iar el o plăcea orișicum. 

Munca era solicitantă și frigul aprig, însă ea nu se plânsese micio- 
dată. Le dădea ordine scoțienilor cu autoritatea lui Napoleon. 

Avea propriul lui dictator. 

Bărbaţii o ascultau, la fel și el, deoarece își dovedise în nenumăra- 
te rânduri cunoștințele și talentul. Erradale începea să semene cu o 
operațiune adecvată de strângere a vitelor. 

Gavin îi propusese să stea acasă, la Inverthorne, și să îi țină 
companie mamei lui sau să își umple timpul cu orice hobby voia. 
Ea îl informase însă că numai ea știa cum să aibă grijă de Erradale 
ca proprietatea să funcționeze și că, dacă nu-i plăcea, putea să se 
ducă naibii. 

Avusese dreptate într-o privință. 

Oricât de tare se certa cu el în timpul zilei, noaptea îl primea în 
pat cu la fel de multă înflăcărare. Mă rog, nu tot timpul în pat, îşi 
aminti el cu zâmbetul pe buze. De câteva ori, făcuseră sex rezemați 
de un copac, când nu putuseră să-și țină mâinile departe unul de ce- 
lălalt. Apoi mai fusese acea partidă din camera de studiu, când ea nu 
mai avusese răbdare să îl lase să termine cu hârtiile, și poate în seara 
asta în cadă, dacă îi putea distrage atenţia de la ce o preocupa. 

-Te-ai simţit bine de Crăciun, frumușico? întrebă el, plim- 
bându-și mâna liberă pe părul ei. 

- Da, răspunse ea cu calm. Deși mă simt în continuare prost că 
încă nu ţi-a venit cadoul. 

- Nu-ţi face griji. Ai pierdut tot ce aveai și nu ţi-ai primit renta la 
timp ca să trimiți după cadouri. Mi-ai dat Erradale, și mama mea are 
compania unei alte femei în casă, lucru care îi face mare plăcere. 

-Chiar și așa. Voi doi mi-aţi luat niște cadouri atât de atent 
gândite. 

Arătă către halatul lung, din mătase, de culoarea safirului, co- 
mandat de mama lui pentru ea, și spre cutia decorată în care se aflau 
pistoale noi, cu mânere cu perle, ornate cu inițialele ei, A.S.J. 

Alison St. James. 

Cadoul îi plăcuse nespus iniţial și sărutul de bucurie fără limite 
pe care i-l dăduse îi ținuse de cald toată ziua. Atât de mult, că abia 
reușise să treacă de cina de Crăciun. Încercase să se bucure de vorbă- 
ria amuzantă dintre Locryn și Calybrid şi de poveștile lor vechi. De 
obicei, îi plăcea muzica vioaie cântată de vioara lui Eammon și toba lui 
Callum. Însă, în seara aceea, tot ce voia era soția lui. 

Mai târziu, o văzuse plimbându-și degetele peste inscripția de 
pe darul lui, o umezeală întunecându-i albastrul de cobalt al ochi- 
lor. Iniţial, crezuse că erau lacrimi de fericire, însă, când îi privise 
mai atent trăsăturile, nu mai fusese atât de sigur. Buzele îi erau 
strânse într-o linie fermă și un rid de neliniște îi cuta fruntea. Oare 

fusese mai afectată de evenimentele recente decât lăsase să se 
înțeleagă? Înainte, era atât de atașată de pistoalele ei, atât de mân- 
dră de talentul ei, dar poate faptul că fusese împușcată îi schim- 
base perspectiva. 

Oare asta era? Îşi purta totuși pistolul vechi la curea în fiecare zi. 

Poate cele noi nu îi plăceau și nu știa cum să-i spună asta. Ar fi 
aflat dacă şi-ar fi putut aduna destul curaj cât să o întrebe direct. 
În schimb însă, pregătise baia, deoarece știa cât de mult îi plăcea, 
şi avea de gând să nu se grăhească cu dezhrăcatul. Ea refuză să se 
relaxeze și îi evită atingerea. Ba chiar se dezbrăcă singură și intră 
în cadă, strângându-și genunchii la piept. Astfel, îi făcu loc și lui, 
și Gavin observă că soţia lui nu se putuse abține să nu-l privească 
dezbrăcându-se. 

Odată ce o trase aproape și-i cuibări posteriorul moale la el în 
poală, atingerea lor făcu întocmai ce el știa că era posibil să se întâin- 
ple și, ca de obicei, ea se lăsă în voia lui. Gavin îi spălă părul și corpul, 
iar acum, că ea îi întorcea favoarea, devenea din ce în ce mai greu 
să-şi amintească faptul că trebuiau să vorbească. Însă nu simțea căl- 
dura sau dorinţa ei obișnuite şi știa că ar fi fost o nebunie să o ducă 
în pat în acel moment. 

- Frumușico, ești... Te deranjează ceva? 

Ea se opri. Deși buretele îl înțepa, Gavin nu îndrăzni să se miște, 
sperând ca tăcerea lui să o ajute să se exprime. 

-Nu e nimic, spuse ea în cele din urmă, reluându-și treaba 
cu eficiență. 

-Din experiența mea, dacă o fătucă spune că nu e nimic, atunci 
e cu siguranţă ceva. 

-Sunt conștientă de experienţa ta vastă cu alte femei, dar, 
când eu spun că nu e nimic, atunci nu e nimic. 

-Tocmai m-ai convins că e ceva, îi șopti el la ureche, lingându-i 
lobul, sperând sâ o dezarmeze. 

Ea îi lăsă mâna să cadă înapoi în apă. 

- Bine, e ceva. Doar că nu pot să vorbesc acum despre asta. 

Cuvintele pe care i le spusese cu duritate în ziua nunții se întoar- 
seră împotriva lui. Închisese ferm ușa pentru anumite subiecte, și 
poate unul dintre ele o necăjea în preajma unei sărbători care trebuia 
să fie despre familie. 

- Vrei să facem schimb de secrete, frumușico? 

Îşi înfăşură braţele în jurul ei. Ea se gândi puțin, după care oftă. 

-Nu. Cred că e mai bine pentru moment să își ţină fiecare 
secretele. 

Un răspuns ciudat. Inspiră adânc și se pregăti să facă ceva ce nu 
mai făcuse de peste un deceniu. 

Să aibă încredere în cineva. 

- Ţi-am spus că nu o să vorbesc despre spatele meu, tatăl meu, 
fratele meu, Colleen... 

Ea inspiră profund, și acest lucru confirmă suspiciunile lui. 

-Dar am greșit când am făcut asta. Când am închis pentru tot- 
deauna acea ușă, nu? 

Ea ridică din umeri. 

-Abia ne știam... ne știm... unul pe celălalt. Ai dreptul să-ți ţii 
trecutul în... 

-Cum o să ajungem să ne cunoaștem fără dezvăluiri personale? 
o întrerupse el. Dacă ai întrebări despre mine, fătuco, pune-le! Îți 
promit că o să răspund cu sinceritate. 

Pentru o clipă, amândoi își ținură răsuflarea, deși Gavin era sigur 
că ea îi putea auzi inima bătând cu putere. În cele din urmă, ea ins- 
piră profund. 

-Am auzit ceva mai demult... 

-Sunt sigur că ai auzit multe lucruri despre mine. Cum am dove- 
dit deja că zvonurile despre abilităţile mele sexuale sunt adevărate, 
ar trebui să presupun că e ceva defăimător? 

- Da, dar nu despre tine. Nu neapărat. Am auzit că Liam l-a omo- 
rât pe tatăl tău. Crezi că e adevărat? 

Secretele nu tocmai secrete ale familiei. Gavin bombăni. Era mo- 
mentul ca ea să afle cum ajunsese să fie legat de Hamish Mackenzie. 

-Ştiu că e adevărat, răspunse el sincer. De fapt, toată lumea știe. 

Nu avea rost să o întrebe unde auzise acel zvon, din moment ce 
Liam venise acasă, după ce își acceptase mandatul, îndeajuns de mult 
cât să își găsească o soție și să-și piardă tatăl. 

-De asta îți urăști fratele? 

În vocea ei nu exista surprindere sau cenzură, numai curiozi- 
tate precaută. 

- Parţial. Îmi doream să fac eu asta. Dreptatea nu e singura opor- 
tunitate pe care mi-a furat-o Liam. 

-De asta ai... avut o aventură cu soția lui? 

- Nu. Am fost cu Colleen în pofida fratelui meu, nu din cauza lui. 

-Ai iubit-o? 

Gavin făcu o pauză. Oare adevărul avea s-o doară? Se întrebă asta 
pentru că fu uimit să-și dea seama că, dacă ar fi auzit de iubirea ei 
pentru un alt bărbat... O durere stranie îi străpunse pieptul, urmată 
de o flacără de furie posesivă. 

~Da. Își păstră promisiunea de a-i răspunde sincer, dar simți 
nevoia să explice așa cum nu mai făcuse vreodată. O curtam, însă 
tatăl meu a semnat un contract între ea și Liam. Mereu am bănuit că 
Hamish a făcut asta pentru că ştia că eu o doream. 

-Liam știa că o voiai? 

- Susține că nu. 

Gavin se gândi la oribila noapte a nunții. El refuzase să participe 
la festivități, şi, când luminile de la Ravencroft se diminuaseră, el 
stătea întins și treaz, torturat de imaginea fratelui lui cu femeia pe 
care el o iubea. 

-Nu îl crezi? întrebă ea încet. 

-Ba cred că da, spuse el după un timp. Pentru că nu cred că s-ar fi 
căsătorit cu ea și ar fi avut doi copii dacă ar fi știut ce știam eu. 

- Adică? 

-Toată lumea din casa lui Colleen credea că aceasta era poseda- 
tă de un demon și, într-un fel, chiar aşa era. Însă demonul ei era 
nebunia. Uneori, auzea voci, şi era imposibil să o scoţi din anumite 
obsesii. Când îi era cel mai rău, se convingea de cele mai stranii lu- 
cruri, cum ar fi că bucătarul încerca s-o otrăvească sau că menajera 
ei era un spion. 

- Groaznic. 

-Mie îmi spusese despre asta. Deja văzusem dovezi ale nebuniei 
ei, dar i-am spus că nu conta, că aveam să o ajut să treacă de zile- 
le rele şi că zilele bune aveam să le petrecem împreună. Când era 
tânără, nu era nimic grav. Când era lucidă, era frumoasă, rațională 
și bună. Și mă iubea, cât de mult putea. 

- Atunci... de ce a fost de acord să se mărite cu fratele tău? Soția 
lui părea confuză. Nu e ca în Evul Mediu, nu? Tatăl încă poate să te 
dea fără consimțământul tău? 

-Potrivit lui Colleen, a fost de acord pentru că atât ea, cât și ta- 
tăl ei se temeau de ce ar face Hamish familiei dacă nu îi ascultau 
cererile. 

-Un alt motiv ca să îți urăști tatăl. 

Soţia lui îl surprinse plimbându-și degetele subțiri printre ale ei 
pe sub apă. 

-Și Liam a iubit-o? 

Gavin clătină din cap, șocat de cât de ușor era să povestească des- 
pre trecut. Pentru prima oară, povara celor întâmplate nu îl sufoca. 

-Până la Mena, Liam nu a iubit nimic mai mult decât vărsarea de 
sânge. S-a căsătorit cu Colleen pentru că avea nevoie de o marchiză 
și de un moștenitor, iar ea era femeia cu cel mai important titlu din 
zonă și care și arăta bine. 

-Biata Colleen! Compasiunea ei îl emoționă, și Gavin fu nevoit să 
închidă ochii. Liam a fost crud cu ea? 

-Nu în mod voit, dar nici nu a știut cum să reacționeze la nebu- 
nia ei. Era plecat la război mai des decât era acasă, iar abandonul din 
partea lui nu a făcut decât să o streseze, deși nu le plăcea să stea unul 
în compania celuilalt. El a crezut că o ajuta dacă o făcea mamă, însă 
acest lucru nu a părut decât să-i înrăutățească starea. Ani întregi, 
am făcut tot ce am putut. Am petrecut mult timp la Ravencroft cu 
ea, însă totul între noi a fost inocent. Am văzut cum starea i se de- 
teriora. Într-o noapte, când situaţia era foarte gravă, a trimis după 
mine și... 

-Şi tu te-ai dus. 

-A fost singura noapte pe care am petrecut-o împreună în acel 
fel. După asta, am implorat-o să îl părăsească. Să vină cu mine. Eram 
sigur că aş fi putut să o fac să se simtă mai bine, că dragostea noastră 
avea să facă faţă furiei fratelui meu şi limitelor minţii ei. Dumnezeu- 
le, dar eram tânăr și prost. 

- Nu a fugit cu tine. 

- M-a trimis înainte, ca să fac pregătirile, i-a scris fratelui meu un 
bilet în care se confesa și s-a aruncat de pe zidurile de la Ravencroft. 

- Dumnezeule! 

Îl strânse de mână și, când el o strânse înapoi, pentru prima oară 
în mai mult de un deceniu de când se petrecuseră evenimentele, 
Gavin se simți mai degrabă ușurat decât furios. 

- Acum, înţelegi de ce între mine și Liam e o fisură care nu va pu- 
tea fi reparată niciodată. 

Ridică mâinile lor împreunate și îi sărută degetele. 

-Niciodată înseamnă o perioadă lungă, spuse ea plină de speranță. 

-Nu îndeajuns de lungă. Scoase un sunet amuzat, plin de me- 
lancolie. Oricum, totul a rămas în trecut. Următorul deceniu l-am 
petrecut devenind nemernicul desfrânat pe care îl știi, și drago... 

Se opri. 

„Dragoste.“ 

Niciodată nu vorbiseră despre ea, decât ca să o nege. El se asi- 
gurase că era incapabil să se mai deschidă acelei emoții din nou. Că 
nu puteau spera decât că aveau să funcționeze unul în beneficiul 
celuilalt. Deja știa însă că trecuseră de această etapă. Cel puțin, din 
punctul lui de vedere. 

- Fătuco, acum, că știi asta te simţi mai bine? Sau mai rău? între- 
bă el străduindu-se să nu i se simtă în voce neliniștea, întrebându-se 
dacă sinceritatea lui urma să aibă drept consecință condamnarea ei. 

-Mai bine, spuse ea imediat. Și mai rău. 

-Habar nu ai câtă vinovăție am purtat, se confesă el. Și cât regret. 

Ea se întoarse cu fața spre el, corpul ei subţire alunecând pe lângă 
al lui, trăsăturile ei minunate oglindind o neliniște asemănătoare. 

-Poate o să sune ciudat, dar cred că înțeleg. 

- Serios? O privi cu atenţie, șocat de cât de puține ştia despre ea. 
Ce fel de păcate puteau bântui trecutul unei femei atât de tinere? 
Spune-mi păcatele tale, și o să te dezleg de ele, cum ai făcut tu 
cu mine. 

Ea își lipi buzele moi de ale lui. 

- Nu aveai nevoie de dezlegare. Nu ai vrut să rănești pe nimeni... 
Mulţumesc că mi-ai spus. 

Spre surprinderea lui, se ridică și ieși din cadă cu mișcări destul 
de greoaie pentru o femeie de obicei grațioasă. Se acoperi cu un pro- 
sop şi traversă camera. Își luă capotul și îl puse repede pe ea. 

La naiba, tocmai o dezbrăcase și se deschisese în faţa ei. Soţia lui 
nu avea cum să se acopere acum și nici cum să-i evite întrebarea. 

Cu atât mai puțin acum, când era sigur că îi ascundea ceva. Ceva 
important. 

Apa aproape se revărsă din cadă când Gavin se ridică repede și se 
şterse, după care se duse spre patul pe care ea se așezase și se peria. 

Gol, o prinse de încheieturi, oprind-o aproape violent, și o ridică. 

-E rândul tău, fătuco. Ştiu că și tu ai fost rănită și vreau să știu 
de cine. 

Fusese Grant? Dumnezeule, nu avea să uite niciodată numele 
acesta. Bărbatul cu care s-ar fi căsătorit ea dacă nu ar fi fost el. Băr- 
batul care îi luase virginitatea? 

-Nu sunt rănită. Sunt distrusă. Sunt ruinată. Şi nu e vina nimă- 
nui decât a mea. 

- Nu, fătuco, spuse el în timp ce îi trecu aproape forțat braţele 
în jurul mijlocului lui, trăgând-o mai aproape, până când mâinile ei 
ajunseră pe cicatricele de pe spatele lui. Văd răni în ochii tăi, atunci 

când uiţi să le ascunzi de mine. Cred că le împărtășim. Genul de răni 
care nu se vindecă niciodată. Dar nu e cazul să le lăsăm să ne distru- 
gă, nu? Lasă cicatricele, însă acestea ne creează, ne reamintesc că pu- 
tem supraviețui. Ne reamintesc de puterea pe care o avem. Eşti cea 
mai puternică femeie pe care am întâlnit-o vreodată. E unul dintre 
motivele pentru care... 

-Sunt slabă, spuse ea, îngropându-și faţa la pieptul lui. Și sunt 
o lașă. 

-Spune-mi de ce crezi asta. 

-Nu vrei să știi. 

- Greşeşti. Vreau să ştiu totul despre tine. Vreau să ştiu ce te face 
să disperi. Ce îţi aduce bucurie. 

Adevărul confesiunii lui păru să îi uimească pe amândoi. Dar vor- 
bea serios. Un deget de-al lui alunecă sub bărbia ei și o împinse cu 
delicateţe, să îl privească. 

— Fătuco, vreau să fiu soţul tău. 

-Ei bine, eşti so... 

- Nu, nu așa. Nu în felul în care ne-am înţeles inițial. Nu vreau 
să-ți fiu oarecum fidel și nu vreau ca tu să plângi după altul. Chiar 
dacă am iubit în trecut, nu mă gândesc niciodată la ea când sunt 
cu tine. 

Asta păru o revelaţie, până și pentru el. 

-Credeam că doar Erradale m-a făcut fericit în ultima lună, fătu- 
co, dar acum ştiu că a fost mai mult de atât. A fost faptul că am lucrat 
cot la cot cu tine, am dormit lângă tine, m-am afundat în tine. Totul. 
Mi-ai oferit în dar această viață. 

Fiecare cuvânt părea să creeze un râu în ochii ei. 

-Vreau să-ți returnez această fericire. Vreau să duc greutatea 
secretelor tale. Așa că spune-mi ce îmi ascunzi și eu... 

-Sunt însărcinată! 


Samantha voia să spună mai mult. Chiar voia. Confesiuni mai im- 
portante și mai incriminatoare îi stăteau pe limbă asemenea unor 
așchii de gheaţă, prinse atât de mult timp într-un singur loc, că în- 
cepuseră să înțepe și să ardă. El oricum avea să afle, și ea știa asta 
acum. Așa că de ce să nu îi spună? 

Se scutură de toate, în sfârşit capabilă să recunoască. Sângele îi 
deveni fierbinte, apoi rece. Își simţea bătăile inimii în urechi, în spa- 
tele ochilor, în degetele lipite de cicatricele de pe spatele lui Gavin. 

„Nu sunt cine crezi tu că sunt. Nu sunt Alison Ross. Sunt o orfa- 
nă. O hoaţă. O criminală. O mincinoasă. Sunt o mamă. Și copilul nu 
ealtău“ 

El o îndepărtă de piept și îi cuprinse faţa cu ambele mâini. 

„Hai că pot“, se gândi ea. El voia o confesiune și urma s-o 
primească. 

În clipa în care deschise gura, limba lui era înăuntru, buzele li- 
pite de ale ei, într-un sărut atât de tandru și de evocator, că zgudui 
pietrele medievale de sub ea. Gavin avea gust de pierdere, fericire 
și speranţă. 

Era un sărut etern. Unul care distruse toate zidurile pe care le 
ridicaseră și care reconstrui părți din ei doi ce fuseseră distruse. 
Dintr-odată, umbrele nopții care îi înconjurau estompară limitele 
moralității. Ale sănătății mintale. 

Ale sincerității. 

El voia asta. Îi voia pe ea și pe acest copil. Voia ca amândoi să fie 
ai lui. 

Voia o viață cu ea. Viaţa asta. O viață pe care ajunsese să o iubeas- 
că. Ceva ce își dorise mai mult decât orice putuse visa în trecut. 

lar el merita toate acele lucruri. Nu era un tâlhar egoist și fără 
caracter, așa cum o făcuse să creadă Alison Ross. Gavin merita o fe- 
meie care, cu răbdare, avea să-i coasă la loc inima frântă. Merita copii 
care stabileau o nouă moștenire pentru familia lui — una marcată de 
succes, mândrie și decenţă. 

Dar Samantha nu îl merita. Nu pe acest bărbat feroce și protector, 
care iubea atât de intens, care căra dureri și neliniști pe umerii laţi ca 
să îi protejeze pe cei la care ținea. 

Într-un fel, minciuna lui era la fel de mare ca a ei. Când el îi 
spusese că nu putea să simtă, ar fi trebuit să ştie că opusul era 
adevărul. Gavin St. James simţea mai profund decât oricare altă 
persoană pe care o întâlnise ea vreodată. Era un bărbat puternic, 
isteţ și cu resurse fără fund de pasiune și nevoie. Făcuse tot ce pu- 
tuse ca să își salveze mama. Pământul. Pe Colleen. Singura femeie 
pe care o iubise vreodată. 

Samantha închise ochii din cauza durerii pe care o simţea. 

Ea... ea era ticăloasa. Unul din ei trebuia să pună punct aces- 
tei șarade înainte ca ea să devină una dintre tragediile lui Gavin. 
Însă unde să se ducă? Avea ceva bani, dar plănuise să stea la In- 
verthorne până avea să nască. Destul cât să îi dea cu adevărat și 
legal ce își dorea. 


220 


Un mariaj neconvențional — 


Ar fi aproape imposibil să fugă și să se ascundă, așa însărcinată. 
Lucrul acesta nu trebuia să se întâmple. Planul era ca ei să se căsă- 
torească și să se tolereze pentru o perioadă. Ca el să treacă la urmă- 
toarea cucerire, și, odată ce uita de existența ei, Samantha să plece. 
Așa se înțeleseseră. Că ea putea merge să stea altundeva. Că putea fi 
şi liberă, și protejată. 

Nu se așteptase ca lanţurile care îi amenințau libertatea să fie fă- 
cute din catifea, nu din oțel. Ca singurul loc care nu îi aparținuse 
vreodată să fie singurul la care nu voia să renunțe. 

Îşi puse mâinile peste mâinile lui, care îi acopereau faţa, şi între- 
rupse sărutul, dar nu putu să se elibereze de el. 

Expresia lui o lăsă fără aer. Privi atent și vinovată cum un mugur 
de minune îl transformase într-un străin. Dispăruse tenta cinică a 
buzelor lui, fiind înlocuită de un zâmbet orbitor. O strălucire suspi- 
cios de umedă adânci intensitatea privirii lui verzi, genul de verde 
care se lupta pentru hrana unui soare stingher și strălucea plin de 
viață odată ce o primea. Se uita la ea ca și cum ar fi ținut în braţe 
un miracol. 

- Gavin, trebuie să-ți spun... 

El îşi plecă ușor capul și începu să o sărute delicat pe toată fața. 

-O lună, șopti el. Mătasea buzelor lui se plimba peste fruntea 
ei. Peste tâmple. Peste pleoape. M-am culcat cu tine timp de o lună. 
Peste nasul ei. Obrajii. Maxilarul încordat. Și niciodată nu m-ai re- 
fuzat... din motive feminine. Bărbia. Colțurile gurii. Ar fi trebuit să 
bănuiesc. Ar fi trebuit să știu. 

-E ceva ce trebuie să... 

-O să fac orice. Vorbele lui se transformară dintr-o șoaptă în ju- 
rământ. Orice ca să îți demonstrez că tu şi acest copil sunteţi tot ce 
contează. Fătuco, nu mai e nimeni altcineva pentru mine. Nici din 
trecut, nici din viitor. 

Își strecură mâna în despicătura rochiei ei şi și-o puse pe abdo- 
menul ei, care era doar o idee mai puţin plat decât de obicei. Simpla 
greutate a mâinii lui calde era mai grea decât orice povara cărase Sam 
vreodată. Şi mai dulce decât orice atingere simțise vreodată. 

Samantha ştia că era singura care simțea tremurul de sub palma 
lui, blând ca aripile unui fluture. 

-Habar n-ai ce dar mi-ai oferit. Cu cealaltă mână, o mângâie pe păr 
și își sprijini fruntea de a ei. Mi-ai dat mai mult decât Erradale. Mi-ai 
dat șansa să fiu ce am vrut mereu să fiu. Un bărbat bun. Un tată bun. 
Am nevoie de asta, frumușico. Am nevoie de tine. De noi. Și, chiar dacă 

tu nu simți la fel, o să fac tot ce e nevoie ca să te fac fericită. O să vă 
protejez pe tine și pe acest copil de orice și de oricine. O să... 

Ea se desprinse de el, în speranţa că distanța avea să îi ofere 
claritate. Raţiune. Oare era posibil ca, măcar de data asta, lucru- 
rile să meargă bine? Se rugă la ceruri. Acolo, era și palatul crud al 
perfecțiunii în care se aflau Dumnezeul răzbunător cu care crescuse 
și zeii mai vechi și mai umani ai acestui loc. Oare putea fi iertată? 
Mântuită? Fericită? 

-Nu trebuia să fie așa, scânci ea. 

-Ce vrei să spui? 

Își lipi bărbia de umăr, uitându-se în spate la perfecțiunea chipu- 
lui și a siluetei lui. 

-Nu trebuia să mă îndrăgostesc de tine. 

Zâmbetul lui arogant reveni, deși de data asta nu mai avea nici 
urmă de cruzime. 

-Nu fi atât de dură cu tine, frumușico. E o greșeală ușor de înțeles, 
pe care au făcut-o mii de doamne în situaţia ta... Auuu! 

Se lasă în jos la timp ca peria ei să zboare pe lângă capul lui și să 
se lovească de perete. Apoi ea era din nou în braţele lui. 

-Dar ești prima femeie pentru care am simţit așa ceva, spuse el 
serios. Și eşti ultima femeie pe care o s-o vreau vreodată. 

„La naiba“, se plânse ea în timp ce și mai multe lacrimi fierbinți 
îi curgeau pe obraji. O terminase cu asta. 

Gura lui o acapară pe a ei din nou, distrăgându-i atenţia de la ce 
făceau mâinile lui până când aerul rece al nopții îi sărută pielea, și 
Sam își dădu seama că era goală din nou. Gavin nu-i dădu timp 
să proceseze faptul că mâinile lui puternice îi mângâiau șoldurile, se 
plimbau pe fundul ei și o ridicau. Cum nu avea de ales, își înfășură 
picioarele în jurul taliei lui subțiri și braţele în jurul umerilor lui, în 
timp ce limbile li se jucau. Avea gust de sare, însă Samantha avea 
impresia că straniul gust de pe buze nu venea numai de la lacrimile 
ei. Că majoritatea nu erau de tristeţe, ci de bucurie. 

De speranţă. 

Lăsă acest ultim cuvânt să i se plimbe printre gânduri, până când 
dispăru sub pătura densă de dorință sălbatică și nevoie incoerentă 
stârnite de atingerea lui. Nu îndrăznea să se gândească la acel cu- 
vânt. Nu încă. 

Gavin o duse la pat, însă, în loc să se lase peste ea, o surprinse și 
se aşeză el pe pat, desfăcându-i picioarele peste șoldurile lui, pentru 
ca gurile lor să poată rămâne lipite. 

Pe Samantha nu o deranja. După o asemenea seară, bărbatul ei 
merita să fie călărit. 

Mădularul lui îi apăsa zona intimă, mult mai fierbinte și mai tare 
decât restul corpului lui. Ea întinse mâna între ei, ridicându-se și 
pregătindu-se să primească în corp singurul lucru pe care îl dorea. 
Cu doar câteva săruturi, soțul ei o făcu să ardă de dorință și eliberă 
un potop care să o pregătească pentru ce urma. 

Sexul cu Gavin St. James era un miracol de proporții biblice. 

Cu o mișcare grațioasă, el își întinse corpul magnific pe spate, în 
timp ce îi ridică șoldurile și o trase mai sus de umerii lui. 

- Ce... 

Gura lui indecentă îi răspunse, însă nu cu vorbe. 

Genunchii erau depărtaţi, de o parte și de alta a capului, și Sam 
nu avu timp sau putere să se lupte cu el când o trase spre buzele lui. 
Fiecare atingere cu limba promitea mai mult. Sam simți asta până 
la rădăcina părului. Îşi lăsă capul pe spate, își arcui pelvisul în față și 
îi oferi ce voia să ia. 

Limba lui se plimbă pe pielea alunecoasă din jurul locului unde ea 
îl voia. O tachinare cu consecințe umede. 

Samantha scoase un geamăt plin de rugăminți de care nu se cre- 
zuse în viața ei în stare. Asta nu era ea, această femeie sălbatică și cu 
nevoi. În braţele lui, nu era Samantha cea slăbănoagă. Era subțire. Era 
suplă. Era o creatură care se zvârcolea, cu picioare lungi, și dorinţe, și 
cerințe nesfârșite. 

Nu era doar o soție, era o femeie. Sătulă de tachinările lui, își în- 
fipse degetele în părul lui și îl trase mai aproape, cerând să fie satis- 
făcută. Se așteptase ca el să o asculte, dar nu și la geamătul lui plin 
de anticipare când îi deschise sexul cu limba. Nici la cel de apreciere 
față de ceea ce descoperi. 

- Dumnezeule, gemu ea, în timp ce gura lui se lipi de sexul ei, iar 
limba lui abilă începu să-și facă treaba. 

Chicotul lui în dreptul clitorisului îi provocă niște senzații care o 
zguduiră, şi scânci simțind cum limba lui nerușinată și neobosită se 
afunda în corpul ei. Făcea cercuri în jurul celui mai sensibil mugure, 
îl apuca cu buzele, o tachina să ajungă din ce în ce mai aproape de 
orgasm, însă i-l nega de fiecare dată când mâinile ei se încleştau în 
părul lui. 

-Te rog, imploră ea. Te rog... lasă-mă... Am nevoie. 

El clătină din cap, refuzându-i satisfacția, însă mișcarea era incre- 
dibilă cu sexul ei în gura lui. Dintr-odată, ea își dădu seama că puteau 
juca în doi acest joc. 

Gura i se umezi, și își retrase șoldurile, iar gura o lăsă să se des- 
prindă cu un zgomot zguduitor. Sam îi ignoră protestele, se răsuci, 
îşi depărtă picioarele deasupra capului lui și își întinse pieptul spre 
al lui. 

-La naiba, spuse el în timp ce ea își plimbă ușor limba peste capul 
umed al mădularului lui. 

-Şi eu pot să tachinez, spuse în timp ce îl mângâia. Și pun pariu 
că pot să rezist mai mult. 

- Au, fătuco, scânci el, în timp ce șoldurile i se mișcau și i se arcu- 
iau, în funcție de atingerea ei. E un pariu pe care amândoi îl câștigăm, 
oricine ar pierde. 

Îşi puse mâinile în jurul coapselor ei, iar Samantha avu la 
dispoziție doar un moment ca să-și dea seama de vulnerabilitatea 
acestei poziţii, după care o altă atingere a limbii o lăsă fără aer şi o 
făcu să se înfioare. 

Își dădu seama că avea de recuperat, aşa că luă în gură cât de mult 
din el putu. 

Avea gust de sex și o vagă aromă de săpun. Își plimbă limba în 
jurul căldurii lui, explorând venele subtile în timp ce îi controla 
mișcarea prin strânsoarea buzelor. 

Îi simţea reacțiile nu doar din tresăririle şi încordările mădula- 
rului său gros, ci și din mișcările limbii. Atenţia lui față de sexul ei 
scăzuse odată ce buzele umede ale Samanthei alunecară pe mădula- 
rul lui. Gura lui tachina mai puțin și cerea mai mult. Era mai puțin 
jucăușă și mai degrabă disperată și copleșitoare. 

Când își puse mâna la baza mădularului, ca să o miște peste car- 
nea care nu îi încăpea în gură, își dădu rapid seama că nu avusese nici 
o şansă. Gura lui se prinse de vârful umflat al sexului ei și concentră 
toată mișcarea exact sub punctul sensibil. Senzaţia o copleși imediat, 
arzând prin sexul ei și prin vene cu o asemenea putere, că trebui să îl 
scoată din gură ca să nu îl rănească. 

Se zvârcoli ca să scape, însă forța lui o ţinu pe loc în timp ce îi 
devora esența. Nu reuși decât să se miște puţin, să îi călărească gura 
până când o plăcere dureroasă o învălui în spasme. Extazul curgea 
din gura lui în corpul ei în timp ce ea se ţinea de el, se zvârcolea și se 
arcuia ca să se apropie și mai mult. 

Într-un final, se prăbușşi, cu fruntea pe coapsele lui şi cu mădula- 
rul în mână. Crezuse că avea să o lase o clipă ca să își revină. 

Se înșelase. 

Cu un blestem greu de deslușit, o așeză în genunchi și se ridică 
în spatele ei. Ochii ei se măriră când o apucă brutal de şolduri şi se 
afundă în adâncurile ei care încă pulsau. 

O penetra continuu, șoldurile lui tari lovindu-se de ea în timp 
ce o nouă furtună de plăcere începea să se adune în ea. Tremură și 
avu convulsii, controlându-se să nu ţipe. Îi plăceau sunetele brutale 
scoase de corpurile lor și mormăitul care exploda din el. 

Gavin o împinse pe coate, mișcările lui fiind în același timp dure și 
ceremonioase. O călări ca un armăsar care se suia pe iapa lui. Își dădu 
seama ca ăsta nu era împerecherea lor obișnuită. 

El o revendica. 

Era un vânător, un prădător. lar acum, ea devenise partenera lui. 

Un fior de plăcere o străbătu când avu această revelație, care o tra- 
versa cu viteza și forța unui fulger. Se mișcă spre el. Își arcui spatele şi 
îi tinu contră puţin, făcându-l să depună eforturi pentru dominație. 

Dintr-odată, atingerea lui era pătată cu un strop de durere, iar 
mâna din parul ei îi trase capul pe spate în timp ce el scoase un su- 
net disperat, apoi un altul, după care noaptea fu umplută de gea- 
mătul lui de plăcere, în timp ce vintrea ei se umplea cu căldura 
seminţei lui. 

Orgasmele lor se sincronizară și deveniră un extaz absolut. Pă- 
mântul pe care ea îl cunoștea se spulberă. Timpul, așa cum îl înțelegea 
ea, se opri. Fiecare stea căzătoare pe care își pusese câte o dorinţă era 
acum destul de aproape cât Sam să o atingă și să o culeagă de pe cer. 

Însă nu avea de ce să facă asta, își spuse în timp ce se lăsă să se 
afunde în pat cu respirații adânci şi epuizate. 

Deja găsise raiul. 

Gavin o lăsă să stea întinsă în timp ce o curăţă, se şterse şi pe el, 
stinse luminile și se sui în pat, lângă ea. 

Amândoi tăcură o vreme și ascultară sunetele nopţii de iarnă. 
Zăpada cădea în fulgi de mărimea penelor de porumbel, și, deşi nu 
scotea nici un sunet, avea o melodie specifică. O blândeţe ce părea să 
acopere întreaga Scoţie. 

- Fătuco, în seara asta voiam sa fac dragoste cu tine, îi spuse 
Gavin în timp ce o trase mai aproape, dar m-ai dus dincolo de limita 
stăpânirii de sine. 

Samantha zâmbi și se gândi că nu o deranja deloc asta. 

-Data viitoare, şopti ea şi îl mângâie pe brațul răsfirat protector 
deasupra ei. 

- Data viitoare. 

Gavin căscă şi adormi imediat. Samantha stătu în tăcere pe întu- 
neric. Corpul încă îi cânta, și sufletul era în continuare tulburat. 

Putea face asta, nu? 

Gavin gemu când ea își schimbă poziţia, ca să nu o mai doară 
spatele. Degetele lui îi găsiră abdomenul, și își întinse palma pe el, 
scoțând un sunet încântător. 

Acel fior începuse din nou. Oare corpul îl provocase? Sau era pro- 
pria reacţie la acest bărbat? 

- Eşti... treaz? şopti ea. 

El răspunse cu un sforăit ușor și masculin. 

Inima Samanthei se strânse cu putere, și ea avu impresia că dure- 
rea ar putea să o omoare. 

Orice urma să se întâmple, știa că avea de gând să se bucure de 
toate momentele petrecute în braţele lui Gavin, în patul lui, în viața 
lui. Nu își dorea nimic mai mult decât ca acel copil să îl aibă ca tată. 
Dacă urma să aibă un fiu, avea să-l învețe cum să fie bărbat, un băr- 
bat bun, sincer și puternic, și, dacă avea să fie fată, urma să o facă 
să se simtă dorită, apreciată și protejată. Ce viaţă ar avea un copil la 
Inverthorne! Plimbându-se prin păduri cu Callum. Citindu-i lui Elea- 
nor. Călărind cu Eammon. Râzând cu Locryn și Calybrid. Lucrând 
alături de niște părinți care ar face orice pentru a-i asigura un viitor 
fericit și prosper. 

Asta însemna familie. Dorinţa ce îi adusese împreună. Elemen- 
tul care îi putea lega în ciuda tuturor lucrurilor care amenințau să-i 
despartă. 

Inclusiv minciuna ei? 

Poate... Deja nu mai era vorba doar despre faptul că ea avea ne- 
voie de protecţie. El tocmai recunoscuse că și el avea nevoie de ea, de 
copilul pe care îl purta în pântece. 

Pentru prima oară, Samantha se gândi că... secretul ei mai merita 
inut o vreme. 


Capitolul 24 
CES 


Senzaţia de groază a lui Eammon Monahan se intensifică în clipa 
când ridică pătura de sub șaua lui Lysander și descoperi de ce animalul 
o trântise pe săraca Sam. Se trezise de dimineață simțind că erau 

probleme aduse de vântul din nord. Familia Monahan simțea mereu 
vântul, iar acesta aducea revelații și schimbări în timp ce se strecura 
printre copacii iernii. 

-Un scaiete. ÎI luă ca să i-l arate, deşi nu ştia cum Sam ar fi putut 
vedea ceva, având ochii mijiţi de furie. Exact sub pătură. I-a lăsat o 
zgârietură serioasă aici, pe spate, amărâtul. 

-Ştiam eu că trebuia să fie ceva. Pot număra pe degetele de la 
o singură mână dăţile când am fost aruncată de pe cal, și mulți au 
încercat. Sam luă scaietele din mâna lui Eammon și îl studie. Gavin 
crede că poate să îmi ordone să stau acasă, nu? Marele lord de la 
Inverthorne! Acum, o să mă sui în șa, iau scaietele acesta la Erradale 
şi i-l bag în... 

- Hai, fătuco, nu fi așa dură cu soțul tău. 

- Cineva trebuie să fie. 

Eammon râse. 

-Îşi făcea griji pentru tine, atâta tot. 

În acea dimineață, Eammon ajutase la pregătirea câtorva cai pen- 
tru transportul către Erradale, astfel încât muncitorii să îi poată fo- 
losi, deoarece construiau un grajd pe proprietate. 

Lady Sam se oferise să-și pregătească propriul cal, iar el o lăsa- 
se, deoarece nu cunoștea pe nimeni mai priceput cu caii, cu excepţia 
lui Callum. Totul mersese bine până când îl scosese pe Lysander în 
curte. În momentul când se suise în șa, înainte ca unul din picioare 
să ajungă la locul lui, animalul sărise și dăduse înapoi, aruncând-o 
pe pietre. 

Din fericire, tânăra știa cum să cadă, așa că se ridicase repede, 
ca o felină, apoi calmase animalul. 

Asta nu îl împiedicase pe Thorne să îşi iasă din fire. Meciul de 
țipete care urmase dezvăluise trei lucruri foarte amuzante. 

În primul rând, noua contesă Thorne era cea mai curajoasă femeie 
în viață, la cum îi ținea piept soțului ei. 

În al doilea rând, era însărcinată, lucru care fusese urlat de soțul 
ei în fața lui Dumnezeu și a celorlalți prezenți. 

În al treilea rând, Gavin St. James era îndrăgostit de soția lui. 

Dincolo de izbucnirea brutală a lui Lord Thorne se afla o groază pe 
care o putea înțelege numai un bărbat care supraviețuise unei pier- 
deri pe care nu o putuse evita. 

Vântul schimbării și al dezvăluirii. Nu greșea niciodată... 

După ce Thorne se asigurase că Sam şi copilul erau bine, îi ordo- 
nase în mod ferm să stea la Inverthorne. Orice bărbat sănătos la cap 

ar fi știut că o femeie cu asemenea temperament nu avea să 
reacționeze bine la așa ceva. 

Însă Eammon observase că pielea de obicei aurie a lui Thome 
căpătase o nuanță fantomatică. Nările i se tot umflau și, când îi ordo- 
nase soției sale să stea în pat, mâinile îi tremurau violent. 

Sam se părea că nu observase asta, pentru că îi ținuse piept până 
în momentul în care el jurase să decapiteze orice bărbat care îi dădea 
voie să se urce pe cal. Apoi plecase călare îndeajuns de repede încât 
blestemele ei să nu îi ajungă la urechi. 

Asta era iubirea. 

Eammon o studie pe Sam şi se întrebă dacă știa. Dacă își spusese- 
ră acele cuvinte. Dacă își dăduse seama că Thorne avea să călărească 
mai repede, avea să muncească mai mult și să sufere din cauza mun- 
cii fizice, toate pentru că demonul din el avea să-i șoptească acele 
numeroase întrebări cu „dacă“ în ureche toată ziua. 

-Lysander te-a aruncat destul de puternic și de departe, spuse 
el în timp ce mângâia calul și închise staulul. Thorne avea dreptate 
că așa ceva vă pune şi pe tine, și pe copil în pericol. Eu aș fi atent la 
animalele astea, cel puţin până când naști. 

-Nu voiam să spunem nimănui despre starea mea pentru alte 
câteva săptămâni, zise ea. Noua lui stăpână nu avea obiceiul să capi- 
tuleze, dar bombăni. Presupun, totuși, că nu... te înșeli. 

-Asta e aproape ca și cum aș avea dreptate, chicoti el. 

-Nu întinde coarda! 

O sclipire de amuzament se citi pe fața lui Sam, după ce se duse să 
cerceteze pătura de sub șa. 

-Dar nu înțeleg. Chiar eu l-am pregătit pe Lysander și i-am pus 
şaua. Sunt sigură că aș fi observat un scaiete de mărimea asta. 

Și Eammon era convins de asta. Știa însă că, deseori, sarcina pu- 
tea afecta concentrarea unei femei. Trecuse prin destule cât să știe că 
nu era cazul să menționeze asta. 

-Cum astăzi stai acasă, de ce nu îi spui vestea cea bună lui 
Lady Eleanor? Probabil o să se simtă rănită dacă află de la altcine- 
va, şi veştile de genul acesta au tendința de a se împrăștia repede 
într-un castel. 

Lady Thorne își puse mâna pe pântec și încuviință. 

- Mulţumesc, Eammon, spuse ea şi traversă curtea, părul ei 
închis la culoare strâns într-o coadă împletită aproape prinzându-se 
în poarta de fier către Inverthorne când o închise în urma ei. 

Eammon se gândi la scaiete și în acea după-amiază. În graj- 
duri și în curte fusese haos de dimineață. Foarte mulți tâmplari, 
meşteri și muncitori veniseră să caute de muncă la Erradale. Între 
aceştia, și oamenii care veneau de la fermă ca să îi conducă pe cai 
înapoi peste vârful Gresham; pierduse urma tuturor celor care pă- 
șeau pe pământurile Inverthorne și plecau. 

Era posibil să fi pus careva în mod voit scaietele sub pătura de la 
șaua contesei? 

Abia trecuse o lună de când dușmanii lui Lady Sam atacaseră la 
Erradale, iar, de atunci, lucrurile fuseseră liniștite în Scoția. Deși 
rana ei se vindecase, ea și Thorne erau mult mai atenți. Porţile erau 
închise tot timpul, iar conacul securizat, ca și cum s-ar fi aşteptat în 
orice moment la un asediu viking. 

Nimănui nu i se spusese exact de ce, însă fuseseră luate toate 
precauțţiile necesare. 

În timp ce Eammon își punea grajdurile în ordine, luă o decizie. 
Dacă un detaliu îl deranja așa tare, atunci era în mod evident im- 
portant. Ar trebui să se ducă la Erradale și să vorbească cu Thorne 
despre asta. 

Se întoarse şi îngheţă. Cum de permisese să fie prins nepregătit? 
Fusese atât de cufundat în gânduri, că nu își dăduse seama că nu 
era singur. 

- M-milady, spuse el gâtuit. 

Văduva își înclină gâtul grațios în direcția lui, în timp ce mângâ- 
ia o iapă ce venise la ușa staulului ca să o întâmpine. Eleanor era o 
apariție în mătase de culoarea lavandei, brodată cu frunze mici şi 
verzi ce aveau culoarea ochilor ei. 

Oare frumusețea ei nu avea să dispară niciodată? Aproape că își 
dorea să dispară. Atunci, poate ar fi putut să o privească în lumina 
aurie a după-amiezii, care intra pe ușile grajdului, fără să simtă în 
plămâni aceeași senzaţie ca și cum ar fi fost lovit în piept de un cal. 

- Nu credeam că o să mai fie cai în grajduri azi. Înțelesesem că fiul 
meu i-a dus pe toți la Erradale. 

Eammon închise ochii și se pregăti pentru o altă discuţie po- 
liticoasă și fără sens cu femeia pe care o venera de mai bine de 
dauă decenii. 

Era acolo. Venise la grajduri fără Thorne. Fără Alice. Iar asta în- 
semna ceva. Nu era speranță. Dar era... ceva. 

-Hermia este prea bătrână ca să alerge după vite prin mlaștinile 
din Erradale. Se apropie de Eleanor ca și cum s-ar fi apropiat 

de un animal timorat. Făcu destul zgomot cât ea să știe unde era, dar 
vocea lui era echilibrată și evită mișcările bruște. Așa că se bucură de 
confortul casei. 

Se așeză în spatele lui Eleanor și o mângâie pe Hermia pe gât, 
fiind atent să nu o atingă pe femeie. 

-E norocoasă că te are. Mulţi alții ar fi vândut-o unui abator 
odată ce nu le mai era de folos. 

-Chiar dacă e mai bătrână, nu este nefolositoare. Încă o pun pe 
pajiște când îl învăţ pe Fantoma Marelui Scoțian cum să răspundă la 
frânghie. Îi reamintește cum să se poarte. 

Mici schimbări în atitudinea și în postura lui Lady Eleanor îi spu- 
seră că știa cât de aproape era de ea. Știa că umerii lor aproape se 
atingeau. Însă, pentru prima oară, nu se îndepărtă. 

-De ce ai mai venit la grajduri, milady, dacă nu credeai că o să 
fie cai? 

Își înghiți nodul din gât când Eleanor se întoarse către el, cu fața 
ridicată ca și cum l-ar fi studiat. 

Dumnezeule, ardea tot. 

Ardea când își amintea cum îi ţinuse corpul însângerat în braţe, 
în vreme ce o căra de la Ravencroft și jura că Hamish trebuia să trea- 
că peste el ca să o ia înapoi. Ardea cu o furie neajutorată și barbară de 
fiecare dată când ea se uita la el și nu vedea nimic. 

Însă, într-un fel, era și recunoscător. Că ea nu putea descoperi 
ce zvâcnea în ochii lui când o privea. Era sigur că asta ar fi speri- 
at-o, iar el nu-și dorea decât să fie în prezenţa ei, oricât de mult îi 
permitea ea. 

-Domnule Monahan, nu am salutat cum trebuie, spuse ea. 
Bună ziua. 

Îi întinse apoi mâna înmănușată, înclinată într-o invitaţie evi- 
dentă de-a fi sărutată. 

Făcuse asta destul de mult în ultimul timp. De fapt, de fiecare 
dată când el o văzuse, de când venise Sam și el își adunase curajul, 
atunci, prima oară, să îi sărute mâna. 

-La dispoziția dumneavoastră, milady. 

Își şterse palma aspră de pantaloni, după care îi luă degetele 
incredibil de mici și le sărută. Aproape leșină când ea nu îi dădu dru- 
mul imediat la mână, ci i-o strânse ușor. 

-Îmi amintesc prima zi când defunctul moşier Ravencroft te-a 
angajat ca să ai grijă de Inverthorne. Îmi aduc aminte că mi s-a părut 
că ochii tăi aveau cea mai extraordinară nuanţă de auriu-închis. 

Îşi amintea culoarea ochilor lui? După atâția ani? Încercă să înghi- 
tă nodul din gât. Să vorbească. Dar se părea că nu mai era în stare. 

- Dacă memoria nu mă înșală, tocmai deveniseși văduv. Nu cred 
că mai văzusem pe cineva atât de trist înainte de tine - poate doar 
când mă uitam în oglindă. 

Ea tăcu o clipă, destul de mult cât toate cuvintele pe care nu i le 
spusese niciodată să se reverse deodată în gura lui. 

„Te iubesc. Te iubesc. Te iubesc.“ 

Din fericire, ea zâmbi amuzată. 

- Atunci... nu aveai barbă, dar îmi amintesc de o abundență de 
păr dezordonat de culoarea lemnului de fag. 

— Acum, e mai mult cenușiu şi mult mai rar, încercă el să des- 
tindă atmosfera, ducându-și mâna la linia părului care se retrăsese 
de unde fusese la un moment dat. 

Ea ridică dintr-un umăr elegant. 

-Multe lucruri s-au schimbat de atunci, nu? 

- Da. Îşi mângâie favoriţii. Nu-ţi place barba mea? 

Avea să scape de barbă chiar azi. Acum. 

Ea flutură din gene într-o sugestie timidă de plăcere, care îi şterse 
decenii de durere de pe chip. Putea fi o tânără domnişoară care flirta 
pentru prima oară cu grăjdarul. 

-Îmi place foarte mult, șopti ea. Mă gâdilă când mă săruți... când 
îmi săruți mâna, rectifică ea repede. 

-Soția mea defunctă nu m-a lăsat să port barbă. I se părea prea 
țepoasă. Spunea că o face să strănute, așa că mă bărbieream în fieca- 
re dimineață. 

Se cutremură. Ar fi trebuit să spună orice, numai asta nu. Orice 
idiot știa că nu îi vorbești femeii pe care nu ai sărutat-o despre feme- 
ia pe care ai avut-o. Dumnezeule, şi fusese una dintre primele lecții 
pe care li le spusese băieţilor despre sexul mai slab. 

Dintr-odată, își dori ca herghelia să se întoarcă și să treacă în ga- 
lop peste capul lui. 

-Nu te lăsa? Expresia ei păru şocată. Nu făceai ce voiai? Nu erai 
stăpânul ei? 

-Stăpânul ei? Râsul lui îi șocă pe amândoi, dar apoi el deveni se- 
rios. Nu, milady. Mariajul meu nu a semănat deloc cu al tău. 

Ea încuviinţă, ca și cum ar fi acceptat ceva ce bănuia deja. 

-Cum a fost? 

-Nu cred că vrei să discutăm... 

-Cum a fost? repetă ea. 


231 


Kerrigan Byrne 


Bărbatul își duse mâna la ceafă și privi înapoi peste decenii. 

- În mare parte, amuzant. Lui Bridget îi plăcea să râdă, și dacă 
nu râdea, însemna că nu îmi dădeam destul silința. Avea o răbdare 
infinită și era încăpățânată ca un catâr, dar râsul ei era sunetul meu 
preferat pe pământ. 

- Era? șopti Eleanor. 

Condus de un instinct nechibzuit, Eammon îi dădu la o parte o 
șuviță de pe față, și, astfel, vârfurile degetelor lui aspre intrară în 
contact cu pielea ei prețioasă. 

- Ei bine, de când am pierdut-o, am auzit o altă voce, una pe care 
o ascult în fiecare zi. 

Ea stătu nemișcată, clipind rapid, în timp ce el își plimba degetul 
pe maxilarul ei, fixând șuvița în spatele urechii ei. Încurajat, își plim- 
bă degetul prin părul ei, ajungând la cicatricea de la tâmplă. 

- Bridget, șopti ea. Ce nume minunat! 

Apoi, spre disperarea amândurora, izbucni în lacrimi. 

Eammon fu cuprins de panică. Îşi dorea să o țină. Dacă ar fi fost 
oricare altă femeie, ar fi luat-o în brațe. Însă ştia că nu putea să o facă 
prizonieră și să îi arate forța lui. 

-De ce ai nevoie, Eleanor? întrebă el blând. Să o chem pe Alice? 
Sau să te duc la ea? 

- Nu! Chiar și printre lacrimi, cuvântul fu pronunțat cu fermitate. 
Era hotărâtă. Nu, mi-am găsit singură drumul și mi-am lăsat deschi- 
să poarta spre castel. Nu sunt inutilă, să ştii. Chiar dacă sunt oarbă, 
nu sunt distrusă. Încă sunt... o femeie. 

- Știu asta. Dumnezeule, chiar știa asta. Încercase să uite acest 
lucru vreme de douăzeci de ani afurisiți. Spune-mi de ce ești singură 
aici. Ce pot să fac? De ce ai nevoie? 

Își puse batista în mâna ei și o lăsă să-și șteargă lacrimile şi nasul, 
în timp ce încerca să își revină. 

-Am aflat azi că o să fiu bunică, spuse printre sughițuri delicate. 

-Şi nu sunt vești bune? 

-Cele mai bune! Bărbia îi tremură, însă își mușcă buza mai tare 
decât ar fi trebuit ca să oprească asta. Și, în timp ce îmi felicitam 
nora, nu mă gândeam decât că nu aș fi... că eu și Gavin nu am fi 
supraviețuit acelei nopţi dacă... îţi datorez viața mea, viaţa fiului 
meu și acum preţioasa viaţă a nepotului meu. 

Un nou val de plânsete o copleși, și, de data asta, el nu se putu 
abţine. O trase lângă el și respiră ușurat când ea se lăsă în braţele lui 

și se prinse strâns de vestă. Vântul din nord bătea, iar el își dorea să 
nu se mai oprească vreodată. 

- Eammon, cred că el o face să se simtă în siguranță. Când îi 
vorbeşte, zâmbeşte, aud asta. Și, chiar și când e furios, nu o face să 
se teamă. Nu o rănește, nici măcar cu vorbele. Băiatul meu e un mi- 
racol. După tot... 

Emoţia îi fură cuvintele, iar Eammon își trecu mâna peste buclele 
mătăsoase, gândindu-se că nimic nu fusese sau nu avea să fie mai 
dulce decât acea femeie din brațele lui. 

-Deşi nu-i convine, nu putem nega sângele lui Mackenzie, dar 
mereu am știut că Gavin nu e ca tatăl lui. 

Era un miracol, Eammon era de acord. Spera că pământul nu avea 
să mai îndure niciodată pe cineva ca Hamish Mackenzie. 

- Nu, spuse ea lipită de pieptul lui. E ca tine. 

- Ce? întrebă, și mâna i se opri în părul ei. 

-Asta am venit să-ţi zic. Fără tine și dragul de Callum, Gavin ar 
fi fost pierdut. După acea noapte, eu clar nu eram în măsură să am 
grijă de el. Tu l-ai învăţat pe fiul meu ce înseamnă să fii bărbat. Un 
bărbat decent. 

Eammon se întrebă dacă decent era un cuvânt care l-ar putea 
descrie pe Gavin St. James. 

-Mă rog, poate ar trebui să spun un bărbat bun, se corectă ea, și 
amândoi se amuzară la gândul reputației contelui de Thorne. 

-Mā onorezi, milady. 

Îi oferi un sărut cast pe tâmplă. Ea îşi întoarse capul spre sărut. 

- Poate... îmi poți spune Eleanor când suntem singuri. 

- Ce? Atât inima lui, cât și sprâncenele se ridicară când îi auziră 
cuvintele, iar Eammon se întrebă dacă nu cumva era într-un vis. Ai 
de gând să fim singuri din nou? 

- Des, spuse ea. Pielea ei avea o nuanţă minunată de piersică pe 
sub gulerul înalt al rochiei ei. Dacă se poate... Dacă asta îţi dorești 
și tu... 

- Da, îmi doresc, spuse el încântat. Poate data viitoare, avea să-i 
fure un sărut, să vadă ce părere avea atunci despre barba lui. 

În spatele lui, Hermia se foi agitată. Eammon văzu o umbră cu 
vederea periferică. Ceva ce Eleanor spusese străpunse cu o lance de 
groază extazul care îl copleșea. 

Ea își găsise drumul spre grajduri singură și lăsase poarta deschi- 
să spre castel. Se uită dincolo de ea, prin ușile grajdului, spre curtea 
în care se afla poarta de fier către castelul Inverthorne. 

Nu ar fi fost atât de îngrijorat dacă vântul din nord nu ar fi fost 
atât de puternic. Atunci, poate nu ar fi văzut umbra care se mate- 
rializa din spatele porții și nu ar fi observat pistolul la timp cât să îi 
acopere corpul lui Eleanor cu al lui. 


Capitolul 25 
ED 


Din spatele ochilor închiși, Samantha simți umbra care căzu 
asupra ei, acoperindu-i puțina căldură pe care o găsise sub ferestrele 
solariului. 

-Eşti o târfă descurcăreaţă și fățarnică. Cuvintele lui Boyd Mas- 
ters răsunară cu ecou izbindu-se de pereții de piatră obișnuiți mai 
degrabă cu dialecte lirice decât cu engleza măcelărită de un ticălos. 

Pentru o clipă ridicolă, Samantha își ținu ochii strâns închiși. 
Acest scenariu îi tot apărea în coşmaruri. Oare și de data asta era 
destul de norocoasă cât să fie doar un vis? 

Mai epuizată decât de obicei, venise să se relaxeze când norii se 
mai risipiseră puţin și își trăsese un șezlong în locul unde câteva raze 
timide ale soarelui iernatic încălzeau pietrele. Se întinsese ca o pisică 
leneșă şi ațipise. 

Acum însă acea lumină dispăruse. 

Poate pentru totdeauna. 

Durerea rămasă la picior și cele câteva noi vânătăi îi spuneau că 
era trează. Că își trăia coșmarul, 

Deschise ochii şi îl văzu pe cumnatul ei privind-o cu ură. Instinc- 
tiv, își duse mâna la șold. 

La naiba, își lăsase pistoalele în cameră când se schimbase de 
hainele de lucru. De ce ar fi avut nevoie de ele în siguranța de la 
Inverthorne? 

Într-un fel, era o binecuvântare că nu le avea. Pentru că, dacă ar fi 
pus mâna pe un pistol adevărat, Boyd ar fi apăsat pe trăgaciul armei 
fixate între ochii ei. 

-Cum ai reușit să ajungi în Scoţia? 

Întrebarea țâșni din ea cu un icnet de neîncredere. Alison îi spu- 
sese în scrisoare că frații Masters erau căutaţi, că peste tot erau afișe 
cu fețele lor, din California până în insula Ellis. 

Exact lângă afișele cu ea. 

Din cauza constituției şi a înfățișării, Boyd și Bradley nu erau 
bărbați care să poate fi trecuţi cu vederea prea ușor. 

-Am scăpat pe la sudul graniţei, deşi un șerif care voia să fie erou 
şi care a început tot masacrul m-a împuşcat. Bineînţeles, a trebuit 
mai întâi să-l îngropăm pe fratele meu. 

Dosul palmei lui se lipi de obrazul ei cu atâta forță, că Sam văzu 
mici stele întunecate în fața ochilor. Când deschise ochii din nou, 
capul i se învârtea, iar el se dusese la picioarele șezlongului, continu- 
ând să vorbească. 

-Am pornit spre Puerto Cancun, Mexic, și, după ce am aflat ce 
le-ai făcut detectivilor, am trimis după tine. Nemernicii ar fi trebuit 
să mă asculte. Le-am spus că o fată slăbănoagă ca tine nu o să fie o 
țintă ușoară și că puteai să îi împuşti mortal chiar și pe întuneric. Pe 
asta te și bazezi, nu? Pe faptul că bărbaţii te subestimează, după care 
le vâri un glonţ în cap. 

- Nu. Sam clătină din cap destul de repede cât să își șteargă din 
fața ochilor imaginea lui și să își recapete echilibrul. Nu am vrut 
să se întâmple nimic din toate astea... trebuie să mă crezi. Simţi o 
străfulgerare de groază. Boyd, pe cine ai lăsat înăuntru? Ai rănit... 
pe cineva? 

-Te referi la muntele acela de bărbat cu care te-ai căsătorit înain- 
te să se răcească în pământ cadavrul fratelui meu? 

Buzele lui se curbară într-un zâmbet îngrozitor, și Sam obser- 
vă că acesta își pierduse un dinte de când îl văzuse ultima oară. 
Chiar și plin de mizerie și mirosind ca un porc, Boyd Masters încă 
putea fi considerat un bărbat chipeș - până zâmbea. Sam se întrebă 
dacă dintele îi căzuse din cauza putreziciunii sau a tutunului. Proba- 
bil din cauza ambelor. 

Starea de panică ameninţă să-i copleșească mintea. 

- Boyd, spune-mi că nu ai... 

- Calmează-te, târfo, nu l-am rănit. De câteva zile înghețăm în 
pădure, încercând să găsim un mod de-a pătrunde în fortăreața asta. 
De dimineaţă, norocul a fost de partea noastră. Toţi muncitorii s-au 
dus călare spre nord, fără tine de data asta, și o femeie oarbă a lăsat 
poarta larg deschisă. 

Samantha se ridică și se sprijini în coate. 

-Lady Eleanor? Unde e? Unde e Bradley? 

- Stai locului, fato! Își împinse pălăria de cowboy în sus ca să se 
uite mai atent. Adună niște oameni. O să vină imediat. 

-Ce ai făcut? 

Focurile de armă sigur ar fi trezit-o, însă Bradley nu fusese nicio- 
dată prea priceput cu pistolul. Prefera cuţitele. 

Gândul o îngheţă într-atât, încât își simţi sufletul tremurând. 
Ce năpastă atrăsese asupra acestor oameni? Cum de fusese atât de 
proastă? Sperase că Boyd și Bradley aveau să rămână în cealaltă parte 
a lumii. Sperase că Boyd fusese rănit mortal. Că aveau să uite de ea. 

Sperase... iar asta fusese cea mai mare greșeală a ei. 

-Cum ţi-e fundul, Sam? Ai căzut destul de tare de dimineaţă. 

Un val de frustrare neajutorată o copleși. „Bineînţeles.“ Ar fi tre- 
buit să știe. Grajdurile erau singura parte din Inverthorne deschisă 
către pajiștile cailor şi pădurea de dincolo de ele. Iar scaietele pus sub 
şa era cel mai vechi truc al cowboy-lor. 

- Scaietele... tu l-ai pus? 

- Bradley. Eu am crezut că ești prea pricepută ca să lași un cal să te 
trântească în cap. Am avut numai doi frați pe lumea asta, iar tu l-ai 
omorât pe cel deştept. 

Zarva și nişte paşi întrerupseră tăcerea, iar Sam își întoarse capul 
la timp ca să îi vadă intrând în solariu pe Eammon, care avea braţul 
în jurul lui Eleanor, și un mic grup de oameni. Alice se împleticea în 
spatele lor, iar după ea era Calybrid, care își ţinea mâna apăsată de 
mijloc. Trecuse o lună de când fusese împușcat şi, deși starea lui se 
îmbunătăţise, rănile în stomac se vindecau greu, asta dacă se vinde- 
cau. Bradley mergea în spatele lor, cu pistolul aţintit asupra grupului 
și fața prea suptă pentru ochii mari şi întunecaţi. Fusese dintotdeau- 
na cel mai urât frate Masters. Opiul și alcoolul nu ajutaseră nici ele. 

-I-am închis pe slujitori sub scări şi am blocat ușa, anunță 
Bradley mândru. 

- Sam? 

Vocea şocată a lui Calybrid îi frânse inima la fel de mult ca smocu- 
rile sălbatice de păr răvăşit și ca genunchii nesiguri care se vedeau pe 
sub cămașa lui de noapte. 

Și el fusese luat din somn. Emoţia și regretul o împunseră şi îi 
umplură gâtul cu durere. 

-Nu e nici o șansă să ai pistoalele cu tine, Sam? Chipi, și ochii lui 
erau plini de speranţă, însă umerii i se lăsară în jos când ea clătină 
din cap. La naiba! 

-Ce se întâmplă, Alison? 

Tremurul din vocea lui Eleanor o înfrânse categoric. 

-Te rog, Boyd, nu îi răni! 

-Nu am venit aici ca să rănim oameni nevinovați, Sam. Boyd îşi 
trase blugii, ca să se poată lăsa pe vine lângă șezlong. O să îi rănești 
tu destul când o să le spui adevărul. Că ești o curvă mincinoasă şi 
ucigașă. Deși vocea lui rămase înșelător de calmă, răutatea se scur- 
gea din fiecare silabă, la fel de urât mirositoare ca mâzga pe care o 
scoteau din pământ în Texas și New Mexico. 

Samantha își înăbuși un scâncet, în timp ce el își odihni mâna cu 
pistolul pe şezlong. Ţeava era îndreptată între picioarele ei depărta- 
te. Dacă ar fi tras atunci, glonțul i-ar fi ajuns în uter. 

-Când o să termini tu să-i rănești, abia atunci o să te rănim 
pe tine. 

Armă pistolul, iar sunetul metalic familiar o făcu să-şi ducă mâna 
la burtă. O să te rănim pentru ce i-ai făcut fratelui meu mai mic. Și, 
odată ce vor afla adevărul, o să ne lase să-ți facem asta. Poate chiar 
ne vor ajuta. 

-Nu vrei să faci asta... 

-Ba da, al naibii să fiu, chiar vreau. Doar la asta m-am gândit în 
ultimele două luni. 

Sam inspira şi expira în timp ce se străduia să împingă cuvintele 
prin gâtul care devenea tot mai strâmt. 

-Fătuca poartă un copil în pântece, omule, spuse Eammon. 
Ai milă! 

-Crezi că-mi pasă că stăpânul vostru a ejaculat un răsfățat de 
scoțian în bucata asta de... 

-O să-ți pese când fiul moșierului Mackenzie o să vină după tine, 
îl avertiză Calybrid. Pentru că o să aducă cu sine toată suferința 
iadului. 

-Nu înainte sa o împuşc în... 

-Dacă mă omori pe mine, o să-ți omori propriul neam. 

Gata. O făcuse. Nu mai putea da înapoi acum. Singura parte bună 
era că nu trebuia să îl privească pe Gavin în ochi prima oară când dez- 
văluia înşelăciunea. Boyd era un bărbat fără scrupule sau conștiință, 
însă familia însemna totul pentru el. Destul cât să traverseze Atlan- 
ticul și să dea buzna într-un castel, căutând răzbunare. 

-Sunt însărcinată de când am părăsit America. Copilul e al lui 
Bennett. 

Tăcerea care se lăsase conţinea uimirea fiecărei persoane la care 
Sam ajunsese să țină. Și a fiecărei persoane pe care ajunsese să 
o urască. 

Gândurile lor, temerile și șocul urlau în spaţiul dintre ei și o lo- 
veau cu stridenţă inevitabilă. Boyd se uită la bluza ei, ca și cum ar fi 
putut să vadă prin ea. 

-Dacă mă minți... 

-Nu mint. Am mai mult de două luni. 

- Curvă vicleană. Voioșia lui Bradley lovi încăperea cu un chicot 
bolnăvicios. Deci de asta te-ai căsătorit cu primul fraier care s-a uitat 
la tine? Ca să poți spune că bebelușul e al lui? 

- Du-te naibii, Bradley, spuse Sam, furia întrecându-i teama. 
Tâmpenia pe care ai făcut-o de dimineață în grajduri ar fi putut omo- 
ri copilul lui Bennett. 

- Ai grijă ce spui, târfo! 

Tocul pistolului din mâna lui Boyd se îndreptă spre gura ei, iar 
Samantha se pregăti pentru lovitură. Pentru sânge. 

- Sunteţi niște oameni morţi. Vocea din ușă avea o vehemenţă 
arctică ce îngheță timpul. 

Lovitura nu fu dusă la capăt, deşi durerea explodă prin Saman- 
tha, provocată de furia ce ardea sub gheața cuvintelor soțului ei. 

- Dar dacă moartea voastră va fi una rapidă sau agonizant de lun- 
gă depinde... 

Samantha aproape nu îi recunoscu vocea. Era Gavin, dar totuși 
nu era el. Dispăruse tonul mătăsos de păcat indolent, încrederea re- 
laxată fiind înlocuită de ceva dur şi neiertător ca pietrele castelului 
său antic. Era ca un demon. 

Ba nu. Era ca un... Mackenzie. 

-Depinde de ce? întrebă Bradley, care era și nerăbdător, pe lângă 
faptul că era un mare idiot. 

- De răspunsul ei. 


Cumva, Gavin știu că în acea zi avea să trebuiască să omoare pe 
cineva în momentul în care Callum sosise la Erradale și îi spusese că 
existau dovezi ale existenței unor intruși în pădure. 

Abia acum însă își dădu seama cât de mult aștepta să facă asta. 

Strânse atât pistolul din mâna stângă, cât și pumnalul din dreap- 
ta. Își îndreptă pistolul spre nemernicul care aproape îi lovise soția. 
Boyd, așa îi spusese ea. lar afurisitul își revenise destul de repede cât 
să-și îndrepte arma spre Gavin. 

Pumnalul pe care îl ținea în cealaltă mână trebuia să zboare 
spre bărbatul din dreapta lui, dar un cuțit era mult mai lent decât 

un glonț, iar cowboy-ul își îndreptase arma spre Eammon și spre 
mama lui Gavin. 

Dumnezeule, nu ar fi trebuit să îl lase pe Callum să plece în pă- 
dure ca să le dea de urmă. Crezuse că Inverthorne era impenetrabil, 
însă, chiar și așa, instinctul îl mânase să fugă acasă. Se așteptase să 
își ia soția în braţe și să o avertizeze că dușmanii erau aproape. S-o 
asigure că avea să o protejeze. Să-i spună că îi părea rău pentru cum 
se purtase în acea dimineaţă. Că teama îl înnebunise. 

Că dragostea îl înfuriase. 

Ce descoperise însă fusese de ajuns să îi transforme inima într-o 
greutate de fier. Un staul gol și poarta deschisă. Semnele unei încă- 
ierări și urme că cineva fusese târât. Nu avea timp să se ducă în turn 
ca să ia cheia către armurărie. Aşa că îşi scosese pumnalul și arma pe 
care începuse s-o poarte din noaptea incendiului de la Erradale, apoi 
începuse să caute prin casă după intruși. 

Nu ar fi ghicit că unul trăia printre ei de atâta vreme. 

- Alison? 

Dintr-un motiv anume, numele ei pe buzele lui suna greşit, până 
și pentru el. Numai ceafa îi era vizibilă de deasupra spătarului. Ea 
nu îl privi. În acel moment, inima i se transformă din fier în gheaţă, 
când suspiciunea îl străpunse fără milă. 

- Alison! Boyd pronunță numele ca și cum ar fi fost cel mai 
amuzant cuvânt pe care îl auzise în viața lui. Vrei să-mi spui că ne- 
mernicul ăsta încă nu știe cine ești? 

- Boyd... 

Era prima oară când auzea teroare în vocea soției lui. Sam trans- 
formase numele bărbatului într-o rugăminte. 

- Boyd, nu... 

Gavin voia să tragă un glonț în ochii ce străluceau cu plăcerea 
unui prădător triumfător gata să-i sfâșie gâtul oponentului său. 

-Vezi tu, avem aici ceea ce în State numim o confruntare mexi- 
cană. Ai auzit vreodată despre asta? E atunci când fiecare parte are 
un avantaj și un dezavantaj. În momentul în care încerci să câștigi 
într-un fel... Boyd făcu un semn către pistolul lui, care era în conti- 
nuare îndreptat spre Gavin, apoi către arma fratelui său, îndreptată 
spre familia lui Gavin. Pierzi în alt fel. 

-Spune-i cum vrei, dar n-o să ieşi din încăperea asta în viață. 

Nimeni nu intra în casa unui scoțian, îi teroriza femeile şi pleca 
de acolo cu capul atașat de corp. 

-Nu sunt așa sigur de asta. 

-Ar trebui să fii destul de sigur cât să faci pace cu Dumnezeul tău 
înainte să îţi trimit sufletul în iad. Sau poate o să te las să trăiești 
destul de mult cât să îţi mai vezi un frate murind. 

- Gavin! 

Țipătul mamei lui îl distrase destul cât Boyd să îi târască soţia în 
picioare, folosindu-i corpul drept scut. 

Plânsetul ei de durere tăia prin furia lui Gavin și îi cresta inima. 
Îşi pierdu controlul asupra furiei și făcu un pas amenințător în față. 

- Boyd, ia-ţi mâinile de pe mine, strigă ea, în timp ce se zvârcolea. 

Nemernicul făcu un zgomot surprinzător. 

- Dacă ai noroc, glonțul acesta nu o să treacă prin afurisitul de ir- 
landez, ca să o lovească pe bătrână... De obicei, ai noroc, domnule? 

Cuvintele îl făcură pe Gavin să ezite, în mod surprinzător. 

Nu. Soarta și norocul îl părăsiseră cu mult înainte să se nască. 
Avea o viață plină de ghinioane. Ghinion în loialitate. Ghinion în 
paternitate. Ghinion în dragoste. 

La amenințarea lui Bradley, soția lui Gavin se simţi fără vlagă în 
strânsoarea lui Boyd. Posibilele rezultate ale acelei situații refuzau să 
se dezvăluie din cauza unui fapt care îi zdruncina lui Gavin omenia. 
Sam nu își nega minciuna. Acei bărbaţi nu o tratau ca și cum ar fi fost 
o femeie care își apărase viaţa în timpul jafului unui tren și avusese o 
lovitură norocoasă. Iniţial, când ea spusese că pruncul din burtă era 
al unui bărbat mort, el gândise ce era mai rău despre acel Bennett. 
Nu despre ea. 

Poate viol, pentru care avea să se răzbune pe tot clanul Masters. 
Sau putea să spere că ea îl mințea pe bărbatul care îi ţinea un pistol 
la cap? Își folosea istețimea ca să rămână în viață? 

„Uită-te la mine“, o imploră el în tăcere. „Lasă-mă să văd adevărul 
în ochii tăi.“ 

Ea nu făcu asta. Cotul gros al lui Boyd se strângea sub bărbia ei, 
iar ea îl apucă instinctiv de braț. 

-Odată ce auzi ce am de spus, o să ne lași să plecăm și să o luăm 
și pe târfa asta mincinoasă cu noi. 

Ba bine că nu. 

-0 să foloseşti un limbaj civilizat când vorbeşti despre soția mea. 

-Tocmai asta e treaba! Nici măcar nu e soția ta, spuse Boyd. Și, 
cum l-a omorât pe fostul ei soț, fratele meu, cu sânge-rece, cred că 
asta o să te bucure. 

-So-ţul... ei. 

Gavin pronunţă fiecare silabă ca și cum ar fi inspectat un cuvânt 
pe care nu îl mai auzise. 

-Asta nu e adevărat! ţipă ea. 

Speranţa înflori în Gavin pentru o clipă îngrozitoare, însă Boyd o 
distruse înainte să aibă șansa să își ia zborul. 

-Nu e? ripostă Boyd cu dinţii încleștați, întețind strânsoarea asu- 
pra gâtului ei. Dacă mai spui o minciună, încep să apăs pe trăgaci, 
indiferent de consecințe. 

-De ce aș crede cuvintele pe care le smulgi de la o femeie ostati- 
că? Gavin își schimbă tactica. Sunteţi bărbaţi căutaţi. Bandiţi. Hoţi. 
Povestea voastră nu înseamnă nimic pentru mine. 

În loc să intre în panică sau să caute o altă abordare, Boyd zâmbi 
victorios. 

-Draga mea, îi șopti el în părul întunecat din dreptul urechii, 
bagă mâna în buzunarul meu, da? Nu scoate cel mai mare lucru pe 
care îl găsești, ci bucata de hârtie. Așa. 

Repulsia de pe fața ei când făcu ce i se spuse îi provocă lui Ga- 
vin fiori criminali prin piele și mușchi. Dacă mama lui nu ar fi fost 
în calea unui glonț, și-ar fi golit pistolul direct în capul bărbatului 
chiar atunci. 

Sam scoase bucata de hârtie și se uită la ea ca și cum ar fi fost un 
șarpe care ameninţa să o muște. 

- Haide, nu îi face pe toţi să aștepte, spuse Boyd făcând semn 
cu pistolul. 

Cu degete tremurânde, ea deschise ceva ce fusese desfăcut și îm- 
păturit la loc de nenumărate ori. 

Nici măcar cutele adânci ale hârtiei nu puteau ascunde asemă- 
narea evidentă. Maxilarul mic și ascuţit. Nasul obraznic presărat cu 
câțiva pistrui. Ochi mari, vicleni, care erau mai degrabă răzbunători 
decât răuvoitori. Buzele pline, încordate într-o expresie pe care el nu 
și-ar fi putut-o imagina pe gura ei. 

Cuvântul „CĂUTATĂ“ scris peste valurile de păr des în care îi plă- 
cea lui să-și afunde degetele. O proclamare a vinovăției. 

Cuvintele de sub poza ei îi aruncară mai multe cuțite în inimă. 

„Jaful unui tren.“ O împunsătură în stomac, ce îi făcu intestinele 
să se reverse pe pietre. 

„Răpire.“ O lovitură în plămâni, care îl lăsă fără aer. 


„Crimă.“ Inima lui de gheaţă se fărâmiță. Din nou. 

Samantha Masters. Îi citi tare și încet numele de sub lista de 
acuzații, şi în sfârșit... În sfârșit. Ea se uită la el. Ironia era că, acum, 
el şi-ar fi dorit ca ea să nu facă asta. 

- Sam, îi şopti el numele. 

- Dacă nu ai încredere în bandiți, nu ar fi trebuit să te căsătorești 
cu unul, spuse Boyd. 


Capitolul 26 
CLS 


Samantha se considerase întotdeauna o femeie puternică. Într-ade- 
văr, își împușcase soțul cel ticălos în urmă cu două luni, fugise într-o 
ţară străină și nu numai că supravieţuise, dar își făcuse o nouă viaţă. 
Crezuse că era rezistentă. Capabilă. Dacă faptul că îl omorâse pe tatăl 
copilului ei nu o distrusese, nimic nu o putea face. 

Cât de mult se înșelase. 

Gavin se uita la afișul cu faţa ei, pe care ea îl ținea în dreptul piep- 
tului, însă soțul ei încetase să îl mai vadă. Privirea lui era a unui om 
care se retrăsese în el însuşi. 

Însă numai pentru o clipă. 

Se întoarse o cu totul altă persoană când clipi. Trăsăturile lui 
erau reci, neiertătoare și sumbre. Sam văzu în el tocmai lucrul de 
care el se temuse cel mai mult. Același demon pe care îl simţise și în 
Liam Mackenzie. 

Cel pe care îl moşteniseră de la tatăl lor. 

Acel demon o privea cu o față masculină mai frumoasă decât a 
unui înger. O față pe care ajunsese să o venereze și să o dorească, 
asemenea multor femei înaintea ei. 

Își dădu seama că nu se îndrăgostise de el. Nu cum o făcuse de 
Bennett, cu nevoia disperată de a scăpa dintr-o viaţă de oprimare, 
motiv pentru care se aruncase în braţele primului bărbat care îi ofe- 
rise ceva. 

Se îndrăgostise de Gavin St. James cu mici schimbări impercep- 
tibile în univers. 

Cu tot cu demonii lui. 

Își dădu seama că el era tot. El devenise totul pentru ea. Motivul 
pentru care se trezea așa devreme, lucra așa mult ascundea o min- 
ciună. Cumva, trecuse de la a face orice îi stătea în puteri ca să țină 

Erradale departe de el la a face orice putea pentru a-i oferi ce voia. Și 
fericirea pe care o merita. 

Din momentul în care el o sărutase în pădure, sprijinită de acel 
copac. Când privise cu o mirare copilărească, alături de ea, cum 
o nouă viață venea pe lume. Îl văzuse nu ca bărbatul care era, ci ca 
bărbatul care încerca să devină. 

Acum, înșelătoria ei îl transformase în altcineva. Într-o persoană 
periculoasă. 

- Neagă asta. 

Cuvintele lui erau mai mult o provocare decât o comandă. Amân- 
doi știau asta. 

-Pot să-ți explic, șopti ea. 

-Eşti Samantha Masters? 

Buzele lui abia se mişcau. Registrul jos al vocii lui abia ajunse la ea 
peste respirația precipitată a celorlalți. 

-Nimeni nu trebuia să fie rănit, apoi au început focurile de armă, 
și nu am putut... 

-Tu ești Samantha Masters? 

Focul care îi alimentase forța interioară muri, stins de gheața din 
vocea lui. Fumul se simțea înțepător când ea răsuflă și spuse: 

- Da. 

Toată sălbăticiunea se scurse din ochii lui. Până și furia îl părăsi. 
În urmă rămase numai întuneric. 

Samantha ştia că nu era singura care simţea acest lucru. 

- Gavin, spuse Eleanor cu vocea tremurândă. Gavin, nu! 

- Taci, mamă, spuse el cu o voce plată. 

Sam trebuia să ajungă la el. Să îl aducă înapoi, însă, pentru a face 
asta, trebuia să îi ducă familia - familia ei — în siguranță. Nu îndrăz- 
nise să îi privească. Nu putea îndura să vadă confuzia din ochii umezi 
ai lui Calybrid. Teroarea care o acaparase pe biata Eleanor. Șocul și 
neîncrederea lui Eammon. 

Acum, înfrunta aceste lucruri. Deși făcu tot ce putea ca să nu își 
ia în seamă rușinea, avea să fie timp pentru asta, însă, în acel mo- 
ment, mintea ei reținea fiecare detaliu în acelaşi mod obiectiv în care 
o privea Gavin. 

Formau un triunghi macabru. Gavin stătea în ușă, exact în fața ei, 
cu pistolul îndreptat către Boyd. Către ea. Pumnalul din mâna dreaptă 
trebuia să zboare spre Bradley, care stătea în dreapta lui Gavin, lipit 
de perete. Pistolul lui Bradley nu se retrase dinspre cei patru ostatici 

neînarmați din mijlocul încăperii. Trebuia să existe un mod de-a 
rezolva asta fără să fie nimeni rănit. 

Bennett fu cel care îi dădu ideea. Mai exact, ceva ce spusese îna- 
inte de primul lor jaf. „Să nu-ţi fie frică. Suntem lupi, draga mea, noi 
facem faţă lupilor. Tu fii oaia şi strânge-le pe celelalte oi împreună. 
Dacă nu sunt înfometați, lupii nu le bagă în seamă pe oi.” 

Oi. Strânse laolaltă. Eammon, Eleanor, Alice și Calybrid. Dacă 
nu ar fi fost acolo, ar fi putut să îi dea braţul lui Boyd la o parte, 
iar Gavin să aibă cale liberă să tragă. Însă un glonț putea să îi 
lovească pe oricare din ei, și, chiar dacă nu o făcea, Bradley tot 
avea să apese pe trăgaci. De la distanța asta, nici măcar Bradley 
nu avea cum să rateze. 

-Uite ce o să se întâmple, spuse Boyd, ale cărui cuvinte înce- 
peau să fie mai însuflețite, deoarece simțea victoria. 

-Nu-mi dictezi ce să fac în casa mea. 

Cu cât vocea lui Gavin devenea mai rece, cu atât Samantha trebuia 
să se lupte cu și mai multă frică pentru a-și păstra mintea limpede. 

-Ba o face dacă vrei ca toți oamenii ăștia să trăiască, spuse 
Bradley. 

- Încearcă să faci ceva, și îți jur că amândoi o să muriţi îna- 
intea mea. 

Era bine, lupii își dădeau târcoale. Samantha îl privi pe Calybrid 
în ochi. Astăzi, ea avea să fie un lup, iar el — un lup deghizat în oaie. 
Se uită la masa înaltă și delicată care se aflase lângă șezlong înainte 
să îl mute la soare. Pe masă, se găseau o vază goală, un ziar, ochelari, 
corespondența lui Alice şi un deschizător de scrisori. 

Calybrid îl văzu și se îndreptă spre el, fără să îi atragă atenţia lui 
Bradley, deoarece banditul aștepta semnalul fratelui său și era atent 
la Gavin. 

„Excelent. 

Apoi se uită la Gavin, sperând că acesta avea să poată trece peste 
furia pe care o simţea și să o privească. 

-Foarte bine, e corect, spuse Boyd, mult mai prietenos acum. 
Uite ce e, am venit aici doar ca să ian ce mi se cuvine. Răzbunare și, 
se pare, un copil. 

Samantha încercă să nu tresară când bărbatul îndreptă pistolul 
din nou către burta ei. Încercă să nu lase durerea de moment de pe 
faţa lui Gavin să îi slăbească hotărârea. 

El tocmai pierduse ce credea că era copilul lui. 

În cele din urmă, el o privi, şi ea era fericită că nu trebuia să vadă 
acuzațiile din ochii lui pentru mult timp. Ar fi omorât-o pe loc. Privi- 
rea îi alunecă apoi sugestiv către Calybrid. 

El nu o urmă. 

„La naiba!“ 

- Nu vreau să vă rănesc pe tine și pe oamenii tăi. 

Boyd gesticula acum cu brațul în care ținea arma și nu mai în- 
drepta pistolul către Gavin. Apăsarea asupra plămânilor Samanthei 
slăbi puțin. 

-E evident că nu știai că ascunzi o criminală. Pari să ai o familie 
frumoasă aici, una care a fost păcălită de o nemernică, la fel ca noi. 

Când auzi cuvântul „familie“, Gavin se uită înspre mama lui, iar 
Samantha se simți puțin mai ușurată când văzu că soțul ei observase 
că deschizătorul de scrisori era deja în mâna lui Calybrid. 

Calybrid îşi înclină capul către Bradley, într-o comunicare tăcută 
cu Gavin. Calybrid avea să acționeze primul, aruncând deschizătorul 
de scrisori către Bradley. Asta urma să distragă atenţia îndeajuns cât 
Gavin să se ocupe de Boyd. 

-Uite cum facem, continuă Boyd. Dacă ne lași să plecăm de aici 
cu femeia asta care ţi-a greșit, nimeni nu o să fie rănit. Îți promit! 
Nu o să ne mai vezi vreodată. Să știi că nu sunt un monstru. Inima 
Samanthei se opri din bătut, în timp ce toată lumea aștepta cu sufie- 
tul la gură decizia lui Gavin. Avea să o facă? Dacă le-o dădea lor, nu 
aveau să fie nevoiţi să riște o manevră coordonată. Mama lui Gavin... 
familia lui... ar fi fost în siguranță. 

- Pot să am încredere în tine? Deși părea că întrebarea lui Gavin îi 
era adresată lui Boyd, ochii lui se îndreptau către ai ei. 

-Îți jur pe Dumnezeu! 

Boyd chiar își ridică pistolul către tavan. Samantha încuviință, 
„Poţi să ai încredere în mine“ 

-Ei bine, te cred că nu te consideri un monstru, Boyd Masters. 
Gavin lăsă pistolul în jos și schimbă mâinile. Dar eu sunt. 

Calybrid acționă primul, aruncând deschizătorul de scrisori cu 
ușurința unui expert. Acesta se înfipse în umărul lui Bradley. 

Samantha sperase că asta avea să afecteze ținta lui Bradley, însă 
reuși chiar mai mult. Bradley scăpă pistolul. 

Samantha își ridică picioarele și lovi, folosindu-se de scaun ca 
să îl dezechilibreze pe Boyd. Astfel, câștigă timp pentru Gavin să 
îl omoare pe Bradley, umplându-i pieptul de gloanțe. Boyd apăsă 

pe trăgaci, însă sticla şi cristalele sparte dădeau de înteles că nime- 
rise candelabrul. 

Greutatea ei nu era în măsură să îl dărâme pe Boyd, și, dacă nu se 
gândea repede la ceva, acesta urma să-și revină. ÎI lovi cu sălbăticie 
cu coatele, însă acesta abia dacă observă. 

„Nu.“ Trebuia să funcționeze. Nu putea fi responsabilă pentru 
o altă tragedie. Nu asupra acestei familii, care trecuse deja printr-o 
mulțime de ghinioane. 

Boyd o strânse mai tare de gât, și o presiune periculoasă i se adu- 
nă în cap în timp ce se lupta pentru oxigen. Picioarele i se zvârcoleau, 
iar vederea i se încețoșa din ce în ce mai mult; văzu brațul lui Boyd 
întins, cu pistolul pregătit. Glonţul avea să își atingă ținta, de asta 
era sigură. 

Un înger apăru în fața ei tocmai când umbrele o trăgeau spre pe- 
riferie. Nu. Nu un înger. Un demon. Unul cu ochi verzi și reci. Acum, 
observa numai câteva detalii. Strălucirea unei lame. Zgomotul groaz- 
nic al oțelului pe piele. Clipocitul unui gât care se umple cu sânge. 

Presiunea din jurul gâtului ei dispăruse. Cădea. Apoi nu 
mai cădea. 

Aerul țipa în ea cu un sunet de care nu se crezuse capabilă să îl 
scoată, intrând cu greu într-un gât rănit și umplând plămânii cu 
viață. 

Gavin o ţinu de umeri, în timp ce Boyd se prăbuși pe pietrele din 
spatele ei. 

Se terminase. Pur și simplu. 

Toată lumea trăia. 

Picăturile de sânge ale lui Bradley pictară tapetul feminin al sola- 
riului deasupra locului de unde ochii lui lipsiţi de viață o priveau. 

Toată lumea care conta trăia. 

Nu îndrăznea să se uite la Boyd. Ştia că avea să găsească pumna- 
lul lui Gavin înfipt în gâtul lui. Fiecare eveniment care dusese la acel 
moment o apăsa, și se prăbuși peste Gavin într-un morman de oase 
tremurânde și respiraţii sacadate. 

- Ne-ai salvat, se minună ea. M-ai salvat. 

Abia atunci își dădu seama de cât de îngrozită fusese că el nu avea 
să facă asta după ce aflase adevărul. Că avea să permită să fie lua- 
tă de Boyd. Se prinse de vesta lui cu degete disperate și amorțite, 
îngropându-și fața în pieptul lui. Mirosea a iarnă, a cai și a dominație 
masculină scoțiană. Era tare și solid, chiar și când pământul de sub 
ea se învârtea, amenințând să cedeze. 

El era casa ei. 

-Nu am vrut să-ți văd copilul în mâinile unui asemenea om. 

„Să-ţi văd copilul.“ 

O dădu la o parte ca și cum ar fi șters o mizerie. 

-I-am spus că n-o să plece viu de aici. Asta nu avea nimic de-a 
face cu tine. 

Fiecare cuvânt. Fiecare explicaţie care i se repezea spre buze pă- 
rea să fie groaznică și banală. Gavin pierduse ceea ce crezuse că avea 
să fie moștenitorul lui, iar ea îl pierduse pe el. 

Nu exista nici o scuză pentru ce făcuse, dar, Dumnezeule, cât 
şi-ar fi dorit să fie. Voia să îl facă să înţeleagă că disperarea îi trans- 
forma pe toţi în monștri. 

Până și pe ea. 

-Ar trebui să te arestez. Să te deportez, spuse el. Eşti căutată 
pentru crimă. 

Se întinse după ea. 

- Stai! Se dădu în spate, punând cadavrul lui Boyd între ei. La- 
să-mă să-ți explic! 

-Ai avut scrisoarea mea către Alison. Toate hârtiile. Ce ai făcut, 
le-ai furat de la adevărata Alison Ross? Ochii lui străluciră plini de 
suspiciune și de cruzime. Ea a fost cea pe care ai răpit-o? Ai rănit-o ca 
să i le iei? Ai omorât-o? 

- Nu! Nu aș răni niciodată pe nimeni. Nu dacă nu sunt nevoită. 
Bennett mi-a forțat mâna! 

Își ridică acea mână împotriva lui. Împotriva suspiciunilor şi a 
violenţei care se strângeau în ochii lui. 

-Cine ţi-a forțat mâna împotriva mea? A noastră? 

Întrebarea lui ateriză ca o ghiulea direct în stomac. 

- Ascultă-mă doar, îl imploră ea. 

- Ţi-am ascultat destul minciunile. O să naști copilul acela în 
închisoare dacă o să am un cuvânt de spus în privința asta. 

Când deveni clar că avea să vină spre ea, Samantha reacționă mâ- 
nată de disperare. Luă pistolul lui Boyd și îl îndreptă spre bărbatul 
pe care îl iubea. 

Din nou. 

- Am spus să mă asculți, ţipă ea. Ştia că el acţionase din cauza 
durerii, nu din ură, și se rugă ca vorbele ei să ajungă la el. La toți 
ceilalți. 

- Sam, spuse Calybrid. Nu face asta, fătuco! Pune pistolul jos! 


247 


Kerrigan Byrne 


Dacă Gavin păruse furios înainte, nu exista un cuvânt în voca- 
bularul Samanthei care să descrie felul în care o privea acum. O 
privire ucigașă. 

Doar că mai rău de atât. 

-Eram un nimeni. O orfană. Crescută să lucrez la o fermă în 
deșert, până când familia mea adoptivă m-a anunțat că aveam să de- 
vin a doua soție a unui pervers bătrân. Când expresia lui Gavin nu 
se schimbă, ea continuă: Bennett a fost şansa mea de scăpare din 
acea situație. Eram tânără și disperată. Nu știam cum era familia lui. 
De cât rău erau capabili frații Masters; am aflat când era prea târziu 
pentru mine. Ştii câte ceva despre asta, nu-i așa, Eleanor? 

- Da, șopti femeia, în timp ce Eammon îi șterse lacrimile. 

-Nu o băga în asta, o avertiză Gavin. 

-Eu şi Alison ne-am împrietenit în tren în acea zi. Ea venea să te 
vadă pe tine, să te împiedice să îi iei Erradale. 

-Să nu îndrăznești să mă faci pe mine să par ticălosul în poves- 
tea asta. 

-Nu fac asta. Nu ești. Ei sunt. Făcu un gest către cadavrele fraţilor 
Masters. Nu căutau decât statele de plată guvernamentale în trenul 
acela. Nimeni nu trebuia să fie rănit în timpul jafului. Nimeni nu 
mai fusese... dar apoi s-a întâmplat ceva, s-au auzit focuri de armă 
peste tot, şi apoi Bennett... Se forță să își oprească lacrimile, ca să 
nu se umilească și mai mult. Ți-am spus adevărul înainte. A intrat în 
vagon, a împușcat un bărbat și i-a pus pistolul la cap lui Alison. Voia 
să o omoare. A spus că văzuse prea multe. Nu aveam cum să îl fac să 
se răzgândească, așa că l-am împușcat. Îi scăpă un suspin înfuriat, 
dar se forță să își revină când văzu că Gavin se apropiase puțin. Dacă 
o dezarma, toată speranţa era pierdută. A fost ideea lui Alison să mă 
trimită la Erradale, continuă ea. 

Când el scoase un sunet de neîncredere, Samantha se strădui din 
răsputeri să nu se lase copleșită de panică. 

-Ea mi-a dat documentele. Scrisoarea ta. Numele și binecuvân- 
tarea ei. Chiar mi-a scris și mi-a spus că pot rămâne la Erradale pe 
termen nedefinit. Că îl pot cumpăra de la ea dacă vreau. Nu trebuia 
decât să mă asigur că nimeni din neamul Mackenzie nu lua pământul 
pe care îl dorise tatăl tău. 

- Prostii, pufni Gavin. 

-A spus că îmi datora viața. Pentru ca o salvasem. l-a spus... l-a 
spus... Samantha își înăbuși un sunet de frustrare în timp ce căuta 
disperată cuvântul. Comraich. l-a spus comraich. Sanctuar. 

Auzind asta, Eammon inspiră adânc. 

- Ştie cuvântul sacru. Nu mulți îl știu. Poate povestea ei chiar are 
ceva adevăr în ea. 

-Putea să îl audă undeva. E o mincinoasă, o escroacă. De ce ma- 
ma naibii să te cred? 

- Scrisoarea, sugeră Calybrid. Ai putea să ne arăţi scrisoarea de 
la Alison. 

Ea simţi cum se prăbușește 

-A dispărut. A ars odată cu Erradale. 

-Am putea să o chemăm pe tânără aici, propuse Eammon. Am 
putea să îi cerem lui Alison Ross să ne spună versiunea ei. 

-Ai putea încerca, spuse ea plină de speranţă. Deși nu știu dacă 
o s-o găsiți. Ultima oară când am auzit de ea, plecase în luna de 
miere... nu știu unde. 

- Destul de convenabil, nu crezi? Și iată-mă din nou aici, cu tine 
aţintind pistolul spre mine, întrebându-mă dacă meriţi toată bătaia 
de cap. 

-Nu e ca și cum aș fi plănuit asta. Am încercat să stau departe de 
tine! Să îmi văd de treabă. 

- Este adevărat, confirmă Calybrid. A făcut tot ce a putut să 
te urască. 

- Când ne-am căsătorit, nici măcar nu ne plăceam. Am crezut... 

-Ai crezut că poți spune că bebelușul soțului tău mort este copi- 
lul meu. 

Cel mai mare păcat al ei. Cea mai mare minciună pe care o spusese 
vreodată. Motivul pentru care el avea dreptul să nu o ierte niciodată. 
Nu-și putea opri lacrimile în timp ce se uita de la o față îndrăgită 
la alta, știind că ochii ei implorau înțelegere. Chiar și când văzu că 
voiau să i-o ofere... 

Însă ce făcuse era prea grav. 

-Am vrut să-ți spun. Urma să-ți spun când... 

-Ai avut toate ocaziile. Aseară, de exemplu. 

O săgeată de vinovăție îi străpunse inima strânsă. 

-M-ai înșelat. Ne-ai înșelat pe toți. Ai pus-o pe mama... ai pus 
întreaga casă... ba nu, pe toți oamenii care lucrează pentru mine în 
pericol. De ce? De ce ai face asta dacă intenţiile tale erau bune? Dacă 
nu erai decât o femeie disperată și sinceră? 

Era o întrebare logică. Iar, în acel moment, Samantha își promise 
că nu avea să îl mai mintă niciodată pe acel bărbat. 

-Am vrut ca bebelușul să... te aibă pe tine ca tată, nu pe ticălosul 
pe care îl alesesem. Tu te-ai oferit să mă protejezi, şi credeam că n-ai 
mai face asta dacă aflai că eram deja însărcinată. Am vrut să-ți spun 
de un milion de ori. Chiar am vrut. Dar am fost o lașă, pentru că nu 
eram sigură că o să rămâi cu mine... și... și eram îndrăgostită de tine. 
De familia ta. Și mi-am dorit să fie şi familia mea. Nu am vrut să mai 
am un trecut. Am vrut doar un viitor. Cu tine. Cu voi toți. 

Eleanor scoase un sunet pe care Sam spera că îl putea lua drept 
compasiune, iar Eammon aruncă un blestem. Însă Samantha nu avea 
să-şi ia ochii de la Gavin decât dacă el dispărea. 

Decât dacă o lovea. 

Oare ce gândea în spatele acelei fațade perfecte? O ierta? O con- 
damna? O credea măcar? 

-În ceea ce privește melodramele de familie, asta este perfectă. 

O voce masculină, cultă și alunecoasă, se strecură în mijlocul lor, 
iar pistolul Samanthei își găsi o nouă țintă în cadrul ușii. 

Bărbatul care umplea bolta solariului putea fi răufăcătorul ori- 
cărui roman. Îmbrăcat în negru din cap până în picioare, părea 
neafectat de pistol și de cele două cadavre. O cicatrice stranie se 
întindea de sub gulerul înalt al hainei, spre maxilar și spre o parte 
a feţei. 

-Cine naibii eşti? îl întrebă Samantha. 

-Aş vrea să ştiu. Zâmbetul lui diavolesc ar fi fost chipeș dacă ar fi 
ajuns și la ochii lipsiţi de viață. Însă oamenii îmi spun Corbul. 

Samantha făcu o pauză când îi auzi răspunsul straniu. Cât 
Corbul se uită și calculă pagubele masacrului, Callum intră în sola- 
riu, în spatele lui. 

-M-am înșelat în privința urmelor din pădure. Nu erau america- 
nii, ci agenţi ai Coroanei. 

Înjurăturile în galeză ale lui Gavin îl făcură până şi pe Calybrid să 
roșească. 

-De unde știi asta? 

-După ce m-am uitat mai atent, am descoperit mai mult de două 
rânduri de urme de ghete, și nu aparțineau cowboy-lor. Sunt din ar- 
mată, Gavin, și caută ceva. 

- Agenţi ai Coroanei? întrebă Eammon, apoi le vorbi lui Callum 
şi Gavin ca și cum erau doi puștarri fără minte. Ce naiba se petrece 
aici? De ce cel mai cunoscut pirat al istoriei moderne stă în mijlocul 
castelului nostru? 

Pirat? Samantha făcu un pas în faţă, ținându-și pistolul ațintit 
spre pieptul Corbului. Bărbatul era lat cât catargul unei nave și aproa- 
pe la fel de înalt. El o privi, iar Samantha avu impresia că se uita în 
abis, și acesta o privea înapoi. O îngheță până în măduva oaselor. 

-Oricât mi-ar plăcea femeile bine înarmate, nu avem timp să ne 
ocupăm de... orice e asta. Corbul făcu semn către cadavrele fraților 
Masters ca și cum ar fi fost rufe murdare. Am avut un spion pe 
vas. M-am ocupat de problemă, dar nu înainte ca acesta să le dea 
autorităților informaţii despre... tranzacţia noastră. 

-Trebuie să mutăm totul, spuse Callum. Acum. 

Expresia lui Eammon se schimbă, și Samantha era sigură că, dacă 
bărbatul nu ar fi ţinut-o pe Eleanor, i-ar fi pedepsit crunt pe cei doi 
bărbaţi pe care îi considera fiii lui. Zi-mi că nu faceţi contrabandă, se 
rugă el. 

Pe fața lui Gavin se citi o emoție puternică, una pe care Samantha 
nu o mai văzuse și nu o putea identifica. 

-Cum crezi că am obţinut bani pentru Erradale? 

- Gavin, scânci Eleanor. Nu... 

-Vă sugerez să ne grăbim. Corbul se întoarse şi trecu pe lângă 
Callum, care privea amuţit tabloul din solariu. 

-O să ne ocupăm de asta, jură Gavin în timp ce îi aruncă Saman- 
thei o privire dezgustată, după care se îndreptă spre ușă. Luăm câte 
un dezastru pe rând. 

Samantha își lăsă pistolul jos și îl prinse de mână. Soțul ei făcea 
contrabandă. Un alt bandit. 

- Lasă-mă să vin cu tine! Dă-mi o șansă să îmi repar greșeala! Te 
rog, dacă însemn ceva pentru tine. 

El o dădu la o parte, ochii săi arzând cu un foc verde. 

- Erradale îmi aparține de drept? 

— Nu, dar... 

- Copilul pe care îl porți e al meu? 

-Ştii deja că nu e. 

- Suntem măcar căsătoriți legal, Samantha Masters? 

Îi pronunţă numele ca și cum s-ar fi transformat în cenuşă în 
gura lui. 

- Nu cred. Răspunsul ei devenise deja o șoaptă frântă. 

— Atunci, nu însemni nimic pentru mine. 

- Gavin... 

Un pumn în stomac ar fi provocat daune mai mici. 

- Dacă nu pleci până mă întorc, o să te arestez eu însumi. 

Poate avusese dreptate când presupusese că nu putea fi frântă 
de un alt bărbat. Ceva frânt putea fi reparat. Însă imaginea cu spa- 
tele lat al lui Gavin St. James plecând pentru totdeauna nu numai 
că o frânse. 

O distruse. 


Capitolul 27 
CHS 


Gavin îndurase multe zile pline de întuneric în viața lui, însă 
hăul negru în care se afla nu avea egal și nici măcar nu avea loc 
de întors. 

Închisoarea Inveraray nu era un loc la fel de rău ca faimoasa în- 
chisoare Barlinnie sau chiar ca Newgate, însă un conte și magistrat 
Mackenzie acuzat de contrabandă și trădare îi făcea pe gardiem să fie 
de o cruzime aparte. 

Nu mai văzuse soarele de zile întregi, fiind închis în spatele unei 
uși de oţel, care avea numai o portiță prin care fusese hrănit de cinci 
ori. Nu-și dădea seama dacă asta însemna că trecuseră două sau 
cinci zile. 

1 se părea o eternitate. 

Reușise să doarmă puţin, și numai în vise găsise lumină. Lu- 
mina pe care începuse s-o întrevadă în fiecare dimineaţă în ochii 
albaștri ai fătucii lui. Brațele ei subțiri îl încercuiau, și ea îi oferea 
unul dintre acele zâmbete fragile, după care își lipea gura perfectă 
de a lui. 

lubea zâmbetul ei, inocenţa cu care ea îl oferea. Era un zâmbet 
exersat, însă nu genul la modă printre doamnele splendide sau prin- 
tre cele timide. Era ca zâmbetul unui copil, expresia sinceră a bucuriei. 
A plăcerii. Și, uneori, a victoriei asupra lui. 

O durere înfiorătoare îl smulgea din vis, chiar în timp ce sub- 
conştientul lui respingea violent amintirea ei. 

Oare fusese o actriță chiar atât de bună cât să falsifice toate acele 
zâmbete aproape ridicol de autentice? 

Gândul îi făcu rău. Îl înfurie. În făcu să resimtă pierderea. Și 
dragostea. 

Era bolnav din dragoste. Era o boală pe care nu o înţelesese de- 
cât când își dăduse seama că apăsarea pe care o simțea în stomac 
şi durerea din muşchi, mai ales în inimă, nu aveau nimic de-a face cu 
mâncarea proastă, ci cu Samantha Masters. 

Gavin se aşeză pe scândura tare ce reprezenta patul lui şi privi 
cum fantomele trecutului dansau în umbre. Ce ființe diavoleşti şi 
complicate erau. 

Iadul. Cu siguranță, următoarea lui destinație. Locul în care se 
afla era şi el un fel de purgatoriu, o etapă înainte ca justiția Coroanei 
să-şi spună cuvântul. 

Când un alt fiu de-al lui Hamish Mackenzie avea să moară spân- 
zurat pentru trădare. 

Zâmbi amar. Nici măcar nu era ceva fără precedent. Nu îi 
aparţinea. Nu era cel mai trădător dintre fiii lui Mackenzie. Ăsta fu- 
sese Hamish cel tânăr. Care fusese spânzurat în urmă cu mulți ani 
pentru crime de război împotriva ducelui de Trenwyth și pentru 
înaltă trădare împotriva Coroanei. 

Gavin nu era nici cel mai monstruos fiu al lui Mackenzie. Acel 
titlu îi aparținea lui Liam, Demonul Scoţian, din cauza celor 
douăzeci de ani de vărsări de sânge fără precedent în serviciul 
Maiestăţii Sale. 

De fapt, nu era nici cel mai mare ucigaș, căci Dorian Blackwell, 
Inimă Neagră din Ben More, cel mai tânăr bastard al tatălui său, con- 
dusese lumea interlopă a Londrei mai bine de cincisprezece ani. 

El cu ce rămânea? Ba nu, ce îl definea pe el? 

Se considerase cel deştept. Cel rezistent. Și, da, cel chipeș. 

Ce fraier fusese! Nu era decât un contrabandist de mâna a doua 
blestemat de soartă, cu un gust groaznic când venea vorba despre 
femei. Dacă tot urma să moară singur, cel puțin acest lucru avea să 
se întâmple mai devreme, nu mai târziu. 

Mama lui îl avea pe Eammon, iar Andrew, fiul lui Liam, avea 
să moștenească Inverthorne. Cel puţin, era un băiat de treabă. 

Își apăsă mâna pe piept, în locul care părea să simtă un junghi de 
fiecare dată când se gândea la descendență. La un moştenitor. 

Alison Ross, adevărata Alison Ross, câștigase în cele din urmă. 
Erradale avea să rămână dreptul ei din naștere. Gol. Nerevendicat. 
Pătat pentru totdeauna de moartea tatălui ei. 

Viața avea să meargă mai departe. Poate era mai bine ca el să 
n-o facă... 

Zgomotul ușii și o rază de lumină îl făcură să se ridice, iar lanțurile 
de la încheieturi, pe care le considera mai degrabă de prisos decât 
necesare, se târau pe pietre, în timp ce Callum fu împins în celulă 
împreună cu el. 

Mac Tíre nu arăta deloc bine. Barba îi crescuse foarte mult, ochii 
îi erau măriți și dinții îi erau expuși în timp ce trei gardieni îl legau de 
patul de lemn de vizavi de al lui Gavin. 

- Acum, staţi locului, le ordonă un gardian amândurora. O să ne 
ocupăm de voi destul de repede. 

Lăsă ușa de oţel întredeschisă, încrezător că lanțurile aveau să-i 
ţină pe bărbați la locul lor. Gavin fu recunoscător pentru puţinul aer 
proaspăt care pătrunse în celulă. 

- Eşti rănit? își întrebă Gavin prietenul, fără să îi poată vedea prea 
bine fața, deoarece nu mai era lumină. 

- Nu, răspunse Callum scurt. 

- Eşti... bine? 

-Nu. 

Întrebarea părea de prisos, dar amândoi știau că nu era așa. Cal- 
lum nu suporta spaţiile mici pentru mult timp, și, judecând după 
mărimea bărbii lui, trecuseră mai degrabă cinci zile, nu două. 

Gavin oftă şi își odihni capul pe pietrele reci. 

- Presupun că ar fi trebuit să mă aştept la asta. 

-Te referi la dispariția subită și la abandonul celui mai notoriu 
pirat, odată ce a apărut armata ca să ia toate bunurile şi armele pe 
care le-am ascuns pentru el? 

Vocea lui Callum ar fi putut transforma mlaștinile în deșert. 

-Mä refer la tot. Pentru o clipă, totul a fost perfect. Ar fi trebuit 
să ştiu că nu era real. 

- Thorne, dacă o să fim duși în faţa unui judecător, asta e posibil 
să fie ultima oară când ne mai vedem. Un fost patriot irlandez nu o 
să fie trimis în același loc ca un conte. 

Gavin se aplecă și înghiți un milion de regrete. 

-Îmi pare rău, frate. O să fac ce pot pentru tine. 

- Nu, spuse Gavin cu o voce atât de joasă, încât Gavin depuse mari 
eforturi ca să îl audă. Mie îmi pare rău. 

-Nu ai greșit cu nimic. Eu te-am întrebat dacă știi cum să obți- 
nem ceva de lucru pe piaţa neagră care ne-ar fi putut aduce o avere 
obținută rapid. Corbul nu a fost niciodată prins și... 

-Ştiam că Sam nu era Alison Ross atunci când v-aţi căsătorit. 

Momentul conținea acea tăcere plină de așteptare dintre fulger 
și tunet. 

Gavin se repezi în față, dorind să-și încerce pumnii pe bărbatul 
care fusese prietenul lui cel mai bun decenii întregi. Lanţurile îl opri- 
ră, însă tot se zbătu cu violență. 

-Şi nu ai spus nimic? În tot timpul ăsta? Chiar nu mai putea avea 
încredere în nimeni pe lumea asta? M-ai lăsat să mă căsătoresc cu 
ea? M-ai lăsat să mă îndră... Nu putea spune cuvântul. De ce? 

-Pentru că speram ca nunta să o aducă pe Alison înapoi. 

Răspunsul lui Callum fu la fel de vehement, făcându-l pe Gavin 
să tacă: 

— Ce? 

-Îți amintești că Alison s-a născut nu cu mult timp după ce ai 
început tu să stai la Inverthorne. Doamna Ross a fost mereu bolnavă 
după naștere, iar Alison și-a petrecut copilăria alergând după mine 
prin mlaștini, ca un cățeluș sălbatic. 

-Îmi amintesc. Obișnuiai să fugi de ea la Inverthorne și te plân- 
geai că era enervantă. 

- Da... 

- Dar? 

-Avea numai treisprezece ani când a plecat, și, în acea perioa- 
dă, nu mă ascundeam numai de ea, ci și de sentimentele pe care un 
puştan nu ar trebui să le aibă pentru o fată cu nouă ani mai mică 
decât el. 

- Callum. 

Gavin se așeză, rememorând trecutul. 

-Am plecat să strâng avere și, peste ani, când am crezut că am 
destul cât să o cuceresc, m-am dus în America să o găsesc. 

- Presupun că ai reușit. 

- Da. 

— Și? 

-Şi de atunci am trăit într-o peșteră, spuse bărbatul trist. Încer- 
când să uit... 

-Să uiţi ce? 

- Nu contează. 


255 


Kerrigan Byrne 


Gavin se întrebase mereu de ce un bărbat faimos și umblat cum 
era Callum Monahan se retrăsese departe de lume. Îl întrebase de 
câteva ori, dar mereu primise același răspuns. 

„Nu contează.“ 

Nu și-ar fi imaginat niciodată că avea de-a face cu o femeie. 

-Îmi pare rău că ţi-am ascuns secretul lui Sam, continuă Callum. 
Dar, când am citit scrisoarea lui Alison către Sam, eu... 

Gavin se aplecă spre el. 

- Scrisoare? Ce scrisoare? 

-l-aș recunoaște scrisul oricând, și nu m-am putut abţine să 
nu deschid scrisoarea, fie și numai ca să văd cuvintele scrise de 
mâna ei. 

O mişcare dinspre biroul sergentului îi atrase atenţia. Probabil 
veniseră autoritățile după ei. Nu mai aveau timp. 

-Ce a scris, Callum? 

-Alison îi trimisese documente din America, împreună cu o scri- 
soare în care o îndemna pe Sam să revendice Erradale în numele ei. 
l-a mulțumit că i-a salvat viața și i-a spus că se putea adăposti la 
Erradale cât voia, atât timp cât ținea pământul departe de mâinile 
unui Mackenzie. 

Suspinul lui Gavin conţinea tot regretul din corpul lui. 

Sam spusese adevărul... cel puţin în legătură cu asta. 

-Şi când și-a încălcat promisiunea către Alison și s-a căsătorit cu 
mine, tot n-ai spus nimic? 

-În tot acest timp, eu am susținut-o pe Alison şi am considerat 
că Erradale e al ei. Așa cum am mai spus, speram că asta o s-o aducă 
înapoi. Că avea să se lupte pentru pământul ei în loc să se căsăto- 
rească cu nenorocitul de Grant. Apoi, când mi-am dat seama că nu 
avea să mai vină, am văzut cât de fericit erai cu Sam. Cât de fericită 
era ea cu tine. Și mi-am zis că, dacă măcar unul din noi poate să gă- 
sească dragostea, atunci va merita. 

Atâtea emoţii se adunară în corpul lui Gavin, că îl paralizară pen- 
tru o clipă. 

-Dacă nu am fi la un pas de spânzurătoare, nu aș îndrăzni să-ți 
cer iertare, spuse Callum. 

-Dacă nu am fi la un pas de spânzurătoare, nu m-aș grăbi să 
ţi-o ofer. 

Făcură schimb de zâmbete pe care nici unul din ei nu le văzu, dar 
amândoi le simțiră. 

-Ai fost ca un frate pentru mine încă de când... 

Ușa se deschise, şi Gavin fu şocat să îl vadă chiar pe fratele lui, 
Demonul Scoţian, care ținea lanţurile ultimei persoane pe care se 
așteptase s-o mai vadă vreodată. 


Capitolul 28 
CESE 
- Nenorocitule! 


Gavin se ridicase din nou, îndreptându-se către Corb, care părea 
mulțumit de sine, în ciuda lanțurilor care îi țineau încheieturile. 

-Ai grijă, Gavin!. Liam se dădu din dreptul ușii, ca să îi lase pe 
gardieni să intre și să le dea drumul. Bărbatul s-a lăsat prins. Deşi 
va trebui să mă ierți pentru cât a durat ca să-i dau de urmă. E greu 
de găsit. 

-Aşa sunt majoritatea bărbaţilor căutaţi de lege, spuse Corbul. 

Gavin își dădu seama că nu ar fi fost cel mai isteţ drum către li- 
bertate să comită o crimă în închisoare, așa că așteptă cu o nerăbdare 
prost deghizată ca gardienii să deschidă lanţurile lui Callum înainte 
să îl elibereze și pe el. Se întoarse către Liam. 

- Mă gândeam că, data următoare când te văd, o să-mi atârni gâ- 
tul de capătul unei frânghii, nu că o să mă salvezi. 

Expresia Demonului Scoţian, pe care nu reușise niciodată să 
o identifice, îl făcu să se uite în altă direcţie, în timp ce greutățile 
de fier dispăreau de la încheieturile lor. Ar fi considerat că expresia 
era a unui om rănit dacă ar fi crezut că Liam era capabil de așa ceva. 

- Gavin, ești un Mackenzie. Și fratele meu. Nu te-aș lăsa să mori 
spânzurat. 

-Asta nu te-a oprit înainte, când ducele de Trenwyth l-a spânzu- 
rat pe Hamish. 

- Hamish nu mai putea fi salvat, și tu ştii asta. 

-Atâta sânge vă pătează mâinile, capetele, numele, observă Cor- 
bul uşor amuzat. Şi se spune că eu sunt criminalul. 

Ca și cum ar fi simțit tensiunea dintre Gavin, Callum și Corb, cei 
trei gardieni îi însoţiră pe cei doi bărbaţi afară din celulă, creând o 
barieră între Gavin şi pirat în holul mic și alb. Nu se mișcară până 
când Corbul nu fu împins în celulă, ușa închisă și încuiată. 

-Nu înţeleg, se minună Gavin. Prin ce miracol am fost eliberați? 

-Din cauza unei crize de conștiință, am mărturisit totul, spuse 
Corbul prin ușă. 

Gavin își privi atent fratele, apoi se uită la ușa care îl separa de cel 
mai periculos criminal pe care îl cunoscuseră mările încă de când cu 
Barbă Neagră și Sir Francis Drake. 

-O criză de conştiinţă? repetă uimit. Mai exact, ce ai mărturisit? 

-Numai adevărul. Expresia neafectată a Corbului era mai 
înfricoşătoare din spatele barelor celulei întunecate. Că am adus ile- 
gal pe pământul tău bunuri și arme, punând în pericol un locuitor al 
zonei și un magistrat. Uite câte remușcări am! Crezi că Marea Curte 
o să aibă milă de mine? 

Nu ar fi fost greşit să spui că vocea lui suna ghiduș - asta dacă 
cineva ar putea suna în acelaşi timp şi ghiduș, și amenințător. 

Gavin nici că ar fi putut fi mai surprins. 

- Cum? 

Liam se adresă gardienilor: 

-Fiți drăguți și însoţiți-l pe domnul Monahan afară, eu și magis- 
tratul vrem să vorbim cu infractorul. 

- Da, moșierule, spuseră ei, în timp ce Callum, de-a dreptul ușurat, 
se îndrepta spre libertate. 

— Ai o soţie fermecătoare, spuse Corbul. Cu două pistoale foarte 
convingătoare. 

Samantha? Ce avea de-a face cu asta? Era şi ea acolo? Gavin își 
dori ca inima lui trădătoare să nu bată mai puternic la acest gând. 

- Glumești, icni el. 

- Parţial, da. Râsul Corbului avu un ecou malefic pe coridor. Ori- 
cum, eram în drum spre Londra, așa că de ce să nu călătoresc pe 
cheltuiala guvernului? 

Gavin se întrebă dacă era posibil să moară din cauza șocului. Își 
privi mâinile murdare și înnegrite și cămașa cândva albă pe care 
o purtase prea mult timp, după care își adună puterea necesară ca să 
își privească fratele care avea trăsăturile tatălui lui. 

- Liam, de ce ești aici? 

—'Ți-am spus deja că... 

-Iar eu, în ziua nunții, ţi-am zis că nu mai sunt un Mackenzie. Nu 
o să mai fii moșierul clanului de pe pământurile Inverthorne. 

Tumultul din pieptul lui Liam fu de-a dreptul demonic. 

-Tu chiar crezi că nişte hârtii dintr-un tribunal englez îți hotă- 
răsc sângele? Poți să ştergi toate urmele clanului nostru din analele 
cărţilor de istorie dacă vrei, dar tot fratele meu o să fii. 

Răspunsul îl șocă pe Gavin, un bărbat obișnuit să dea la o parte 
emoțiile în loc să le înfrunte. Privirea lui Liam deveni mai blândă. 

- Ştii, pentru niște fraţi cu vieți comparabile, ai crede că am putea 
să ne înțelegem mai bine unul pe celălalt. Că am fi putut păstra o 
relație mai... frățească de-a lungul anilor. 

- Doar pentru că am avut același tată nu înseamnă că vieţile noas- 
tre seamănă în vreun fel. 

În loc să reacționeze, așa cum ar fi făcut-o în trecut, Liam doar 
ridică dintr-o sprânceană spre el. 

-Doar pentru că nu ești Demonul Scoțian nu înseamnă că nu ai 
temperament de Mackenzie. Pur şi simplu, l-ai ascuns în spatele vi- 
ciilor şi al indiferenţei. De exemplu, ştiu cât de furios ești acum pe 
soţia ta. 

-Nu e soția mea. Toţi mușchii din corpul lui Gavin se încordară, 
şi bărbatul se întrebă ce făcuse aceasta de îl convinsese pe Corb să 
se predea. 

- Te iubește. 

-A minţit. O minciună de neiertat. 

-Un alt aspect în care viețile noastre se aseamănă. Sau ai uitat că 
Mena a venit şi ea în Scoţia dându-se drept o guvernantă necăsători- 
tă, nu vicontesa fugară care era? 

- Samantha... Numele părea străin şi amar în gura lui. Era 
căsătorită. 

Liam ridică din umeri. 

- Și Mena. Dacă-ţi aminteşti, încă era căsătorită când i-am desco- 
perit înșelătoria. Cel puţin, Samantha e deja văduvă. 

- Pentru că şi-a omorât propriul soț. 

- Devine din ce în ce mai fascinantă. Zâmbetul Corbului se lărgi 
când cei doi fraţi îi aruncară priviri amenințătoare. Hai sa fim serioși, 
cred că suntem toți de acord că nu toate morțţile sunt nişte tragedii, 
aşa cum consideră unii oameni. 

Gavin îl ignoră. 

-Să nu uităm de copil. 

- Da. Liam își ridică mâna şi o duse la ceafă, un gest pe care 
Gavin îl făcea deseori din reflex. În oricare alte circumstanțe, min- 
ciuna ei ar fi de neiertat. Poate pentru tine chiar așa şi este. Dar 
gândeşte-te la asta, Thorne. Era o tânără care nu voia ca pruncul ei 
să fie un Masters. Îmi amintește de o altă doamnă pe care o ştiu care 
nu voia ca fiul ei să fie un Mackenzie. Mi se pare că amândouă au 
avut motive întemeiate pentru asta. 

Gavin se strădui să înghită nodul din gât. Starea i se înrăutăți 
când Liam își așeză cu blândețe mâna pe umărul lui. 

-Poate nu mai trebuie să mai fim fiii tatălui nostru. Poate putem 
fi pur și simplu frați. Frații Mackenzie. 

Gavin clipi ca să îndepărteze o ceaţă stranie și străină când întâlni 
ochii întunecați cu care râdea când era copil. 

-Crezi că există izbăvire, Liam? După acea noapte... După tot ce 
ne-am făcut unul altuia? 

-În toți acei ami, credeam că eşti în siguranță la Inverthorne. Nu 
știam că te făcea să plăteşti pentru libertatea mamei tale cu propria 
ta piele. 

- Asta, pentru că tu plecai, Liam. Mereu plecai. 

-Nu doar plecam, ci fugeam. Și, de fiecare dată când o făceam, 
luam o parte din tine. Fratele. Numele. Femeia pe care o iubeai. Îşi 
băgă mâna în buzunar și scoase mai multe hârtii ce aveau sigiliul 
oficial. De data asta, frate, lasă-mă să-ți dau ceva înapoi. 

-Ce e asta? 

Gavin își trecu degetul peste sigiliu. 

-În tot acest timp, a avut de gând să-ți spună adevărul. 

-De unde ştii asta? 

-Pentru că, odată ce îți dădea asta, toate secretele ieșeau la 
suprafață. 

Gavin rupse sigiliul şi deschise documentul cu mâinile tremurân- 
de, cuvintele revărsându-se în timp ce ochii lui devorau ceva ce min- 
tea abia putea percepe. 

Act de vânzare... de la Alison Ross... către Samantha Masters... 
toate pământurile şi structurile proprietăţii Erradale... în valoa- 
re de... 

Cu gura căscată, Gavin își privi fratele. 

-Atât am stabilit ca rentă pentru ea, douăzeci de lire în plus sau 
în minus. 

Era mult mai puţin decât îi oferise el lui Alison Ross pentru 
Erradale în urmă cu numai câteva lumi. 

- Da, spuse Liam. Și ar fi trebuit să înceapă procedurile cam în 
perioada căsătoriei, dacă nu chiar înainte. 

„Doamne. Nu“ Ea încercase să-i spună, îl implorase să asculte, 
dar el nu o lăsase să vorbească. Îi spusese că nu însemna nimic. Ea 
nu era singura mincinoasă. 

-Mai e și o a doua hârtie, spuse Liam. 

Gavin întoarse pagina și trebui să se sprijine de perete, altfel ar fi 
căzut din picioare. 

- Transferul proprietății Erradale către Gavin St. James, contele 
de Thorne... 

-Din clanul Mackenzie, termină Liam ce Gavin nu putu. Te 
iubește. În ciuda tuturor lucrurilor pe care le-a spus sau nu le-a spus, 
nu poți nega adevărul faptelor. 

Gavin îl apucă pe Liam de cămașă, dintr-odată disperat să 
o vadă. 

-E la Ravencroft? 

Liam clătină cu tristețe din cap. 

-A plecat pe continent. Eu și Mena am încercat s-o convingem să 
rămână aici, dar e îngrijorată din cauza legilor de extrădare. Până la 
urmă, încă e o femeie căutată pentru crimă. 

Mintea lui Gavin alergă mai repede decât inima lui, dacă acest 
lucru era posibil. 

- Spune-mi, Dorian este la castelul Ben More? 

- Dorian? Un zgomot de metal se auzi pe hol după ce mâinile 
Corbului se lipiră de ușă. Adică Dorian Blackwell? 

- Da. 

— Aveţi treabă cu el? 

Era prima oară când Gavin îl simţea pe Corb însuflețindu-se, fapt 
ce i se păru chiar mai deranjant decât nonșalanţa lui caracteristică. 
Se uită la Liam. Nici unul din ei nu făcea afaceri cu Inimă Neagră din 
Ben More. Ştiau mai bine de atât. 

Cu toate astea, era fratele lor vitreg bastard. 

- Nu mă surprinde că vă știți, spuse Gavin cu atenție. 

- Dimpotrivă, nu ne știm deloc. Corbul păru să-și recapete stă- 
pânirea de sine. Însă Dorian Blackwell e un nume care mă bântuie, 
și profit de călătoria asta gratuită la Newgate pentru că știu că acolo 
a început trecutul meu cu el. 

Liam făcu un pas în faţă. 

- Corbule, te avertizez, e de-al nostru, nu vrem să fie rănit. 

-De-al vostru? Privirea întunecată deveni mai tăioasă, și Gavin 
fu surprins, însă nu pentru prima oară, de cât de mult semăna Cor- 
bul cu Dorian. 

-Fratele nostru. 

Îl privi pe pirat cu o nouă suspiciune. 

-Ca să vezi, se minună Corbul. Puteți să spuneți ce vreți despre 
tatăl vostru, dar nu a făcut discriminări când a venit vorba despre 
crearea unor bărbați periculoși. 

- Da, spuse Gavin. lar Dorian o să te caute. O să-l avertizăm că 
mergi după el. 

- N-aveţi decât. Nu o să se aștepte niciodată la asta. 


Capitolul 29 
SES 


Samantha se hotărâse că marea era locul ei preferat unde să 
jelească. Unde să plângă. Ce mai însemnau câteva picături de ume- 
zeală sărată? 

Nimic. Nu însemnau nimic. 

La fel cum ajunsese să nu însemne nici ea nimic pentru singurul 
bărbat pe care îl iubise vreodată. 

Deoarece își dădu seama că pe Bennett nu îl iubise cu adevărat. 
Avusese nevoie de el. lubise felul în care el o făcea să se simtă la înce- 
put. Însă durerea pe care o simţise când îl pierduse nu se compara cu 
disperarea care amenința să o înece acum. 

Se dovedise că era imposibil să își vindece inima frântă în tiinp ce 
revărsa conținutul stomacului peste bordul unui alt vas, în vreme 
ce traversa canalul englez. Își distrăsese atenţia de la răul de mare 
prin studierea hărților și a manualelor despre Europa, încercând 
să-şi dea seama unde i-ar plăcea să-și crească pruncul. Se hotărâse în 
Olanda, și se urcase în trenul către Amsterdam imediat ce ajunsese 
pe continent. Avusese nevoie de ceva timp ca să se obișnuiască din 
nou cu uscatul, chiar și după o călătorie așa scurtă. 

Încercase să-și dea la o parte durerea. Să se concentreze la copilul 
din ea, la viitorul care o aștepta. Fusese o fraieră să lase un bărbat să 
aibă atâta control asupra fericirii ei. Să îl lase să îi dicteze sentimen- 
tele cu atâta cruzime. 

Mai ales pe acel bărbat. 

Își putea adăuga inima legiunilor de inimi pe care acesta le frân- 
sese. Diferența era că ea chiar meritase asta. Nu i se părea arogant să 
creadă că și ea lăsase o rană considerabilă în inima lui. Și ar fi făcut 
orice ca să schimbe asta. 

Într-un fel, era fericită că nu avea să-l mai vadă niciodată. Ar fi 
omorât-o să se confrunte cu acuzaţiile din ochii lui sau, și mai rău, cu 
indiferența. Să fie tratată ca o străină. Ca un dușman. 

Putea supravieţui multor lucruri, însă nu și acestuia. Samantha 
își dădu seama că, pe viitor, ar fi bine să evite trenurile. O făceau 
nervoasă, și pe bună dreptate. 

Un vagon privat ar fi fost o extravaganţă, însă să jelească într-un 
vagon plin de oameni era mai mult decât putea suporta în acel mo- 
ment. Era fericită că se hotărâse să nu se stabilească într-un loc 
cu climă caldă, aridă. Mediterana părea cel mai potrivit loc, dar 
Samantha își dădu seama că se atașase de pământul plin de verdeață 
şi de briza răcoroasă. Dacă nu putea sta în munții Scoției, putea găsi 
un climat asemănător pe continent. 

Olandezii păreau oameni minunaţi și erau pasionaţi de călărit. 
Nu ar trebui să fie greu să-și găsească de muncă. 

Privi în jos, la pană, cerneală şi hârtie, și începu să scrie scrisoa- 
rea pe care i-o promisese Menei. Nu știa ce ar putea scrie care să 
nu o dezonoreze. Voia să întrebe cum se simțea Gavin, acum, că fu- 
sese eliberat din închisoare. Ar fi vrut să urmeze scrisoarea înapoi 
spre singurul loc pe care îl simţise ca fiind acasă. Wester Ross. 
Inverthorne. Cele mai fericite zile ale vieții ei fuseseră petrecute 
într-un castel din piatră cenușie care veghea peste o pădure ce se în- 
tindea până la mare. Acolo, își pierduse identitatea și inima. 

O ceaţă de lacrimi îi împunse ochii și făcu neclar materialul auriu 
de pe locul din faţa ei. Oare avea să treacă durerea vreodată? Avea să 
existe vreo clipă în care să nu fie bântuită de o fantomă chipeșă, cu 
ochi verzi şi zâmbet devastator? 

Zgomotul cilindrului unui pistol o făcu să se ridice. Clipi, și lacri- 
mile i se scurseră pe obraz. 

-Ai uitat ceva important, frumușico. 

Genunchii i se înmuiară în timp ce ea pe jumătate îi șopti, pe 
jurnătate îi plânse numele. 

„Gavin.“ 

Bărbatul umplea cadrul ușii compartimentului cu umerii lui lați, 
ascunși sub un costum de calitate din lână care se asorta cu nuanțele 
mai închise din părul lui des şi perfect. 

Pentru o clipă absurdă, ea se temu de pistol. 

Însă bărbatul îl lăsă să cadă pe scaunul gol, odată cu cutia de lemn 
în care era celălalt, și ajunse lângă ea din trei pași mari. 

Samantha nu avea unde să se ascundă, așa că scânci când o trase 
spre el, ajutând-o să evite un leșin ce nu-i stătea în fire. 

Mirosea îmbătător, a pădure de cedru și săpun. Ea încercă să nu-l 
bage în seamă. Încercă să ignore bucuria copleșitoare că era din nou 
în brațele lui. 

Oare chiar se întâmpla asta? Sau adormise, doar ca să se trezească 
mai târziu, copleșită de durere. 

-De ce? reuşi ea să spună, în ciuda numeroaselor emoții care 
o gâtuiau nelăsând-o să respire. Ce faci aici? 

El îi cuprinse faţa în mâini și o dădu în spate suficient cât să o 
poată privi în ochi. Ce văzu Samantha strălucind în acei ochi verzi 
o făcu să plângă și mai abitir. Doar nu era iertare, nu? 

-Şi eu te-am mințit. Sinceritatea tandră din vocea lui amenința 
să o copleșească, și Sam îl apucă strâns de încheieturi, pregătită pen- 
tru orice. Ți-am ascuns faptul că am făcut contrabandă. 

-Păcatul tău nu se compară cu al meu. Eu ţi-am ascuns faptul că 
am fost căsătorită și că am ucis. De asemenea, numele meu și... 

-La naiba, femeie, lasă-mă să-mi cer scuze! Mâinile lui se strân- 
seră mai tare în jurul chipului ei, însă nu în mod dureros. 

Ea privi în jos. Oare nu puteau nici măcar să se împace fără să 
se certe? 

-Îmi pare rău, continuă! 

- Ţi-am spus că nu însemni nimic pentru mine, și asta a fost cea 
mai mare minciună dintre toate, frumușico, pentru că tu ai devenit 
motivul meu pentru orice. 

În interior, inima ei bubuia și trepida. Cu toate astea, nu se 
putea încrede în acel moment. În acea declarație. În acest motiv 
de speranță. 

- Dar eu... 

-Am venit să te iau acasă. Mâinile lui alunecară de pe maxilarul ei 
spre gulerul rochiei, apoi spre umeri. 

- Dar cum rămâne cu... 

- Fătuco, toți am hotărât asta. Mama, Eammon, Callum, Liam, 
Mena... până și Locryn și Calybrid, care au ajuns să locuiască în cas- 
tel. Locul tău e la Inverthorne. Tu îmi aparții mie, iar eu am venit să 
iau ce mi se cuvine. 

-Asta e o propunere în stil scoțian? Jumătate aroganță, jumătate 
forţă brută? 

-Dacă de asta e nevoie... El îi aruncă acel zâmbet arogant, cel pe 
care Samantha îl urâse în trecut, însă pe care ajunsese să îl adore. 

Ştii că, odată ce mă hotărăsc la ceva, nu mă las. Ai face bine să capitu- 
lezi acum, frumușico, și să accepţi să te căsătorești cu mine. 

-Te-ai gândit bine la asta? 

Se îndepărtă de braţele lui și se întoarse spre fereastră, ca și cum 
ar fi vrut să-și adune gândurile fără să fie afectată de frumusețea și 
de vorbele lui. 

- Încă sunt o femeie căutată de lege. Nu mai sunt în siguranță în 
Scoţia. Își puse mâna pe burtă. Apoi, mai e și copilul pe care îl port. 
Care nu e al tău. Știu că ce am făcut a fost greşit, dar nu vreau să fie 
crescut ca un bastard. 

Chiar și din spate, charisma lui, înălțimea și puterea nu puteau fi 
negate. El se apropie și îi întinse un document. 

-Bonny Mackenzie? șopti ea, în timp ce actele oficiale de naștere 
şi cetățenie deveneau neclare din cauza lacrimilor care îi umpleau 
ochii. Mi-ai dat o nouă identitate? 

-Fratele meu Dorian are nişte angajaţi care se pricep la falsuri. 
Mi-am dat seama că niciodată nu te-am acceptat pe deplin ca Alison 
Ross și nu te cunosc ca Samantha Masters. Dar pentru mine me- 
reu ai fost bonny, frumuşica mea. Cu ea m-am certat şi am râs, şi pe 
ea am convins-o să se căsătorească cu mine și cu ea am dormit în 
fiecare noapte. 

O sărută în locul sensibil din spatele urechii, făcând-o să se cutre- 
mure şi provocându-i fiori de bucurie care îi coborau până la coapse. 

-De Bonny nu mă mai săturam. Pe Bonny o iubesc. 

Cuvântul pe care își dorea atât de mult să îl audă ateriză ca o gre- 
utate în stomac. Se întoarse şi continuă subiectul despre care el nu 
pomenise nimic. 

-Dar acest copil... 

Un deget lung îi apăsă buzele, liniștindu-i vorbele, însă nu și 
temerile. 

-Tatăl meu a făcut cel puțin la fel de mulți copii bastarzi precum 
copii legitimi. Am văzut suferința copiilor lui nedoriți și îți jur că 
niciodată nu o să fac un copil de-al tău, de-al nostru, să simtă genul 
acela de rușine. Dacă te iubesc, o să-ți iubesc și copilul și o să spun că 
e al meu. Și jur că micuțul o să simtă că e al nostru. 

Samantha îi analiză declarația și îl privi tăcută, așteptând să se 
întâmple ceva tragic. Așteptând următoarele cuvinte care i-ar dis- 
truge speranţa și dragostea. Oamenii nu aveau parte de finaluri fe- 
ricite, nu? Cu atât mai puțin oamenii ca ea. Orfanii. Cei nedoriți. 
Cei mincinoși. 

El o sărută și linse sarea lacrimilor ei cu limba lui catifelată. 

Ea se deschise pentru el, acceptându-i caracterul posesiv, dragos- 
tea şi toate emoțiile care se scurgeau de pe buzele lui pe ale ei. Gavin 
nu mai era amantul relaxat, craiul faimos. De data asta, sărutul lui 
avea o disperare pe care ea nu o mai simțise niciodată din partea lui. 
O pasiune pe care nu i-o cunoscuse niciodată. 

Răspunsul ei fu spontan și sălbatic. Își afundă pe dată degetele în 
părul lui și își strânse pumnii, întemnițându-l în ardoarea ei. O viață 
plină de singurătate îi stimulă pe amândoi, lipindu-i unul de celălalt, 
oferindu-le ceea ce nici unul din ei nu putuse revendica. 

Acum, el era al ei. Ea era a lui. Și nu aveau să mai fie singuri 
niciodată. 

El gemu, ținând-o lipită de el, mâinile plimbându-i-se peste tot, 
prinzându-se de greutatea fustelor ei. Samantha era pierdută în gura 
lui, și nu-și dădu seama când el o împinse pe banchetă și îi ridică 
fustele, penetrând-o. 

Corpul ei era pregătit pentru invazia lui, umed și cald, deschis și 
doritor. 

Contopirea o readuse la viață, încălzindu-i sângele. Ridicând gre- 
utatea de vinovăţie și durere, transformând-o în dorință frenetică. 

Gurile le rămaseră lipite, în timp ce corpurile găseau un ritm care 
se potrivea cu frenezia dorinței lor. El o umplu complet, alunecând 
pe coapsa ei cu mișcări grațioase ce deveneau tot mai rapide. 

Samantha scotea sunete sălbatice de plăcere animalică și atin- 
se punctul culminant aproape imediat. El își lipi palma de gura ei 
pentru a opri sunetele, în timp ce corpul ei se încorda în jurul mădu- 
larului lui și pulsa de extaz. 

Gavin își înăbuși sunetele de plăcere în corsajul ei, în timp ce o pe- 
netra frenetic și o umplea cu căldura eliberării lui. Numele ei explodă 
din gura lui, care era îngropată la pieptul ei, lângă inima ei. Bonny. 
Noua ei identitate. Femeia pe care o iubea. Femeia care îl iubea. 

Încercară să respire după ce ceața dorinței deveni o strălucire 
de plăcere. Zâmbetul reveni pe buzele lui când își înălță capul ca să 
o privească. 

- Ştii, Bonny, încă nu mi-ai acceptat propunerea. 

Ea îi zâmbi cu subînţeles şi ridică dintr-o sprânceană. 

-Credeam că răspunsul meu nu contează. Aveam impresia că tu 
ai decis că asta urma să se întâmple, indiferent de ce aveam eu de 
spus, și că o să mă duci acasă forțat, ca o brută. 

- Păi, da, dar tot e drăguţ să aud cuvintele. 

Răspunsul lui provocator era atât de fermecător, că inima începu 
să o doară de la toată dragostea pe care o simțea. Dar tot își dădu 
ochii peste cap, mai mult pentru efectul teatral decât de furie. 

- Evident că o să mă căsătoresc cu tine. Te iubesc prea mult ca să 
nu fac asta. 

El se ridică şi o sărută, respirând în continuare precipitat. 

-Ştii când mi-am dat seama exact cât de mult te iubesc? întrebă 
el cu seriozitate. 

Ea clătină din cap. 

-Când aveam actul pentru Erradale în mână și m-am gândit că 
l-aș da doar ca să te am înapoi. 

Ea își duse mâna la gură înăbușindu-și un suspin. 

- Serios? 

- Da. El îi luă mâna și i-o sărută. Erradale e tot ce mi-am dorit cel 
mai mult în viață, până ai apărut tu. Tu m-ai învățat diferența dintre 
dorință și necesitate. Tu îmi eşti necesară, pentru că nu sunt un băr- 
bat complet dacă nu te am alături. 

Samantha nu putu găsi cuvintele potrivite care să exprime ce 
simțea, așa că își lipi gura și corpul de ale lui. Folosi limbajul pe care 
îl vorbiseră mereu atât de bine. 

Sărutul se prelungi până când amândoi se desprinseră, răsuflând 
întretăiat. 

- Lasă-mă să te duc acasă și să te fac soția mea. Gavin își trecu 
mâna peste părul ei des, care acum era ciufulit din cauza partidei de 
mai devreme. Lasă-mă să te fac viața mea. Lasă-mă să îmi transform 
castelul în casa inimii tale. 

- Da, răspunse ea într-un final, strălucind în timp ce își privea 
scoțianul. Du-mă acasă! Du-mă la Inverthorne! Dar... am o singură 
întrebare... 

-Care anume, iubirea mea? 

-Trebuie să mergem pe mare? 

El îi zâmbi. 

- Da, dacă nu cumva ai inventat tu un mod de a zbura peste 
canal. 

Ea tresări, lipindu-şi fruntea de umărul lui puternic. 

-De asta mă temeam. 

Epilog 
HONO 


-Aici scrie că presa abia a aflat despre evadarea Corbului de la 
Newgate, deoarece autoritățile au încercat să ascundă acest lucru. 

Gavin își ridică privirea în direcția în care stătea soția lui și citea 
ziarul, în timp ce își hrănea fetița, lângă șemineu. 

-Nu pot să spun că vestea mă surprinde, remarcă el. Nu părea 
prea îngrijorat de statutul de prizonier. Nici nu părea genul care să 
renunțe la libertate pentru scopuri altruiste. 

Își admiră familia pentru o clipă. Cât de minunate erau! Era ca 
și cum o lumină interioară strălucea în amândouă şi îl îndemna 
să li se alăture. Se ridică de la birou, se duse la ele și își trase soția 
aproape. Ea se rezemă de pieptul lui în timp ce el o cuprinse protec- 
tor cu brațele. 

Eleanor Alison St. James, sau Ellie, așa cum îi spunea mama ei, 
făcu o pauză de la masă ca să îi zâmbească cu ochi care deveniseră de 
un căprui profund. 

Gavin îi întinse degetul și, așa cum se întâmpla de fiecare dată 
când degetele ei mici se prindeau în jurul degetului său, îl înșfăcă și 
de inimă. 

Dacă nu ar fi știut mai bine, ar fi spus că arăta ca o Mackenzie. 

Şi chiar asta și era, pentru că el rămăsese un Mackenzie. 

O bătaie ușoară în ușă îi dădu lui Bonny șansa să își aranjeze blu- 
za și să o mute pe Ellie pe umăr, ca să o bată pe spate. 

- Intră, spuse Gavin. 

Eammon își băgă capul în cameră, încă precaut știind că în spate- 
le ușilor se afla un cuplu de proaspăt căsătoriți, chiar și după atâtea 
luni. Gavin îi făcu semn să intre bărbatului care îi fusese ca un tată în 
mai multe moduri decât putea numi. Se gândi că nunta lui Eammon 
avea să fie în scurt timp, după ce acesta se logodise cu Eleanor în 
urmă cu nici două lum. 

- Poştașul a ajuns, le spuse Eammon, punând mai multe scrisori 
pe masă. E una din America, milady, adresată ţie. 


— Kerrigan Byrne 


Ochii lni Bonny îi întâlniră pe ai lui. Era scrisoarea pe care o 
așteptase. Răspunsul confesiunii ei către Alison. 
Gavin o luă și, cu permisiunea ei, rupse sigiliul și o deschise. 


Dragă Lady Thorne, 


Trebuie să recunosc că știam despre acțiunile tale înainte să 
îmi scrii. Am aflat când am depus o cerere pentru o aprobare de 
căsătorie care mi s-a refuzat pe motiv de bigamie. Actele au fost 
rezolvate până la urmă, dar nu la timp cât să-mi păstrez logod- 
nicul. Presupun că așa e cel mai bine însă, deoarece mi-am dat sea- 
ma că nu ne potriveam. 

M-am hotărât să mă întorc în Scoţia, şi cred că paginile incluse 
din jurnalul mamei mele defuncte o să explice de ce. 

A fost absurd să încerc să ţin Erradale departe de mâini- 
le Mackenzie, din moment ce a aparținut unui Mackenzie în tot 
acest timp. 

Am trimis vorbă la Ravencroft, și o să ajung acolo la timp pen- 
tru Crăciun. O să ne vedem cât de curând posibil. 

Toată dragostea mea, 


Alison Ross 


-Ce ușurare! Bonny scoase un oftat prelung. Nu pare furioasă, 
nu? Asta e bine. O să fie minunat să o revăd. 

Gavin abia o auzi, în timp ce ochii lui cercetau alarmați și șocați 
un fragment din jurnal. 

„A aparținut unui Mackenzie în tot acest timp.“ 

Acea noapte... Când mama lui fusese orbită. Noaptea când Liam o 
condusese pe biata Tessa McGrath acasă. Noaptea când tatăl lui mer- 
sese în sat ca să o revendice pe femeia pe care pusese de mult ochii. 

Acea femeie fusese delicata domnișoară Ross. Potrivit jurnalului 
ei, Hamish Mackenzie nu acceptase un refuz în acea noapte. Nouă 
luni mai târziu, domnișoara Ross născuse o fetiță. 

„Pe Alison.“ 

Gavin se gândi la vorbele lui Callum. Că doamna Ross nu își reve- 
nise niciodată, și că Alison crescuse practic fără mamă. James Ross a 
ripostat într-un final în fața lui Hamish Mackenzie și l-a provocat la 
un duel, pe care l-a pierdut. 

Apoi doamna Ross și-a luat fiica și a plecat. Departe. Cât de de- 
parte a putut. 

În San Francisco, California. 

- Dumnezeule, ai o soră mai mică, spuse soţia lui după ce citi şi 
ea pagina de jurnal. 

- Da, zise el, în timp ce încerca să digere vestea. Îl privi pe Eam- 
mon. Trebuie să-i spunem lui Callum că se întoarce. Asta și-a dorit. 

-De acord, spuse Eammon. 

Lângă el, soția lui bombăni, după care izbucni în râs. Acest lucru 
o sperie pe Ellie, care râgâi. Amândoi bărbații o priviră ca și cum ar fi 
înnebunit, iar asta nu făcea decât să o amuze și mai tare. 

-Ştii ce înseamnă asta? întrebă ea. 

El o privi încruntat. 

- Știu că ai face bine să-mi spui ce te-a apucat. 

-Pentru o lună... anul trecut... ai fost căsătorit cu sora ta! 

Se lăsă copleșită din nou de râs. 

Gavin scoase un sunet de repulsie. Îi mulțumi, nu pentru prima 
oară, lui Dumnezeu că Samantha Masters, care era acum Bonny 
St. James, fusese cea din spatele deghizării. Acum, mai mult decât 
oricând, farsa ei era o binecuvântare. 

Alison Ross. Sora lui... 

lzbucni și el în râs. 

-Inima mea bătrână nu mai poate face faţă acestor revelații. 

Bonny își șterse lacrimile de amuzament din ochi. 

-Sigur o să avem ce discuta cu Liam și Mena când vin la cină 
diseară. 

Gavin o privi. 

- Diseară e? 

- Da, e rândul nostru să fim gazde. 

-Aşa e. Își lipi fruntea de a ei, având nevoie de apropierea și de 
puterea ei după primirea unei asemenea vești. E magic faptul că m-ai 
găsit, Bonny, se minună el. 

-De ce? 

-Ai jefuit un tren în care se afla sora mea vitregă, de care nimeni 
nu știa pe atunci, după care i-ai salvat viața, ea ţi-a oferit numele ei 
şi adăpost aici, în Ținuturile Înalte... 

-Faptul că nu te-am împușcat, ăsta este un miracol, spuse ea 
zâmbind. 

- Da, Bonny, zise el cu inima atât de plină, încât se întrebă dacă 
nu avea să-i iasă din piept. Familia mea continuă să crească datorită 
ție. Mi-ai oferit mai mult decât un copil, mi-ai dat înapoi fratele și 
acum o soră pe care nu știam că o am. 

———— Kerrigan Byrne 


-Va trebui să-i spui lui Dorian, zise ea. 

- Da, răspunse el, gândindu-se la toate prin câte trecuse fratele lui 
bastard în ultimele luni cu Corbul. Să sperăm că poate face față veștii 
ăsteia. Se pare că anul ăsta e unul de întoarcere a celor pierduţi. 

- Orice o să ne aducă acest sezon, să ştii că te iubesc, spuse soția 
lui cu seriozitate. O să înfruntăm împreună. 

-Aşa cum înfruntăm viaţa împreună. 

Gavin se apropie de ea, lipindu-și buzele de ale ei. 

- Mereu, șopti ea. 

- Mereu, jură el. 

Mulţumiri 
SES 


Ca întotdeauna, editorul meu știe cel mai bine cum să mă 
încurajeze și încotro să mă direcționeze când mă rătăcesc. Vă 
mulțumesc, Monique și Alex, pentru munca, sprijinul și modul 
în care aţi comunicat cu mine. Justine, Marissa, echipa lor de mar- 
keting, echipa de design, Jon Paul și redactorul meu - nu-ți știu 
numele, dar îţi apreciez ochiul vigilent - și toţi cei care ajută la pu- 
blicarea acestor cărți și cărora nu apuc niciodată să le mulțumesc, cu 
toţii formează un colectiv căruia îi sunt recunoscător zi de zi. 

Agentul meu literar, Christine, este o femeie cum eu nu știu să 
fiu şi pe care o admir din umbră. Ea duce luptele în locul meu, chiar 
şi pe cele pe care nu ştiu că le am de dus, iar spiritul ei de războinic 
este inegalabil. 

Cynthia St. Aubin, nu-mi ajung toate paginile astea să-ți laud 
distincțiile, dar te felicit de un milion de ori. Cynthia și Tiffinie 
Helmer, această carte nu ar fi existat fără voi. Am drept parteneri cei 
mai buni critici de pe pământ. 

De asemenea, tu, dragostea mea, ești cea mai puternică persoa- 
nă pe care o cunosc. Mulţumesc pentru toate amintirile pe care mi 
le oferi. 

Și pentru cafea. 


